
napomena 


Padežni oblici muških vlastitih imena koji se nalaze u ovoj knjizi 
nisu rezultat lektorske omaške. Ostali su na moj izričiti zahtjev. Ne 
samo zbog toga što su do prije četvrt vijeka jedino ti oblici bili 
ispravni (jezik je, kao i sve ostalo, podložan promjenama) već zbog 
osjećaja da se nad jezikom provodi svojevrsno nasilje. Čini mi se, 
takoder. da Pravopis bosanskoga jezika nije uvijek dosljedan, da 
skoro uopće ne uvažava lokalizme, a ponekad je opterećen viškom 
pravila i kompliciran iznad realne potrebe. 


autor 


Uvod 


Goražde je neobjašnjiv grad. Što se više upoznaje to se o 
njemu manje zna. Svaki od 1336 dana goraždanske blokade bio je 
presudan, svaki goraždanski dan bio je posebna priča ispisana u 
dušama ljudi, u onim nemjerljivo kratkim trenucima koje svako nosi 
u podsvijesti i čuva za neko naredno, dragocjeno vrijeme. Goražde 
je ponekad nalikovalo beznačajnom političkom ulogu, nekad usput- 
noj medijskoj atrakciji, ali je uvijek, i u vremenu goleme neizvjes- 
nosti, teških iskušenja i nezamislive patnje, sačuvalo dostojanstvo. 
Bilo je najčešće grad običnih ljudi koji su znali cilj i imali motive. 
Istrajni poput sudbine iskušavali su život, naučili su da sve tumače 
na neki svoj način, naučili su da traju i da o tom trajanju ostave 
dokaze. Priskrbili su sebi postojanost, neprimjetnu, ali dragocjenu 
postojanost kakva se nalazi samo u Bosni, kakva raste tek pored 
Drine. Odnjegovali su onu svoju urođenu sigurnost i onu, davno 
probuđenu pobjedničku iskru. Prigrlili su svoj grad i svoju rijeku 
znajući da su zajedno savladali teškoće, upamtili bivše i preživjeli 
sadašnje zločine. Svikli trpnji izašli su iz one stravične 1336 dana 
duge blokade sa ožiljcima, nezaliječenim ranama i dilemama. 
Osuđeni na optimizam krenuli su ispočetka. 

Od 4. maja '92. godine kada je napadnuto do 30. decembra 
'95, kada je u ovaj grad iz Sarajeva ušao prvi autobus, Goražde je 
najčešće bilo samo, a u tom gradu su agresija i Zločin imali posebnu 
dimenziju. Zbog toga više niko nema pravo na šutnju. Ova knjiga je 
rezultat dobrovoljnog odricanja od tog prava, od šutnje koja se kroz 
vrijeme i naše živote provlačila stoljećima. Skoro da je nismo bili 

svjesni niti smo osjećali pogubnost njenog djelovanja. Ali bez obzi- 
ra da li je bila vlastiti izbor ili nametnuta, ništa, kao ta šutnja, nije 
nanijelo više zla Bosni i više štete istini. Zato je ova knjiga istovre- 
meno i pokušaj da se bar najmanji mogući dio istine otrgne od zab- 
orava i, također, pokušaj da se ohrabre drugi, koji znaju više i pamte 
bolje, da se odreknu te dugotrajne šutnje i zarad budućnosti Bosne 
osiguraju pamćenje i dokaze, da sačuvaju istinu. 

Goražde je tek dio bosanskog historijskog mozaika. Ali nigdje 
kao u Goraždu nije bio tako očigledan prelaz od onog bošnjačkog 
fatalističkog prepuštanja dželatima do budenja pobjedničke iskre i 
prihvatanja pobjedničkog raspoloženja. Zato je Goražde osobeno. 
Nemam dovoljno ni znanja ni pameti da bih to mogao objasniti. 
Teško da će ikada i biti objašnjeno. 

Naredne stranice nastajale su iz dana u dan, iz sata u sat, otete 
su od neizvjesnosti, izrasle su iz sukoba sa neizvjesnošću, iZ 
nemirenja sa porazom i neprihvatanja poraza kao konačne odred- 
nice. Bile su, u vrijeme nastajanja, krik protiv zločina, bile su borba 
protiv uzaludnosti. Ponekad kao da su dolazile same, a nekad su 
opet bile mukotrpno, uporno traženje, dio teške borbe sa iskušenji- 
ma i one još teže - sa sobom. 

U Goraždu nikada nismo htjeli prihvatiti tvrdnju da smo tek 
sasvim sporedan ulog i slučajni svjedoci. Svaki goraždanski prede- 
verani dan je jedna knjiga, svaki čovjek i svako dijete su sabrana 
djela. I koliko god tih knjiga bude napisano, kako god se to uradi, 
kao da nije napisano ništa. O zločinu se nikada ne može sve reći. Baš 
kao ni o iskonskom smislu trajanja na ovim bosanskim prostorima. 
Ono što je ostalo u ljudima, i ono što nije moglo da stane u podsvi- 
jest niko ne može napisati. 

Sve vrijeme rata nisam želio da pišem o supermenima. 
Pokušavao sam pisati o ljudima, o tome šta misle i osjećaju, O 
uvjerenjima koja ih drže i nadahnuću koje im daje tu nevjerojatnu 
snagu. Najdragocjenija saznanja stekao sam među njima i najvrjed- 
nije trenutke života proveo sam na tim čudnovatim bosanskim brdi- 
ma, među tim jednostavnim, a neobjašnjivim ljudima. 

Nema na narednim stranicama ni riječi o mnogim značajnim 
događajima, nisam pomenuo mnoge heroje. Mnogi su dani ostali u 
rukopisima. Sve je bilo prebrzo, iznenađujuće, neočekivano. 
Sticajem okolnosti neka su mi brda bila bliža, drugima su mć 

obaveze vodile, neke sam ljude češće sretao. O njima sam Više i 
pisao. Zahvalan sam Usudu što mi je odredio da upoznam toliko 
divnih ljudi, zahvalan sam i svima koji su tokom "Goraždanskih (rat- 
nih) godina" na bilo koji način doprinijeli da ova svjedočenja stignu 
na razne strane, od Hameda Halilovića koji mi je posudio pisaću 
mašinu, do svih onih koji su nalazili i donosili mi poneki list papira. 

Najveći dio tekstova preuzeli su radio-amateri Dževad 
Ramović u Sarajevu, te Slavko i Matej Šetina u Ljubljani. Bez njih 
i njihovih kolega u još nekim gradovima, a posebno bez goraždan- 
skih radio-amatera, istina o ovome gradu mnogo bi teže i mnogo 
kasnije doprla u svijet, a mnogi od ovih tekstova nepovratno izgu- 
bili svoj osnovni smisao. U vrijeme njihovog nastanka bilo je 
najvažnije da ljudi tamo gdje smo vjerovali da ima demokratije saz- 
naju za nas, da čuju da je narod, tamo nekog Goražda, baš u ime 
demokratije i prava na vlastiti identitet odlučio, mimo svih pravila, 
da se odbrani ili da izgine. 

Šta se dešava u svijetu saznavali smo najčešće sa zakašnjen- 
jem. Ali smo slutili da imamo prijatelja, da ta naša vjera u 
demokratiju i ta neobjašnjiva istrajnost imaju odjeka, da i pored svih 
užasa blokade i nezapamćenih zločina nismo sami. Zato nam je bilo 
drago naknadno saznanje da su ljudi u Turskoj najteže dane aprila 
94. godine u mislima bili s nama, da su digli uzbunu i okrenuli svjet- 
sku pažnju prema jednom malom 1 dotad nepoznatom gradu, da su 
suosjećali s nama 1 utjecali donekle da stvari krenu, ipak, povoljni- 
jim tokom. Značila nam je mnogo i svaka riječ podrške koja je do 
nas stigla radio-amaterskim vezama i sve demonstracije koje su ljudi 
u svijetu organizirali za Goražde i zbog Goražda. 

Skoro sve priče, članci i izvještaji iz ove knjige objavljeni su 
u novinama, na radio i tv programima mnogih domaćih i inozemnih 
medija. Žao mi je ponekad što su objektivne okolnosti bile takve da 
nisam mogao uraditi više. Žao mi je, ne samo iz profesionalnih 
razloga, što neke tekstove uopće nisam objavio, što nisam bolje 
proniknuo u stanje kolektivne svijesti d detaljnije proučio tajne 
goraždanskog pobjedničkog ubjeđenja. Čini se da uvijek nije bilo 
dovoljno vremena. 

U knjizi sam najviše pažnje posvetio neprijateljskim ofanziva- 
ma iz proljeća '93. i '94. godine. Bilo je to vrijeme u kojem su ljudi 
u Goraždu imali najviše dilema i bili na najvećim iskušenjima i u 

kojem je, tako nakratko, bio splasnuo onaj čuveni istočnobosanski 
optimizam. Bili su to dani u kojima smo živjeli još samo u sjećanju 
i u kojima kao da smo slagali vrijeme koje nam je još preostalo, bili 
su to dani teških unutarnjih borbi svakog pojedinca. Tek se tada vid- 
jelo kakve sitnice mogu biti presudne i koliko važni mogu biti oni 
kratki, naizgled beznačajni trenuci, a koliko sudbinske neke sasvim 
obične odluke i svakodnevni postupci. To je vrijeme iznova pokaza- 
lo da je sve u ljudima i da, gotovo po pravilu, sve zavisi od pojedi- 
naca. Tako je bilo naročito u početku. Sreća da je Goražde i sav taj 
prostor od Crnog vrha kod Višegrada do Osanice i Borovca, od 
Trebeškog brda i Gradine do Šarana i Hrenovice imao takvih poje- 
dinaca. Sreća da je u Ulici Šukrije Kukavice, u Vranskoj mahali, na 
Obarku i Misterki postojala ona neophodna kritična masa otpora 
koja je bila dovoljna da se prežive prvi dani odbrane. Tih prvih 138 
dana goraždanske odbrane i vrijeme u kojem je ta odbrana postala 
teško objašnjivi fenomen zahtijevaju detaljnu analizu i posebne 
studije. Stoga su ovdje tek usput pomenuti. To ni u kom slučaju ne 
Znači da su bili manje značajni. Naprotiv. 

Ovu knjigu, na neki način, smatram i svojom obavezom prema 
vremenu čiji sam svjedok bio. Smatram se, također, obaveznim 
zamoliti za oprost Kerima, Mirelu i Mensuru što su, dok sam se 
hrvao sa bjelinom papira i preturao po krhotinama pamćenja, dok 
sam tragao Za nagovještajima bili sami, često gladni, a još češće bez 
skloništa i bilo kakve zaštite. Izdržali su zbjegove, upamtili progone, 
prezreli sve artiljerijske kanonade i istovremeno pomogli da istrajem. 
Zato "Goraždanske godine" ponajprije pripadaju njima. One, isto 
tako, pripadaju svim onim bezimenim goraždanskim herojima, svoj 
ucvijeljenoj djeci i usplahirenim roditeljima, svim svjedocima. One, 
konačno, pripadaju jednom gradu, jednoj rijeci i jednom vremenu. 


Sarajevo, 26.12. 1996. godine Fahrudin Bečić 

Ponavljanje 
genocida 


Moja majka je imala LI godina kada je počeo Drugi svjetski 
rat. Dovoljno da upamti kako su joj odveli oca i brata, da se sjeća 
ubijenih 1 zaklanih, kolona i zbjegova, dovoljno da zapamti mjesta 
iz progonstva, glad i neizvjesnost, zločine i zločince. Evo pedeset 
godina ponavlja tu priču 1 kao da još ništa nije ispričala. Dok je 
slusam pomislim kako se uvijek boji da će izostaviti najvažnije. Kao 
da ne zna da najvažnijeg nema niti je ikada bilo, kao da ne zna da je 
sve važno da važnije ne može biti. 

Moja kćerka je napunila {1 godina u aprilu '92. Rat _je 
dočekala u istoj onoj avliji iz koje su četrdeset i prve odveli moga 
dajdžu 1 djeda. Djed je imao 41 godinu. Bio je ugledan čovjek. Došli 
su po njega i rekli da mora ići da nešto potpiše. Dajdži je bilo tek 
sedam godina. Vratili su ga nakon nekoliko dana. Kasnije su došli, 
odnijeli sve i zapalili kuće. 

"Todo!" zvao je dajdža sa druge obale Drine. 

"Šta je, Fadile". 

"Što mi zapali kuću, jebem ti mater". 

Todo Tošić nije odgovorio sedmogodišnjaku, niti je reagirao na 
psovku. Sklonio se da mu ne smeta vrelina, izvadio flašu rakije i otpio. 

Djed je, prije nego su ga odveli, predao pištolj Radetu 
Jankoviću iz Sopoltnice s kojim je služio vojsku. Rade je nakon rata 
radio u otkupnoj stanici u Ustiprači. Uvijek kada sam prolazio pored 
otkupne stanice i susretao Radeta Jankovića mislio sam o tom dje- 
dovom pištolju. Činilo mi se da ga Rade još nosi ispod kaputa i da 
će taj pištolj, dok Rade vaga gljive i zakida seljake, svakog trena 
opaliti, narušiti neprirodnu tišinu i otkriti nezamislive tajne. O tome 
otkuda djedu potreba da preda pištolj i da li bi mu uopće kasnije bio 
od koristi, nisam razmišljao. Oni što su ga odveli i zapalili kuće 
odselili su poslije rata mahom u Vojvodinu. Ponekad su nailazili 
pored naše avlije, pored kuće koja je sagrađena na istom mjestu na 
kojem je bila jedna od onih starih koje su zapalili. 

{spod kuće je proticala Drina, a pored same Drine bila je 
česma. Majka je pričala da je Drina danima tekla crvena, a da se 
česmi nije moglo prići od leševa. Pričala je kako se jednom prevr- 
nula skela (tada nije bilo mosta) i kako se mnogo ljudi utopilo, kazi- 
vala je kako su uzvodno, gdje je bilo pliće, djevojke probale da 
pregaze pa ih je voda odnijela. Onda se iznova sjećala progonstva, 
slavonskih sela, neizvjesnosti, ali na kraju i najčešće povratka. 

Zablude 


april 


Izgleda da se sve vrti ukrug, da je sasma poremećen prirodni 
slijed događaja i da nema nade da se nastavi, niti će se ikada nas- 
taviti. Uvukao se u narod neki neobični osjećaj iščekivanja, uvukla 
se strepnja pomiješana sa željom da sve stane, da neko dođe i kaže 
kako je sve igra, bezazlena i bezopasna, koja će trajati kratko i od 
koje niko neće imati štete. A onda su iz tajnih pretinaca svijesti 
nahrupila sjećanja, turobna i bolna, dolazile su slutnje i vraćalo se 
pamćenje. Oživljavalo je to iznenada vraćeno pamćenje zgarišta, 
kolone i zbjegove, vraćalo je vrijeme kada je Drina tekla crvena i 
kada su dolazili, drsko i neočekivano, i vodili ljude na put bez 
povratka. Neko je otišao samo da potpiše uvjerenje ili priznanicu, 
neko da pomogne natovariti sijeno, neko da se dogovori kako dalje 
živjeti i šta činiti. I većini ništa nije bilo sumnjivo, nisu im trebala 
objašnjenja niti naročita uvjeravanja. Kao da im je Bog uzimao 
pamet, kao da su se bili izgubili pa su jedva čekali da ih neko zovne, 
da ih odvede, da im pokaže taj davno izgubljeni put. Prihvatali su 
sve samo da se pometnja prekine, a odurna zbrka u svijesti zaustavi. 

Promicalo je sve to ponovo kroz pamet preživjelim, vraćala se 
nanovo iz podsvijesti crvena Drina, i česma do koje se nije moglo 
prići od leševa što ih je Drina nosila, i prevrnuta skela, i ljudi koji ne 
znaju plivati, i djevojke što čedne, držeći se za ruke, vođene zebn- 
jom i željom za drugom obalom, odoše niz Drinu ne ostavivši ni 
imena na beskrajnim spiskovima žrtava. Vraćao se ljudima u svijest 
zločin, udarao ih po sredini posljednje nervne stanice, kočio im 
nakratko čula i opet ih omamljivao beskrajnim pitanjima na koja oni 
godinama, decenijama, stoljećima nisu tražili odgovore. 

Vraćala im se istina, bolna i teška, ogoljela, skupljala im se 
praznina u želucu i nemoć u očima. Hvatali su se zavežljaja i davno 
određenih staza sudbine, tražili su ohrabrenje, nagovještaj, smiraj, 
borili su se s nevjericom, sa svojim zabludama, tuđim greškama i 
kolektivnom patnjom. Bilo im je tijesno u vremenu i životu, bilo im 
je strašno u mislima 1 još strašnije u stvarnosti. 

Prolaze duge, nepregledne kolone, prolaze ljudi i djeca, pro- 

lazi izbezumljeni, raspamećeni i očajni narod. 

Ne znaju da li bježe ili se vraćaju, gdje su i kuda će. Izmiješali 
su se kroz pokoljenja bjegovi i vraćanja, namnožili se i spleli pa se 
ne zna kad završava jedno a počinje drugo. Pritišće me ubjeđenje 
da je to tek dio beskonačnih prolazaka, da ta bježanja nikada nisu 
ni prestajala i da je zločin trajao neprekidno u životu ovih nesretni- 
ka, samo ga oni nisu bili ili nisu željeli da budu svjesni. Vjerujem 
da ovi ljudi imaju lica, misli i ubjeđenja onih od prije pedeset god- 
ina, da i oni pamte Drenovce, Babinu gredu, Zidani most i 
Dravograd iz onog rata, da znaju sve o zbjegovima i o djevojkama 
koje nikada nisu pregazile Drinu, da se sjećaju dana kada se prevr- 
nula prepuna skela i nije se moglo na drugu obalu. Gledam taj veli- 
ki album ljudskih lica, ljudske patnje i nadanja baš kao da sanjam 
one davne prognanike, njihove kretnje i njihove živote, teške i 
očajne. I vidim da je sve isto, da se ništa ne mijenja i da će se izno- 
va sve ponoviti. Pa se prepuštam omamljujućem cvilen ju točkova i 
ravnomjernom udaranju potpetica, toj neumitnoj nadolazećoj 
nesreći i skoro beznadežnim ljudskim kretnjama. Tek ponekad osje- 
tim da te kretnje liče na ovu tajanstvenu rijeku, jedinog pouzdanog 
svjedoka i jedini siguran orijentir. I onda mi se učini da u ovim 
ljudima ima još snage, da će naći rješenje i prepoznati odredište jer 
sve je slabo, varljivo i neizvjesno samo je rijeka moćna i postojana, 
vječna poput trajanja. I kad je pregrade pa se čini da će svojom sili- 
nom razmaknuti brda, i kad se povuče pa izgleda da će skoro pič- 
sahnuti, i kad nadođe i poplavi pa stvara dojam da će odnijeti svu 
prljavštinu i svo zlo sa ovoga svijeta. 

A kad brđani dođu do Drine, ostanu zatečeni kako njenom sili- 
nom još više neuhvatljivim skladom i ljepotom i onda ih obuzme 
mržnja, zasmeta im njena blagost i snaga, njena plahost i mir i zažele 
se iznova zločina. 

Sve liči tek na nagovještaj. Nikud se ne može a ljudi ipak idu 
- i prema Rogatici, i prema Višegradu i Rudom, i "za Čajniče". 

Neki su prošli, drugi nisu stigli kuda su krenuli, a nikada se 
nisu vratili. Većina nije htjela da ide. Drama oko višegradske hidro- 
centrale i događaji na brani davali su stvarnosti neki teški mistični 
predznak. Kada je nivo jezera u Ustiprači opao za nekoliko metara i 
kada je zemlja na mjestima počela da se osipa u vodu bilo je očigled- 
no da je prošla tek prva etapa. Kolone na cesti bile su sve duže i sve 

bespomoćnije. Tako je pao Višegrad. 

"Šta je bilo na dnevniku", pita Murat Šabanović. Od Ustiprače 
do Međede momci pored puta skupljaju oružje bačeno u panici. Prve 
ranjenike iz Višegrada, Zija Subašića i Sanjina Kuleliju, provezli su 
kolima hitne pomoći prije nekoliko dana. Ljudi još misle da je Foča 
regionalni medicinski centar. 

Goraždanske ulice nikada nisu bile pretijesne kao ovog aprila. 
Na crnoj berzi marka vrtoglavo pada. Kao da je neki ogromni kovit- 
lac zahvatio cijelu regiju pa premješta ljude s jednog mjesta na 
drugo mimo njihove volje i bez valjanog razloga. U centru Goražda 
susrela se Foča s Višegradom, najernja slutnja s posljednjim ostaci- 
ma neuvjerljivog otpimizma. Ljudi čekaju da se završi nešto što još 
nije ni počelo. Gradonačelnik Goražda Hadžo Efendić i komandant 
216. brdske brigade sa Han-Pijeska, pukovnik Milošević, prego- 
varaju u Ustiprači. Svako ima svoje argumente, svoje zahtjeve i 
pravila, obaveze i savjest. Vojska je ostala na raskrsnici, zajedno sa 
rezervnim sastavom policije. Niko ne vjeruje u dobre namjere te 
vojske, niko ne zna šta nose naredni sati. 

Sve velike odluke su veoma jednostavne, ali se baš zbog toga 
donose rijetko i teško. Svako je u nekom trenutku svoga života apso- 
lutni gospodar vlastite sudbine. Nijedna odluka donesena naprečac 
nije dobra i nijedan prerani povratak ne sluti poboljšanju. 

Hoće li ovi ljudi što se vraćaju u Višegrad imati vremena i pri- 
like da donesu još jednu odluku? Hoće li, kada iza sebe ostave ovaj 
prekrasni kanjon i zatvore ih potom u višegradsku kotlinu kao u 
tamnicu, imati mogućnosti da se pokaju ili će dobiti šansu da nas- 
tave? Kakva će 1 kolika biti cijena njihove lakovjernosti i fatal- 
ističkog prihvatanja uloge žrtve, krivca i grešnika? Dok ih na 
raskrsnici, vojnici u maskirnim uniformama, pretresaju i provjer- 
avaju, dok im oduzimaju identitet, dostojanstvo i posljednju šansu, 
liče mi ovi ljudi na noćne leptire koji uporno i samoubilački oblijeću 
oko svjetiljke sve dok im ne istopi krila. Čini mi se da u izrazu 
svakog lica prepoznajem lik moga djeda u trenu kada su ga odvodili, 
mnogo godina prije nego sam rođen, čini mi se da dokučujem nje- 
govu misao, naivnu i bezazlenu, misao kakvu mogu imati samo ljudi 
koji u zlo nikada nisu vjerovali. Proganja me dobrota tih ljudi i nji- 
hova muka, proganjaju me stradanja njihovih predaka i olako zabo- 
ravljeno iskustvo, pritišće me to beskonačno ponavljanje i stoljetno 

prećutkivanje ponavljanja. Bojim se da za ovu zemlju i ovaj narod 
nikoga nije briga, da smo upućeni samo na sebe, svoje mogućnosti 
i pamet i osuđeni, po ko zna koji put, na strpljenje. 


Višegrad je pao odmah na početku, za svega nekoliko dana. 
Odbrana je bila simbolična. Većina naroda je izbjegla u Goražde i 
u sela koja su bila slobodna. Veoma brzo su se vratili. U Goraždu su 
ih neki ubjeđivali da se vrate, drugi da se ne vraćaju. Izrazito neg- 
ativna uloga pripisuje se Građanskom forumu ČIJI su članovi, 
također, bili zagovornici povratka Višegrađana. I mnogo ih se vrati- 
lo. Tek tada Višegrad je postao koncentracioni logor i počeli su 
pokolji koji su na tom području trajali nekoliko narednih mjeseci. 
Zahvaljujući borcima, krajem ljeta iz Okrugle i Crnog vrha izvede- 
na su dva velika zbjega iz neprijateljske pozadine. Veliki dio 
višegradskog teritorija bio je slobodan do juna '93. godine kada je 
napušten tokom velike četničke ofanzive, nakon što su izgubljeni 
položaji koji su osiguravali vezu ovog teritorija sa Goraždem. 

U aprilu '92. godine, svi se slažu, Višegrad se nije mogao 
odbraniti. Ali ljudi se, kada su već jednom izbjegli, nisu morali 
vratiti u Višegrad. Traženje krivaca za povratak uzaludan je posao. 
Svako je donio svoju sudbonosnu odluku. 

Iz Goražda su dobrovoljci išli da pomognu u odbrani Foče. 
Kažu, ni Foča se nije mogla braniti, ali se njen pad mogao odložiti. 
Sa naknadnim iskustvom možda bi sve bilo drugačije, ali naknadno 
iskustvo skoro nikada nije korisno. Posljednjeg dana aprila u 
Goraždu je još tinjala nada da neće biti velikog zla. Otrježnjenje je 
došlo kasnije i bilo je gotovo trenutačno. Zahvaljujući tom 
otrježnjenju i ljudima koji su ga izveli, Goražde je odbranjeno, a 
veoma brzo od samoorganiziranih grupa i pojedinaca na ovom 
području su formirane prve armijske formacije ranga brigade. 

Nagovještaji 
maj 


Počelo je. Te dvije riječi su 4. maja prostrujale s obje strane 
Drine, prosule se šapatom, zatreperile brdima, zakotrljale se i 
umnožile razbijajući onu neuvjerljivu 1 slabašnu nadu da će se 
nekako "razminuti", da sve nije beznadežno 1 da nesreće uvijek 
zadese druge. 

Lakovjernost je osobina s kojom se ljudi rađaju i koja ih pro- 
goni dok su živi. Ne mogu se od nje izliječiti niti su je ikad potpuno 
svjesni. Zato su uvijek zatečeni, iznenađeni, začuđeni. Kao da je 
nekada davno bez njihovog znanja i saglasnosti određeno da budu 
žrtve i njima nije ostalo ništa drugo do to nekorisno i omamljujuće 
čuđenje. Vjeruju u svojoj lakovjernosti da se velika zla događaju 
samo u knjigama, u novinama ili na tv programima, vjeruju da su 
učesnici tih dogadaja imaginarni, neosjetljivi, da su samo figure, 
samo objekti koji služe da oni shvate kako ima i drugačijih svjetova 
i da zahvaljuju proviđenju što oni takvim svjetovima ne pripadaju. 
Ljudska pamet je prilagođena takvom načinu razmišljanja. Zato ih 
ono ne napušta ni onda kada je sve očigledno, ni u trenutku kada im 
krvnik prinosi nož pod grlo, ni kada im prvi komšija zapali kuću, 
pobije djecu ili roditelje. I tada vjeruju da je sve zabuna u koju su 
upali greškom i iz koje će izaći čim se greška otkrije. Spremni su da 
prihvate izvinjenje i daju oprost iako znaju da izvinjenje nikada neće 
stići, a da na oprost nemaju pravo. I opet će sa tim saznanjem i svo- 
jim zavežljajima krenuti u nepreglednim kolonama, i opet će ih obu- 
jmiti ona prvotna nevjerica i pogrešno ubjeđenje. 

Porazno je saznanje da rat ljudima uvijek počinje tek u mahali, 
u sokaku, u avliji, u haustoru, u dnevnoj sobi. Porazna je činjenica 
da otupljenost nema granica i da opominjući događaji u susjedstvu 
tek izazivaju jezivu slutnju. 

Mom djedu su govorili: "Omere, skloni se". 

"Što ću se sklanjati, nikome ništa nažao nisam učinio. Mene 
su ljudi po dobru upamtili." 

Nije Omer Hastor vjerovao da se dobro dobrim uvijek ne 
vraća. Ili nije znao ili nije mogao pojmiti sve porive i onu histeričnu 

paranoju, onu manijakalnu opijenost zločinom koja se ovdje u goto- 
vo pravilnim razmacima ponavlja. Uzaludno je bilo iskustvo Prvog 
rata, urođena bistrina i dobro obrazovanje, džaba su bila nova svje- 
dočenja. On je ostao zatečen, iznenađen; vjerovao je u grešku iako 
u tome greške nikada nije bilo niti je može bili. Sve je oduvijek bilo 
sastavni dio Plana, neke velike četničke igre u koju su se savršeno 
uklapali crvena Drina, zapaljene kuće, prognani i poklani. Da je to 
shvatio moj djed bi, možda, imao šansu. 

Odjednom je nestalo kolona. Kao da im je presahlo izvorište, 
kao da su se ljudi sklonili da se odmore i da čekaju bolji vakat. Kao 
da su našli smiraj svi usplahireni, premoreni i gladni očajnici. 
Cestom su u istom poretku prolazili uvijek isti kamioni. 

Tenkovi su došli iz Višegrada. Rasporedili su ih oko pošte i 
lokalne kafane, stotinjak metara od raskrsnice. Hrusto Đedović je 
gadao sa Gostunja. On metak oni nekoliko granata. Užički korpus i 
nije naročita sila. Četrnaestog je proključalo kod kamenoloma, na 
samom ulazu u Mašiće. Užičani su cijelu noć izvlačili mrtve. Te noći 
je izgorjela Ustiprača. Na drugoj strani Drine gorjela su Hladila. U 
toj beskonačnoj noći spaljene su i posljednje iluzije. Svirepo su ubi- 
jeni Sejo Maslan i još jedan momak iz Višegrada. Sejo nije donio 
poruku na Trebeško brdo. Gore se već uveliko ratovalo. Zebnja je 
polahko prerastala u sigurnost. U Goraždu su četnici potisnuti od 
hotela Gradine, formirana je odbrana na obje strane Drine, odbrana 
koja je u ljudima održavala nadu. 

Koliko je god nevjerica bila golema, a strah iznenadan i 
mučan, toliko je preokret bio brz, uspjeh omamiljujući i samopouz- 
danje neukrotivo. Na Ogorjevcu je razbijen četnički napad sa 
čajničkog pravca, a duboko u četničkoj pozadini počele su 
diverzantske akcije. Momci iz Mašića i Kopača su zarobljene 
četnike iz Užičkog korpusa razmijenili za zarobljene civile iz 
Ustiprače. Srbijanci su se nakon toga povukli zajedno sa svim par- 
avojnim formacijama koje su bile s njima. U Međedi su se sukobili 
sa borcima Džema Omerovića. Teške borbe vođene su na Borak 
brdu. Muhidin Mašić je prije toga jedinicu izveo na Grad, tako da 
smo pored kota Gostunj i Gradina na desnoj obali Drine imali još 
jednu veoma važnu sa lijeve strane. 

Grupa boraca iz Višegrada vratila se na višegradsko ratište. 
Rogatica još vjeruje u sabur, a četničkim napadom na Strgačinu 

počeo je rat na području Rudog. 

Ipak, najznačajnije je ono što se događa u Goraždu. Kada se 
odbrani grad, sve ostalo je mnogo lakše. Početna pometnja prerasla 
je u skoro savršeni red. Grad živi noćnim životom, nema struje, 
nema vode, nema nikakve veze sa svijetom, ali ima sve jače 
ubjeđenje da će ostati nepokoren. Narod prepoznaje heroje, ljude 
kojima vjeruje i svakim danom je veći broj dobrovoljaca. Šire se 
nevjerojatne priče o stravičnim četničkim zločinama oko Foče i 
Višegrada i na okupiranom goraždanskom teritoriju. A opet, 
ponekad se ne zna ni kako je i šta se događa u prvom selu. Na žalost, 
svakim danom je sve očiglednije da su te skoro nevjerojatne priče o 
zločinima surovo istinite. 

Mnoge porodice već nemaju brašna, ranjenike odvoze u 
neizvjesnost a grad ulazi u historiju. Uhvaćeni nepredvidivim kovit- 
lacem, ljudi se navikavaju na novi ritam života i nadahnjuju 
ubjeđenjem da u konačnom ishodu ne mogu izgubiti. 


Desetog maja '92. godine Zaim Imamović je predložio da se 
održi sastanak na kojem bi se raspravljalo o poboljšanju organi- 
zacije odbrane i okrupnjavanju jedinica. Sastanak je održan noću 
13. maja u školi na Posestri. Osim Zaima Imamovića prisustvovali 
su mu Abduselam Sijerčić - Pelam, kasniji komandant Trideset prve 
drinske udarne brigade, Nedžib Bašić, kasnije načelnik štaba Prve 
drinske, zatim rahmetli Mustafa Muratspahić, pa Musa Odžak, 
Ahmed Balić i Mujo Peštek koji su postavljeni za komandante 
bataljona u Prvoj drinskoj, i još neki, ukupno dvadesetak učesnika. 
Već sutradan na Sadbi je formirana komanda jedinice. Naredba je 
stigla četiri dana kasnije pa je Prva drinska brigada zvanično formi- 
rano 18. maja 1992. godine naredbom općinskog štaba TO i to je 
zaista prva jedinica ranga brigade formirana u Armiji RBiH. Prvi i 
jedini komandant Prve drinske od njenog osnivanja pa sve do pre- 
formiranja u oktobru '94. godine bio je rahmetli Zaim Imamović. U 
periodu od 1. aprila do 1. oktobra '93. godine on nije bio na 
goraždanskom ratištu i tada su ga mijenjali prvo tadašnji načelnik 
štaba Nihad Klinac, a potom nepuna tri mejseca Rašid Sobo. Prvi 
načelnik štaba bio je Nedžib Bašić, potom rahmetli Hamed 
Hadžiahmetović, pa Nihad Klinac, rahmetli Edin Prljača i na kraju 

Edin Fejzić. Također naredbom Općinskog štaba TO Goražde samo 
nekoliko dana nakon formiranja Prve drinske formirane su na Slo- 
bodnom teritoriju još dvije jedinice ranga brigade - Trideset prva 
drinska udarna brigada na lijevoj i Četrdeset treća na desnoj obali 
Drine. Prvi komandant Trideset prve bio je Abduselam Sijerčić, a 
načelnik štaba Midhat Drljević. Obojica su ranjeni tri mjeseca kas. 
nije u najvećoj akciji na goraždanskom ratištu, u operaciji " Krug" 
koju su, nakon petnaestodnevnih borbi, uspješno završile Jedinice 
Prve i Trideset prve drinske. Četrdeset trećom je komandovao 
kapetan Amir Reko - Makedonac, a načelnik štaba bio je Agan 
Imamović. Nakon što je poginuo, na njegovo mjesto postavljen je 
Junuz Herenda. Reko je krajem '92. otišao iz Goražda i više se nije 
vratio pa je Herenda dugo obavljao i dužnost komandanta. Ranjen 
je u decembru '92. godine, a '95. je demobiliziran iz Armije. U 
Armiji nije više ni Abduselam Sijerčić. U komandi Prvog korpusa je 
Rašid Sobo, a Nihad Klinac i Midhat Drljević koji je tokom rata 
jedno vrijeme bio komandant Prve rogatičke, Trideset prve drinske, 
a potom Nastavno-regrutnog centra, još rade u komandi 81. drvizije. 
Nekoliko mjeseci tokom '92. godine u sastavu Trideset prve 
bio je i jedan bataljon sa područja Rogatice. Svi su prije formiran- 
ja brigada, iza sebe već imali teških borbi. Bataljoni 43. držali su 
liniju od Trebeškog brda, Gradine i Vranpotoka do Misterke i 
Vranske mahale. Odoljeli su prvim napadima i stekli neophodnu 
sigurnost. Trideset prva je prvu ofanzivnu akciju izvela već drugi 
dan rata na Babi, zajedno sa borcima iz Prve drinske. Bataljon iz 
Kopača bio je uspješan nekoliko dana kasnije, a u centru grada i na 
Obarku svaki je dan bio dan odluke. Borci iz kasnijeg sastava Prve 
drinske još 7. maja izveli su uspješnu akciju i oslobodili Stolac, ali 
najvažnije je da su na Osanici zaustavili četnički napad iz pravca 
Foče. Bitka na Osanici trajala je skoro cijeli maj. U veoma teškim 
uvjetima linija odbrane nije pomjerena. Tako je jedino Osanica od 
četiri kapije Goražda (Jabuka, Ustiprača, Kozara i Osanica) ostala 
slobodna. Istina, Ustiprača je kasnije bila u našim rukama još god- 
inu, a Jabuka skoro dvije godine, ali su ponovo izgubljene. Kozara 
je u dva navrata bila prazna, ali je nikada nismo uspjeli zaposjesti. 
Treba ipak reći da su i Kozara i Jabuka i Ustiprača u proljeće '92. 
godine bile okupirane početnim rasporedom četničkih snaga. 
Krajem maja na ovom prostoru formirana je još jedna briga- 

da - Prva višegradska, koja je u proljeće '93. proglašena slavnom. 
Njen komandant bio je Ahmet Sejdić. Danas je generalni direktor 
" Sipad-Holdinga". Puni smisao i značaj ovako ranog formiranja 
jedinica ranga brigade moguće je sagledati tek sa ove vremenske dis- 
tance. U Goraždu smo već u maju '92. imali vojsku, tako ta vojska, 
osim izuzetnih pojedinaca, nije imala ništa što vojsci treba. 

Zločini 


juni 


Još nisam čestito ni dodirnuo jastuk, a već su me budili. Teško 
su se razabirali obrisi sobe, okviri prozora, daleko dozivanje i pre- 
plašeni noćni šumovi. Nisam bio svjestan je li to buđenje, u mrkloj 
ljetnjoj noći, prepunoj stravičnih nagovještaja, dio nedovršenog sna 
ili surove stvarnosti. Prvi san je, valjda jedini dio života u kojem je 
čovjek oslobođen svih veza sa ovim svijetom, svih trauma, dilema i 
nedoumica, svega što bi moglo imati neku opipljivu, vremensku 
dimenziju. Događalo se nešto krupno i strašno i najednom sam spoz- 
nao da treba biti učesnik i svjedok tog događanja, da nekud treba ići, 
nešto raditi, ali jednako nisam znao šta i gdje, nisam znao kuda 
krenuti, zbog čega sam tu gdje jesam i zašto se sve događa ovako 
kako se dogada. I 

Teške vijesti uvijek dolaze iznenada, kada se najmanje 
očekuju i zato se čine još težim. Udaraju poput vremenske 
nepogode, nalikuju velikim prirodnim kataklizmama, onim neumit- 
nim povremenim opomenama i uzaludnom nadanju. Privikavanje je, 
bar u početku, skoro nemoguće, a onda sve kreće nekim novim 
smjerom i izgleda da drugačije i nije moglo biti. U svakoj prilici 
ljudi su u stanju pronaći makar najsitniji detalj koji će im omogućiti 
da vjeruju u ono u šta hoće da vjeruju. Nalazit će opravdanje za 
svoje postupke, za postojeće stanje, opravdanje za nečinjenje. 

Smail Kramo je u džepu imao ličnu kartu i još neke papire. 
Rekli su da su ga sklonile, kod sebe, komšije u centru Foče - da ga 
zaštite. Moj djed je, kada su ga odveli, ponio lične dokumente i 
mnogo novca. Kada su Smaila Krama izvukli iz jezera, kod njega 
nije bilo novaca. Dokumente je sačuvao Ragib Krluč. Dokumenti 
mog djeda nikad nisu nađeni. Djevojci iz Foče, koja je došla u jed- 
nom od zbjegova, nikako nismo mogli objasniti da smo Smaila 
Krama ukopali na desnoj obali Drine, prekoputa mjesta gdje se uli- 
jeva Prača. 

Njega su zaštitile komšije, on je u Foči". Ništa joj ne pričamo 
o tragovima te zaštite. 

Skoro pedeset godina nakon onog rata, neka starica, koja je, 
umjesto u Vojvodinu, "zalutala" u Buča potok, poručila je da jedino 
ona zna istinu o mom djedu. Niko nije otišao da sazna tu istinu. 
Ostavili smo je njenoj savjesti, ne želeći da narušavamo onu dugo- 
trajnu neizvjesnost koja odavno graniči sa saznanjem. I bez toga isti- 
na je bila očigledna, bila je sve vrijeme sa nama i pored nas. Nikada 
mi nije bila bliža kao krajem juna '92. godine. Dokučio sam je u 
onom teškom budenju iz prvog sna dok je kurir Jasko do u 
beskonačnost ponavljao: "Požuri, ima mrtvih i ranjenih". 

Svi zbjegovi liče jedni na druge. Sličnost im do 
nepodnošljivosti povećava bespomoćnost koja ih prati bez ikakvih 
izgleda da se nešto promijeni. Idu uvijek zaobilaznim putevima, 
strahuju od iznenadenja, troše previše vremena, ali ipak vjeruju da 
će stići tamo kuda su naumili. Miješa se u njima nevjerojatna soli- 
darnost sa primjesama izuzetne sebičnosti, otkrivaju se najnepoz- 
natije crte ljudskog karaktera, upoznaje čovjek sam sebe i raščlanju- 
je svoj život do najsitnijih detalja. Analizira i propituje savjest, 
dolazi u nemoguće situacije i čini nepredvidive postupke. 

Ranjivost zbjegova je tolika da su redovito osuđeni, ako ne na 
propast, a ono na nezamislivu patnju i najčešće uzaludne gubitke. 
Ima opet, primjera neobješnjive izdržljivosti i čudnih sticaja okol- 
nosti, ima primjera potpunih obrata koji uvijek služe kao posljednja 
nada i zadnji izgovor. Zbog toga se ljudi naizgled olako upuštaju u 
neizvjesnost, u traganje za izbavljenjem. Problem je jedino što 
iskustva prebrzo zaboravljaju i primorani su da ih uvijek uče iznova 
i ne sluteći koliko je taj nauk težak i preskup. 

Veliki rogatički zbjeg sreli smo u kanjonu Prače. Ličio je na 
noćna haluciniranja, na hod po mukama, na stoljetne bosanske zbje- 
gove, ličio je na sebe. Obuzet strahom, pun nadolazeće strepnje čekao 
je taj zbjeg u starim, zaboravljenim, uskotračnim tunelima rješenje koje 
se nije naziralo. Gadali su ih cijelog dana sa stijene na Borču, tukli su 
po njima tromblonima, bacali odozgo bombe kao da se igraju. 

Najmlada beba u zbjegu rodena je dan ranije. Ljudi su tijelima 
štitili djecu. Jednu buduću majku nosili su na starom šatorskom krilu. 
Komšije su ih dozivale i opet gadale. Nisu mogli da otrpe ni taj njihov 
put u neizvjesnost, smetali su im njihovi zavežljaji, omamljivao ih je 
novi nagovještaj zločina. Možda su vraćali iz sjećanja zločine preda- 
ka, možda su im bile mrske dojučerašnje zajedničke gužve u auto- 

busima, roditeljski sastanci i kašnjenja na posao. Možda... 

"Ne mogu više", kaže neko. Ona žena sa šatorskog krila rodi- 
la je dok smo je unosili u jednu od učionica osnovne škole u 
Ustiprači. Nije bilo svjetla, nije bilo vode. Beba je plakala. Taj plač 
u pretamnoj noći bio je mnogo više od obične najave dolaska na svi- 
jet, od obične, svakodnevne pobjede života. Njegova simbolika bila 
je teška, omamljujuća, ali dragocjena. Taj plač bio je toliko blizak, 
tako lijep kao da je nagovještavao konačnu pobjedu i izvjesnost 
kazne za zločince. Dolazeći dan je nalikovao na rađanje, na 
iznuđenja obećanja, na nas. 


Prvi veliki zbjeg iz Rogatice stigao je u Ustipraču 28. juna. 
Krenuo je iz sela Karačići, u Sudićima sišao u kanjon Prače i tra- 
som nekadašnje željezničke pruge uzanog kolosijeka, preko Mesića 
stigao u Ustipraču. Četnici su ga napadali skoro cijelim putem, a sa 
lijeve strane rijeke Prače grupa boraca iz Kopača (četvrti bataljon 
31. drinske udarne brigade) uzvraćali su po četničkim položajima. 
U susret zbjegu krenuli su borci iz Ustiprače. Susreli su se u tunelu 
na polovini puta Ustiprača - Mesići. Četnici su u rogatičkom zbjegu 
ubili petero i ranili dvanaestero. Nešto kasnije stigao je još jedan 
zbjeg sa rogatičkog prostora (iz Kukavica). Ljudi su zbrinuti u 
Ustiprači, Kopačima, Goraždu i okolnim selima. 

Juni je bio mjesec teških borbi na svim dijelovima ratišta 
Najteže je bilo 4. juna kada su tenkovi i transporteri sišli niz Desane 
i krenuli prema Kopačima. Zaustavljeni su kod silosa na samom 
ulazu u naselje. Veliki doprinos u ovoj pobjedi dali su, osim boraca 
iz Kopača, grupa Selima Pleha sa desne obale Drine, borci sa 
Trebeškog brda kojima je komandovao Ferid Dizdarević i koji su u 
Kopače prešli skelom oko dva kilometra nizvodno, te kod starog 
željezničkog mosta zarobili prvi PAT trocjevac i jedanaest boraca iz 
Ustiprače koji su bili zaduženi za odbranu silosa. 

Na Obarku je bilo teško svaki dan i napadi su često odbijani 
samo zahvaljujući žrtvovanju pojedinaca. Bilo je mnogo nepred- 
vidivih trenutaka i mnogo heroja. Saborci su posebno isticali rah- 
metli Rifeta Vesnića i Ismaila Prutinu. Kažu da je Pelam plakao 
kada je Prutina poginuo u jednoj od teških bitaka na Obarku. 

Vikendi su uvijek bili najteži. Vikendima su dolazili srbijanski 

' crnogorski dobrovoljci, pitomci akademija, strani plaćenici, Rusi i 
Rumuni. Glad je već bila nepodnošljiva. U Međeđi ljudi uopće nisu 
imali hljeba = ni vojska ni narod. Zvjerski pokolj u Višegradu četni- 
ci su privoditli kraju. Ni danas, skoro pet godina nakon zločina, ne 
zna se pravi razmjer višegradskog masakra. 

Rogatičani su formirali bataljon " Brčigovo" i tokom ljetnih 
mjeseci zadali mnogo muke četnicima. Memnun Ajanović, Emir 
Branković i Kasim Velić komandovali su bataljonom. Ajanović je 
poginuo 19. augusta, a Branković i Velić su uspješno vodili Jedinicu 
do ranjavanja kada je položaj u Brčigovu izgubljen. Sve do juna '93. 
bataljon je ipak držao veliki dio slobodnog rogatičkog teritorija. 

Strepnje 


juli 


Avdo Džuho nije izgledao uplašeno. "Jeste li slušali vijesti", 
pitao je staloženo, mirnim bezličnim glasom koji nije odavao ništa 
do želju da sazna odgovor na to uobičajeno pitanje. "Nije dobro", 
ponovio je potom, dajući tim riječima tačno onaj značaj koji bi tre- 
balo da imaju. Dolazio je sa rastojanja od svega desetak kilometara, 
a kao da je dolazio sa drugog svijeta. Kretanje je ovdje već dugo 
najveći problem. Nema sigurnog puta, nema vremena i čak kao da 
je nestala i ona urođena potreba za kretanjem. Avda očito ne zanima 
samo jesmo li slušali vijesti. Interesira ga nešto više, nešto značajni- 
je, hoće da kaže još pa provjerava je li vrijeme, boji se da to njego- 
vo kazivanje ne naruši postojeće stanje, da ne nanese štetu. Zato se 
ustručava, raspituje za vijesti i ponavlja "nije dobro" poput starca 
koji je nakupio dovoljno životnog iskustva da može izgovarati jed- 
nostavne sudove, ostavljajući onima koji ga slušaju da sami pronađu 
poruku i otkriju ono što je htio reći. 

To njegovo "nije dobro" ne odnosi se očito na vijesti, iako ni 
vijesti skoro nikada nisu dobre. On je htio reći nešto mnogo važnije, 
što ima veze sa nama, sa stvarnošću i prostorom sa kojega on dolazi. 
Htio nam je otkriti tajnu, ali nije mogao da je izgovori, bilo mu je 
teško da je prevali preko jezika, nije želio da prihvati krivicu koju ta 
tajna u sebi krije. 

£Pali su Zupčići". 

Možda je Avdo tek pomislio da to kaže, možda je zaista rekao, 
a možda nam je saznanje došlo samo kao što nekad biva u momen- 
tima velikih promjena ili neočekivanih dešavanja. 

Dževad Kadrić se odjednom rasanio, razdanilo mu se pred 
očima i napustio je svježe iskopani rov kao kad mornar napušta sig- 
urnost egzotičnog otoka i bez kompasa se otiskuje na nemirnu pučinu. 
U tri poslije pomoći čuli smo jedino noćnu tišinu i vlastite misli. 

"Pali su Zupčići". 

Danas Je francuski nacionalni praznik. Šta Francuzi znaju o 
Zupčićima? Šta znaju o ovom nečujnom povjetarcu pored Drine i 

dalekim detonacijama u ljudskoj duši, šta znaju o nama? 

Hoće li Francuzi proslaviti pod Zupčića? 

Mora se dočekati svanuće, mora se popričati sa ovim tek 
iskopanim rovom. Obuzima me ubjeđenje da su Zupčići pali samo 
da bi prije centralne proslave u Parizu sve bilo čisto, sve dileme i 
sumnje otklonjene. Sve mi se čini da su Zupčići bili velika smetnja 
Morillonu, bržem rješavanju problema i mirnom francuskom snu. 

"Goražde nikad neće pasti", rekao je te noći u Vitkovićima 
Zaim Imamović. 

Vitkoviće od Zupčića dijeli samo Drina. Poslije smo na radiju 
slušali naredbu Sefera Halilovića. Svim jedinicama koje su u 
mogućnosti naređeno je da krenu prema Goraždu. Znali smo da niko 
neće doći. Ali smo nekako vjerovali da na Misterki i u Vranskoj 
mahali neće popustiti, da će se Pelamovi nekako snaći, da ćemo 
pomoći jedni drugima. Kada nas nisu slomili onih prvih dana ne 
mogu ni sada kada već znamo šta treba raditi. Imamo ogromni slo- 
bodni teritorij, od Višegrada do pred Ustikolinu, ali napadi agresora 
su ovih dana uglavnom usmjereni na centar grada. Ukoliko bi palo 
Goražde odbrana po okolnim brdima ne bi više imala nikakvog 
smisla. Počeo bi bjesomučni lov na ljude. Strah me i pomisli kakav 
bi se masakr u tom slučaju dogodio. Ali, Goražde neće pasti. Drži 
me to uvjerenje a da ne znam zbog čega niti imam realno uporište i 
razumljivo objašnjenje za takav osjećaj. 

Na najkritičnijim mjestima brani se svim i svačim. Fahrudin 
Bogunić je na autobuskoj stanici, koja je sada prva linija odbrane, 
pucao iz nekakve dvocjevke, ispalio obje cijevi istovremeno i posli- 
je rekao "Gađao sam iz bestrzajca".. Takvi događaji, nakon što 
prođu, uvijek izgledaju šaljivo i obnavljaju samopouzdanje. Nekad 
su mnogo veći psihološki nego stvarni efekti raznih odbrambenih 
naprava, bombi napunjenih ekserima, lunti (pušaka ručne izrade 
izrađenih od običnih cijevi) pa čak i manevarske municije. U ratu se 
ponekad može blefirati kao za kockarskim stolom, ali kada se pređe 
određena granica mora se pokazati nešto konkretno, mora se imati 
petlja. Goraždanska odbrana je fantastična kombinacija savršenog 
blefiranja i nevjerojatne hrabrosti koja nekad nalikuje na ludost i 
nije ništa drugo do svjesno samožrtvovanje pojedinaca. Ni u jednom 
dosadašnjem ratu na ovom području nije bilo takve kombinacije 
koja mi nekako izgleda dobitna i zato ono uvjerenje da Goražde ne 

može pasti sve više dobija sigurne temelje. 

Dolazak sedamdesetak ratnika sa višegradskog fronta u 
pomoć Goraždu pokazao je da ima i onih koji naređenja shvataju 
ozbiljno, da se pomoći može na svakom mjestu i u svakoj prilici. Na 
vijestima nema ništa o tom dolasku, a naredba načelnika Štaba 
vrhovne komande se ponavlja. 


Juli je bio najteži mjesec tokom ratne '92. godine na 
goraždanskom ratištu. Bilo je kritično na obje strane Drine, tenkovi 
su već bili u perifernim gradskim ulicama, a u gradu je bio samo 
jedan ručni bacač. Na desnoj strani četnici su osim zauzimanja 
Zupčića neznatno pomjerili liniju { u naselju Bare zauzimanjem 
položaja Fakovići. Mnogo je pojedinaca u odbrani pokazalo neza- 
mislivu hrabrost. Ako se može govoriti o presudnim momentima, 
Jedan od njih je svakako onaj kada je Kemo Hubjer u bici na desnoj 
strani Drine minom iz ručnog bacača pogodio četnički tenk. To je 
ono što Je upamćeno. Ali mnogo je bezimenih heroja dalo svoj 
doprinos odbrani u tim najtežim danima. Avioni nekadašnje jugo- 
vojske pogodili su u više navrata i agresorske položaje. Četnici su 
na Obarku ponovo imali velike gubitke. Niški specijalci su na kraju 
ipak doživjeli poraz. 

Borci iz Prve višegradske, jedini koji su izvršili naređenje 
vrhovne komande, odradili su, nakon dolaska u pomoć goraždan- 
skim borcima, dobijeni zadatak bez ispaljenog metka. Njihov 
dolazak, međutim, imao je mnogo veći značaj od toga. Kasnije smo 
saznali da su neke jedinice sa Igmana i iz Hrasnice odbile da krenu 
prema Goraždu. Druge su pošle pa potom odustale. Do Goražda je 
u julu '92. godine zaista bilo teško doći, ali je dolazak ipak bio 
moguć. Pokazalo se to u nastavku agresije. Pokazali su to naredni 
događaji. Manje grupe stigle su već idućeg mjeseca, a borci iz 
Goražda i Sarajeva, prolazili su čak i u vrijeme kada su bile okupi- 
rane Bjelašnica i Treskavica. Pješačenja kroz četničke položaje tra- 
jala su tada po nekoliko dana uz sva iskušenja koja su se na tim 
putovanjima dešavala. Prva grupa od 12 goraždanskih boraca koja 
se nakon pada Grepka, Rogoja i Trnova zadesila u s) 'ednjoj Bosni 
došla je tim putem krajem ljeta '93. godine. Tim putem se nakon 
jednog izlaska, vratio i Zaim Imamović pošto prethodno drugačije 

nije mogao stići do Goražda, konačno tako je u Goražde septembra 
94. stigla i ekipa Generalštaba zadužena za preformiranje jedinica 
Istočno-bosanske operativne grupe. 

Zanimljivo je da je jedna grupa stigla u Goražde preko 
Treskavice u jeku najveće agresorske ofanzive u aprilu '94. godine i 
da je u toj grupi bio i doktor Safet Čibo. On se kasnije vratio 
helikopterom sa generalom Roseom, a obje grupe su u dolasku 
uspješno prošle četničke zasjede. 

Avdo Džuho je poginuo dva mejseca nakon pada Zupčića, 
prvog dana velike akcije za oslobađanje desne obale Drine. Duboko 
u neprijateljskoj pozadini, kod čajničkog sela Glamočevići. Nosio je 
mitraljez it bio previše hrabar. Fahrudin Bogunić je prošao mnogo 
velikih bitaka, rukovao je svim oružjima i redovito išao gdje je malo 
ko smio. Poginuo je pri kraju velike agresorske ofanzive u junu '93. 
godine nedaleko od Ustiprače gdje je rođen i gdje je bio jedan od 
najboljih nogometaša. U borbama na raznim dijelovima ratišta 
poginuli su i njegovi saigrači i saborci Sead Laković, Alija 
Selimović { Hakija Tutić. Mnogo momaka iz Goražda koji su 
odbranili grad u julu '92. godine nije dočekalo kraj rata, mnogi su 
kraj dočekali teško ranjeni. Dževad Kadrić je teško ranjen u febru- 
aru 94. godine kada je poginuo Ferid Dizdarević, zajedno sa još 
osam saboraca. Danas radi u Udruženju RVI u Goraždu. Kemo 
Hubjer je ostao u Armiji. Sve što se kaže o julu '92. godine prema- 
lo je da bi se stekla prava slika tog vremena i saznalo dovoljno o 
goraždanskim borcima. O svakom detalju ima mnogo svjedočenja, 
sa različitih mjesta isti su događaji često izgledali sasvim drugačije. 
Ali jedan osjećaj je uvijek bio isti, ostao je takav do kraja rata. Ljudi 
su se u Goraždu i na svim dijelovima goraždanskog ratišta osjećali 
zapostavljenim, u njima je raslo uvjerenje da su ostavljeni sami sebi 
i da sami moraju naći izlaz i odbraniti se. Kasniji razvoj događaja, 
pa čak i prva mirnodopska godina pokazali su da je to uvjerenje 
uglavnom imalo osnova. 

Otkriće 


august 


Goražde je , na kraju augusta '92, ponovo rođeno. Niko u 
gradu nije mogao zamisliti kakav će biti ovaj dolazeći trenutak, niko 
nije vjerovao da na tako malo prostora na Površnici i Desanima ima 
toliko oružja. 

Obuzima me ubjeđenje da je to oružje oduvijek bilo gore, 
samo ga mi nismo vidjeli. Da je to isto ono oružje kojim su gađali 
tokom prethodnih ratova i koje su ljudi, u svojoj naivnosti, predali 
sami, neke daleke ali jednako strašne godine. Opet mi je u pameti 
krvava rijeka i česma pored Drine, i djevojčica što među stotinama 
unakaženih tijela pokušava prepoznati svoga oca. Miješa se 
dolazeća tišina sa današnjim šumom rijeke baš kao da obećava 
zaštitu žrtvama 1 prijeti kaznom zločincima. Dolaze nova i vraćaju 
se stara saznanja potvrđujući teški usud da se uvijek iznova moraju 
rušiti zablude. 

Nakon mjeseci muke, stradanja i strepnje, sve podsjeća na 
olakšanje. Slutnje pomiješane sa nevjericom množile su se pored 
Drine prethodne noći dok su kolone vozila sa Površnice, iz 
Podhranjena i Sopotnice gmizale uzbrdo i nestajale iza planinskog 
masiva. Sljedećeg dana slobodno se moglo proći velikim dijelom 
grada na lijevoj obali Drine. Slobodni teritorij koji je skoro četiri 
mjeseca podsjećao na neobični balon svezan preko sredine pa je 
izgledalo kao da je sastavljen iz dva dijela, odjednom je postao SIg- 
uran i nekako moćan. Raširio se nakon dvije nedjelje teških bitaka i 
tako rasterećen ulijevao ljudima neku posebnu vrstu sigurnosti. 
Nigdje ta sigurnost, baš kao ni sam nagovještaj sigurnosti nemaju 
toliku snagu i takav značaj kao pored rijeke. 


Operacija "Krug" najveća je i najznačajnija od svih bitaka 
na goraždanskom ratištu. Njen značaj pokazao se u punom smislu 
tek narednih mjeseci i godina. Prije bitke slobodni teritorij bio je 
skoro prepolovljen na središnjem dijelu, a četničke snage sa lijeve i 

desne obale Drine bile su udaljene manje od kilometra jedne od 
drugih. Trebalo im je tek koju stotinu metara do centralnog grad- 
skog trga. Skoro četiri mjeseca Goražde je izdržalo u takvom 
položaju isključivo zahvaljujući hrabrosti branitelja. Nakon 
uspješnih augustovskih akcija sve se promijenilo. 

"Krug" su izvele Prva i Trideset prva drinska udarna brigada. 
Borbe su trajale četrnaest dana i završene trijumfalnim stlaskom u 
grad naših jedinica preko najjačih četničkih uporišta Desana i 
Površnice. Akcija je izvedena na dva kraja ratišta, napadom na kote 
Hranjen i Oštro na jednoj, a Petibor, Trovrh i Tvičjak na drugoj 
strani. Oslobađanjem ovih dominantnih objekata goraždanski četnici 
su dovedeni u nemoguć položaj. Istovremeno uspješno je zaustavlje- 
na neprijateljska oklopno-mehanizovana kolona, koja je preko prevo- 
ja na Jabučkom sedlu krenula u pomoć njihovim opkoljenim jedinica- 
ma. Četnici su nakon teških borbi za Tvičjak ipak uspjeli da se izvuku 
iz obruča i, uz velike gubitke, prođu prema Rogatici. Već tada se 
pokazalo da je Tvičjak ključna kota sjeverno od Goražda. U junu '95. 
godine to je bilo sasvim očigledno. Tada je Armija Bosne i 
Hercegovine, u dva navrata, zaposjela sve kote na tom pravcu izuzev 
Tvičjaka. Veliki prostor u trouglu rijeka Drine i Prače, tada (u junu 
'95. godine) nije oslobođen, između ostalog, i zbog toga što je Tvičjak 
oba puta ostao prazan. Sa Tvičjaka se najlakše kontrolira put koji iz 
Goražda, preko prevoja na Jabučkom sedlu, vodi u Mesiće i Rogaticu. 
Tim putem četnicima je redovito dolazila pomoć. 

Za razliku od '95. pomoć '92. godine nije prošla. U operaciji 
"Krug" ranjen je komandant Prve drinske Zaim Imamović; ranjeni su 
također, komandant i načelnik štaba Trideset prve, Abduselam 
Sijerčić-Pelam i Midhat Drljević. Mnogo je heroja koji su dali pečat 
ovoj akciji. Ipak, najčešće su spominjani Bekto Gacka i Enes Bezdrob. 
Njih dvojica su u jesen iste godine poginuli na Lijesci, u jednoj od 
teških bitaka na višegradskom frontu. Posthumno su odlikovani 
" Zlatnim ljiljanom". 

Izvođenje operacije "Krug", osim činjenice da je četnicima 
nanesen težak poraz i da je oslobođeno oko 150 kvadratnih kilo- 
metara teritorija, pokazalo je da su na goraždanskom području, za 
svega nekoliko mjeseci, stasale jake jedinice, sposobne da, uz oskud- 
no naoružanje, poraze neprijatelja. Zato je goraždanski august '92. 
godine početak oslobodilačkog pohoda Armije BiH. Bez obzira koliko 

Je Goražde nakon tog augusta imalo teških trenutaka njegova simbo- 
lika it njegov značaj za ukupni odnos snaga na bosansko- 
hercegovačkom ratištu je nepobitan. Borbe su tokom cijele akcije bile 
izuzetno teške, a osnovni plan operacije počivao je na lucidnoj zamis- 
li komandanta Zaima Imamovića. Da nije bilo te zamisli i te akcije, 
sve bi bilo mnogo teže i pitanje je kako bi se događaji dalje odvijali. 
"Krug" je podigao moral boraca do neslućenih razmjera, omogućio 
iole normalan život u centru grada i snabdjeo vojsku oružjem. 


34 


1. 


" p0b o JODIMAJAĆ 


VOV 166} OPSNAO (OSJ 


ne 


5 "2661 ugonbo 0p 


OMie(uganapieno 


2 JENI 


Rok njen 


jel 


Istina 


septembar 


Davno sam negdje pročitao da što si bliže ratu o njemu manje 
znaš. Kad čovjek konačno ude u rov, onda o ratu zaista ne zna ništa. 
Tada sva apstraktna znanja bivaju suvišan teret, komplicirane teorije 
se pojednostavljuju, a onaj uopćeni, skoro imaginarni neprijatelj 
postaje stvaran i na neki način surovo blizak. Sve se svodi na neko- 
liko jednostavnih, ali baš zbog te jednostavnosti teških postupaka. 

Kada čovjek ostane sam u rovu, sve što je nekada bilo važno 
odjednom postaje bezvrijedno. Ne razmišlja se tada o teorijama i nji- 
hovoj primjeni, ne provjeravaju se varijante i ne rješavaju dileme. 
Otkriće da je u svakom postupku sadržan čitav život i da svaki 
pokret, u konačnom raspletu, odreduje sudbinu, djeluje nekako 
omamljujuće. Biva poput urodene mane ili osobene crte karaktera. 
U pričama učesnika, samo najmanji mogući dio bitke ima realnu 
dimenziju, a one stotine varijanti jednostavno ostaju tek dio glob- 
alne ratne doktrine koju namćorasti oficiri uporno, a najčešće besko- 
risno, pokušavaju usaditi u vojničku svijest. Kada granata padne 
direktno u rov, otkine nogu najhrabrijem ili prospe mozak najboljem 
prijatelju, oficirske priče i vojnička pravila toliko su apsurdni da ne 
ostavljaju mjesta ni za obično ljudsko očajanje ili prezir, Nakon bita- 
ka sve opet dobija onu neophodnu mističnu dimenziju, postaje nest- 
varno i čini se odviše tajanstvenim i dalekim. U isto vrijeme i na 
istom mjestu pojedinci pričaju o istoj bici potpuno različito. Jedni 
kažu da je sve završeno po planu, drugi da je akcija provaljena i da 
se prekida. Niko im ne vjeruje - ni jednim ni drugim. Ipak, ljudi ih 
uporno slušaju. Prepuštaju se tim usputnim i, ponekad zapanjujućim 
vijestima tek da ne poremete onu opijajuću obamrlost koju su nasli- 
jedili od prošlih generacija. Vjerujem da je ista takva obamrlost 
obuzela moga djeda kada su ga odveli iz njegove avlije 41. godine. 
Vjerujem da je i tada bio ubijeden kako će se već sljedećeg dana 
vratiti i nastaviti prekinuti posao. Kao što danas lokalni vojni anali- 
tičari savršeno mirno, raščlanjujući do najsitnijih detalja, iznose 
razloge i buduće planove, tako je i on, odlazeći, mirno razmišljao 

hoće li se narednog dana prije mraka vratiti kući i obradovati djecu. 
Bilo je nemoguće da, s njegovim iskustvom, znanjem i godinama, 
nije znao kako se nakon takvih odlazaka nikada ne vraća. Zato se 
ona smirenost s kojom je otišao i o kojoj su mi pričali može objas- 
niti jedino tom, generacijama taloženom obamrlošću, koja podsjeća 
na pritajenu tjeskobu. 

Prije četiri dana u bolnici je urađeno osam amputacija. Oni 
koji uvijek sve znaju i koji su blizu centru zbivanja pa imaju 
nekakve informacije, ali nikad dovoljno blizu da te informacije budu 
tačne, kažu kako je sve propalo i kako nema ništa od oslobađanja 
desne obale Drine. Tako su pričali i prije dvadeset dana dok su borci 
privodili kraju akciju na drugoj strani. Poslije su se kleli kako su 
jedino oni znali pravu istinu, ali iz nekih, samo njima znanih razlo- 
ga, morali su da je zataje. Dok mahalski vojni teoretičari 
razjašnjavaju zbog čega akcija oslobađanja desne obale nije uspjela, 
i kunu se kako su tek stigli iz najžešćeg okršaja, na drugom kraju 
grada narod, raspamećen pobjedničkom euforijom i prevelikim tere- 
tom slobode, ulazi u Bare, odakle su četnici, nakon 138 dana 
zločina, pobjegli navrat-nanos. 


Nakon oslobađanja 150 kvadratnih kilometara na lijevoj obali 
Drine, 14. septembra počela je akcija za oslobađanje teritorija 
općine Goražde na desnoj obali. Uspješno je završena četiri dana 
kasnije. Izveli su je borci 43. i 31. drinske brigade. Razbijena su 
četnička uporišta na Kolijevkama, Viševicama {1 Biljinu, te 
oslobođena naselja Bare, Krsnica, Zupčići, Potkozara i još nekoliko 
sela. Time je cijeli teritorij općine Goražde bio slobodan. Ali u sep- 
tembru je bilo mnogo teških bitaka na svim dijelovima ratišta. Borbe 
su vođene duž cijelog višegradskog i rogatičkog fronta, a svakod- 
nevnih borbenih aktivnosti bilo je i na liniji prema Foči. Sama akci- 
ja oslobađanja desne obale obuhvatala je širok prostor, od sela 
Glamočevići u čajničkoj općini pa do Biljina nasuprot Vitkovića. 

Neizvjesnost 


oktobar 


U nekadašnjem uredu otpravnika vozova, Pelam i Sejdić su 
proučavali kartu, analizirali različite varijante 1, uz oskudno osvjetl- 
jenje, tražili najbolje rješenje. Dvadesetak prisutnih nije napuštala 
neka neobjašnjiva ležernost koja se povremeno miješala sa blagim 
nagovještajem strepnje. Liči mi ovo vrijeme na ono koje nisam upam- 
tio, ali koje dobro znam iz priča starijih, na vrijeme u kojem su se ljudi 
od zločina skrivali tek u komšijsku bašču, na tavan ili u drugu sobu. 
Obuzima me strah i nikako ne mogu da vjerujem da je već sve goto- 
vo i da neće biti nastavka. Bojim se više nego ikada da se posljednja 
teška iskustva olahko ne zaborave i da se ponavljanje ne nastavi do 
beskonačnosti. Sjenke zločina kao da lebde oko Drine čekajući 
povoljnu priliku i pravo vrijeme. Mislim na dolazeću zimu, na nove 
ofanzive i sitne ljudske slabosti. Neki su ubijedeni da je pobjedama iz 
augusta i septembra sve riješeno i da je rat završen. To njihovo 
ubjeđenje nalikuje mi na sigurnost i ravnodušno strpljenje s kojim je 
otišao moj djed kada su ga odveli iz ove avlije, nalikuje na naivno, ali 
na neki način očajničko guranje glave u pijesak, na zablude koje ovdje 
klijaju stoljećima i koje nikada nisu donijele ničega dobrog. Osuđeni 
smo izgleda da sve te zablude još jednom proživimo. Varljivi osjećaj 
sigurnosti nikako nam u tome nije dobar saveznik. 


U oktobru '92. godine ofanzivna djejstva izvođena su na 
višegradskom, rogatičkom i paljanskom dijelu ratišta. Međutim, 
nakon velikih uspjeha u augustu i septembru, ove akcije su zabo- 
ravljene veoma brzo, a također, nisu okončane prema početnim 
zamislima. Goražde je ušlo u novu etapu velike neizvjesnosti. 

Umjesto 
dnevnika 


26.11.1992. 


Ovaj dan, koji je, kao i većina ostalih, počeo granatiranjem, 
Goraždani će upamtiti i po dolasku konvoja humanitarne pomoći 
u kojem je bilo 68 tona brašna, ulja i šećera. To su trenutno jedine 
zalihe hrane koje ovaj grad ima. Glad je odavno ovdašnja svaki- 
dašnjica. Ljudi tumaraju uokolo pokušavajući da nađu hranu za 
djecu, stare i iznemogle. Susreo sam jutros čovjeka iz Rogatice. 
Zove se Hajro i traži bar kilogram brašna da skuha kašu unucima. 
Dva sina su mu ostala na ratištu, ali još teže od toga pogađa ga glad 
njihove djece. Među hiljadama sadašnjih stanovnika goraždanske 
regije, djeci je najteže. Od same vjere u hrabrost branitelja ne 
mogu živjeti. 


29.11.1992. 


Relativno miran vikend na ratištu doktori goraždanske Ratne 
bolnice iskoristili su da, koliko je u ovdašnjim uvjetima moguće, 
pomognu najslabijoj i najgladnijoj djeci. Neke od njih pokušavaju 
otrgnuti iz zagrljaja smrti. 

Nalo Jasmina iz Višegrada ima 14 mjeseci i samo 6300 grama 
(težine). Hajro Alajbegović iz Rogatice "narastao" je za devet 
mjeseci do 4,5 kilograma. Uz Mirelu Aruković, Mirnesa Nakaša i 
Anisu Bašić, to su djeca koja nemaju snage ni da zaplaču. U 
Goraždu niko ne razmišlja o dječijoj hrani. Ovdje nema ni najo- 
bičnijeg mlijeka. Sve što su ovi mali nesretnici do sada pojeli bio je 
crni hljeb omekšan u vodi. A nikome ništa nažao nisu učinili, ne 
znaju ni za kakve etničke države, tajna im je i vlastito ime, ne znaju 
ništa o UNICEF-u, Evropskoj zajednici i Savjetu sigurnosti, ne raz- 
likuju ruševine od dječijih kreveta. Teško da će dočekati da čuju 
priče o Dječijoj ambasadi. Njihove šanse su svakim danom manje. 


4.12.1992. 


Žestoka artiljerijska paljba počela je jutros nešto prije 7 sati sa 
skoro svih četničkih uporišta na prostoru jugoistočne Bosne. 
Tenkovski i haubički projektili dolazili su iz pravca Rogatice i 
Višegrada a naročito su bili uporni čajnički četnici. Prema prvim 

saznanjima, ovi napadi nisu imali naročitog efekta, a kanonada je 
utihnula oko podneva. 

Oko podne je obavljena i juče najavljena razmjena ratnih 
zarobljenika - civila na relaciji Foča - Goražde. Tom prilikom u 
Goraždu su prihvaćeni Omer Kunduklija, Munir i Munira 
Kunduklija, porodica Šljivo, Halima Ćorić, Edina Hasović, Alen 
Đuderija, Selma i Jasenko Tafro, Merlina Hadžimešić, te 
novorođenčad Amre Bogdanić i Hasana Durana. Medu razmijenjen- 
im je devetero djece starosti od šest mjeseci do sedam godina. 


19.12.1992. 


Počela je velika akcija jedinica Istočnobosanske operativne 
grupe prema Foči. Prijavilo se 950 dobrovoljaca iz 31. drinske 
udarne brigade, iako je ta brigada trebalo da angažuje skoro dva puta 
manje boraca. S druge strane Drine, iz bataljona 43. drinske brigade 
sa Trebeškog brda, svi su htjeli u akciju. Nije imao ko da ostane na 
liniji odbrane. Tako je bilo i u ostalim jedinicama. Svi su željeli u 
borbu, niko nije htio da izostane. 


25.12.1992. 


Juče je osvojeno veoma važno četničko uporište Zebina šuma, 
petnaestak kilometara od Goražda prema Foči. Četnicima su nane- 
seni veliki gubici, uništeno je 49 njihovih bajti i zemunica sa po 
četiri ležaja. 

Uslijedila je odmazda agresora i teška granatiranja civilnih cil- 
jeva u Goraždu 1 okolnim naseljima. 


28.12.1992. 


I pored ogromnih snaga sa kojima raspolažu i napadaju, učinak 
četnika je u velikom nesrazmjeru sa gubicima koje imaju. Tako je 
juče kod Holijaka, nadomak Višegrada, uništen agresorski kamion sa 
sedamnaest četnika, a izvidačka jedinica iz Prve višegradske brigade 
ubila je na istom mjestu još trojicu. Dosadašnje iskustvo pokazalo je 
da nakon takvih poraza sve češće dolazi do razmirica medu pojedin- 
im formacijama agresora, pa i do otvorenih sukoba. 


42 


4.1.1993. 


Današnji izvještaj iz Goražda počinje apelom Ekrema Veljana, 
koji je uputio svojim sugrađanima Sarajlijama i posebno profesoru 
Vahidu Kljajiću, da u znak solidarnosti sa građanima ovoga grada i 
kompletne drinske regije, prestanu primati humanitarnu pomoć sve 
dok se ona ne dostavi u Goražde. Dotur pomoći i dalje mnogo više 
zavisi od dobre volje agresora nego od aktivnosti humanitarnih orga- 
nizacija. Inače, u Goraždu se malo šta mijenja. Artiljerijskih napada 
bilo je tokom protekle noći, a nastavljeni su i danas. Oni se dovode u 
vezu sa nedavnim teškim pješačkim porazima koje su četnici imali na 
višegradskom pravcu, a naročito sa velikim guvicima u ljudstvu. 


6.1.1993. 
za "Večernji list" Zagreb 


Goraždanima i izbjeglicama je, nakon 15 dana, stigao tračak 
nade sa novim konvojem humanitarne pomoći. Za razliku od ranijih 
slučajeva kada su četnici mirovali dok su vojnici Ujedinjenih naro- 
da bili ovdje sa uporišta oko Čajniča, Rogatice i Foče tokom cijelog 
dana dolazili su artljerijski projektili. Agresor je gađao 
minobacačima 82 i 120 mm i haubicama 155 mm. Troje civila je 
poginulo, a dvoje teže ranjeno. Za plave šljemove nije bilo posljed- 
ica. Napadi su nastavljeni do kasnih noćnih sati. 


7.1.1993. 
za "Večernji list'"" Zagreb 


Goraždanima i velikom broju izbjeglica danas se dijeli 
humanitarna pomoć. Dva kilograma brašna i sto grama sira po osobi 
i nije bogzna šta, ali se ovdje shvata kao ohrabrenje i nagovještaj da 
će možda, u budućnosti, snabdijevanje biti bolje. Iako gladni, žedni, 
zasuti granatama, a danas i ledenom kišom, Goraždani su ipak priv- 
eli kraju prvi Turnir oslobodilaca u malom nogometu. Igralo je osam 
ekipa, a organiziralo ga je Sportsko društvo "Goražde", Igrano je na 
betonskoj podlozi, koja je jedina ostala čitava od potpuno spaljene 
gradske dvorane. Umjesto božićne poruke mira, Goraždanima su sa 
okolnih brda upućene stotine granata. 

9,1.,1993, 
za "Večernji list" Zagreb 


U Goraždu su zabilježena već četiri slučaja umiranja od gladi i 
hladnoće. Iako tenkovska i minobacačka paljba gotovo ne prestaje, 
zahvaljujući povećanom oprezu, nije bilo žrtava. Ovdje se pored 
aktivnosti na organiziranju odbrane ulažu natčovječanski napori ne bi 
li se stanovništvo zbrinulo i kako bi se, bar donekle, ublažio nedostatak 
hrane, lijekova, ogrjeva, odjeće i obuće. UZ to, pokušava se organizirati 
bilo što civilizirano uprkos svakodnevnom granatiranju. 

Održano je nekoliko vrlo zanimljivih priredbi, lokalni radio 
svakodnevno emitira dvočasovni program, u okviru kojeg radio 
škola zauzima značajno mjesto. Priprema se šahovski turnir, a 
Sportsko društvo pokušava realizirati ideju igranja šahovskog meča 
putem radio amatera. Umjetnička radionica 073 okupila je nekoliko 
vrlo talentiranih mladih umjetnika. Rezultat njihovog dosadašnjeg 
rada, mahom u podrumima, je nekoliko slika i skulptura znatne 
umjetničke kvalitete. Mladi muzičari su, još dok je Goražde bilo pod 
punom opsadom, snimili dvanaest pjesama. Pripremaju se nove, a 
entuzijazam nadoknađuje nedostatak tehničkih pomagala i adek- 
vatnog prostora. Nedavno je formirana redakcija novina, tako da će 
gradani goraždanske regije uskoro dobiti svoj mjesečnik. U pros- 
torima bivše art-galerije u toku je izložba ratne fotografije i novin- 
skih tekstova o Goraždu. 


13.1.1993., 


Salko Pašić, poznati goraždanski predratni mesar, osigurao je 
drva svim Srbima u jednoj zgradi u centru Goražda. 


15.1.1993. 


Formirana je Informativna služba Istočnobosanske operativne 
grupe, a četnici su, ubacivanjem više diverzantskih grupa, napali 
selo Orahovce kod Višegrada. Pokušali su zapaliti džamiju. Imali su 
snažnu podršku artiljerije sa Kočarima i višegradske brane. Džamija 
je ostala čitava, a među četnicima je bilo deset mrtvih. Prva 
višegradska nije imala povrijeđenih ni poginulih. 

16.1.1993. 


U Goraždu je danas održana konstituirajuća sjednica 
Skupštine okruga koju sačinjavaju predstavnici devet općina gorn- 
jedrinskog= regiona: Čajniče, Foča, Goražde, Han-Pijesak, 
Kalinovnik, Rogatica, Rudo, Sokolac i Višegrad. Za predsjednika 
Skupštine izabran je Hadžo Efendić. 

Posljednjih dana najteže je na ratištu oko Ilovače. 
Tenkovskim i minobacačkim projektilima četnici gadaju civilne cil- 
jeve u svim selima na ovom području. Za samo pola sata kuću 
Fadila Muslića pogodilo je šest tenkovskih granata. Kod Višegrada, 
u predjelu Orahovaca nije uspio pokušaj helikopterskog desanta 
agresora. 

U gradu je sinoć ipak održano Veče revolucionarne pjesme i 
humora, što su ga organizirali ljudi vični kulturi iz Prve višegradske 
brigade. Preko hiljadu gledalaca bilo je u dvorani koja ima 612 stolica. 


22.1.1993; 
za "Večernji list"" Zagreb 


Desetine agresorskih vojnika izbačeno je iz stroja u teškim 
borbama koje su borci Istočnobosanske operativne grupe na dijelu 
višegradsko-rudđanskog ratišta vodili cijelu prethodnu noć i 
jučerašnji dan. Tačan broj ubijenih neprijateljskih vojnika još se ne 
zna. Uvidom u zaplijenjenu dokumentaciju, utvrđeno je da ih je bilo 
iz Valjeva, Kraljeva i Prokuplja. Borci Prve višegradske, Prve 
drinske i ostalih jedinica sa ovog prostora potpuno su razbili 
dijelove četničkog Drinskog korpusa. Uništena su uporišta u Donjoj 
i Gornjoj Strmici i u Strgačini, tridesetak kilometara istočno od 
Goražda. Zaplijenjena je velika količina streljiva i mnogo borbene 
tehnike. Linija odbrane pomjerena je na ovom pravcu sedam kilo- 
metara u korist branitelja. 


23.1.1993. 


Preko 30 odsto površine općine Rudo oslobođeno je u posljed- 
nja tri dana, a linije odbrane pomjerene su skoro 20 kilometara. 
Osim toga, razbijena su neprijateljska uporišta Caćice i Stražbenice 

u predjelu Drinska, na višegradskom dijelu ratišta. Uzalud je četnici- 
ma stizala pomoć svježih snaga, uzaludni su bili i letovi helikoptera; 
na vrlo teškom terenu u kanjonu Lima borci Armije RBiH hrabrošću 
su nadomjestili nedostatak tehnike. Do ovih momenata pouzdano se 
zna da je za proteklih borbi uz 24 zarobljena bilo i najmanje 15 
poginulih četnika. Neki su sa visokih litica skakali u Limsko jezero 
koje je kod Strgačine bilo zaleđeno. Jedan od branitelja je poginuo, 
a četiri su ranjena. Dijelovi neprijateljskih snaga nalaze se u 
okruženju i pokušavaju da se tokom noći izvuku iz obruča. 


25.1.1993. 


Tokom posljednja četiri dana na drinsko-limskom ratištu lik- 
vidirano je 35 četnika. Računajući 24 zarobljena, te veću nepri- 
jateljsku grupu koja se izvlači iz okruženja, biva jasno otkuda toliki 
bijes u njihovim redovima i danonoćno granatiranje civilnih ciljeva. 
S druge strane, iz Srbije dolaze svježe snage. Iz Priboja je u Bosnu 
i Hercegovinu ušla oklopno-mehanizovana kolona. Jedan njen dio 
upućen je na prostor višegradske, a drugi rudanske općine. U popod- 
nevnim satima dio koji je ušao na rudanski prostor već je uveden u 
borbu. Napadnuti su naši položaji kod Strmice. 

Na drugoj strani ratišta borci iz jednog od interventnih odjel- 
jenja 43. drinske brigade ubili su dvojicu i ranili jednog četnika na 
preko 1300 metara visokom Vijogoru. Oni su imali ključnu ulogu u 
osmatranju i navođenju projektila agresorske artiljerije na velikom 
području slobodnog teritorija. 

Jedna manja formacija iz sastava Prve rogatičke brigade lik- 
vidirala je u selima Karačići i Gladanovići, kod Rogatice, pet nepri- 
jateljskih vojnika, a da nije imala gubitaka. 

U posljednjim borbama kod Strmice i Strgačine zaplijenjena 
je velika količina borbene tehnike: četiri minobacača 82 i tri 120 
mm, dva brdska topa 76 mm, samohotka 76 mm, praga M-53, 
haubice 105 1 152 mm, protuzrakoplovi top 20 mm, tri protuzrako- 
plovne strojnice 12,7 mm, dvije kampanjole i dva putnička automo- 
bila. Uzeto je obilje pješakog naoružanja i streljiva, te 1184 granate 
raznih kalibara. Zaplijenjeno je i vozilo sa uređajima veze, dok je 
znatna količina naoružanja i tehnike uništena. 

Veliki doprinos ovom uspjehu dali su Rašid Sobo, Mirsad 

Dragolj - Mena, Ramiz Nuhanović i Ibrahim Kabaklija. 

Peterica ranjenih agresorskih vojnika, koji su zarobljeni, 
zbrinuti su u ratnoj bolnici. I sami su bili iznenađeni korektnim 
odnosom kako ljekara tako i goraždanskih boraca. 


Bitka kod Strgačine jedan je od najvećih i najbriljantnijih uspje- 
ha naših boraca na kompletnom goraždanskom ratištu, sigurno 
najveći u 1993. godini. Vodili su je Zaim Imamović i Ahmet Sejdić. 
Četverica heroja koje sam pomenuo u tekstu napisanom za zagrebački 
"Večernji list" 25. januara '93. imali su različite sudbine u nastavku 
rata. Rašid Sobo, koji je tada bio načelnik Štaba Prve višegradske 
brigade, otišao je krajem godine preko Grepka, Treskavice i Bjelašnice 
u Sarajevo. Danas je u komandi Prvog korpusa. 

Mirsad Dragolj je Još u Goraždu. Teško je ranjen, a u onoj 
velikoj ofanzivi, aprila '94. zaprijetio je dizanjem u zrak Fabrike 
azotnih jedinjenja u Vitkovićima. Ramiz Nuhanović - Ramga prošao 
je sve teške bitke na ratištima oko Goražda. Ostao je u Armiji i jedan 
Je od dobitnika " Zlatnog ljiljana" na goraždanskim prostorima. 
Ibrahim Kabaklija - Čimbur dobio je "Zlatni ljiljan" posthumno. 
Poginuo je nepuna tri mjeseca nakon bitke kod Strgačine u jednom 
od brojnih kontranapada na Zaglavak. Na video kaseti ostao je sni- 
mak kako se Čimbur vraća iz Strgačine natovaren municijom, 
tromblonima. Ostao je upamćen kao momak koji nikada nije upoz- 
nao strah. Prije Čimbura poginuo je i njegov brat Nermin, koji je. 
također, odlikovan " Zlatnim ljiljanom". Zakir Jamak, njihov pri- 

jatelj i kasniji komandant 851. lahke brigade, ispričao mi je da je' 
Nerminov tek rođeni sin umro od gladi i hladnoće u onim najkri- 
tičnijim danima s kraja '92. i početka '93. godine. 


29+IK1993. 


Crveni križ" u Goraždu više nema hrane, a do sada je brinuo 
o 1300 prognanika, među kojima je dvadesetoro djece do godinu 
dana. Pravo je čudo kako su se ovi ljudi i do sada prehranili. Ništa 
bolje stanje nije ni u goraždanskoj Ratnoj bolnici, niti u 
domaćinstvima. Ipak zahvaljujući dobrim ljudima, danas je na 
području Vranića, Džindića i Potrkuše skupljeno nekoliko desetina 

litara mlijeka za najmlađe i najugroženije. Urađeno je to u veoma 
teškim uvjetima, uz stalna granatiranja. 

Juče je na prostoru Gakova i Bratiša izveden jak pješački 
napad agresora. Bio je usmjeren prema džamiji u Ilovači, ali je odbi- 
jen. Borci iz Prve višegradske su u sukobu sa četničkom izvidnicom 
ubili jednog, a izviđačka grupa iz jedinice Ferida Dizdarevića pono- 
vo na Vijogoru više četnika. Vijogor je inače poznat po tome što su 
se na njemu nakon prošlog rata četnici krili sve do 1957. godine. 


31.1.1993. 


Sedam mrtvih i jedanaest ranjenih civila bilans je cjelod- 
nevnih artiljerijskih napada agresora na gornjedrinskoj regiji. 
Napadi su počeli nešto prije šest sati sa uporišta na Zaganovićima i 
Mokrom lugu, kod Rogatice, nastavljeni tokom prijepodneva sa 
Nekopa i Previle na fočanskom, Kočarima na višegradskom, te 
Prevrzme i Glamočevića na čajničkom pravcu. Ispaljeno je više 
stotina granata. Zatišje je, istina veoma kratkotrajno, nastupilo oko 
podne. Čim su se ohladile cijevi artiljerijskih oruđa, paljba je nas- 
tavljena svom žestinom. Već 36 sati prognanici koji su smješteni u 
Crvenim križu" nisu dobili ništa za jelo. 


3.2.1993. 

Goraždani su prije tačno 22 dana dobili po pola kilograma 

brašna. Niko ne zna kada će doći nova pošiljka. Dvije bebe su umrle 
od gladi. 

5.2.1993. 

Borci Prve drinske brigade odbili su napad duž linije odbrane 

Nišani - Zigovi - Zubovići. Ubijeno je 15 četnika i zaplijenjena velika 

količina naoružanja. Uslijedila je odmazda i granatiranje civilnih ciljeva. 


7.2.1993. 


Goražde ponovo broji mrtve; ne od granata, od gladi. 

10.2.1993. 


Već četvrti konvoj humanitarne pomoći nije stigao u Goražde. 
T ovaj je kao i svi prethodni zaustavljen u Rogatici. Glad se razma- 
hala. U Goražde nisu stigli ni lijekovi mada je u nekim sredstvima 
informisanja objavljeno drugačije. Odavde je ponovljen apel svim 
građanima naše zemlje da odbiju primati humanitarnu pomoć u znak 
solidarnosti sa građanima istočne Bosne. 


11.2.1993. 


Poginuli su Timka Šišić, Sabahudin Kurt, Safet i Paša 
Korjenić. Granatiranje je počelo rano jutros. Iluzorno je nabrajati 
sva uporišta sa kojih agresor gađa. Umrli su Meho Dučić, Hilmo 
Ušanović i još petero djece. 


12.2.1993. 


Narod Goražda osjeća duboku zahvalnost prema građanima 
Sarajeva, koji su u znak solidarnosti s ovim ljudima odbili primi- 
ti humanitarnu pomoć. 


15.2. 1993. 


Pet naših boraca je poginulo, a sedam ranjeno u teškim 
borbama proteklih dana na području čajničke općine. Neprijatelju 
su naneseni ogromni gubici. Ubijeno je najmanje 35 četnika, više 
je ranjenih, a ima i zarobljenih. Uništeno je skladište municije i 
tenk T-34 na Kozari, zatim PAT 20-mm, PAM i mnogo lahkog 
naoružanja. Velika količina je zaplijenjena. Naše snage kontrolišu 
polovinu čajničke općine. Velike uspjehe u neprijateljskoj poza- 
dini postigle su jedinice kojima su komandovali Ferid Dizdarević 
i Nihad Klinac. 

22:24:1993, 
za HINU 


Jutros je u Goraždu osvanulo sedamnaest svježih humki. To su 
nove žrtve gladi koja na ovom području vlada već mjesecima. 
Većina od sedamnaest posljednjih žrtava stradala je na planini 
Kacelj, idući po hranu kroz snježne smetove i četničke položaje. 

Genocid nad bošnjačkim narodom počeo je i na prostoru tzv. 
Jugoslavije. Nakon što je prije nekoliko dana spaljeno selo 
Kukurovići u pribojskoj općini, čajnički četnici su, poslije poraza 
na ratištu, prešli u Crnu Goru 1 iz sela Bunguri (općina Pljevlja) 
odveli starce i djecu. Među zarobljenima su osamdesetogodišnji 
Osman Bungur, sedamdesetogodišnje Sevda i Lemka, Vezira stara 
85 i Devla 65 godina. Ostali zatočeni iz porodice Bungur su djeca 
od 18 mjeseci od pet godina i jedna slijepa djevojka, ukupno 
jedanaestero. U zamjenu za njih agresor traži četnike zarobljene u 
posljednjim borbama oko Čajniča. Zahtijeva, osim toga, da se 
razmjena obavi u selu Trpinje, duboko u njihovoj pozadini. Mnogo 
više od toga ipak zabrinjava odbijanje zvaničnih crnogorskih vlasti 
da zaštite svoje građane. 


24.2.1993. 


Glad, velika hladnoća i nevrijeme u posljednja tri dana 
uzrokovali su smrt dvanaest osoba. Ljudi sve više postaju statistički 
pokazatelji. Umjesto humanitarne pomoći, ovdje i dalje redovito 
stižu jedino granate. 


2.3.1993. 


Prošle noći nad Goraždem su prvi put letjeli transportni 
avioni, ali humanitarni tovar nije izbačen. Količina humanitarne 
pomoći dovezena, nakon 44 dana pauze, kopnenim putem dovoljna 
je za jednodnevne potrebe. U grad je jutros stiglo desetak stranih 
novinara i fotoreportera. 

4.3.1993. 


Beba koju je rodila žena silovana prošlog ljeta, tokom 
četničkog divljanja u Foči, smještena je u Ratnoj bolnici. Majka je 
ponovo u šoku 1 iznova preživljava teške traume. 


3.5.1993. 
za Televiziju Slovenije 


Blizu petnaest hiljada ljudi provelo je nekoliko proteklih noći 
na brdima iznad Goražda čekajući pomoć iz zraka. Otkako je 
početkom marta počela akcija "Padobran", prvi put je uspješno izve- 
dena prije dva dana. Danas u Goraždu boravi i gospodin Larry 
Hollingwort iz UNHCR-a. Stigao je kasno sinoć, sa konvojem koji 
je dovezao stotinu tona hrane. Zajedno sa onim što je dopremljeno 
avionima, to je ipak dostatno tek za dva do tri dana. 

Četnička ofanziva na slobodnu teritoriju ne jenjava. Mada je 
na Orahovcima kod Višegrada uništen tenk i samohotka 90 mm, te 
izbačeno iz stroja više četnika, agresor uporno napada prema komu- 
nikaciji Višegrad - Ustiprača - Rogatica, nastojeći da je zauzme i 
tako Pale najkraćim putem poveže sa Srbijom. Nakon pregrupisa- 
vanja u ovim napadima učestvuju iste jedinice koje su nedavno 
počinile zločine oko Srebrenice. Znatan je broj rumunskih i ruskih 
plaćenika. 


3,3:1993; 


Meša Popovača (Džalerović) donio je sa Grepka u Goražde 
vreću 1 po brašna. U svom goraždanskom paklu ima još primjera 
nevjerojatne ljudske upornosti i izdržljivosti. Dvadesetšestogodišnji 
Izudin Terović donio je 76 kilograma. Grebak je od Goražda udal- 
jen 79 km, snijeg je bio dubok, a temperatura minus 15. Terović ima 
četvero djece i to što je on donio bila im je jedina hrana sve zimske 
mjesece. Mnogo je međutim, djece, starih i iznemoglih koji u porod- 
ici nemaju nikoga snažnog poput Izudina Terovića. 

Tokom jednog čekanja dostavljanja pomoći padobranima, ubi- 
jen je Omer Bičo. Njegovo tijelo pronađeno je naknadno. Meho 
Delić se ubio još prošle godine. Strahoviti psihološki pritisak kojem 

su izloženi svi ljudi ovdje nisu mogli izdržati ni Suljo Agović i 
Sulejman Sirbubalo. Do sada je 36 očajnika prekratilo sopstveni Život. 
Larry Hollingwort ne zna ništa o tome. On šeta Bosnom s ubjedenjem 
da dobro radi svoj posao. 


Ovo je dio iz četiri kartice dugog teksta koji sam početkom 
maja '93. posalo "BH danima". Ne znam je li objavljen. 


7.5.1993. 


Osnovni prehrambeni artikal ovog proljeća u Goraždu je 
kopriva. Interesantno je da zadnjih dana ovdje nema golubova. Dali 
ih je instinkt upozorio da bi mogli biti pojedeni ili je u pitanju nešto 
drugo, teško je reći. Čak ni u Drini nikada nije bilo manje ribe. Ali 
nešto drugo trenutno pritišće ljude u Goraždu. Od početka rata do 
šestog maja ove godine 38 ljudi je počinilo samoubistvo. Znatno je 
više onih koji su pokušaj samoubistva preživjeli. Ubijaju se roditelji 
ne mogavši gledati kako im djeca umiru od gladi, ubijaju se ljudi iz 
straha pred sutrašnjicom. Pojava uzima maha i vjerojatno se u sko- 
rije vrijeme neće zaustaviti. 


Na odsustvo golubova upozorio me Mehmed Ćulov. Zaista sve 
proljetne i ljetne mjesece '93. godine, u vrijeme velike gladi, u 
Goraždu nije bilo golubova. 


10.5.1993. 
za Televiziju Slovenije 


Dževad Bujak i tri, zasad neidentificirane osobe poginuli su, a 
osamnaestogodišnji Ahmet Herenda teško je povrijeđen. Pogodila ih 
je skoro tonu teška paleta sa američkim "lunch" paketima dok su sa 
još dvadesetak hiljada sugrađana, prošle noći čekali spasonosne 
€pošiljke s neba". Oni su prve žrtve dostavljanja humanitarne 
pomoći Goraždu zračnim putem. Bez obzira da li će ih buduće sta- 
tistike evidentirati kao žrtve gladi ili nesretnog slučaja, ostaće zabil- 
ježeno da četnici u vrijeme njihove pogibije kopnenom konvoju 
UNHCR-a nisu dozvolili da uđe u Goražde. Iako je strah primjetan, 

ovdje svi ipak očekuju noć. nadajući se da će baš oni biti sretnici do 
kojih će doći neki od paketa. Ukoliko ponovo bude žrtava, to niko- 
ga neće obeshrabriti. 


10.5.1993. 


Konačno je slomljena trodnevna četnička ofanziva na paljan- 
skom dijelu fronta. Četnici su na poprištu ostavili četvericu pogin- 
ulih. Nakon toga su granatama ranili šest civila. Među braniteljima 
nije bilo poginulih. Ovdje su ljudi, međutim, sve zabrinutiji zbog 
vijesti o sukobima postrojbi HVO-a i jedinica Armije RBiH u 
Mostaru. Neizvjesnost povećava i iščekivanje šta će se dogoditi 
nakon agresorske ofanzive na Žepu. Želja žitelja goraždanske regije 
je da se planovi UN o zaštićenim zonama počnu ostvarivati prije 
nego se u Goraždu ponovi srebrenički i žepački masakr. 


11.5.1993. 


U Goraždu je pokrenuta akcija da se bivša premijerka Velike 
Britanije Margarette Tacher proglasi počasnim građaninom Goražda. 

Kolona 


19.5.1993. 


Proteklih nedjelju dana nisam napisao nijedan izvještaj, 
nijedan novinski tekst. Proveo sam to vrijeme u potrazi za hranom 
zajedno sa još nekoliko stotina ljudi. Bilo nas je svih uzrasta, zani- 
manja i fizičkih sposobnosti, bilo nas je raznih političkih opredjel- 
jenja, vjernika i ateista, i svi smo bili gladni. Prepješačili smo skoro 
dvije stotine kilometara. Trebalo je stići iz Goražda i okolnih sela u 
dolini Drine do prvog slobodnog teritorija, trebalo je savladati masiv 
Jahorine i još nekoliko visokih prevoja, doći do ispod Igmana i 
Bjelašnice i usput se nadati da put ne bude uzaludan. 

U povratku, pješačio sam 17 sati noseći ruksak težak 44 kilo- 
grama. Prešao sam za to vrijeme tek polovinu puta. Imao sam sreću 
da, zajedno sa još nekoliko ljudi, ostatak predem u starom kombiju. 
Sve izgleda mnogo lakše kada se pješačenje ostavi iza sebe, kada se 
zaborave potoci i vododerine, litice i provalije, kozije staze, brisani 
prostori i četnička uporišta. Uvijek se ide kroz mrklu noć, bez glasa, 
bez šapata, sa stalnom strepnjom, stravičnim umorom i tankom 
nadom da će se stići do kraja. A kraj je kod kuće, nekome bliže, dru- 
gom dalje. I tamo čekaju gladni, roditelji ili djeca, ranjeni ili bolesni. 
Ide se uglavnom iznad 1500 metara nadomorske visine. Surovi 
obronci Gole Jahorine uvećavaju stravičnost prizora. U praskozorje 
se na olimpijskoj ljepotici naziru radari i četnički bunkeri. Gore 
svjetla u hotelima i kao da vraćaju neko davno vrijeme. Godina "78, 
dubok snijeg, mnogo vjetra i partija preferansa u hotelu J ahorina". 

Žulja me ruksak, ubija žeđ, krvare leda, a nigdje vode, nigdje 
ništa osim straha i napora, osim patnje i sumnje. Smreke i tek pone- 
ka bukva slab su zaklon od paljbe sa četničkih uporišta. Grme PAM- 
ovi i PAT-ovi, gađaju nasumce. 

Ponekad izgleda da se vrtimo ukrug. Onda kolona stane. 
Jadna, umorna, pogrbljena, pretovarena. Svako sa svojim mislima i 
željama. Počinju haluciniranja, gubi se dah, mnogi nemaju snage da 
nastave. U tim momentima postoji samo jedan čovjek koji kolonu 
može pokrenuti. Hasan Turčalo, 45 godina, bivši đak pješak, bivši 

učitelj, nekoliko godina gastarbajter, profesor istorije, direktor 
osnovne škole, otac četvero djece, strastveni lovac, borac, veliki rat- 
nik, komandant. Proveo je iz istočne Bosne nebrojenu masu izb- 
jeglica, doveo u Goražde prve hirurge, donio prve lijekove, prve 
naredbe viših komandi, organizirao odbranu, nabavljao municiju, 
prenosio ranjenike, komandovao jedinicom, osposobljavao vodiče 
za duga 1 teška putovanja između Igmana i Goražda. 

Blato je do koljena, a bar polovina kolone ima šuplje čizme, 
poderane opanke, patike ili cipele, bar polovina ima zakrpljene 
čarape. bar polovina nije ništa pojela protekla dva dana. Niko nije 
spavao Već tri noći. 

Tempo je ubitačan. Ovdje se odavno sve mjeri brašnom. 
Sasvim je nebitna poneka konzerva, rijetke nove čizme, deterdžent, 
luk, krompir, pa čak i ulje i šećer. Ko nije donio brašno, kao da nije 
ni išao, kao da nije prepješačio sve te kilometre, ko nije donio 
brašno uzalud je rizikovao i trpio. Onoga dana kada u Goraždu bude 
dovoljno brašna ovo će biti sretan grad u kojem će živjeti skromni i 
zadovoljni ljudi. Do tada, ponavljat će se noćna putešestvija i ljudi 
će pješačiti stotine kilometara izlažući se stravičnim iskušenjima 
samo da bi preživjeli i prehranili najbliže. 

21,9,1995. 


Danas je jedan od ribolovaca sa mosta u centru grada ulovio 
ćesiku, ribu iz porodice šarana, tešku dva kilograma. Kuriozitet 
predstavlja podatak da je riba uhvaćena na vještačku leptiricu, a niko 
do stotinjak prisutnih ne sjeća se da je ova vrsta ribe ikada uhvaćena 
na takav mamac. Bit će da su i u ribljem svijetu nezapamćena ratna 
razaranja izazvala krupne poremećaje. 


24.5.1993. 


Agresor je artiljerijskim projektilima sa uporišta oko Rogatice 
ubio dvije i ranio četiri osobe u Goraždu. Ubijeno je jedno dvogo- 
dišnje dijete. Juče u 14 sati na prevoju Kozara, između Goražda i 
Čajniča, razmijenjeno je dvanaest civila. Među razmijenjenim je pet 
Bošnjaka državljana Crne Gore. "" su Članovi porodice Bungur iz 
godine kod fijillovili kuća u Bukovici. Oni, uz blagonaklonost 
crnogorskih vlasti, etnički čiste prostor Crne Gore uz granicu sa 
Bosnom i Hercegovinom. 

Sutra je 25. maj. Odavno smo navikli da je dvadeset peti maj 
Dan mladosti. Od prošle godine, dvadeset peti maj je za građane 
Rudog datum početka agresije. Tog dana zapaljena je prva 
bošnjačka kuća i ubijen prvi Bošnjak na rudanskoj općini. Suad 
Kurtić je imao dvadeset Jednu godinu i nije bio kriv. Egzekutor je 
bio Momir Savić iz sela Čaćice, koji je nakon tog počinio niz zločina 
po selima oko Rudog i Višegrada. 

Ali i ovdje je odbrana sve uspješnija. Komandant bataljona 
€Lim" Hajrudin Lagumdžija, njegov zamjenik Šerif Zuko, te pona- 
jbolji među borcima Salko Peljto, Asim Omeragić i Senad Zuko 
odavno su prekaljeni ratnici. Stasali su u borbama u kojima je nji- 
hova jedinica imala 29 poginulih i 44 ranjena borca. Stigli su i da 
se brane i da napadaju, da oslobađaju teritorij. A još nisu dobili 
nijedne čizme, nijednu uniformu. Logistika im je bila i ostala 
najveći problem. 

27.5.1993. 


Već treći dan traju žestoki artiljerijsko.pješački napadi agreso- 
ra na položaje Prve rogatičke i Prve višegradske brigade. Nekoliko 
puta napadali su kod sela Šljivno i Trnovo. U napadima učestvuju 
jedinice koje su prebačene sa srebreničkog ratišta. Juče je u Ratnoj 
bolnici potrošena posljednja boca kisika. Nema više ni nafte. Održan 
je sastanak organa okruga i općine na kojem se raspravljalo o najak- 


tuelnijim problemima. 


28.9.1993. 


Jutros, nešto prije 4 sata, počeo je opći napad agresora na pro- 
store goraždanske regije. Neprijatelj je pokušao pješački proboj u 
predjelu sela Starčići, nekoliko kilometara jugoistočno od Rogatice. 
Za sada se jedino zna da se vode ogorčene borbe, da gubitaka ima 
na obje strane i da branitelji drže položaje. 

Teške borbe vode i jedinice iz sastava Prve i Trideset prve 
drinske brigade. Četnici su pokušali proboj i na liniji Trovrh_ - 
Tvičjak - Jabučko sedlo. 

Samo na području sela Dub, na granici višegradske i rogatičke 
općine, branitelji su ubili šest i ranili desetak četnika. 


29:5.1993. 


Dvanaest bošnjačkih sela potpuno je razoreno ili spaljeno 
tokom protekla dva dana žestoke četničke ofanzive na goraždan- 
skom ratištu. Samo danas na ovaj prostor palo je preko pet hiljada 
granata. I dalje je najdramatičnije na rogatičkom pravcu. Poginulih 
i povrijeđenih ima na sve strane. Oko 15 sati četnici su pojačali 
napade. Hiljade je novih beskućnika. Niti ima ko da ih zbrine, niti 
ih je moguće izvući sa poprišta ove drame. U predjelu sela Dubac 
i Milatkovići, na granici ruđanske i čajničke općine, uvedene su 
nove jedinice agresora iz tzv. Jugoslavije. Oko 21 sat teške borbe 
vode se u okolini Ustiprače. Ne znam šta se sve može dogoditi do 
sljedećeg javljanja. 

Dvadeset devetog maja '93. godine poslao sam osam izvještaja 
Televiziji BiH i dva Televiziji Slovenije. Slao sam ih sa nekoliko 
lokacija. Bilo je već tada potpuno izvjesno da će Ustiprača i Međeđa 
pasti i da već treba razmišljati o liniji odbrane bliže gradu. Tokom 
povlačenja sa višegradskih i rogatičkih sela, zapamćeni su primjeri 
izuzetne hrabrosti i požrtvovanja naših boraca. Gubitak teritorija u 
ovoj neprijateljskoj ofanzivi može se tumačiti na različite načine, ali 
ostaje činjenica da smo imali premalo i boraca i oružja da bismo 
odbranili prostor koji smo kontrolirali. Neprijatelj je bio odviše 
nadmoćan. Sve ostalo je bilo pitanje vremena. 


31:3:1993. 
za TV Slovenije 


Jedanaest boraca Armije RBiH poginulo je, a trideset četiri su 
ranjena u teškim borbama oko Ustiprače i Međeđe. Gubici nepri- 
jatelja nisu poznati, ali je sigurno da ih je više desetina ostalo na 
poprištu. Tokom protekla tri dana zapaljeno je 18 bošnjačkih sela. 
Očigledno je da Ustiprača i Međeđa doživljavaju sudbinu Cerske i 
Konjević-Polja. Najavljena petočlana ekipa promatrača Ujedinjenih 
naroda još nije sugla na slobodni teritorij Goražda. S obzirom na 
žestinu borbi koje se ovdje vode, teško da će uopće stići. 

Nekoliko hiljada ljudi ostalo je bez krova nad glavom. Medu 
civilima je mnogo stradalih. Od jutros je dramatično i na ostalim 
pravcima goraždanskog ratišta. 


13,30 h 

Hrušanj iznad Ustiprače je osamnaesto bošnjačko selo koje je 
zapaljeno. Nema više ni Mrgudića, Prosječena, Vrapče, Hodžića, 
Pliješi, Karšića, Ravne njive, Smajića, Kadrića, Dolaša, Salihovića, 
Hodžića, Lubardića. I danas se vode teške borbe iznad Ustiprače. 
Otpor branitelja je žestok, ali četnici, i pored velikih gubitaka, ne 
odustaju od ofanzive. Sve je jače granatiranje i na paljanskom dijelu 
fronta, a u predjelu brda Prvanj agresor je pokušao pješački proboj. 


23,30 h 
Protiče najteža i najduža noć na ratištima oko Goražda od 
početka agresije. Prije sat vremena stigao sam iz Ustiprače. 

Tamo su prizori stravični. Još je teže u Međedi. Nakon što je lin- 
ija odbrane probijena i na ovom pravcu, evakuacija civila odvi- 
ja se u nemogućim uvjetima. Na lijevoj obali Drine, između 
Ustiprače i Medđeđe, gori sve što se može zapaliti. Ovo je 
najduža noć u historiji ovog naroda, ovo je noć u kojoj počinje 
sistematsko ubijanje desetina hiljada ljudi, noć koja će ostaviti 
mrlju na savjesti svjetske diplomatije, Evrope i Klintonovog 
kabineta. Sve su žešći napadi četnika na čajničkom pravcu. Iz 
Medurječja napadaju položaje branitelja i Prolazu i Pribišićima. 
Teška granatiranja preživljava selo Džuhe. Četnički general 
Milovanović vezom izdaje naređenja potčinjenima. Pukovniku 
Đeriću i izvjesnom Zivanoviću daje odriješene ruke za nastavak 
masakra. Živanović se hvali kako je likvidirao trideset civila. 
Objašnjava pritom kako su neki ostali bez imalo kose na glavi. 
Milovanović razgovara i sa Grubačom. Živanović objašnjava 
kako će poklati zarobljenike. 


1:6:1993,; 
13,30 h 
Dogorijevaju ostaci džamije u selu Brda iznad Ustiprače. 
Trideset i osam bošnjačkih sela zapaljeno je u posljednja četiri 
dana. Masa izbjeglica iz Medeđe i Ustiprače još pristiže u Goražde. 
Po ulicama su i parkovima u gradu koji već 13 mjeseci nema stru- 
je i vode. 


14,45 h 

Devetnaest boraca Armije RBiH poginulo je, a preko pedeset 
ranjeno u borbama protiv četiri agresorska korpusa. Četnici su imali 
desetine poginulih i ranjenih, ali njihovi napadi ne jenjavaju. U 
borbu uvode nove snage. U Goraždu je u toku sastanak svih organa 
vlasti. Komanda pokušava konsolidirati nove linije odbrane prema 
Rogatici i Višegradu. Ni traga od najavljenih promatrača UN. 
Granate padaju po centru grada. 


23,30 h 

Daleko je Goražde od New Yorka i Geneve. Još je dalje 
Međeda. Četnici su danas ušli u ovo mjesto i stigli do prvih kuća u 
Ustiprači. Novih žrtava ima na svim dijelovima ratišta. O brojkama 

Je u ovoj situaciji zaista nezahvalno govoriti. U pitanju su ljudski 
životi, a ne statistički pokazatelji iz njujorških i ženevskih kabineta. 
Promatrači, naravno, još nisu stigli. Zato su četnicima stigla nova 
pojačanja iz Užica. U ljudstvu i tenkovima. 


2.6.1993. 


Goražde sve više liči na masovnu grobnicu hiljada ljudi. 
Četničke trupe ušle su u Ustipraču i Međeđu. Oba mjesta su sistem- 
atski opljačkana, a potom spaljena. Izgorjelo je osamdeset stanova, 
dvije stotine privatnih kuća, dvije škole, dvije džamije, nekoliko 
društvenih i privrednih objekata. Iako su mu, samo na višegradskom 
pravcu, uništena tri tenka i ubijeno preko pedeset vojnika, agresor 
pojačava napade. U Goraždu je sve više prognanika i ranjenika. 
Nema lijekova, kisika, nema smještaja. Spaljeno je četrdeset i jedno 
bošnjačko selo. 

Piloti NATO-aviona izvijestili su svoju komandu o teškim 
borbama sedam kilometara sjeveroistočno od Goražda i o velikim 
vatrama. Te vatre su uzrokovane novim paljevinama. Ovom narodu 
više ne mogu pomoći nikakve 'papirnate" rezolucije, a ni česti 
preleti NATO-aviona. Sve je više poginulih i ranjenih. Bolnica je 
prebukirana pa su po podrumima pojedinih zgrada formirane 
improvizirane ambulante. U bolnici nema lijekova, kisika, sanitet- 
skog materijala, potrošene su i posljednje zalihe nafte. U Goraždu su 
zabilježeni novi slučajevi umiranja od gladi. Akcija "Padobran" 
izvedena je već dva puta uspješno, ali na područje sela Kaoštice, 
dvadesetak kilometara istočno od Goražda, koje je agresor okupirao 
na početku ove ofanzive. 


3.6.1993. 


Zapaljeno je još jedno bošnjačko selo. U plamenu su nestale 
Džuhe, na tromeđi općina Goražde, Rudo i Cajniče. Goraždanska 
drama ulazi u sljedeću fazu. Svježe snage agresora grupišu se na 
čajničkom i ruđanskom pravcu i sve su bliže gradu. 

Preživjeli iz sela Kaoštice od sada svoje mjesto nazivaju 
eKlintonovo groblje", ogorčeni zbog neodlučnosti, sporosti i nes- 
posobnosti američke administracije da zaštiti civile. U Kaošticama i 

okolnim zaseocima stradalo je mnogo ljudi. Samo jedna granata 
ubila je u selu sedmero civila. 

Izuzetno je teško na linijama odbrane Trebeškog brda. Četni- 
ci napadaju kompletnu liniju odbrane 31. drinske udarne brigade. 
Pod snažnom artiljerijskom vatrom je područje od Grada preko 
Trovrha i Tvičjaka do Jabučkog sedla. Prema nepotpunim informa- 
cijama, agresor je zarobio desetak civila. Kod sela Pribišići efikasno 
je odbijen pješački napad agresora, a kod Bogaljevića mu je 
uništena veća diverzantsko-izviđačka grupa. Nakon toga je uslijedi- 
lo teško granatiranje grada. Ranjeno je troje civila, među njima 
jedan petogodišnji dječak. Svi su u kritičnom stanju. Detonacije 
odjekuju i pred ponoć, u momentu slanja ovog izvještaja. 


5.6.1993. 


U današnjem cjelodnevnom granatiranju Goražda ubijeni su 
Almas Džafić, Nevenka Stojanović i njen petogodišnji sin Miroslav, 
i, također petogodišnjak, Almir Bezdrob. Dvadeset osoba je ranjeno, 
dvanaest mladih od deset godina. Ranjena su i četiri borca Armije 
RBiH. Smjenjuju se strahovita granatiranja i pokušaji pješačkih 
proboja. Zapaljeno je još jedno bošnjačko selo - Seoca, tri kilometra 
udaljeno od Ustiprače. Ljekari Ratne bolnice bore se za život peto- 
godišnjeg Elvira Praša, šestogodišnjeg Nedžada Ražanice i sed- 
mogodišnjeg Rama Pilice. 

Deset hiljada prognanika sa područja Ustiprača i Međeđe već 
osmi dan nalaze se na ulicama ili u šumama bez ičega. Prema armi- 
jskim izvorima, u jučerašnjim borbama kod sela Džuhe i u predjelu 
Careva guvna ubijeno je 14 četnika. Napadi su i pored toga sve jači. 
Očigledno da je usvajanje Rezolucije 824 Savjeta sigurnosti uvjeto- 
valo njihovo intenziviranje. 


6.6.1993. 


Jutros je u Goraždu ubijeno troje civila (jedan osmogodišnji 
dječak). Sedam ljudi je ranjeno. Artiljerijska kanonada i danas je 
žestoka. Napadnut je kompletan prostor na desnoj obali Drine. Na 
meti su položaji branitelja oko Medene glavice, Careva guvna, 
Prvnja, Trebeškog brda. Na udaru je i gradsko jezgro. Smjenjuju se 

artiljerijski sa pješačkim napadima. Uz dramu na ratištu, ništa manja 
drama ne odvija se ni u Ratnoj bolnici. Među trideset ranjenika koje 
su u bolnici primili juče i jutros, najviše je djece. 

Još se ne zna da li će i kada će u Goražde doći najavljeni 
petočlani tim promatrača Ujedinjenih naroda. Četrdeset tri bošnjačka 
sela potpuno su spaljena. Danima traje odvoženje prethodno 
opljačkanih dobara. Sve što se događa izvan goraždanskog okruženja 
odavde izgleda presporo. Organi vlasti su u neprekidnom zasjedanju. 
Hiljade ljudi je još bez bilo kakvog smještaja. 


7.6.1993. 


Gradonačelnik Goražda Ismet Briga izjavio je danas kako se 
boji da je tokom posljednjih napada agresora stradalo desetine civi- 
la. Za četvero su se ta strahovanja obistinila. Njihova tijela Drina je 
donijela iz pravca Foče do Goražda. Identifikacija još nije obavlje- 
na, ali je sigurno da su ubijeni na najsvirepiji način. U pitanju su 
dvije žene i dva malodobna dječaka. Još četvero civila ubijeno je 
tokom napada agresorske artiljerije na paljanskom dijelu fronta. 
Hitan transport do neke opremljenije klinike jedini je način da se 
pokuša spasiti 38 teških ranjenika iz goraždanske Ratne bolnice. 
Međutim, osim informativne znatiželje, u svijetu se ne događa ništa 
značajno za Goražde. 

U teškim borbama tokom jučerašnjeg dana specijalna 
diverzantska jedinica Prvog bataljona 43. drinske brigade je na 
Sudićkoj gradini u čajničkoj općini potpuno razbila jaku četničku 
formaciju. Tom prilikom ubijeno je pet četnika, zarobljen PAM 12,7 
mm sa dosta municije i ostale opreme. Borci iz Prvog bataljona ubili 
su, također, dvojicu agresorskih vojnika u predjelu Ustiprače. Sami 
nisu imali gubitaka. 

Jutros je počeo jak pješački napad na naše linije odbrane kod 
Osanice. Praćen je snažnom artiljerijskom podrškom, a traje i u 
momentu slanja ovog izvještaja, oko 21 sat. Zapaljena su još četiri 
bošnjačka sela. Od početka ofanzive prije 10 dana potpuno je 
uništeno 47 bošnjačkih sela. U napadima učestvuju jedinice Srpske 
garde, paravojne formacije iz Srbije. Među poginulim je i trideset- 
petogodišnjak Ivan Mitrović, koji je bio nastanjen u Obrenovcu, 
Ulica Maršala Tita 25. 

U dolinu Prače, na drugoj strani ratišta, stigle su nove oklop- 
no-mehanizovane jedinice i svježe pješačke snage agresora. Ratna 
bolnica nema dovoljno krvi, potrošen je sanitetski materijal, nema 
prostora za smještaj novih ranjenika. Agonija Goražda dostiže 
vrhunac. 

8.6.1993. 
za Televiziju Slovenije 


Goražde je preživjelo 400 dana agresije i blokade. U 
jučerašnjim napadima ranjene su 23, a ubijeno 11 osoba. Devet ubi- 
jenih i četrnaest ranjenih su civili, ponovo najviše djece. U 12 sati i 
25 minuta počeo je jak topnički napad na grad. Prestao je nakon 
dvadesetak minuta usljed provale oblaka i jake grmljavine. Nema 
podataka o posljedicama. 

Dvojica boraca Armije RBiH su poginula, a devet ih je ran- 
jeno odbijajući napad agresora na liniji Prvanj - Medena glavica - 
Carevo guvno - Potrkuša. Promatrači UN, naravno, još nisu stigli, a 
nije se pojavio niko ni od desetak, prije nekoliko dana najavljenih, 
stranih novinara. Hiljade granata svih kalibara stižu redovno i 


smjenjuju se sa pješačkim napadima. 


9.6.1993. 
za "Večernji list"? Zagreb 


Artiljerijski napad na Goražde počeo je Jutros, 15 minuta prije 
šest sati. Traje i sada, u prvim noćnim satima. Žestoko napadaju i jake 
pješačke formacije. Samo kod Osanice izveli su tri neuspješna napa- 
da. U njima su koristili živi štit od zarobljenika iz fočanskog zatvora. 
Neki od njih ubijeni su kada su već bili nadomak slobodnog teritori- 
ja. Najmanje 67 ranjenika iz Ratne bolnice nada se da će dočekati 
evakuaciju. Taj broj nije konačan jer sa terena još stižu ranjeni. 


10.6,1993. 


Kod Osanice je uništen neprijateljski tenk T-55. To nije utica- 
lo na smanjenje intenziteta četničkih napada. Psi rata su došli na 
svoje. Najviše je plaćenika iz Rusije i Rumunije. Od njih i dobro- 
voljaca iz tzv. Jugoslavije formiran je specijalni izviđačko- 

diverzantski odred. Na slobodni teritorij dnevno pada preko tri hil- 
jade granata. Jutros je ranjeno troje djece, a poginula jedna žena. 
Borbe su teške na svim pravcima. Zna se jedino da ranjenih i 
pognulih ima na obje strane. 


11.6.1993. 


14,45h 

Tokom posljednja 24 sata u Goraždu su poginula 24, a ranjeno 
49 civila. U jučerašnjim napadima četnici su koristili još jedan od 
svojih monstruoznih metoda. Četvero Bošnjaka iz fočanskog zatvo-: 
ra doveli su ispred linija odbrane, napunili im ruksake eksplozivom 
i zavezanih ruku uputili ih prema položajima branitelja. Eksploziv je 
aktiviran prije nego su ti nesretnici stigli do položaja, pa je izbjeg- 
nuta još veća tragedija. 


21 h 

Goražde je pretvoreno u artiljerijski poligon. Dnevno na ovaj 
grad pada preko tri hiljade artiljerijskih projektila. Šesnaesti dan ove 
ofanzive teži je od svih prethodnih. Na samo gradsko središte palo 
je više stotina haubičkih granata. Rezultiralo je to sa 28 poginulih i 
61 ranjenim civilom do 21 sat. Pješačke borbe traju na svim pravci- 
ma. Veliki je broj poginulih s obje strane. Ni u komandi Armije 
nema preciznih podataka. Medicinsko osoblje hvata očaj. Nema 
lijekova, hirurškog materijala, infuzionih rastvora. Ranjenim je 
nemoguće ukazati pomoć. Neprijateljske položaje uoči Spasovdana 
obilaze sveštenici, dajući dodatne motive ubicama. Zapaljeno je još 
jedno bošnjačko selo - Hladila na desnoj obali Drine, dva kilometra 
od Ustiprače. Stanovništvo sa zebnjom iščekuje vijesti o eventual- 
nom dolasku promatrača UN. 


12.6.1993. 


Prema nepotpunim podacima, agresor je tokom 16 dana 
ofanzive ubio 477 i ranio skoro hiljadu civila, spalio je 48 
bošnjačkih sela, četiri škole, pet džamija, hiljade kuća i stano- 
va. 

21 h 

Samo u periodu između 17,55 h i 18,17h na Goražde je palo 
90 projektila iz višecjevnih raketnih bacača. Potom je grad od 19,25 
do 19,45 napadnut baterijama haubica. Poginulo je mnogo ljudi. 
Ovdje se nameće samo jedno pitanje - može li biti gore. 


23,30 h 

Sve informacije odavde zastarijevaju već onog momenta kada 
se pošalju. Goražde je danas bilo grobica i mučilište. Ranjene više 
niko ne broji. Niko ne zna šta mogu donijeti naredni noćni sati. 


13.6.1993. 


U ranim popodnevnim satima četnici su ubili sedam civila. 
Među njima je troje djece mlađe od deset godina. Svi su ubijeni kod 
svojih kuća. Stanje je veoma teško na svim dijelovima ratišta. U 
ruševinama su čitave ulice. Biju se odsudne bitke za odbranu Bosne 
na Drini. U tim bitkama poginula su četiri, a ranjeno sedamnaest 
boraca Armije RBiH. 


Osim izvještaja za RTVBiH, 12. i 13. juna poslao sam 
izvještaje za televiziju Slovenije, Radio Glas Ljubljane, Radio- 
Zagreb, Radio-Vatikan, " Večernji list", jednu od novinskih agencija 
u Sloveniji i dva za nekoliko svjetskih agencija. Bili su to teški dani 
za Goražde. 


14.6.1993. 


Posljednji u nizu zločina dogodio se u selu Grabova Ravan. 
Haubički projektili 155 mm potpuno su porušili dvije trošne seoske 
kuće. Stradale su kompletne porodice Rahman i Cagara. Sedam 
tijela ostalo je u ruševinama, četvero je sa teškim ozljedama i u 
životnoj opasnosti. Ali ovdje su odavno svi u životnoj opasnosti. 
Neprekidna artiljerijska paljba ne dozvoljava da se predahne. Ne 
prestaju borbe na Trebeškom brdu, Gradini, Viševicama; granatirana 
je Osanica, Ilovača, Orahovice. Tenkovi, haubice, minobacači, 

prage, PAT-ovi tuku sve dijelove grada i prigradskih naselja. Ipak, 
ovi ljudi se brane onim što imaju - neviđenom hrabrošću, ubijeđeni 
da nikada niko ne može pobijediti jedan narod. 


14,45h 

Četnici su u posljednja 24 sata ubili 66 1 ranili preko stotinu 
ljudi. Juče 1 danas najteže je bilo na položajima odbrane Trebeškog 
brda i Gradine. Borci Armije RBiH odbili su deset četničkih 
pješačkih napada. Ništa lakše nije ni u predjelu Prvnja i Carevog 
guvna. Blizu dvije stotine ljudi uzaludno čeka evakuaciju. Nekoliko 
ranjenika već je umrlo. Da li ista sudbina čeka i većinu ostalih? U 
bolnici nema kisika, lijekova, najosnovnijeg sanitetskog materijala, 
nafte. Kompletna medicinska ekipa i svo ostalo osoblje bolnice 
ulaže maksimalne napore da pomogne unesrećenima. 

Zbog dramatične situacije u Goraždu, koja je odavno poprim- 
ila razmjere katastrofe, predsjedništva Skupštine okruga i općine u 
ratnim uvjetima uputili su pisma predsjednicima država stalnih član- 
ica Savjeta sigurnosti. U njima se, između ostalog, kaže: "Ovo što se 
dešava u Goraždu sve više liči na odluku kojom ste imali namjeru 
žrtvovati Goražde 1 njegovih 69 hiljada stanovnika. Danas ovaj grad 
preživljava kataklizmu. Svakog sata gine desetine ljudi, posebno 
žena 1 djece. Nikada u povijesti tako veliki i moćni, kao što su vaše 
zemlje, nisu se poigrali sa sudbinom ovolikog broja ljudi. Narod 
Goražda svoja groblja već naziva vašim imenima." 

Čelni ljudi ovog područja posebno su se obratili i predsjed- 
niku Izetbegoviću, te Mitterandu i kopredsjednicima Konferencije u 
Genevi. Istakli su stravične posljedice djelovaja neprijateljske artil- 
jerije, probleme sa zbrinjavanjem ranjenih, te nedostatak najos- 
novnijih životnih namirnica, odjeće, obuće, sredstava za higijenu i 
smještajnih kapaciteta. 


21 h 

Danas je na jednom od goraždanskih grobalja sahranjeno 13 
žrtava četničke artiljerije. Sedam ih je pripadalo dvjema porodicama: 
Rahman i Cagara. Usmrtile su ih agresorske haubice u njihovim 
kućama u Grabovoj Ravni. Da li zbog zle kobi ili nesretnog broja 13, 
u prvom artiljerijskom napadu nakon toga u gradu je ubijeno troje 
djece. Goražde tako nastavlja plaćati najkrvaviji danak u historiji. 

Cetnici su pokušali pješački proboj kod sela Hladila, desetak 
kilometara istočno od Goražda, te na nekoliko mjesta iz pravca 
Foče. Poslije njihovog odbijanja, uslijedile su nove kanonade haubi- 
ca, tenkova, višecjevnih bacača. Oko 20,30 napadnuta je kompletna 
linija odbrane na desnoj strani Drine. Borbe su teške i ne vjerujem 
da će prestati cijelu noć. Za sada nema podataka o stradalima. Gusto 
je i na Orahovicama, pakleno na Zorovićima, gorjelo je na Osanici i 
Ilovači, vrelo na Barama, Carevom guvnu i Potrkuši. Protiče osam- 
naesti dan pakla u kojem su se Goraždani prećutno izjasnili da će 
odbraniti čast i dostojanstvo vlastitim životima. 


15.6.1993. 
13,30 h 
Osam ljudi je poginulo, a jedanaest teško ranjeno u jutrošnjoj 
epizodi četničkog divljanja nad Goraždem. Žestoki napadi pojačani 
su od 5,45 h 1 nisu prestajali do ovih trenutaka. Traje snažna artil- 
jerijska paljba po svim linijama odbrane, jednako kao i po civilnim 
ciljevima. Samo na području Trebeškog brda i Gradine odbijeno je 
više snažnih pješačkih napada. Borci naše armije uništili su kod 
Orahovica četnički tenk i pragu. U jutarnjim satima četnici su na 
grad bacili bojne otrove. Spalili su još dva bošnjačka sela u 
goraždanskoj općini - Dvorišta i Vina, tri kilometra udaljena od 
Ustiprače. Narod je u agoniji. Ne stižu se pokopati mrtvi, ne može 
se pomoći ranjenima, nema hrane za gladne, lijekova za bolesne. 


14,45 h 

Izgorjelo je posljednje zdanje u Ustiprači. To je zgrada neka- 
dašnje željezničke stanice na pruzi uzanog kolosijeka Sarajevo - 
Beograd. Građani Goražda sakupili su sedam hiljada potpisa u znak 
podrške inicijativi da se Margarette Tacher, bivšoj premijerki Velike 
Britanije, dodijeli titula počasnog građanina ovoga grada. Urađeno 
je to tokom proteklih dana, kada je ovdje bilo teško sačuvati Živu 
glavu. Predloženo je da se gospoda Tačer pozove da posjeti 
Goražde, primi priznanje i uvjeri u neviđena stradanja ovoga kraja. 

Alisa Ćurović iz Goražda ima samo tri godine, teško je obol- 
jela, a ljekari goraždanske bolnice ne mogu utvrditi dijagnozu. 
Djevojčica gubi krv i teško da će izdržati nekoliko dana, I njoj je, 
kao i brojnim ranjenicima, neophodna hitna evakuacija. 

21 h 

Prema grubim armijskim procjenama, tokom posljednjih 20 
dana na područje goraždanskog slobodnog teritorija palo je preko 
dvije stotine hiljada artiljerijskih projektila. Već 15 dana teške 
pješačke borbe vode se i na Bahovskom brdu. Crvenim stijenama, 
Borovcu, Orahovicima. Danas je centralni dio grada pretrpio dese- 
tak težih artiljerijskih napada. Izuzetno teško stanje je i na području 
Ilovače, Faočića i Rešetnice. Samo u posljednja tri dana na tom 
području poginule su trideset dvije, a ranjeno osamdeset pet osoba. 
Mnogi su sa teškim povredama, a o svima brine samo jedan ljekar, 
bez ikakve opreme i sanitetskog materijala. 


16.6.1993. 


Osmočlani tim promatrača UN trebao je danas u 12 sati krenu- 
ti prema Goraždu. Prema informacijama koje ovdje dospijevaju, tre- 
balo bi da budu u gradu prije večernjih sati. Niko, međutim, još nije 
zvanično potvrdio da su uopće krenuli. Četnici su ipak pojačali 
napade, ne bi li prije eventualnog ulaska promatrača "popravili bilans 
zločina". Jutros je na gradskom području evidentirano sedamnaest 
mrtvih, a u njegovom najužem dijelu dvadeset troje ranjenih. 

Oko 13 sati počeo je veoma jak opći napad četnika na liniju 
odbrane Trebeško brdo-Gradina. Dva sata nakon toga još nema infor- 
macija šta se događa na terenu. Odsudne borbe vode se i na svim ostal- 
im pravcima. Artiljerijska paljba proteklih 20 dana nije ni prestajala. 
Na ovaj prostor palo je oko šest hiljada tona eksploziva, na svakog 
žitelja Goražda po nekoliko teških haubičkih i tenkovskih granata. 


21 h 

Jutros su u centru Goražda stradale dvije porodice: Kadrić i 
Tutić. Četvero ih je poginulo u baraci koju je pogodila haubička 
granata. Među njima su dvije djevojčice, od dvije i osam godina. 
Promatrači UN do 21 sat nisu stigli u Goražde. Ovdje ih ljudi 
očekuju kao posljednju nadu i jedini spas. Čitav dan traje ogorčena 
borba za Gradinu, dominantnu kotu na jugoističnom prilazu gradu. 
Četnici su, također, napali sela Otricevo i Zamegrese, ispod tv rele- 
ja na Trovrhu. Branitelji su odbili njihov pješački napad kod sela 

Borova. ispod 1207 metara visokog Gostunja. Pod žestokim udari- 
ma agresora je cijela linija odbrane prema Čajniču i Foči. Goražde 
je na izmaku snaga. 


23,30 h 

Nekoliko minuta prije 22 sata osmočlana ekipa "plavih šlje- 
mova" stigla je u Goražde. Dočekao ih je mrak i topovski projek- 
tili. Dvadesetak minuta nakon njhovog dolaska paljba po gradu je 
prestala, ali na bojištima oko grada i dalje traje. Danas je bio 
najteži od posljednjih 20 dana agresorske ofanzive. Čitav dan tra- 
jali su pješački napadi na području Trebeškog brda i Gradine, gdje 
borbe traju i pred ponoć. Pješačkih okršaja bilo je i između sela 
Hladila i Borova, a iz Ustiprače su oklopno-mehanizovane jedinice 
agresora u nekoliko navrata pokušale proboj prema gradu. U 
teškim borbama poginula su četiri borca naše Armije, a osam ih je 
ranjeno. Gubici neprijatelja nisu poznati, ali je sasvim sigurno da 
su iznimno veliki. 


Nakon nekoliko mjeseci saznali smo, sasvim slučajno, iz agre- 
sorskih izvora, da su četnici od 16. do 18. juna '93. godine u bitka- 
ma na Gradini imali preko 170 izbačenih iz stroja. Ostali su tada 
bez elitnih jedinica iz Hercegovačkog korpusa. Dio su pobili sami, 
artiljerijom, pogrešno procijenivši stanje na terenu, ali najveće 
gubitke im je nanijela jedinica iz sastava 43. drinske brigade kojom 
je komandovao Ruždo Islamagić. Gradina je nakon tih borbi 
izgledala kao nakon velike prirodne katastrofe. Ruždo je bio primjer 
istinskog heroja izraslog iz naroda. Poginuo je u borbi tokom velike 
četničke ofanzive aprila '94. na dijelu ratišta između Gradine i 
Goražda. Posthumno je odlikovan " Zlatnim ljiljanom". 


17.6.1993. 


Nakon dvadeset dana nezapamćenih četničkih zločina, centar 
Goražda doživio je dan bez artiljerijskih projektila. Ali je zato na 
svim linijama odbrane i po selima u okolini grada danas gore nego 
juče. Granatiranja i pješački napadi na Gradini i Trebeškom brdu 
nisu ni prestajali. U dolini Prače četnici su zapalili još jedno 
bošnjačko sul) Zamegrese. To je pedeset drugo selo zapaljeno od 

28. maja do danas. Pješačkih napada bilo je i kod Otriceva ispod tv 
releja na Trovrhu i Borove na suprotnoj strani Drine. 

Promatrači UN obišli su tokom prijepodneva Ratnu bolnicu i 
trenutno razgovaraju sa predstavnicima organa vlasti. Ukazano je na 
potrebu za hitnom evakuacijom ranjenika. Trogodišnja Alisa 
Ćurović oboljela je od leukemije. I njoj je neophodna evakuacija. O 
mnogim ranjenicima na području Ilovače, Faočića, Orahovica, 
Osanice i Rešetnice brine samo jedan ljekar. Na tom, uglavnom 
planinskom, prostoru živi preko deset hiljada ljudi. 


Ljekar koji je brinuo o tim ljudima bio je student završne 
godine medicine Ibro Šehović. Preživio je rat i vratio se na fakultet. 
Koliko je područje koje je bilo u njegovoj nadležnosti, najbolje se 
vidi iz činjenice da pripada Goraždu, Foči i Palama. Najudaljenija 
sela su dan hoda udaljena jedno od drugog. Tada se gotovo 
isključivo pješačilo. 


18.6.1993. 


Goraždanska drama se nastavlja. Istina, ni u toku današnjeg 
prijepodneva centar grada nije trpio razaranja, ali su zato 
haubički projektili padali po Vitkovićima i gradskoj periferiji. 
Branitelji su odbili jak četnički napad iz pravca Cerove ravni, 
borbi je bilo kod Ustiprače, na Trebeškom brdu i Gradini. Nema 
dojava o eventualnim žrtvama. Kakve su šanse da se ispoštuje 
najnovije primirje, teško je reći. Promatrači UN pokušavaju ost- 
variti kontakt sa agresorskom stranom kako bi mogli obići linije 
razdvajanja. 


21 h 

U teškim borbama duž skoro kompletne linije goraždanske 
odbrane danas je poginulo osam pripadnika Armije, 24 borca su ran- 
jena. Najteže je bilo na važnim kotama sa desne strane Drine: 
Gradini iznad Goražda 1 Lastanu iznad Vitkovića, koje su četnici 
nakratko uspjeli zauzeti. Linija odbrane je probijena i na pravcu 
Cerova ravan - selo Žigovi. Svjedoci dogadanja na ovom dijelu 
ratišta bili su i promatrači UN. Najžešća djejstva agresora bila su 

upravo u vrijeme kada je na snagu trebalo stupiti najnovije primirje. 
I u prvim noćnim satima situacija je daleko od raspleta. Iz nekoliko 
pravaca četnici se primiču Goraždu. Uprkos velikim gubicima, nas- 
tavljaju sa dovlačenjem novih snaga. 


23,30 h 

Šest puta su četnici tokom današnjeg poslijepodneva 
pokušavali pješaki proboj kod Orahovica. Šest puta su branitelji 
napad odbijali nanoseći im gubitke. Cijeli dan trajali su artiljerijski 
napadi na linije odbrane Ilovače i Osanice, a predveče je počeo 
napad iz doline rijeke Prače prema Borak-brdu, istočno od tv releja 
na Trovrhu. U noćnim satima napadi su pojačani iz pravca Pala, 
Prače i Rogatice. Noć pred nama je puna neizvjesnosti, a primirje je 
riječ koja u Goraždu gubi smisao. 


19.6.1993. 


Norvežanin Aune Nils, jedan od promatrača UN koji su prije 
dva dana stigli u Goražde, ranjen je dok se nalazio na redovnom 
zadatku. Bio je u ekipi koja je obilazila liniju razdvajanja kod 
Osanice i koju su četnici napali sa svojih položaja. Nils je pogođen u 
pluća i desnu ruku. Rane su prostrelne, ali su povrede vrlo teške i u 
životnoj je opasnosti. Na ratištu je i danas veoma teško, posebno kod 
sela Žigovi i Novakovići ispod Cerove ravni, gdje je juče probijena 


linija odbrane. 


Aune Nils je evakuiran, preživio je ranjavanje. Mada je oko 
Goražda, naročito na nekim područjima, još danima bilo izuzetno 
teško, može se reći da je četnička ofanziva iz maja i juna '93. godine 
okončana 19. juna. Možda je izvjesnog utjecaja na dalji razvoj 
situacije imalo i ranjavanje Aune Nilsa. Promatrači su savjesno 
radili svoj posao, ali odluke su se donosile na drugoj strant, bile su 
prije svega političke i oni su zavisili od tih odluka. Od tih odluka 
zavisili su i životi ljudi u Goraždu. 

U ofanzivi '93. godine izgubljeno je mnogo slobodnog teri- 
torija: ostali smo bez kompletnog slobodnog dijela općina Rudo i 
Višegrad i bez najvećeg dijela rogatičke općine koji smo do tada 

kontrolisali. Izgubljena su velika naselja Međeđa i Ustiprača, sa 
bogatim seoskim zaleđem, što je znatno oslabilo ionako siromašan 
logistički potencijal. Poginulo je mnogo ljudi, bilo je mnogo ran- 
Jenih, a svi su bili iscrpljeni do krajnjih granica. Ipak, uvjerenje da 
se mora odbraniti je prevladalo. Najviše zahvaljujući tom uvjerenju 
ponovo su oslobođene kote Gradina i Lastan, utvrđena linija 
odbrane na Žigovima, slomljen nastavak četničke ofanzive iz prav- 
ca Pala. Linija odbrane na Gradini i Žigovima poslije je bila 
najutvrđenija i najsigurnija. Poslije više pokušaja četnici su 
odustali od napada na tim pravcima. Na žalost i Gradina i Žigovi su 
napušteni u aprilu 94. Nakon što su četnici zauzeli bokove i bran- 
itelje na tim položajima doveli u nemoguću situaciju. Prije ofanzive 
jedinice Istočnobosanske operativne grupe kontrolisale su oko 670 
kvadratnih kilometara teritorija. Nakon 19. juna - 450. I to je bilo 
previše za oko osam hiljada boraca od kojih svaki drugi nije imao 
pušku, a tek rijetki više od dva okvira municije. 

U ovoj ofanzivi četnici su zauzeli i Prvanj, brdo sa desne 
strane puta Goražde - Čajniče sa kojeg se najveći dio Goražda 
mogao gađati svim i svačim. I gađali su ga. Sistematski, posebno 
Baćke, sve do kraja rata. Sa Prvnja je ubijeno mnogo ljudi i nane- 
seno mnogo zla Goraždu. 


1.7.1993. 


Prema dostupnim informacijama, za jutrošnjeg granatiranja 
Goražda poginula je četverogodišnja Lejla Ćurovac, teško ranjen 
Jakub Maličević i dvije neidentificirane žene. Sa četničkih uporišta 
na Kozari i Prvnju na grad je ispaljeno pedesetak tenkovskih grana- 
ta. Napadi su potom ponovljeni više puta pa se strahuje da ima još 
stradalih. Na više mjesta primijećeno je pregrupisavanje četnika. 
Konvoj UNHCR-a je već punih šest dana na Palama i ne dozvolja- 
va se njegov prolazak do Goražda. Glad je ovdje svakodnevnica još 
od početka rata. i 

Ulazak konvoja četnici uslovljavaju puštanjem iz goraždan- 
skog zatvora Mića Obradovića i Brana Šimšića, koji su zarobljeni 
u borbama krajem prošle godine na višegradskom ratištu. 
Obradović je zarobljenik koji među četnicima očigledno ima 
najveću cijenu. 

2.1,1993; 


Obistinila su se strahovanja. Jučer je u Goraždu, osim Lejle 
Curovac, ubijeno još troje lica. Cetnici su, takoder, šestero teško ranili. 


8.7.1993. 


Danas oko 17 sati kod Ustiprače je obavljena razmjena ratnih 
zarobljenika. Razmijenjeni su Huso Uhota i Muharem Samardžić za 
Brana Šimšića i Njegoša Mašića. Razmjena je obavljena uz posre- 
dovanje dvije ekipe promatrača UN, a prilikom razmjene sa agre- 
sorske strane otvarana je snajperska vatra. Ipak je sve nekako prive- 
deno kraju. S druge strane, rijetki su dani u kojima ne umre neko od 
teških ranjenika koji se već mjesec nadaju evakuaciji. Još su rjeđi u 
kojima neko od civila ne bude ubijen krhotinama četničkih granata. 
Promatrači UN ih veoma savjesno broje. Ali od tog brojanja i 
redovitog slanja izvještaja ovdje niko nema koristi. 


14.7.1993. 


Dvojica promatrača UN, Čeh Daubrovski i Kenijac Mweua 
imaju sreće što su živi završili svoju kratku misiju u Goraždu. Njih 
će od danas mijenjati major Fric Gerliks iz Holandije i Kolumbijac 
Carlos Fereira. Danas bi trebalo da se dogodi još jedna razmjena. U 
zamjenu za Hasana Starhonića i Elvedina Mašića, iz goraždanskog 
zatvora će izaći Brane Mašić i Čedo Popović. 


17.7,1993. 


Ratni vojni invalidi sa područja šest općina jugoistočne Bosne 
održali su danas Osnivačku skupštinu svoga udruženja. Iz Goražda su 
se oglasili i članovi Organizacije slijepih lica i civilnih invalida rata, 
uputivši pisma Savjetu sigurnosti, Međunarodnom Crvenom križu, 
Medunarodnoj organizaciji slijepih i još nekim međunarodnim insti- 
tucijama. "Ima nas 1580, kažu članovi ove organizacije, i svi preživl- 
javamo možda posljednje dane. Ima nas svih nacionalnosti, a nikada 
se nismo dijelili po nacijama. Svi preživljavamo najteže trenutke bez 
hrane, vode, struje, lijekova i uz svakodnevno granatiranje". 

19.7,1993. 


Četnici su ubili šest i ranili četrnaest ljudi tokom posljed- 
nja 24 sata. Iz Međeđe je vraćeno nekoliko konvoja humani- 
tarne pomoći namijenjene Goraždu. Četnici svakodnevno 
koriste helikoptere. 


23:711993. 


Mehmed Menzilović i Radoje Stanišić više nisu u zatvorima. I 
oni su razmijenjeni na području Ustiprače nakon višednevnih pregov- 
ora komisija za razmjenu. Mada bi to moglo značiti poboljšanje stan- 
ja na terenu, ovdje to nije slučaj. Gotovo stalna paljba sa agresorskih 
položaja danas je za posljedicu imala ranjavanje četiri naša borca. 


24.8.1993. 


U Goražde je stigao brigadni general Palenas, što je uzroko- 
valo nešto mirniji dan od uobičajenog. Sutra će se ovdje održati 
redovna sjednica Skupštine okruga. Poslanici će raspravljati o našoj 
poziciji pred sljedeću rundu ženevskih pregovora. 


3.9.1993. 


Iznenada je u Goražde stigla grupa engleskih parlamentaraca. 
Zadržali su se veoma kratko 1 uspjeli razgledati tek mali dio 
porušenog grada, te razgovarati sa predstavnikom komande. 
Interesovalo ih je kako bosanska strana gleda na mogućnost opstan- 
ka Srebrenice, Žepe i Goražda, te zbog čega Srbija želi etnički čiste 
prostore oko Drine. Iz kratkog razgovora zanimljivo je izdvojiti 
odgovor da Srbija želi "čistu Drinu" jer u slučaju da Drina bude 
bosanska, što zaista jeste, onda Knin nikako ne bi mogao biti u 
Srbiji. Iz Goražda su ispraćeni s porukom da ovo prenesu engleskom 
Parlamentu i gospodinu Majoru, jer ako bi se Britanija i Francuska 
odrekle koncepta "Velike Srbije", koji zdušno podržavaju, onda bi 
se veoma lahko našlo rješenje za Bosnu. 

6.9.1993. 


Nakon mnogo odugovlačenja, agresorska strana je konačno 
Komisiji za razmjenu ratnih zarobljenika u Goraždu dostavila 
spisak imena 78 zatvorenika iz zatvora u Foči, Višegradu i Rudom. 
Spisak iz Rogatice nije dostavljen, a ovdje se pouzdano zna da ni 
ovi dostavljeni nisu konačni. Usljed nestašice soli u gradu su zabil- 
ježena trovanja koja su uzrokovana korištenjem cijanidnih soli iz 
školskih i fabričkih laboratorija. Sa približavanjem zime u 
goraždanskom rezervatu sve su izraženiji i problemi prehrane, 
smještaja, odjeće i obuće. 


20.9.1993. 


Troje djece četnici su jutros ubili gađajući grad i prigradska 
naselja topovskim i monobacačkim projektilima. Sest osoba je ranjeno. 


28.9.,1993. 


Juče je helikopterima UN na zasjedanje Bosanskog sabora u 
Sarajevo prevezeno političko rukovodstvo regije. Danas je, također 
letjelicom UN, evakuiran teško ranjeni sedamnaestogodišnji Samir 
Tiro. Njemu je prilikom granatiranja prije osam dana povrijeđena 
glava i u teškom je stanju. 


15.10.1993. 


Sastanak komisija za razmjenu ratnih Zarobljenika iz 
Goražda, Rudog i Višegrada održan je u Rudom. Organiziran je 
uz posredovanje Medunarodnog komiteta Crvenog križa, a nje- 
govo održavanje je, najvjerovatnije, uvjetovalo nešto mirniji dan 
na ratištu. 


29,10.1993. 


Rano jutros treći put je pokušana evakuacija ranjenih, 
bolesnih, žena i djece iz Goražda. Na žalost, jedno predviđeno 
mjesto ostalo je prazno. Petomjesečni Muhamed Ražanica, koji je sa 

ostalima već dva puta vraćen sa četničkog punkta u Ustiprači, umro 
je prošle noći. Treći pokušaj ima nešto više izgleda da uspije. Dvije 
bolesne žene i jedno ranjeno dijete prošli su Ustipraču. Do 14 sati 
nije bilo podataka dokle su stigli i da li su imali neprilika. 


8.11.1993. 


Na današnjoj sjednici Skupštine općine Goražde izabran je 
novi Izvršni odbor općine. Urađeno je to nakon prilično dugog 
stranačkog dogovaranja, te nakon konsultacija koje je obavio pred- 
sjednik Izvršnog odbora. Zanimljivo je da je jedino na mjestu direk- 
tora Uprave prihoda ostao isti čovjek. Dva mjesta u općinskoj vladi, 
i to potpredsjednika i općinskog sekretara za katastarsko-geodetske 
poslove, pripala su opoziciji. 

U Goražde je stigao holandski general Bastians, glavnoko- 
mandujući UNMO snaga u bivšoj Jugoslaviji, koji je na tom mejs- 
tu zamijenio generala Palenasa. Posjeta Bastiansa dovodi se u 
vezu sa novim pojačanim napadima agresora na Goražde i 
žestokim razaranjem civilnih ciljeva u ovom gradu. Međutim, 
čim je Bastians napustio grad, četnici su nastavili 
su nakratko prekinuli za njegovog boravka. Basti 
promatrača razgovarao sa komandantom Istočnob 
tive grupe Feridom Buljubašićem. N 
nikakvog saopćenja. 


svoj posao koji 
ans je u zgradi 
osanske opera- 
akon razgovora nije bilo 


Do 9 sati Goražde je pretrpjelo tri divljačka napada agre- 
sora. Gađano je tenkovskim, haubičkim i minobacačkim projek- 
tilima. Napadi su potom nastavljeni. Oko 10,30 za samo neko- 
liko minuta na gradsko naselje Baćke palo je 20 granata. 
Napadana je osim toga Oglečeva, te sela oko Ilovače. Iz obav- 
ještajnih izvora Armije saznaje se da se jake četničke snage 
grupišu kod Rudog i Višegrada, te u Kremni na području Srbije. 
Dobrovoljce za napad na Goražde angažuju Velibor Ostojić, 
bivši ministar informisanja u Vladi RBiH i Milosava Herin, 
šefica goraždanske filijale SDS-a. 


9.11.1993. 
13,30 h 


Goražde je užasnuto stravičnim zločinom koji se dogodio 

danas u podne. Četnici su sa više projektila VBR-a pogodili 
jedan od najgušće naseljenih dijelova grada. Sigurno je da ima 
mrtvih i ranjenih, na žalost, ponovo djece. U Ratnoj bolnici su na 
zbrinjavanju unesrećenih angažovani svi medicinski radnici. Na 
mjesto zločina izašli su promatrači UN, ali to je slaba utjeha za 
narod koji je izložen najbestijalnijem iživljavanju četničkih artil- 
jeraca. U sjeni današnjeg masakra su i događaji na linijama 
odbrane, gdje je ponovo bilo obilate artiljerijske paljbe i žestok- 
ih pješačkih udara. 


za Televiziju Slovenije 

14,45 h 

Četnici su u Goraždu tačno u podne napravili novi masakr. 
Projektilima višecjevnog bacača raketa sa jednog od uporišta kod 
Rogatice, ubili su četiri, teško ranili šest, a lakše 16 osoba. Među 
poginulim su i dvije sestre mlađe od deset godina. I među ranjenim 
je većina djece. 

Sve se dogodilo pred očima vojnih promatrača UN i samo 22 
sata nakon što je glavnokomandujući UNMO snaga, nizozemski 
general Bastians, napustio Goražde. 


10.11.1993. 


Goražde se još oporavlja od šoka koji je izazvao jučerašnji 
bestijalni napad četnika višecjevnim bacačima. Prošlo je tek nešto 
više od mjesec dana otkako su artiljerijskim projektilima ubili troje 
djece dok su se igrala pred svojom kućom na izlazu iz grada prema 
Foči, a evo, već su zabilježili novi sramni pogodak. Velika nesreća 
zadesila je porodicu Karahodža. Četnici su ubili devetogodišnju 
Mirelu i dvije godine mlađu Amiru. Treća sestra Emira teško je ran- 
jena i u kritičnom je stanju. 

Napad na promatrače 


14.11.1993, 


U raketnom napadu na Goražde, koji su promatrači UN oci- 
jenili kao napad na njihovo sjedište u ovom gradu, poginule su 
četiri osobe, teško ranjeno šest, a lakše šesnaest civila. Niko od 
promatrača nije ozlijeđen. Sve se dogodilo 9. novembra, možda 
tačno u podne, možda koji minut poslije. Projektili višecjevnog 
bacača raketa doletjeli su sa nekog od uporišta kod Rogatice. 
Podnevnu tišinu narušila je prvo jaka, neprirodna huka, a onda se 
više stravičnih eksplozija stopilo u jednu. Sat na ruci Selima 
Hadžića je stao. Kazaljka je tek tridesetak sekundi prešla podne. 
Selim je umro na putu do bolnice. Veliki komad usijanog metala 
raspolovio je glavu jednoj ženi. Mozak je ostao na asfaltu i jedva 
su ga oteli od nekog psa lutalice. Tri sestre Karahodža igrale su 
se pored zgrade u kojoj su stanovale, tek nekoliko metara od 
ulaza kako bi se mogle skloniti u slučaju iznenadne opasnosti. 
Nisu stigle ni da se pomjere. Jedan od projektila pogodio je 
gomilu drva udaljenu desetak metara. Poginule = su 
devetogodišnja Mirela i sedmogodišnja Amira. Najstariju Emiru 
prevezli su do bolnice. Amputirana joj je noga i zbrinute ostale 
povrede. Još je u teškom stanju. 

Navečer, u 22 sata, BBC je objavio da je srpska strana rake- 
tama napala sjedište promatrača UN u Goraždu. Vijest su tokom 
noći i sutrašnjeg dana prenijele mnoge agencije i radio programi. 
projektili su pali 20 do 100 metara od zgrade u kojoj su smješteni 
promatrači, ali, kako je zgrada dobro zaštićena, za njih nije bilo 
opasnosti. Bez obzira da li je stvarno bila riječ o napadu na pro- 
matrače ili samo jedan od uobičajenih četničkih načina da ubiju 
i unište što više u ovome gradu, cijenu su ponovo platili nedužni. 
Uz dvije poginule djevojčice, i medu ranjenim najviše je djece. 
Zbrinjavaju se u gotovo nemogućim uvjetima. Brine medutim, 
više od toga, ravnodušnost svijeta pred zločinima. 

25.11.1993. 


Otkako je 15. decembra prošle godine formirano Sportsko 
društvo "Goražde", sportisti ovoga grada okupljeni su u deset disci- 
plina i svaku priliku koriste za izlazak na sasvim uništene sportske 
terene. Predsjednik i inicijator formiranja sportskog društva Junuz 
Vlajčić okupio je zaljubljenike koji su vlastitim radom osigurali 
minimalne uvjete za rad. Svi sportovi sa loptom i karate već imaju 
sportske škole u koje je uključeno oko 520 djevojčica i dječaka. 
Treba reći da je 350 sportista sa ovog područja u redovima Armije, 
da ih je 17 poginulo a 112 lakše i teže ranjeno u teškim borbama na 
goraždanskom ratištu. Zato je na nedavnom sastanku Predsjedništva 
Sportskog durštva odlučeno da je briga o porodicama poginulih 
sportista glavni zadatak. Naravno takmičenja se, kad god budu 
dozvoljavali sigurnosni i vremenski uvjeti, neće zanemariti. Do sada 
je održano šest turnira, te kompletna liga sa 14 klubova u malom 
nogometu, završena su četiri šahovska, tri odbojkaška i jedan 


košarkaški turnir. 


11.12,1993; 


Sestogodišnji Jasminko Bukva poginuo je za jutrošnjeg teškog 
granatiranja Goražda. Ubice sa čajničkih i fočanskih brda ponovo su 
tenkovima, haubicama i ZIS-ovima gadali Baćke i Vinariće. Pored 
malog Jasminka, teško je ranjen njegov otac te još tri osobe. Uvod u 
današnje zločine bila je tenkovska. paljba po Baćcima. 
Minobacačkom vatrom napadani su položaji branitelja na Gavran- 
stijeni. 


12.12,1993; 


Danas su u Ratnoj bolnici dva lica preminula od posljedica 
ranjavanja tokom jučerašnjih četničkih napada na Goražde, Jedno 
od njih je otac juče poginulog šestogodišnjeg Jasminka Bukve. 
Tokom jučerašnjeg dana ranjeno je najmanje desetero, četvero 
veoma leško. Samo na Viševice i Zupčiće palo je preko 150 
tenkovskih granata. Strateški cilj agresora je ponovo izgladnjivanje 
naroda, Od 5. novembra čelnici su sa prilaza Goraždu vratili oko hil- 

jadu i po tona hrane koju su UNHCR i Međunarodni komitet 
Crvenog križa pokušali dopremiti u ovaj opkoljeni grad. Brašno je 
ovdje odavno raritet i prava dragocjenost. 


23:12.1993. 


Hirurzi se u Ratnoj bolnici već satima bore ne bi li spasili 
život Devliji Delić. Ona je, sa još osam sugrađana, teško ranjena za 
današnjeg divljačkog granatiranja Goražda. Napad je počeo u 11,40. 
Haubički projektili dolazili su sa četničkih uporišta kod Rogatice, 
Borač, Mokri lug, Matovo brdo. Potom su napadi ponovljeni u 
nekoliko navrata. Po ulicama ovoga grada palo je više stotina grana- 
ta. Strahovite detonacije odjekuju i u predjelu Jabučkog sedla i 
Trovrha. Neizvjesnost je i dalje goraždanska svakodnevnica. 
Ponavlja se pravilo da četnici žestokim artiljerijskim djejstvima pro- 
prate svaku rundu mirovnih pregovora. 

Smrt i pamćenje 


25.12.1993. 


Ponekad sasvim beznačajni događaji obilježe goraždansku 
svakodnevnicu. Prije nekoliko dana u centru grada osvanule su 
dvije smrtovnice. U gradu na čijem je ulicama ubijeno stotine 
ljudi, to svakako nije nikakva novost. Međutim, ove dvije smr- 
tovnice pojavile su se u vrijeme kratkotrajnog zatišja i prestanka 
granatiranja. Jedan starac 1 jedna starica umrli su prirodnom 
smrću. U Goraždu taj podatak ima posebnu težinu, jer ovdje je 
ljudima gotovo sasvim uskraćena šansa da umru prirodnom 
smrću. Zato normalna ljudska smrt, pored svih ubijanja i 
četničkih zločina, čak pričinjava radost. Raduju se ljudi saznan- 
ju da su dvoje staraca propatili svoj život, skoro zaboravili prošli 
i dočekali ovaj rat i, eto, otišli sa ovog svijeta dostojanstveno i 
tiho, kao što je red da ljudi odlaze. Zato su ove dvije smrtovnice 
u masi drugih koje objavljuju smrt ubijenih, nedužnih, zaista 
pravo olakšanje. 

Na kraju godine, kada se svode bilansi, zbraja učinjeno 1 
ono što je možda trebalo učiniti, ovdje se može zbrojiti samo 
velika patnja i stradanje. Upamtila je godina koja je iza nas glad 
i smrt, upamtila je pokolje, bestijalnost, siledžije i koljače. Od 
tog pamćenja i te globalne slike odudaraju sve ljudske, normalne 
stvari koje su ljudi upamtili za svojih života. Stoga je ovo vri- 
jeme u kojem se ljudi raduju svemu prirodnom, pa makar to bila 
i smrt i vrijeme u kojem zaziru od pamćenja jer ničega dobrog ne 
mogu upamtiti. 

29.12.1993. 


Juče su se, uz prisustvo šefa promatračke misije UN, danskog 
majora Lea Schneidera, u Ustiprači sastali Himzo Selimović, pred- 
sjednik Regionalne komisije za razmjenu ratnih zarobljenika i 
Dragan Bulajić, predsjednik Centralne komisije agresora. 
Dogovoreno je da se nastave razgovori o problemima razmjene. 


5.1.1994. 


Elvedin Korjenić je imao samo dvije godine. Evakuacija je 
najavljivana mnogo puta od juna prošle godine. Da li će je dočekati 
neko od pedesetak najugroženijih, teško je reći. Već je mnogo ran- 
jenih i bolesnih umrlo u goraždanskoj Ratnoj bolnici nadajući se 
evakuaciji. Većinu njih mogla je spasiti neka od opremljenijih klini- 
ka. Ali, njihov život nije zavisio od toga već od volje lokalnih 
četničkih komandanata. A oni ulazak u Goražde ne dozvoljavaju ni 
ekipi "Ljekara bez granica". O humanitarnoj pomoći je već gotovo 
sve rečeno.  Paketi iz zraka su po drugi put pali u Drinu. 
Najsnalažljiviji su brzo pronašli čamce i u centru grada se odigrala 
prava predstava, ali od nje nije bilo mnogo koristi. 


22.1.1994, 


Enver Pajo je u trenucima nervnog rastrojstva prije dva 
dana počinio stravičan zločin. Hicima iz pištolja i udarcima 
sjekirom usmrtio je svoju dvadesetogodišnju kćerku i punicu, a 
teško ranio suprugu. Potom je počinio samoubistvo. Cijela prošla 
godina u Goraždu je ostala zabilježena, između ostalog, i po 
velikom broju samoubistava. U najvećem broju slučajeva ljudi su 
dizali ruku na sebe ne mogavši izdržati svakodnevne životne 
teškoće na koje su u goraždanskom okruženju bili osuđeni. Ovo 
je, međutim, prvi put da strada skoro cijela porodica. Neozlijeden 
Je ostao jedino Enverov sin koji u kritičnom trenutku nije bio u 
stanu. Da li se radi o beznađu pojedinca ili su u pitanju porodične 
nesuglasice koje su kulminirale u noći 20. januara, pokušat će da 
utvrde istražni organi. Ovdje je veoma zanimljivo napomenuti da 
je u Goraždu, i pored potpunog, skoro dvogodišnjeg okruženja i 

nemogućih uvjeta života bilo veoma malo krivičnih djela. To je, 
također, jedan od fenomena ovoga grada. 


3.2.1994. 


Mama, hoću li umrijeti?" pitao je šestogodišnji Admir 
Mujkić dok su mu u Hitnoj službi Ratne bolnice ukazivali pomoć. 
Admir je pogođen u glavu za sinoćnjeg granatiranja Goražda sa 
četničkog uporišta na Prvnju. Srećom, van životne je opasnosti. U 
istom napadu ranjena je i njegova majka, te još dvije osobe. 
Agresorski artiljerci gađali su i sa Banj-stijene i Karačića na 
rogatičkom pravcu. 


4.2.1994. 


Završen je upisni rok za školsku '93/'94. godinu. Upisano je 
14 odjeljenja, po četiri u gimnaziju, mašinsku i hemijsko-tehnološku 
školu, te jedno odjeljenje medicinske i jedno istureno (u Ilovači) gim- 
nazije. Iako je došao sa višemjesečnim zakašnjenjem, ovaj događaj 
za Goražde ima veliki značaj. I ove godine će veliku teškoću pred- 
stavljati nedostatak knjiga, manjak profesora i nastavnih sredstava, 
ali ovdje se izlazilo na kraj i sa ozbiljnijim problemima. 

Četnici u Goraždu 


6.2.1994. 


Posljednjeg dana januara četnici su ušli u Goražde. Došli su iz 
Ustipraće, u Kopačima prešli preko starog željezničkog mosta i u 
grad usli trasom nekadašnje pruge uzanog kolosijeka. Bilo ih je iz 
Rudog, Višegrada, Čajniča i sa Pala. Zaustavili su se pred zgradom 
u centru grada gdje su smješteni vojni promatrači UN. Pratili su ih 
specijalci iz goraždanske policije. Naravno, riječ je samo o dele- 
gaciji koja je došla na nastavak pregovora o razmjeni ratnih 
zarobljenika i pokušaju da se nađe rješenje za normalizaciju snabdi- 
jevanja ovog grada strujom i vodom. Ovo je bila uzvratna posjeta, 
jer je jedna delegacija iz Goražda još krajem prošle godine po istom 
poslu boravila u Rudom. 

U šestočlanoj agresorskoj delegaciji bio je i predsjednik cen- 
tralne komisije za razmjenu Dragan Bulajić. Ovoliki interes za pre- 
govore u Goraždu najvjerojatnije je rezultat činjenice da je ovdje 
već godinu dana zarobljen Mićo Obradović i još neki koji u 
četničkim redovima imaju prilično visok rejting. S naše strane, u 
razgovorima su učestvovali komandant Istočnobosanske operativne 
grupe Ferid Buljubašić, predsjednik Skupštine općine Goražde 
Ismet Briga, poslanik u Skupštini RBiH Rijad Raščić i članovi 
Komisije za razmjenu ratnih zarobljenika. Dogovoreno je da se raz- 
govori nastave na narednom sastanku, trećeg februara, u Ustiprači. 
Ali, do tog sastanka nije došlo. Naime, rogatički i fočanski četnici 
uopće nisu zainteresirani za pregovore. Razlog ponajprije treba 
tražiti u činjenici da među zarobljenim agresorskim vojnicima 
Rogatičana i Fočaka nema. 

15.2.1994. 


Srećko Đikić i Goran Akšamija, hirurzi iz Sarajeva, došli su 
prije 10 mjeseci u Goražde. Trebalo je da ostanu dva mjeseca. Teško 
stanje u Ratnoj bolnici i nedostatak svega i svačega prati ih otkako 
su stigli. Novi tim "Ljekara bez granica", u kojem se nalazi jedan 
belgijski hirurg i jedan argentinski anesteziolog, radit će narednih 
dana zajedno sa dvojicom sarajevsko-goraždanskih hirurga. 


28.2.1994. 


Sa uporišta na Zidinama ispod Prvnja, nekoliko kilometara 
južno od Goražda, grad je zasut skoro svim vrstama artiljerijskih 
projektila. U Baćcima i Vinarićima je nepodnošljivo. Poginuo je 
Mujo Bujak i pričinjena ogromna šteta. Informacije nisu potpune. 


12.3.1994. 


Novi komandant UNMO snaga za BiH, malezijski general 
Razack Tayrobi, boravio je sinoć kratko u Goraždu. Osim uvida u 
trenutno stanje, ta posjeta nije imala drugog značaja. General 
Tayrobi se upoznao sa uvjetima života u potpunom okruženju i 
radom tima vojnih promatrača. Ovaj dan je istovremeno u Ratnoj 
bolnici bio najmirniji od početka ove godine. 

Statistika 


12.3.1994. 


U Goraždu se živi od jednog do drugog konvoja Visokog 
komesarijata UN i Međunarodnog komiteta Crvenog križa ukoliko 
ih Srbi puste da udu u ovaj opkoljeni grad. Skromne količine hrane 
narod dobija i zračnim putem. Statistički pokazatelji su neumoljivi - 
od 4. maja '92. godine, kada je počeo rat u Goraždu, do danas po 
osobi je stiglo 1,75 kg šećera i 4,3 litara ulja. Količine ostalih 
prehrambenih artikala su zanemarljive. Pri tome treba reći da dječija 
hrana uopće nije dopremana, a samo prošle godine na području 
Goražda rođeno je preko 500 beba. Kako preživljavaju, nije jasno ni 
njihovim roditeljima. 

Zbog svega mogućnost da Goražde bude sljedeća etapa u 
pokušaju uspostave mira u BiH ovdje izgleda veoma primamljivo. 
Juče je u ovom gradu boravio malezijski general Razck Tayrobi, 
novi komandant UNMO snaga za BiH. Njegova posjeta, medutim, 
nije imala većeg značaja od ličnog upoznavanja sa situacijom i obi- 
laska tima promatrača koji se ovdje nalaze od juna prošle godine. 
Tako ovom narodu i dalje ostaje jedino neizvjesnost i nada da će 
UNHCR ubuduće bolje odrađivati posao. I to, na žalost, najčešće 
zavisi od entuzijazma pojedinaca. U općem otaljavanju rijetko se 
nađe neko, kao Irac Edi O'Dvajer (Edie O'Dweier), iz goraždan- 
skog ureda UNHCR-a, ko čestito odradi svoj posao. Edi se trudio i 
oko dostave hrane i evakuacije bolesnika i mada su rezultati 
ponekad izostali to nije bila njegova krivica. 

Zbivanja na terenu pak nagovještavaju nove burne dane na 

ovom području. Zato se iz Goražda prije poboljšanja humanitarne 
situacije mogu očekivati nove dramatične vijesti. 


Krajem marta četnici su na Goražde zaista izveli novu ofanzivu. 
Bila je to najžešća ofanziva u kojoj je izgubljen dio teritorija, ubijeno 
i ranjeno mnogo ljudi. Edie O' Dweier je tada bio u Goraždu. 1 još je, 
istina u mnogo boljim uvjetima, u goraždanskom uredu UNHCR-a. 

17.3.1994. 


Ifeta i Šemsa Nuhanović, te Ifeta Jelačić poginule su na bor- 
benom zadatku. Bile su pripadnice Prve slavne višegradske brigade. 
Sjetile su ih se danas žene i djevojke, borci iz iste jedinice, na smotri 
koja je održana u Goraždu. U skoro dvije godine neprekidnih borbi, 
Višegradska je imala 105 žena borca. Bilo ih je u kuhinji, u rovu, u 
sanitetu i diverzantskim akcijama. Odbijale su napade i pomagale 


ranjencima. Pet ih je ranjeno. 
Raport je, na današnjoj smotri, predala Sabaheta Mujkanović, 


pomoćnik komandanta Prve slavne višegradske, a sa djevojkama je 
potom razgovarao komandant Istočnobosanske operativne grupe 
Ferid Buljubašić. 


28.3.1994. 


Četnici su danas na goraždanskom ratištu ispisali još jednu 
sramnu stranicu u historiji beščašća. Teško su ranili šestero djece od 
osam do četrnaest godina. Ljekari se u ovim trenucima bore za nji- 
hove živote. Taj masakr samo je dio najnovijeg zločina agresora. 
Nastavljeno je koncentriranje jakih snaga oko slobodnog teritorija. 
U osam sati nove jedinice stigle su u širi rejon Prače. Potom su u 
925 i 9,55 jake četničke formacije stigle na Kozaru. Još ranije 
završeno je razmještanje oko Ustiprače i na fočanskom pravcu. 
Dovezena su i nova artiljerijska oruđa. Odmah su stavljena u pogon. 


Najintenzivnija paljba bila je na čajničkom pravcu. 


Ovo je manji dio teksta koji sam 28. marta '94, u 21 sat poslao 


" Oslobođenju" . Sljedećeg jutra kanonade granata sručile su se na 
grad. Počela je najveća ofanziva na Goražde koja je okončana 27 


dana kasnije. 


30.3.1994. 


Osam mrtvih i 26 ranjenih bilans je prijepodnevnog orgijanja 
četničkih artiljeraca nad Goraždem. Među njima je mnogo djece 
uzrasta između tri i deset godina. Desetogodišnja Medisa Zukić je 

prva jutrošnja žrtva, Njenom tri godine mlađem bratu amputirana je 
noga i u kritičnom je stanju. Granate padaju po svim dijelovima 
grada, Na linijama odbrane je pakleno. Četnici na sve načine 
pokušavaju ovladati kotama oko tv releja na Trovrhu. Na desnoj 
strani Drine napadi traju već treći dan. Ništa bolje nije ni na frontu 
prema Foči. Poslije hiljada granata slijede žestoki pješački udari. 


21 h 

Na žalost, podaci o stradalima na području Goražda već su 
zastarjeli. Prema informacijama iz Ratne bolnice, do 21 sat ubijeno 
je 15, a ranjeno 40 osoba. Na svim linijama odbrane odbijeno je više 
pješačkih napada. U 20,45 počeo je novi na Gradinu. Ne može se sa 
sigurnošću reći šta se trenutno na Gradini događa. Do centra grada 
dopiru odjeci pješačke paljbe. Miješaju se sa stotinama detonacija. 
Goraždu nikada nije bilo teže. 


31.3.1994. 


Kod Nišana je odbijeno šest pješačkih napada agresora. 
Jednako je pakleno na Lastanu, Gradini i Gavran-stijeni. Prema 
nepotpunim podacima iz Ratne bolnice, četnici su tokom posljednjih 
36 sati ubili najmanje 23 i ranili preko 60 osoba. Jutros je umro i 
sedmogodišnji Haris Zukić, koji je juče teško ranjen u blizini ureda 
UNHCR-a, kada je njegova tri godine starija sestra poginula. 


1.4.1994. 


Haris Zukić je imao sedam, a njegova sestra Medisa deset 
godina. Ubili su ih srpski artiljerci haubičkom granatom 155 
mm. Zločin se. dogodio u centru Goražda, jedne od, prema 
rezoluciji UN, zaštićenih zona na istoku bosanske države. 
Dogodilo se to 30. marta u jutarnjim satima. Tog dana poginulo 
je 15, a ranjeno 40 ljudi. Sljedeća dva dana mnogo više. Prema 
podacima lokalnih organa vlasti, juče je u artiljerijskim i 
pješačkim napadima srpskih snaga na Goražde ubijeno najmanje 
37, a ranjeno 132 lica. Među njima je veliki broj civila, žena i 
djece. Kako su zvanično saopćili predstavnici vojnih promatrača, 
Karadžićevi Srbi su samo tokom prijepodneva 29. marta u centru 

grada ubili pet 1 ranili 21 civila. 

Jedna od raketa pala je 200 metara od ureda vojnih proma- 
trača. Slobodni teritorij Goražda, koji je proglašen zaštićenom 
zonom, obuhvata prostor od 450 kvadratnih kilometara. Srbi su oko 
tog prostora imali raspoređeno mnogo teške artiljerije. Nakon uklan- 
janja artiljerije oko Sarajeva, veliki dio su dovezli na ovaj prostor. 
Prema procjenama vojnih stručnjaka, jer ovdje je granate teško pre- 
brojati, dnevno pada više od deset hiljada projektila svih kalibara. U 
nekoliko navrata iz Srbije i Crne Gore stizale su kolone vojnih vozi- 
la sa borbenom tehnikom i ljudstvom. Samo u jednoj od tih kolona 
30. marta na goraždansko ratište iz Srbije je dovezeno više od hil- 
jadu vojnika. U napadima agresor koristi bojne otrove i zapaljivu 
municiju. Posebno je teško stanje na uskom pojasu na desnoj obali 
rijeke Drine koji kontroliše bosanska Armija. 


Ovo je dio teksta koji sam prvog aprila napisao na traženje 
Televizije Belgije. Njihova ekipa je krenula u Goražde, ali nije stigla 
dalje od Zagreba. Ostvarili smo vezu preko radio-amatera. Tekst je 
na francuski proveo prevodilac "Ljekara bez granica" {(smir, a 
proslijedio ga je jedan od belgijskih ljekara koji je bio u Goraždu u 
timu " Ljekara bez granica". 


2,4, 1994. 


Mnogo požara oko Goražda svjedoči o nastavku zločinačkog 
pira četničkih artiljeraca. I jutros su po okolnim brdima odjekivale 
detonacije, i jutros su heroji Goražda i svih okolnih mjesta, svih sela 
i zaselaka bili na Gradini, Trebeškom brdu, na Nišanima i Čadori- 
ma, na Gostunju i Kleku, na Gavran-stijeni i Orlovom kamenu, na 
Grudici i Lastanu, na Trovrhu, Trebinjači, Volijači i Radijevićkoj 
kosi, na svim onim poznatim i bezimenim mjestima na kojima se 
brani ova zemlja i ovaj narod. Pričati o toj odbrani znači pričati o 
nečemu što svijet još nije vidio i upoznao, čemu nikada u 
dosadašnjoj historiji nije bio svjedokom. Sve te priče stapaju se na 
kraju u jednu beskonačnu, istinitu i lijepu storiju o ponosu, o čudnim 
spletovima herojstva i ljubavi; nijedan detalj, nijedan događaj nije 
moguće izdvojiti. I zato danas kada na ovim samo našim prostorima, 

protiče sedamstoti dan rata, blokade, agresorskih zločina i pasivnos 
u svijeta. u borcima i narodu osjećaj nepobjedivosti nikada nije bio 
jači. Jer, šta je četnički tenk spram velikog srca momaka sa Gradine 
šta je haubica u poređenju sa snagom heroja u našim rovovima. 

Ne mogu nikako da se otnem utisku da se ovakvi ljudi. 
ljudi velikog srca i nježne duše radaju, žive i traju samo pored 
ove prkosne rijeke. Gledam ranjenike u bolnici, gledam momke 
u zavojima koji hitaju nazad da pomognu koliko mogu. gledam 
žene, djevojke i starice kako donose hranu, gledam ljude i 
vidim na njihovim licima odlučnost. Obuzima me ponos što 
sam rođen ovdje. 

A onda mi jedan od komandanata reče: "Juče smo dobili pite, 
može nam bili dva dana". I te pite, iz Kopača, Hubjera. Goražda, 
Vitkovića i oni redovi dobrovoljnih davalaca krvi, i ona smirenost sa 
kojom ljudi prilaze redovnim i vanrednim obavezama, i brzina sa 
kojom sve obavljaju i povjerenje koje imaju u one sa prvih linija, gov- 
ore dovoljno o ovome gradu i svima koji danas u njemu žive. Zato će 
Goražde i dalje ostati četnička noćna mora, zato će i u narednim inter- 
vjuima njihovi zločinci govoriti: "Nikada više na goraždansko 
ratište". A oko Goražda će, umjesto četničkih požara, gorjeti neke 
druge vatre. Previše su nam dragi ovi naši bezimeni potoci i puteljci, 
ovaj naš jutarnji cvrkut ptica, ova naša moćna rijeka da bismo ih 
mogli nekome ostaviti. 


Ovaj tekst sam 2. aprila ujutro pročitao na Radio-Goraždu. 
Potom smo iz komande otišli na Metaljku, Radijevićku kosu, 
Viševice i Gradinu. Dan ranije na toj liniji je odbijen žestok 
četnički napad. Černicima su naneseni veliki gubici. Dva dana su 
potom izvlačili mrtve. U borbama su pravo herojstvo pokazali 
Zahir Prutina - Ćole, Rudžo Islamagić i Mensur Ćurović - Roka. 
Četnici više nikad nisu pješački napali ovu liniju. Uzeli su je, 
medutim, indirektno, nakon što su prodrli putem Čajniče - 
Goražde do samog ulaza u grad. Ćole i Ruždo poginuli su u nas- 
tavku ofanzive. 

3.4.1994. 
za Televiziju Slovenije 


U borbama tokom protekla četiri dana na goraždanskom 
ratištu borci Armije Bosne i Hercegovine uništili su pet agresorskih 
tenkova. Međutim, kod Mesića, na sjevernom dijelu ratišta, uvede- 
na su u borbu četiri nova. Na istom mjestu danas oko 17 sati odbi- 
jena su dva izuzetno jaka pješačka napada. Napadi na desnoj obali 
Drine nisu ni prestajali od početka ofanzive u noći između 28. 1 29. 
marta. Najveće gubitke četnici su imali 1. aprila na jugoistočnom 
dijelu ratišta u predjelu Metaljke. Čitav jučerašnji dan izvlačili su 
poginule i ranjene sa veoma nepristupačnog terena. Ovaj izvještač 
bio je svjedok tih događaja. Do tačnih podataka o broju poginulih 
nemoguće je doći, ali je potpuno sigurno da je više desetina agre- 
sorskih vojnika ove napade platilo životom. Odmazda je ponovo 
izvršena nad civilima. i 


4.4.1994. 


Iz Goražda se, na žalost, moraju poslati loše vijesti. Nakon 
desetina hiljada projektila svih kalibara, nakon nadljudskih borbi i 
neviđenog herojstva branitelja, na južnom dijelu ratišta, na desnoj 
obali Drine, probijena je linija odbrane. Stanje je izuzetno dra- 
matično, a u centar grada slijevaju se nove kolone izbjeglica iz sela 
sa desne obale. Iseljeni su Ahmovići, Uhotići, Kodžaga polje i još 
nekoliko sela sa tog prostora. Mnogo civila je ubijeno. Većina se 
pokušava domoći grada. I u gradu je, međutim, krajnje dramatično. 
Oko 19 sati pojačana je artiljerijska paljba. Mnogo je poginulih. 
Nemoguće je dobiti informacije iz Ratne bolnice. Svo osoblje je 
angažirano na pružanju pomoći unesrećenima. U 20 sati pojačani su 
pješački napadi na južnim prilazima gradu. Niko ne zna šta će se 

događati naredne noći. Ako se hoće pomoći Goraždu, onda to treba 
uraditi odmah. 


Ovaj izvještaj sam poslao u 21,15 h. Proslijedio sam ga iz 
komande Istočnobosanske operativne grupe. Kako nismo uspjeli 
ostvariti vezu sa amaterskom stanicom na RTVBiH, izvještaj smo 

proslijedili preko jedne od stanica koju smo u takvim prilikama 
redovno koristili. Desetak minuta nakon toga zvao je komandant 
Armije RBiH, armijski general Rasim Delić, i tražio detaljnije tnfor- 
macije od komandanta Buljubašića. 

"Imat ćeš za pola sata izvještaj na stolu" , rekao je Buljubašić. 
Javljali su se potom general Vahid Karavelić i još neki. Tražili su 
informaciju više. Izvještaj je emitiran na Radiju BiH u 22 sata. 
Mada je i prvih sedam dana ofanzive bilo pakleno, narednih dvade- 
set dana nisu se mogli mjeriti ni sa čim što Je prethodno viđeno. Zato 
su svi izvještaji iz aprila '94. svi tekstovi samo blijedi djelić slike 
stvarnog stanja u Goraždu i oko Goražda u tim danima. O svakom 
od tih dana može se napisati posebna knjiga i svaki čovjek koji je 
preživio te dane nosi u sebi čitave drame. 


5.4.1994. 
7h 


Goražde je preživjelo najtežu noć u svom dugom postojanju. 
U toj noći Ratna bolnica je zbrinula 24 teže ranjene osobe. Među 
njima su trogodišnji Samir Šalo i dvogodišnja Ilda Smajović. Još se 
ne zna broj poginulih. Grad je pun izbjeglica. Biju se odsudne bitke 
na kapijama Goražda. Ovom gradu bi se moralo pomoći, ako ni 
zbog čega, ono da bi svjetska zajednica sačuvala obraz. 


II h 

Na Baćke je od jutros palo preko hiljadu granata. U 10,25 
počeo je jak tenkovsko-pješački napad na linije odbrane sjeverno od 
Kopača. Borbe su iznurujuće, a artiljerijska podrška četničkim 
snagama do sada neviđena. Za sutra je najavljena posjeta generala 
Rosea. Niko ovdje ne vjeruje da će Rose zaista doći. Zvaničnici 
Unprofora danas su saopćili da su četnici tokom proteklih osam 
dana ubili najmanje 73 i ranili preko 300 osoba. Skoro polovina su 
žene i djeca. : 

Goražde neće pasti 


5.4.1994. 


Haubička granata 155 mm usmrtila je, u blizini ureda 
UNHCR-a u Goraždu, sedmogodišnjeg Harisa Zukića 1 njegovu tri 
godine stariju sestru Medisu. Zločin se dogodio 30. marta u ranim 
jutarnjim satima, a geleri iste granate ubili su još dvoje i ranili četvero 
civila. Kako su zvanično saopćili predstavnici vojnih promatrača 
UN, samo tokom prijepodneva 29. marta četnici su u Goraždu ubili 
pet i ranili 21 osobu. Do kraja dana poginulo je 15, a ranjeno 40 civi- 
la. Brojke su narednih dana rasle vrtoglavom brzinom. Prema infor- 
macijama lokalnih organa vlasti, u artiljerijskim i pješačkim napadi- 
ma na Goražde tokom šest dana srpske snage ubile su 37 ljudi, a u 
isto vrijeme bilo je 132 ranjenih. I te informacije su veoma brzo Zas- 
tarjele. Sinoć je saopćeno da je ubijeno 47 ljudi, a preko 200 ranjenih 
primljeno je u hitnoj pomoći i na hirurškom odjelu goraždanske bol- 
nice. Hirurzi i svo medicinsko osoblje rade neprekidno. U bolnici 
nema nijednog slobodnog mjesta pa je formirano nekoliko 
improviziranih ambulanti. U te ambulante jutros su primljeni nov: 
ranjenici. Nema lijekova i dovoljno sanitetskog materijala. 

Ubistvo malih Zukića označilo je početak najnovije ofanzive na 
Goražde. Nekoliko dana prije toga oko linija odbrane razmještene su 
jake snage neprijatelja. Između, 25. i 28. marta stigli su novi tenkovi 
i dovezeno oko 150 artiljerijskih cijevi. Svim sredstvima napadnuta je 
kompletna linija odbrane da desnoj obali Drine od Osanice do 
Ustiprače. Izuzetno intenzivni napadi započeli su i na sjeveroistočnom 
i sjevernom pravcu. Napadnut je prostor između rijeka Drine i Prače. 
Od Ustiprače do Prače koncentrisane su jake tenkovske jedinice, a sa 
više platoa na lijevoj obali Prače četnici su gadali teškim artiljerijskim 
oruđima. Ovakav intenzitet granatiranja u dosadašnjem toku rata nije 
upamćen. Među prvim žrtvama bilo je i šest mališana starosti od osam 
do 14 godina. Stradali su dok su bili u igri na ulicama Vitkovića. 
Napadi traju već sedam dana i veoma su mali izgledi da bi mogli 
prestati, ili bar oslabiti. Svaki dan projektili padaju po najgušće nasel- 
jenim dijelovima grada. Neki su pali jedva 200 metara od zgrade 

vojnih promatrača, Oni su, samo prvog dana, izbrojali preko 2 hiljade 
granata, i to na prostoru gdje su se nalazili. Potom su odustali od bro- 
Janja jer je ono, praktično, postalo nemoguće. Prešli su na procjenji- 
vanje i po tim procjenama dnevno na slobodnu teritoriju padne oko 
IO hiljada granata. Prema toj računici u prvih pet dana napada na 
Goražde je bačeno preko hiljadu tona svih vrsta projektila, To je naj- 
manje 20 kilograma po glavi stanovnika. 

Napadi su pojačani trećeg i četvrtog aprila. Korišteni su u 
njima bojni otrovi i zapaljiva municija. Izbili su veliki požari koji 
obuhvataju najveći dio ratišta. Dobar dio požara ugasila je jaka kiša 
koja je padala 2. aprila u noćnim satima, ali su sljedećeg jutra 
buknuli novi. 

Na Goražde napadaju, pored Mladićevih formacija, regularne 
jedinice vojske samozvane Jugoslavije, srpski i crnogorski dobro- 
voljeci i plaćenici, a, kao i prilikom prošlih napada, ima ruskih i 
rumunskih plaćenika. U pješačkim napadima koriste specijalne 
jedinice i posebne diverzantske odrede sa najmodernijim 
naoružanjem. Zaustavljeni su pješačkim oružjem i ručnim bomba- 
ma. Njihovi napadi bili su najžešći na 1046 metara visokoj Gradini, 
nekoliko kilometara jugoistočno od grada. Prvog aprila na tom pros- 
toru odbijeno je desetak veoma teških napada. Ništa lakše nije bilo 
ni na Trebeškom brdu i Volijači sa lijeve, te na Metaljci i 
Radijevićkoj kosi sa desne strane Gradine. Na fočanskom pravcu 
napadani su Žigovi, Nišani, Dublje, Lastan, napadan je svaki 
položaj i svaki dio terena. Jutros su napadi pojačani. Četnici uvode 
svježe snage, i to uvijek drugim pravcima kako bi izbjegli njihov 
susret sa jedinicama koje izvlače sa ratišta i koje su pretrpjele velike 
gubitke. Nove snage dolaze i sa one strane srbijansko-crnogorske 
granice. Samo u noći 30. marta preko Višegrada je iz Užica došlo na 
ratište kod Ustiprače i Mesića 40 vojnih kamiona sa oko hiljadu 
vojnika. Sljedećeg dana velika kolona stigla je preko Čajniča, a 
potom su preko Pala stigle jedinice sa okupiranih područja BiH. 
Danas su u borbu uvedene nove snage na fočansko-čajničkom 
pravcu i na tom dijelu ratišta je pakleno. Nema potpunih podataka, 
ali je sasvim sigurno da poginulih i ranjenih ima na obje strane i da 
te cifre nisu male. Isto je i sa stradalim civilima. 

U ovim trenucima zadivljuje fanatična upornost branitelja. 
Treba im odati najviše priznanje bez obzira šta se u narednim dani- 

ma dogodilo. Do Goražda je doprla vijest da bi ovdje u srijedu, 6. 
aprila trebao doći Michael Rose, glavnokomandujući zaštitnih snaga 
UN za BiH. kako bi se uvjerio u težinu situacije i stanje na terenu. 
To je tek donekle djelovalo ohrabrujuće, ali u Goraždu u mogućnost 
njegovog dolaska više niko ne vjeruje. Dok ovaj tekst stigne do čita- 
laca, ovdje će se sigurno dogoditi mnoge značajne stvari, tako da 
može biti bajat. Ali, u ovo vrijeme, vijesti odavde bajate su već onog 
momenta kada se napišu. Prošle noći razgovarao sam sa novinarom 
belgijske televizije koji je pošao u Goražde i stigao do Zagreba. 
Pitao je na kraju: "Hoće li Goražde pasti"? Odgovorio sam da neće 
i to je jedina činjenica koja neće zastarjeti do trenutka kada budete 
čitali ovaj tekst. 


Mada su linije goraždanske odbrane na južnom pravcu probi- 
jene u trenucima kada je ovaj tekst završavan, Goražde nije palo. Ni 
general Rose nije stigao kako je bilo najavljeno. Došao je mnogo 
kasnije, kada je ofanziva već prošla i počelo saniranje posljedica. 
Goraždani su ga ignorirali. 

7.4.1994. 
Jutros je u Goražde stigao novi šestočlani tim promatrača UN. 
9.4.1994. 


Četnici su granatama srušili viseći most na Džindićima. Time 
je onemogućena organizacija odbrane područja na desnoj obali 
Drine uzvodno od Goražda. 


10.4.1994. 


Mirsad Dragolj - Mena zaprijetio je dizanjem u zrak Fabrike 
azotnih jedinjenja. Gospodin Dragolj rekao je da ovo nije postupak 
očajnika već potez iznuđen jalovošću posla koji rade predstavnici 
mirovnih snaga. 


21h 

U Goraždu se trenutno postavlja nekoliko pitanja: da li su 
američki "fantomi'!' bombardirali četničke položaje, hoće li Mirsad 
Dragolj dići u zrak Fabriku azotnih jedinjenja i mogu li četnici zaista 
ući u grad. Ni na jedno od ovih pitanja u ovim momentima nije 
moguće precizno odgovoriti Od 17 sati dva "fantoma" su nadlijetala 
goraždansko područje. Nema vjerodostojnih podataka o njihovom 
djelovanju, ali, prema svjedočenjima sa terena, čule su se jake 
eksplozije 13 kilometara jugozapadno od centra grada. Kako je to 
područje sa kojeg su svih 13 dana ofanzive organizirani i izvođeni 
četnički napadi, moguće je da su informacije o bombardiranju tačne. 

U Vitkovićima su minirana dva rezervoara sa po 20 tona 
amonijaka, te po jedan rezervoar od 20 tona formalina i etanola i još 
nekih otrovnih materija. U slučaju da ova postrojenja odu u zrak, 
posljedice bi bile katastrofalne za cijelu regiju. 


11.4.1994. 


Avioni NATO-a danas su ponovo bombardovali četničke 
položaje oko Goražda. Između 14, 15 i 14,45 sati dva aviona su 
dva puta gadali ciljeve na južnom dijelu ratišta. O rezultatima tih 

napada ovdje se ne zna ništa više. Napadi agresora ipak nisu pre- 
stali. Nešto prije 15 sati počeo je intenzivan pješački napad na 
Kolijevke, nepun kilometar jugoistočno od grada. Borbe su veoma 
teške i traju i u ovim trenucima, oko 17 sati. U 15,30 počela je 
kanonada haubičkih i minobacačkih projektila po gradskim kvar- 
tovima. Ima mnogo žrtava. Ovi događaji potisnuli su u drugi plan 
zbivanja na ostalim dijelovima ratišta gdje je jednako pakleno. 

Čudo se dogodilo 


12.4.1994. 


Granate su rano jutros ponovo padale po Goraždu. Gradskim 
ulicama se posljednja tri dana nije moglo proći od snajperske vatre. 
Napadači su dovoljno blizu da mogu gađati i sami centar. Napadi 
traju već 15 dana, a sve vrijeme slobodni teritorij, koji je rezoluci- 
jom 824 Savjeta sigurnosti proglašen zaštićenom zonom, napadan je 
svim sredstvima. Nakon što su 4. aprila pomjerene linije odbrane na 
jugozapadnom dijelu ratišta, napredovanje četnika nastavljeno je i 
narednih dana. Devetog aprila srušili su granatama viseći most na 
Džindićima, 10 km uzvodno od grada. Nakon toga je prostor na 
desnoj obali Drine od Goražda prema Foči ostao bez ikakve veze sa 
slobodnim teritorijem. Istovremeno, puštena je voda iz akumulacije 
hidrocentrale Mratinje pa je vodostaj Drine porastao više od 2 metra. 
U takvim uvjetima izvlačenje stanovništva gotovo je onemogućeno. 

Povlačenje jedinica Istočnobosanske operativne grupe između 
Goražda i Osanice na lijevu obalu dodatno je otežalo položaj 
Goražda i iskomplikovalo organizaciju odbrane. Karadžićeve for- 
macije, te veliki broj dobrovoljaca iz Crne Gore i Srbije uz regularne 
jedinice vojske tzv. Jugoslavije sada su pred kapijama grada sa južne 
strane. Nakon dolaska svježih snaga iz Čajniča, napadi prema cen- 
tru grada su pojačani. U njima, na ovom pravcu, učestvuje šest 
tenkova, nekoliko oklopnih transportera i sva raspoloživa artiljerija. 
Odsudna odbrana organizirana je kod prvih gradskih kuća. Linije 
odbrane na ostalim dijelovima ratišta iste su kao i prije početka 
ofanzive. I na te položaje agresor je tokom svih proteklih dana 
napadao. Projektili su, pored toga, padali i po svim dijelovima 
grada, oko Ratne bolnice, ispred ureda UNHCR-a i UNMO-a, 
pogadali su škole, centar za prihvat izbjeglica, obiteljske kuće i 
stanove. Prema podacima koje su juče do 15 sati prikupili organi 
vlasti poginule su 162 osobe, a bilo je 673 ranjenih. Samo tokom 

jučerašnjeg dana poginulo je 18 ljudi. U najvećem broju riječ je o 
civilima. Među njima ima mnogo djece. Više od polovine grada sa 
desne obale Drine iseljeno je i mnogo ljudi se nalazi pod vedrim 

nebom. Provala oblaka koja se juče i danas sručila nad Goraždem 
njihov položaj čini još težim. 

U popodnevnim satima 10. aprila iz Vitkovića se javio Mirsad 
Dragolj i rekao da je minirao postrojenja Fabrike azotnih jedinjenja 
i cisterne sa amonijakom, formaldehidom i drugim otrovnim mater- 
ijama. On je zaprijetio da će u slučaju nastavka agresorskih napre- 
dovanja dići u zrak više od sto tona otrovnih materija, pri čemu bi 
mogla stradati cijela gornjedrinska regija. Dragolj je rekao da ovo 
nije potez očajnika već odluka donesena nakon razmišljanja. Takva 
odluka je rezultat čvrste riješenosti da se ovaj grad brani svim sred- 
stvima do posljednjih mogućnosti. Ukoliko ne preostane ništa 
drugo, "Azot" će otići u zrak. Ljudi koji su na prvim linijama, svjes- 
ni su potpuno posljedica, svi oni ovdje imaju porodice, ali skoro da 
nemaju izbora. 

Novu dimenziju posljednjim događajima dali su avioni 
NATO-a. Nakon što je prvih dana najnovije ofanzive Karadžićevih 
snaga izostalo odgovarajuće reagovanje Svijeta, nakon što ni avioni 
danima nisu letjeli nebom iznad Goražda i nakon što su četnici 
konačno počeli zauzimati metar po metar slobodnog teritorija, izgle- 
da da se nešto počelo mijenjati. Prvo je nekoliko dana američki 
osmatrački avion P-3 satima kružio nad gradom, da bi se potom sve 
češće pojavljivali američki "fantomi". Naviknuti od ranije na nji- 
hove povremene prelete, ljudi ih ovdje nisu shvatali previše 
ozbiljno. Nisu ni imali vremena da razmišljaju o avionima. Ali, 
izgleda da ih ozbiljno nisu uzimali ni Mladićevi artiljerci. Gađali su 
veoma intenzivno čak i u momentima njihovih niskih preleta... 
Čudo se ipak dogodilo. Desetog aprila između 17 i 18 sati nakon 
dugog kruženja dva F-16 čule su se, jugozapadno od grada, det- 
onacije. U isto vrijeme predstavnici Unprofora nezvanično su mi 
saopćili da su "fantomi" gađali srpske ciljeve - jedan tenk i jedno 
komandno mjesto. Kasnije su te informacije potvrđene. Jedino nije 
sasvim sigurno da je komandno mjesto pogođeno. Kasnijim prov- 
jerama utvrđeno je da su tri bombe od po 250 kg pale oko 13 km 
jugozapadno od Goražda, u predjelu Preljuće, a kako su sa te strane 
koordinirani četnički pokreti i izvođeni najjači napadi, moguće Je da 
je komandno mjesto bilo baš na tom terenu. Srpska sredstva 
informiranja izvijestila su da je u akciji američkih aviona stradalo 15 
civila. Međutim prostor gdje su pale bombe nalazi se na oko 1300 

metara nadmorske visine i od najbližeg sela udaljen je kilometrima. 
UZ to, tu su nekada bila isključivo bošnjačka sela, koja su potpuno 
uništena, uglavnom spaljena, tako da civila prije Foče i Čajniča 
uopće ne može biti. 

Zračna akcija NATO snaga nije, kako se u prvi mah očekivalo, 
smanjila intenzitet agresorskih napada na Goražde. Napadi su čak 
pojačani, a samo nekoliko minuta nakon bombardiranja jedna žena je 
na središnjem gradskom mostu pogođena snajperskim hicem. 
Sljedećeg jutra, 11. aprila, na grad je izveden opći napad. Šest tenko- 
va, oklopni transporteri i jake pješačke snage napadale su putem iz 
pravca Čajniča. Iz Ustiprače je gađalo osam tenkova, a u pogonu su 
bile sve artiljerijske cijevi okrenute prema Goraždu. Oko 10 sati nad 
gradom su se ponovo pojavili "fantomi". Letjeli su iznad četničkih 
položaja nekoliko sati u brišućem letu i onda između 14,15 i 14,45 
još jednom borbeno djelovali. Na meti je bila agresorska oklopna 
kolona na ulazu u Goražde sa južne strane u selu Krsnica. Nekoliko 
minuta nakon toga počeo je jak pješački napad jugoistočno od grada. 
Borbe su trajale do kasnih sati protekle noći, a vođene su nekoliko 
stotina metara do bolnice. Napadači očigledno ni drugu akciju NATO 
avijacije nisu shvatili ozbiljno. Oni nastavljaju bez obzira na okol- 
nosti i posljedice, a u svijetu se možda postavlja pitaje - je li NATO 
spasio Goražde. Ovdje tom pitanju nema mjesta. "Fantomi" su 
možda uništili najviše dva agresorska tenka. 

13.4.1994. 
za Televiziju Slovenije 


Oko 16 sati na južnim prilazima Goraždu vode se pješačke 
borbe. Samo na području Ustiprače, 11 kilometara sjeveroistočno od 
grada, od sinoć se nalazi deset agresorskih tenkova i sva sila raznog 
artiljerijskog oruđa. Prema onome što se događa na tom prostoru, 
kao i na rogatičkom pravcu, očekuju se svakog trena žestoki napadi 
sa te strane. Prema nekim, nepotvrđenim informacijama, to područje 
su juče posjetili Karadžić i Mladić, a danas je u toku razmještanje 
jakih pješačkih snaga. Četnici sistematski gadaju gradska naselja 
Vinariće i Baćke. 


14.4.1994. 


Prema informacijama koje su sinoć saopćili lokalni organi 
vlasti od 29. marta do 13. aprila četnici su u Goraždu ubili 187 ljudi. 
Ranjenih je mnogo više. Istovremeno UNHCR je iznio podatak da 
je za 17 dana iz okupiranih i spaljenih bošnjačkih sela u grad stiglo 
18 hiljada prognanika. Skoro 5,5 hiljada nema nikakvog smještaja. 
Jedna granata koja je pala u neposrednoj blizini bolnice ubila je tro- 
jicu desetogodišnjih dječaka. Teško je ranjeno još nekoliko djece. U 
poslijepodnevnim satima raketama je pogođena jedna škola. Za sada 
nema više informacija o tom događaju. Agresor na južnom i 
istočnom dijelu ratišta pokušava prodrijeti u graad. 


15.4.1994. 


Dvojica oficira Unprofora ranjena su danas oko 17 sati nekoliko 
kilometara sjeverno od Goražda prilikom napada srpskih snaga na 
ovo područje. Desetak minuta nakon 20 sati ranjeni oficiri su 
evakuirani helikopterima UN. Jedan od njih je u životnoj opasnosti. 


16.4.1994. 
Agoniju Goražda nakrato je potisnulo u drugi plan obaranje 


aviona NATO-a iznad ovog grada. Avion je britanski, a oboren je 
raketom sa srpskih položaja sjeverno od Goražda, iz predjela 

Sjenokosa. Pilot Nick Richardson je uspješno katapultirao, neznat- 
no je ozlijeden i osjeća se dobro. Avion je pao u komadima kod sela 
Odska, 6,5 kilometara zračne linije jugozapadno od Goražda. 
Istovremeno sa obaranjem aviona četnici su pogodili i Ratnu bol- 
nicu. Poginulih i povrijeđenih ima i među medicinskim osobljem. 
Ekipa MSF dobila je upute od svoje centrale iz Beograda da hitno 
napusti Goražde. Anesteziolog, Argentinac Pablo Nuozzi, je to 
odbio i ostao je u hirurškoj sali iz koje danima ne izlazi. Na ulazu u 
grad sa tri strane vode se teške borbe. Svako dalje pomjeranje linija 
odbrane značit će da su četnici ušli u Goražde. 


22,30 h 

Goražde ostaje samo, izolovano i osuđeno, bez krivice, 
dokaza i suđenja. Žestoka pješačka pucnjava čuje se na južnom 
dijelu ratišta. Nakon više pokušaja, niko u Ratnoj bolnici nije imao 
vremena da zbroji cifre poginulih i ranjenih. U gradu su svi zabavl- 
jeni odsudnom odbranom. Prema onome što je do sada viđeno, pred- 
stoje teške borbe za ovaj grad. Biće više nego dramatično. Negdje u 
visinama čije se zvuk aviona NATO-a, ali od njih ovdje više niko 
ništa ne očekuje. Oboreni britanski pilot Nick Richardson do 22,30 
nije prebačen do zgrade vojnih promatrača. Dok je danas Vithaly 
Churckin objašnjavao kako je u Goraždu mirnije, četnici su 
haubičkim granatama pogodili bolnicu, dok su zvaničnici Unprofora 
ubjedivali javnost kako četnici ne namjeravaju ući u grad, oni su na 
istočnoj i sjevernoj strani od centra udaljeni svega dva kilometra. Na 
južnom pravcu, na desnoj obali Drine, znatno manje. 


17.4.1994. 


Već deset sati traje neviđeni opći napad na Goražde iz tri prav- 
ca. Palo je mnogo granata i raketa svih vrsta, ubijeno je i ranjeno 
mnogo ljudi. U haotičnom stanju niko ne zna koliko. Četnici su 
zarobili sve količine hrane koje je Goražde još imalo na raspolagan- 
ju. Preko 70 odsto stanovnika pokrenuto je iz svojih domova. Svi su 
na otvorenom, između Zgrada i u perifernim ulicama gdje ih sustižu 
agresorske granate i snajperski hici. Sa približavanjem noći napadi 
se pojačavaju, Da li je to početak kraja ovog grada-heroja? 

Sedamnaestog aprila bio sam dežurni oficir u komandi 
Istočnobosanske operativne grupe. Oka 3 sata ujutro u komandu je 
stigao Nusret Hurem, inžinjerac, čovjek kojem Je amputirana desna 
potkoljenica nakon ranjavanja u teškoj borbi kod Strgačine. Nusret 
Je pokušavao da nađe bilo kakvu mogućnost da se iz skladišta 
"Soča" u Kopačima izvuku zalihe materijalno-tehničkih sredstava i 
hrane. On je bio jedan od posljednjih koji je izašao prije nego su 
četnici zauzeli taj prostor. Nije više bilo ni vremena ni mogućnosti 
da se bilo šta učini. Tokom dana gradom Je u više navrata zavladala 
kolektivna histerija. Taj dan nemoguće je opisati. Samopouzdanje su 
uspjele vratiti grupe najhrabrijih boraca koji su u najkritičnijim 
trenucima krenuli u susret tenkovima. 


18.4.1994, 
za Televiziju Slovenije 


Na Goražde u minuti padne dvadeset topovskih projektila. Sve 
raskrsnice i većina gradskih ulica pokrivene su snajperskom vatrom. 
U dosadašnjem toku ofanzive, koja je počela 29. marta, četnici su 
ubili 302 osobe, a 1075 ljudi je ranjeno. Šesterica oficira Unprofora 
i britanski pilot koji je prije dva dana oboren iznad Goražda pobjegli 
su jutros helikopterom iz grada. Od osoblja iz svjetskih organizaci- 
ja, ovdje su još ekipe MSF-a i MKCK, vojni promatrači UN i pred- 
stavnik UNHCR-a. Oni nemaju nikakvih mogućnosti za djelovanje, 
a MSF je čak povukao svog anesteziologa iz bolnice. Kako je jedi- 
ni goraždanski anestetičar ranjen, bolnica je u nemogućem položaju. 
U ovoj ustanovi više nema ni najobičnijeg zavoja. 


20.4.1994, 


Cijelo gradsko područje Goražda još kontrolira Armija RBiH. 
Na tom području za posljednja 24 sata četnici su ubili 4A osobe. 
Osmero je poginulo u jednom stanu, u zgradi čiji su dijelovi 
razrušeni artiljerijskim projektilima. U drugom je zatrpano petero 
djece mlađe od deset godina. 

21,4.1994., 
za Televiziju Slovenije 


"Ovdje više niko ništa ne zna, ni koliko ima mrtvih i ranjenih, 
ni šta se okolo događa. Ovo je nevjerovatno, ovo je užas, ovo je 
pakao", rekao je predsjednik Izvršnog odbora okruga Goražde Esad 
Ohranović danas popodne novinarima. Ono što se nakon toga 
događalo prevazilazi sve što čovjek može zamisliti. Goražde je 
pretvoreno u veliku buktinju, u dim i ruševine. Za samo 15 minuta 
ubijeno je 29 ljudi. Među njima su ranjenici iz jedne improvizirane 
ambulante. Među stradalim ima i medicinskog osoblja. 

Četnici su u jutarnjim satima uputili ultimatum jedinicama 
Armije RBiH u kojem zahtijevaju da se Armija zajedno sa cjelokup- 
nim stanovništvom povuče na lijevu obalu Drine u prečniku od tri 
kilometra. U protivnom, sravnit će sa zemljom čitav grad. 
Ultimatum je istekao u 16 sati, a nakon toga su granatiranja i 
pješački napadi kulminirali. 

Snage Unprofora, stotinu britanskih, francuskih i ukrajinskih 
vojnika sa 20 transportera, te 41 pripadnik nordijskog medicinskog 
tima koji su jutros u 10 sati pošli iz Sarajeva, nisu stigli u Goražde. 
Prema informacijama dobijenim od promatrača UN, mirovnjake je u 
Rogatici zaustavilo oko 300 žena srpske nacionalnosti, uvjetujući 
njihov prolazak ispunjenjem svojih zahtjeva. 


22.4.1994. 


Za samo jedan minut u 13,10 na centar grada palo je 57 teških 
tenkovskih i haubičkih granata. Nakon toga ne vrijedi napisati ni 
jednu riječ, ne vrijedi skupljati informacije, ne vrijedi vjerovati u 
demokratiju, obećanja i dobru volju svjetske zajednice. Preživjeti, 
ovdje znači dobiti glavnu premiju na lutriji. Pomjeranja linija 
odbrane, međutim, nema i cijelo područje grada i dalje kontrolira 
Armija RBiH. 

Na Goraždu svijet polaže ispit iz demokratije. U jednom od 
kolektivnih smještaja još jutros je u ruševinama zatrpano više ljudi. 
Tek dolaskom mraka ustanovljeno je da je u toj zgradi ubijeno 
jedanaest civila. 

Dvadeset i drugog aprila poslao sam 13 izvještaja. Svi su 
nalikovali jedan drugom. To je bio dan u kojem je vođena mrtva trka 
između četničke artiljerije i svjetske diplomatije. Ulog u toj trci, kao 
i svemu ostalom što se dešavalo, bili su životi ljudi u Goraždu. Mnogi 
nisu dočekali dolazak unproforaca, koji je uslijedio dva dana kasni- 
je. Zene u Rogatici su veoma dobro odigrale svoju sramnu ulogu. 


23.4.1994. 
za Radio - Glas Ljubljane 


Jutros u 8 sati saopćeni su zvanični podaci o broju ubijenih i 
ranjenih na području Goražda za 25 dana četničke ofanzive. Četnici 
su ubili 694, a ranili 1917 ljudi. Te brojke su zastarjele već onog 
momenta kad su saopćene. U isto vrijeme počinjao je novi opći 
napad na grad. Oko 12 sati dostigao je kulminaciju. Glavni strateški 
cilj ponovo je bila bolnica. Tenkovskim projektilima pogođeno je 
porođajno odjeljenje. Ubijene su tri osobe, a jedna medicinska ses- 
tra (akušerka) je ranjena. 


24.4.1994. 


Prošle noći u Goražde su ušli pripadnici mirovnih snaga. Oko 
15 sati počela je evakuacija ranjenika. Mada na paljanskom pravcu 
još traju tenkovsko-pješački napadi agresora, ofanziva je izgubila na 
žestini. Gradsko područje je pošteđeno artiljerijskih dejstava. 
Helikopterima UN evakuirano je 90 ljudi, 87 je ranjenika i tri prati- 
oca. U bolnici ne znaju koliko će ranjenika biti evakuirano. U 
početku je bilo predviđeno da se izmjesti 500 ljudi, kasnije je taj broj 
smanjen na 300, a prije nekoliko minuta komandant bolnice, dr. 
Alija Begović, izjavio je da se ne zna koliko će evakuacija trajati, ni 
koliko će ranjenika UN evakuirati. 

Dan poslije 


25.4.1994. 


Nakon neviđenih zločina, dvadeset i osam dana ubijanja, 
rušenja i desetina  spaljenih sela, najveća ofanziva četnika na 
Goražde, okončana je 25. aprila u ranim jutarnjim satima. Ljudi se 
raduju što su živi, pitaju je li gotovo, provjeravaju šta je s njihovim 
bližnjim. Nestvarnim im se, u ovom neartikuliranom vremenu, čine 
bijeli transporteri i vojnici sa plavim šljemovima. Ne vjeruju da 
svakog trena odnekud, iznenada i podmuklo neće doletjeti granata 
ili raketa, ne znaju koji je dan i datum, nisu sasvim sigurni ni da li 

Prema prvim informacijama, četnici su ubili 711 i ranili preko 
dvije hiljade ljudi. Prije četiri dana uputili su ultimatum braniteljima 
tražeći da se vojska i stanovništvo sakupe na prostoru dužine tri 
kilometra i širine nekoliko stotina metara na lijevoj obali Drine. 
Nakon drugog kratkog razgovora oko 16 sati Danilo Maličević iz 
Čajniča, koji je saopćio uvjete ultimatuma, rekao je da nema drugih 
ovlaštenja i da o svemu mora izvijestiti komandanta Hercegovačko g 
korpusa Grubača. Tada je već bilo očigledno da se četnicima žuri i 
da imaju neke informacije o kojima se u Goraždu tek naslućivalo. U 
punom pogonu bila je mašinerija svjetske diplomatije, ali četnike je 
mnogo više brinulo najavljeno zasjedanje Vojnog savjeta NATO-a. 
Željeli su da u tim posljednjim satima na bilo koji način odrade ono 
što nisu uspjeli odraditi vojnički. Jer, mada su zauzeli veliki dio slo- 
bodnog teritorija, popalili mnoga sela, počinili stravične zločine, 
grad je sve vrijeme ostao pod kontrolom bosanskohercegovačke 
Armije. Jedino što je u tim trenucima četnicima ostajalo bilo je da 
tenkovima ruše jednu po jednu kuću. Naravno, u tim borbama su i 
sami imali velike gubitke i ponovo se pokazalo da je Goražde za njih 
neosvojivo. Cijena odbrane 21. aprila bila je, prema podacima 
organa vlasti, 99 mrtvih i 267 ranjenih. Naplaćena je, na žalost, 
ponovo po goraždanskim stanovima, među djecom. Zapaljena su 
četiri kata "Gradine", najviše zgrade u Goraždu. 

Oko podne jedan od četničkih komandanata izdavao je vezom 

narađenja: "Raspali po centru svim sredstvima"'. Pogodena je tada 
zgrada u kojoj su smješteni vojni promatrači, predstavnici MKCK i 
MSF-a, pogođen je ured UNHCR-a, zgrada općine, škole, kolek- 
tivni smještaji, mnogo kuća. Za samo jedan minut u 13,10 dvadeset 
i prvog aprila u najuži centar grada palo je 57 teških tenkovskih i 
haubičkih projektila. Zgrada "Balkan", koja se nalazi kod donjeg 
gradskog mosta i u kojoj su smješteni izbjeglice, pogođena je dvade- 
set puta tenkovskim granatama. Goražde je u tim momentima 
nalikovalo kolektivnoj grobnici. 

Iz Sarajeva su u jutarnjim satima krenuli vojnici Unprofora, 
nordijski medicinski tim i pojačanje ekipi vojnih promatrača. U 
Goraždu niko nije vjerovao da će doći. Četnici su pojačali napade. 

"Što uradimo do 20 sati, uradili smo", čulo se na vezi. Ipak, 
ofanziva je nastavljena i poslije 20 sati. Uvjete za nastavak osiguralo 
je tri stotine žena u Rogatici, koje su spriječile mirovnjake da prođu 
do Goražda. Nakon 24 sata provedena u blokadi, oni su se vratili u 
Sarajevo. Protuusluga za prolazak vojnika Unprofora bilo je 
puštanje, navodnih, hiljadu zarobljenika iz goraždanskog zatvora. 
Sve je svakako bio dio već pripremljenog scenarija za dobijanje na 
vremenu kako bi se još nešto zauzelo i još ljudi ubilo prije zas- 
jedanja Vojnog savjeta NATO-a. 

Na Drini se od tog zasjedanja očekivalo mnogo, iako su ljudi 
ovdje odavno naučili da ne vjeruju u papirnate rezolucije i neku 
veliku pomoć sa strane. Dvadeset i drugog ujutro ponovo se javio 
Danilo Maličević, ali ultimatum više nije imao prvobitnu 25 
Tog, kao i prethodnog dana uz napade na bolnicu najintenzivnije je 
napadan prostor oko tvornice "Pobjeda" i naselje u njenoj neposred- 
noj blizini. Beri, vezista iz Prve slavne višegradske, snjnio je raz- 
govor jednog od četničkih tenkista sa njegovim pretpostavljenim. 
Nišandžija se hvali pretpostavljenom kako je pogodio zgradu ispred 
koje se nalaze vozila Unprofora. Ovaj izdaje novu naredbu. Čitam 
Slavku redovni prijepodnevni izvještaj i prekidam nakon nekoliko 
rečenica. "Imam tehničkih problema", kažem. Granata je pala neko- 
liko metara ispred zgrade u kojoj radimo i koja nema nikakve zaštite. 
Niko nije poginuo. Hoće li im više nestati municije? 

Zovu novinari sa svih srana. Je li palo Goražde? 

Nije! 

Kako nije kada su neke agencije objavile? 


Lina 
U 

Ne znam šta je ko objavio, ali ja sam u Goraždu. Da je palo ili 
ne bih bio ovdje, ili ne bih bio živ. 

U centar grada pada prepravjena avionska bomba od 250 kilo- 
grama sa reaktivnim motorom. Ubila je troje djece i dvoje odraslih. 
Desetine je ranjenih, neke kuće su potpuno srušene. Četnici prijete 
još jednom. Stručnjaci kažu da su napravljene u Valjevu. 

U poslijepodnevnim satima premijer Silajdžić javlja da je 
NATO uputio ultimatum Karadžićevim Srbima. Nešto kasnije, vijest 
se ponavlja na radiju. Ne vjerujem da je u tim momentima iko bio 
svjestan šta ta vijest znači. Ljudi su bili izbezumljeni, iscrpljeni, 
polusvjesni. A napadi su nastavljeni. Trebalo je izdržati do dvadeset 
i četvrtog, možda i dalje. Možda od svega ne bude ništa. Dvadeset i 
trećeg napadi su bili jednako teški kao i svih prethodnih dana. Oko 
ponoći, četnici se ubjeđuju na vezi. Jedni hoće da gađaju plave šlje- 
move. Drugi su protiv. 

Javljam se svaki sat redakciji u Sarajevu. Strani novinari traže 
potvrdu da su srpski položaji bombardirani. Objavio BBC. Nad 
Goraždem uopće nema aviona. Imam osjećaj da mi ne vjeruju. Pet 
minuta nakon ponoći izlazim na ulicu. U 0,12 stižu dva transportera. 
Potom su stigli ostali. Sutradan, četnici i dalje napadaju. Snajperi 
tuku po skoro svim ulicama. Jedina promjena - nema granata po 
centru grada. Poslije podne počinje evakuacija ranjenika. Do 
Sarajeva ih je transportovano 87 sa tri pratioca. Evakuacija je nas- 
tavljena i danas. Uglavnom uspješno. U grad je stiglo još vojnika 
UN. Čini se da niko ne zna tačan broj. Djeluju prilično neorga- 
nizirano. Istina, neki su već razmješteni, ali su punktovi na kojima 
se nalaze od centra grada udaljeni tek pet stotina do hiljadu metara. 
Francuzima je pak u Rogatici ponovo onemogućen prolaz. Od 
povlačenja četnika prema ultimatumu NATO-a, do ovih momenata 
25. aprila u 21 sat, nema ništa. Čak su na istočnom dijelu ratišta juče 
pokušali proboj prema gradu. Izmještanje teške artiljerije također, 
nije počelo niti ima indicija da bi u skorije vrijeme moglo početi, 
Čak se na pojedine dijelove ratišta dovoze novi tenkovi. Juče je bilo 
nekoliko jakih tenkovsko-pješačkih napada kod sela Brdarići, na 
sjeverozapadnom dijelu ratišta. Na ostalim dijelovima četnici nas- 
tavljaju pljačku i: paljevine. Posebno su intenzivne u selu Hubjeri i 
okolini, oko dva kilometra nizvodno od grada na desnoj obali Drine. 

Gledam danas ovaj skoro uništeni grad prepun ljudi, obasjan 

proljetnim suncem i radujem se što je preživio. Mnogima se čini 
nestvarnom ta očigledna činjenica. Ipak, mnogo je još neizvjesnosti 
u Goraždu i oko Goražda. Govore to blijeda lica i izgladnjali pogle- 
di prolaznika, govori mi to neki unutarnji osjećaj koji ne umijem 
objasniti, ali znam da je tačan. U danu poslije nema nijednog svijet- 
log trenutka, nema nikakvog nagovještaja da će stradanja prestati. 
Volio bih da griješim. 

27.4.1994. 


Danas iz Goražda nema evakuacije ranjenika. Neizvjesno je 
da li će se uopće nastaviti. Tokom prethodna tri dana evakuirano je 
288 osoba. Prva dva dana letjeli su britanski i francuski helikopteri, 
da bi trećeg dana nastavili samo britanski, jer su Francuzi odbili da 
prihvate srpsku kontrolu. 

Na terenu je stanje jednako dramatično kao i prethodnih dana. 
Četnici nastavljaju paljenje kuća u selima Hubjeri i Kazagići, koja 
bi, prema ultimatumu NATO-a, morali napustiti jer se nalaze u zoni 
od tri kilometara od centra grada. Teško je povjerovati da će to zaista 
učiniti. 

U Goraždu je pola sata boravio general Michael Rose. 
Njegova posjeta ostavila je blijed dojam. 


30.4.1994. 


Jedino je bista Isaka Samokovlije ispred ulaza u zgradu osta- 
la čitava. Sve ostalo u bolnici i oko nje porušeno je ili uništeno. I 
tokom posljednje ofanzive ova ustanova je bila jedan od strateških 
ciljeva agresora. Ostaci rakete kod ulaznih stepenica podsjećaju da 
je tako bilo od maja 92. Posljednjih deset dana tek završene ofanzive 
dvadeset puta je pogođena tenkovskim granatama, minobacački pro- 
jektili 82 i 120 mm aktivirani su trinaest puta na zidovima zgrade. 
Po hodnicima se još mogu nači ostaci haubičkih granata 155 mm, 
dva puta su vođene rakete aktivirane u unutrašnjosti. Koliko je puta 
pogodena granatama 40 mm i ostalim oruđima, nemoguće je utvrdi- 
ti. Tri radnika bolnice poginula su u posljednjoj ofanzivi, po jedan 
ljekar, spremačica i medicinska sestra, petero je ranjeno, uništeno 
porodilište, opća služba i zubna ambulanta, magacin sa hranom i 
kuhinja, pogodena dokumentacija, soba direktora i hirurški trakt, 
granate su aktivirane u bolesničkim sobama, snajperskom vatrom 
pokriven je ulaz u zgradu. Pa ipak, Ratna bolnica nijednog trenutka 
nije prestajala raditi. Od početka ofanzive 29. marta do 29. aprila 
obavljeno je 2618 intervencija. Dnevno je zbrinjavano 87 ranjenika, 
mnogo veoma teških. A general Rose kaže: "Nije bitno što su četni- 
ci udaljeni samo 500) metara od bolnice ako su mirni." 


2.5.1994. 
za emisiju "Slovo o zemlji" 


Dvadeset i sedam dana četiri četnička generala usavršavala su 
vještinu ubijanja na goraždanskom ratištu. Generalsku četvorku 
predvodio je Ratko Mladić, a operacijama su sve vrijeme koman- 
dovali Milan Gvero i Nikola Grubač. Kako je Grubačev 
Hercegovački korpus bio najangažovaniji, na ratištu je neprekidno 
bio i njegov zamjenik, general Spremo. Ratište su, naravno uz tv 
kamere, nekad SRT, nekad Reutersa, posjećivali i idejni tvorci 
inžinjeringa genocida, Karadžić i Koljević. Prisustvo tolikog broja 
čelnika i zločinaca pokazuje, s jedne strane, koliko je Goražde 
značajno za agresora, i, s druge, izuzetno je motivisalo regionalne i 
lokalne ubice koji su nastojali da se dokažu pred šefovima. Zato su 
svi koji u četničkim redovima drže do sebe posljednji april proveli 
na goraždanskom ratištu. Uz sve hercegovačke i crnogorske 
pridošlice, te redovne posjetioce ovih prostora iz Užičkog korpusa, 
pečat zločinima davali su komandanti i vojvode iz Foče, Čajniča, 
Višegrada i Rogatice. 

Fočanskim četnicima komandovao je Mirko Kovač, koman- 
dant Taktičke grupe ""Foča"', rodom iz fočanske Jabuke, penzionisani 
pukovnik bivše JNA koji je živio u Kragujevcu. Glavni oslonac bio 
mu je Miloš Tomović, nekadašnji tehnički rukovodilac tvornice 
=Temika"' u Foči, koji je zbog ratnih zasluga postavljen na mjesto 
komandanta brigade iako je rezervni desetar. Poznat je od ranije kao 
ekstremista SDS-a i direktni učesnik u mnogim zločinima na 
fočanskom području. Njegova brigada operisala je na jugozapad- 
nom dijelu ratišta, a na tom prostoru su udarne jedinice bili odredi 
Miodraga Nikačevića i Dragana Kunarca - Žage. Nikačević je bivši 
saobraćajni milicioner i komandant odreda koji je prošao specijal- 
izaciju u Nišu. Rođen je u Bukovici u Crnoj Gori, a od početka rata 
organizator je pokolja po selima na fočanskom području. U ovoj 
ofanzivi napadao je Nišane. Komandant drugog odreda je Dragan 
Kunarac - Žaga, prije rata vlasnik privatnog preduzeća "Pionir". 
Okupio je fočanske probisvijete, te dobrovoljce i plaćenike iz Crne 
Gore. Njihov glavni zadatak u aprilskoj ofanzivi bio je - spaliti sve 
pred sobom. 

Na višegradskom pravcu komandovao je pukovnik bivše JNA 

Dragiša Masal, koji je došao iz Užičkog korpusa iz Srbije i sada je 
komandant Taktičke grupe "Drina". Čajničke četnike predvodio je, 
također, bivši oficir nekadašnje jugo-vojske, izvjesni Miličević, 
kojega su gospoda iz Unprofora nedavno u transporteru provezli uli- 
cama Goražda. Petom drinskom iz Rogatice komandovao je major 
Radomir Furtula, rođen u Međeđi i poznat po tome što je jedinica 
kojom je on komandovao početkom rata spalila Sarajevo, od 
Vijećnice do Dolac-Malte. I u ovoj ofanzivi, kao i u svim prethod- 
nim, nezaobilazan je Rogatičanin Rajko Kušić, rodom sa Borike, 
predratni mašinski tehničar Tvornice prečistača u Rogatici, školu 
završio u Goraždu, stanovao u Đačkom domu koji je sada kolektivni 
smještaj i koji je tokom ofanzive desetak puta pogođen artiljerijskim 
projektilima. 

Nezaobilazni su u ovoj ofanzivi i Mićo Stanišić, ministar 
MUP-a, te bivši Vikićevi specijalci Milenko Karišik i Miodrag 
Repija. Zadatak jedinica kojim su oni komandovali zavisio je od 
situacije na ratištu. 


14.5.1994., 


Prvi put od početka rata u Goražde je stigla naša državna 
delegacija. 

Ferid Buljubašić, 
komandant Istočnobosanske 
operativne grupe 


31.5.1994. 


Ferid Buljubašić rođen je 1953. godine u Zebinoj Šumi, na 
polovini puta Goražde-Foča. Završio je srednju vojnu školu, vojnu 
akademiju i komandno-štabnu školu. Izašao iz bivše JNA prije 
početka rata, u činu potpukovnika. Zadnjih petnaest godina Živio i 
radio u Sarajevu. Od 6. aprila '92. godine je u Armiji BiH. Do 4. jula 
ratovao u Sarajevu, a od oktobra '92. komandant je IBOG-a. 
Vjerojatno je jedini oficir naše Armije na visokoj funkciji koji nema 
nikakvog čina, kao uostalom i sve starješine u Goraždu. 


M Goražde je prvi grad u kojem je Armija RBiH zabilježila 
uspjehe. Da li je tada, u ljeto '92. godine, Bosna odbranjena u 
Goraždu? 


BULJUBAŠIĆ: Mi obično rano donosimo konačne stavove i prera- 
no formiramo mišljenja. Bosna se branila i brani i '92. i '93. i 94. i 
branit će se do kraja rata. U ratu koji ulazi u treću godinu i ne znamo 
do kada će trajati, rano je donositi konačne sudove o najvažnijim 
bitkama, najvažnijim prostorima i ljudima. Svaki uspjeh je značajan, 
a konačan sud i historija pišu se na kraju, kada se završe sve bitke, 
kada se završi rat. Znamo šta Drina znači četnicima, koliki je značaj 
ovog prostora za RBiH i, svakako, da borbena dejstva na ovom pros- 
toru imaju izuzetan značaj za Bosnu, za njenu odbranu i cjelovitost. 


M Danas, 31. maja, je 758. dan rata i blokade Goražda. U 
svim prethodnim danima Goražde je ostalo potpuno samo, što nije 


bio slučaj skoro ni sa jednim gradom u BiH. Kako tumačite tu 
činjenicu? 


BULJUBAŠIĆ: Takvo stanje uzrokuju objektivne, ali i subjektivne 
okolnosti. Objektivno je da je bilo teško pružiti bilo kakvu pomoć. 
Medutim, bez obzira na sve, ova sredina je pomoć zaslužila i ovaj 

prostor nije smio ostati sam. Uz više želje i rizika, mo glo se pomoći. 
Želje je možda i bilo, ali imam osjećaj da nikome nije bilo do rizika. 
Ipak, u ratu je sve rizik, a nekada i sam pokušaj puno znači. Neko 
ko je,u pojedinim periodima, bio odgovoran zna zbog čega to nije 
učinjeno, a mi ovdje znamo da nije učinjeno ama baš ništa ni Za ovaj 
narod ni za ovaj prostor. 


BM Vojnički gledano, da li je jedinicama na ovom prostoru 
uopće bilo moguće pomoći? 


BULJUBAŠIĆ: Svakako da je bilo moguće. Presudna pomoć bila bi 
da je bilo sadejstva pri našim pokušajima deblokade. Tada je pomoć 
izostala, a mi i dalje ostali u okruženju. Još u decembru 92. godine 
predlagao sam da težište djejstva bude na uvezivanju slobodnih ter- 
itorija Grepka, Goražda, Žepe, Srebrenice, Cerske i Kon jević-Polja. 
To tada nije prošlo. Znate kakvu su sudbinu doživjeli Cerska, 
Konjević-Polje, Srebrenica, Žepa, a djelimično i Goražde. Padom 
Igmana, Bjelašnice, Trnova i Grepka mogućnost pomoći i sadejstva 
sa našim jedinicama bila je manja, a time i mogućnost uvezivanja 
područja u istočnoj Bosni. Mi smo bili nadomak Višegrada, 
Rogatice, Ustikoline, Čajniča, a sada smo daleko i od Ustiprače. 


M Na zbivanja u Goraždu i istočnoj Bosni iz 
izgleda, reagiralo sa zakašnjenjem. Samo u Jednom n 
nom jula '92. načelnik Štaba TO izdao je opću naredb 
cama koje su u mogućnosti da usiljenim maršem kreni 
Stiglo je tada sedamdesetak 


Sarajeva se, 
avratu, sredi- 
u svim jedini- 
t ka Goraždu. 
boraca sa slobodnog višegradskog ter- 
itorija. Ali ono što me u ovom momentu interesuje je odakle ta 
pasivnost Sarajeva i kako Vi na to gledate? 


BULJUBAŠIĆ: Rat u BiH je specifičan i si 
vodio bilo koji narod svijeta. Šta su Bošnjaci imali u martu i aprilu 
'92. osim nešto pušaka, grupica organiziranih po selima ili ulicama. 
Imamo hrabre borce - i to je sve. Prostor Bosne je gotovo okupiran 
početnim rasporedom bivše JNA. Nema jedinica, nema oružja, 
puteve kontroliraju četnici. U uslovima stvaranja i organiziranja 
jedinica veoma je teško vršiti manevar snaga, 
pružati pomoć. Mi imamo znanje i pamet, zn 

gurno najteži rat koji je 


pregrupisavanje, 
a se šta treba činiti na 


taktičkom, operativnom i strategijskom nivou. Međutim, formiran- 
jem jedinica ranga brigada i viših, stvorene su određene mogućnosti 
i mogući su manevri snaga. Moramo shvatiti da je Bosna i Goražde 
i Bugojno i Zvornik i da je davno bilo vrijeme da prevaziđemo 
lokalne okvire ratovanja. Sve je to uticalo na pasivnost i samostal- 
nost borbenih djejstava, a posebno u odnosu prema Goraždu. 


M Koliko se goraždansko ratište razlikuje, a koliko je slično 
ostalim bh. ratištima? 


BULJUBAŠIĆ: Razlika ima jer je svako ratište specifično zbog niza 
okolnosti. Ovo ratište je posebno specifično zbog stalnog okruženja, 
a u svim taktikama svijeta piše da je okruženje najteže stanje u koje- 
mu se može naći neka jedinica. Posebno je teško ako je okruženje 
duboko i ne može se ići u proboj iz okruženja. Razlika je i u snaga- 
ma četnika na pojedinim ratištima. Mi smo u trouglu tri četnička 
korpusa, blizu granice Srbije i Crne Gore. Sigurno da samo 
okruženje donosi veliki broj razlika u odnosu na ostala ratišta Nema 
snabdijevanja MTS-om, a to je, pored ljudskog, presudan faktor bor- 
benih djejstava. 

Sličnosti ima dosta. Četnici koriste uglavnom istu taktiku u 
cijeloj BiH, raspolažu istim MTS-om, vrše česte manevre snaga, pa 
iste jedinice ratuju u Goraždu, a kasnije u Kladnju, Olovu i na 
drugim mjestima. Različiti su prostori i vrijeme, a materijalni i ljud- 
ski faktor su slični. Mislim da su problemi u jedinicama Armije 
RBiH dosta slični u cijeloj BiH. Da nije embarga, da nije bilo rata sa 
HVO, da nije, da nije... 


M Po mojim saznanjima, još početkom rata bilo je pokušaja 
da se neko od oficira pošalje u Goražde. Oni kojima je tada 
naređeno, glatko su odbili. Šta je Vas rukovodilo prilikom 
donošenja odluke da dođete u Goražde? 


BULJUBAŠIĆ: Za vrijeme borbenih djejstava na teritoriji Foče, na 
ove prostore je upućena jedna grupa boraca na čelu sa Zaimom 
Imamovićem i Zaimom Beševićem. Mali dio te grupe je došao i 
ostao tu. Početkom jula '92, kada je situacija oko Goražda bila 
izuzetno dramatična, naređenjem načenika Štaba TO, Predsjedništva 

i ministra Unutarnjih poslova, pokušalo se prema Goraždu uputiti 
dio jedinica iz Hrasnice i sa Igmana. Međutim, dio jedinica nije 
izvršio naređenje, a drugi dio je, poslije pokušaja, odustao jer je 
Goražde i tada bilo u potpunom okruženju i do Goražda se moglo 
stići pješke i uz veliki rizik. Postoje naredbe i sadašnjem Štabu 
Vrhovne komande je poznato ko nije izvršio naređenje, a ko je odus- 
tao, Slična situacija bila je i prilikom upućivanja hirurške ekipe. Tek 
u decembru '92. godine na ovaj prostor stigla je ekipa starješina 
upućena od strane Štaba Vrhovne komande, ali se poslije 11 mjese- 
ci većina vratila u Sarajevo. 

Na ovaj prostor je sam došao slučajno. Mislim da sam prvi 
koji je izašao iz Sarajeva nakon što je blokirano. Izašao sam 4. 
jula '92. i trebalo je da provedem 15 dana na Igmanu i da se posli- 
je toga vratim u Sarajevo, u Prvu podrinjsku brigadu čiji sam bio 
komandant. Medutim, zadatak zbog kojeg sam izašao tada nije 
rađen. Poslije pada Fočanske Jabuke, iz zbjega na Igmanu prih- 
vatio sam vojne obaveznike sa tog prostora i 14. jula izašao na 
Grebak. Do kraja septembra izvodio sam sa tom jedinicom borbe- 
na dejstva od Jahorine do Previle, Kozje Luke, Miljevine i, po 
naredbi, tada to već nije bilo slučajno, načelnika ŠTO, došao na 
ovaj prostor. 


M Koliko se realna slika Goražda razlikovala od one slike 
koju ste Vi imali o Goraždu dok niste došli ovdje? 


BULJUBAŠIĆ: Realno, očekivao sam da je puno bolje. O 
događajima u početnom periodu rata čuo sam preko sredstava 
informiranja. Međutim, to se uveliko razlikovalo od onoga što je 
stvarno bilo tu. Neke pretpostavljene slike o Goraždu u odnosu 
na realno stanje bile su bolje, neke gore. Došao sam iz sredine 
gdje nije bilo stambenih objekata, gdje je sve bilo popaljeno, u 
sredinu gdje je još bilo sačuvanih objekata. Istovremeno, grad je 
srušen, popaljen i u mnogo čemu doživio je sudbinu Sarajeva u 
početnom periodu rata. Što se tiče same vojske, bilo je i pozi- 
tivnih i negativnih iznenađenja, da ih tako nazovemo. Borbeni 
moral, želja za ofanzivnim djejstvima i odziv boraca bili su 
izuzetni i u tom periodu. 

MJeste li u nekom trenutku pomislili da bi Goražde moglo pasti? 


BULJUBAŠIĆ: Ja izuzetno volim ovaj prostor, a iznad svega volim 
i cijenim borce. Za svaki metar ovoga prostora ginuli su najbolji, 
najhrabriji. Meni teško pada gubitak svakog metra, a posebno 
preživim pogibiju svakog borca. U svakom borcu vidim moga brata 
ili moga sina. Nisam nikada pomislio da grad Goražde može pasti. 
Ali kada su tenkovi krenuli iz Kopača prema gradskom naselju 
Obarak (17. april '94. op. aut.) i kada je cijeli grad krenuo u susret 
tenkovima, znao sam da grad ne može pasti dok u gradu ima živih. 
U koloni koja je krenula na tenkove bilo je invalida, žena, djece. Svi 
su krenuli da spriječe ulazak tenkova u grad. 


MB Koji su bili presudni momenti u odbrani grada? 


BULJUBAŠIĆ: Mislim da je najdramatičnije bilo 19. na 20. april 
'94, godine. Četnici su ušli u rubni dio tvornice "Pobjeda" na lijevoj 
obali, a na desnoj obali Drine borbe su se vodile dvije stotine metara 
od Ratne bolnice u kojoj je bilo oko tristo ranjenika. Presudna za 
odbranu grada bila je odluka da se "Pobjeda" brani po svaku cijenu, 
a isto tako da se bolnica ne iseljava i da se odsudno brani. 


M Na kraju, recite nam Vaše mišljenje o eventualnim šansama 
za skoro mirovno rješenje. 


BULJUBAŠIĆ: Mirovno rješenje je još daleko. Za 25 mjeseci rata 
nije se promijenilo skoro ništa bitno što bi doprinijelo okončanju 
rata mirnim putem. Karadžić i ekipa su pripremali, počeli i vodili 
rat. Pa, ne mogu ti isti sada pregovorima doći do mira. Da se sa 
njima moglo pregovarati, rat ne bi ni počeo. Za mir je potrebno da 
se četništvo vojnički porazi ili da se nešto kvalitativno promijeni u 
srpskom narodu i da dodu neki novi ljudi. Svi ovi pregovori samo 
su kupovina vremena da bi četnici okupirali što više, da bi Savjet 
bezbjednosti donosio rezolucije koje ne može realizovati, da bi 
snage Unprofora izigravale mirotvorce, a u stvarnosti igrale po taktu 
četnika. U ovo vrijeme, sa ovakvim odnosom snaga, sa ovim ljudi- 
ma i sa mlakošću svijeta, mirovno rješenje je dosta daleko. 

4.6.1994. 


Umjesto Kraljeva i Pirota, Goražde je dobilo nove gradove 
prijatelje. To su Saint Drieux iz Bretanje u Francuskoj i Firenze iz 
Italije. Veza je ostvarena zahvaljujući radio-amaterima. Ovaj 
podatak Goraždanima znači mnogo i dokazuje da nisu bili zabo- 
ravljeni ni u vrijeme kada im je bilo najteže. 

Oficiri i diplomatija 


6.6.1994. 


Nastavak mirovnog procesa je u vašim rukama", rekao je 
jedan od britanskih oficira komandantu Istočnobosanske operativne 
grupe Feridu Buljubašiću 5. juna oko 17 sati. Bio je to treći susret 
oficira Unprofora i komandanta Buljubašića toga dana. "Ljudi u 
Genevi čekaju vaš izvještaj, vi odlučujete o miru'', ponavljao je 
Britanac. Njegov šef, pukovnik David, bio je u to vrijeme u 
Kopačima, 5 km istočno od Goražda, gdje je sa Pala lokalnoj srp- 
skoj komandi trebalo da stigne pismena naredba o povlačenju. 
Prema izvorima Unprofora, ta naredba je uslijedila nakon razgovo- 
ra u Genevi između gospode De Lapresla i Rosea sa osumnjičenim 
za ratne zločine Radovanom Karadžićem. Ovdje je izraženo čuđenje 
otkuda odjednom potreba za pismenom naredbom kada se sa Pala 
već dva dana tvrdi da u zoni od tri km nema nikakvih snaga. U 
predvečerje 5. juna činilo se da je još jedan pokušaj u Genevi propao 
i da se neće dogoditi ništa značajno. Tog dana ujutro pukovnik 
David se potpuno saglasio sa izvještajem koji je pretpostavljenim 
poslao komandant Buljubašić. U Genevi su se izvještaji Davida i 
Buljubašića ipak bitno razlikovali. Mada se ni na jednoj obali Drine 
srpske snage nisu bile povukle iz zone od tri km kako je predvidio 
ultimatum NATO-a, i mada nema razloga da se ne vjeruje kako je 
gospodin David poslao tačne podatke, ipak su , Rose i De Lapresl 
baratali jednim, a bosanskohercegovačka delegacija drugim podaci- 
ma. Gdje se u oficirsko-diplomatskom nizu UN od Goražda do 
Geneve promijenio Davidov izvještaj, odavde se ne može znati. Zna 
se jedino da su se pripadnici Unprofora na terenu prilično trudili da 
odrade svoj dio posla, da su razoružavali srpske vojnike, policajce i 
civile i nastojali da ih potisnu van kruga od tri km. Da li su iskoris- 
tili sva sredstva i ovlašćenja koja su imali teško je reći. Mnogo bit- 
nije je da su pripadnici Unprofora u većini slučajeva smatrali kako 
je posao završen čim se Mladićevi vojnici pomjere iz rovova. Ali to 
ni u kom slučaju nije bilo povlačenje već jednostavno premještanje 
stotinjak metara lijevo ili desno. Krili su se potom u šumi i na svaki 

način nastojali da ostanu na postojećim pozicijama. U tome su 
uglavnom uspijevali. Vojnici UN radili su i u noći između 5. i 6. 
juna. Pri obilasku terena 6. ujutro, koje je zajedno sa njima obavio i 
komandant Buljubašić, ni na jednoj obali Drine u zoni od tri km nije 
bilo srpskih snaga. Ta informacija je oko 9 sati proslijeđena 
nadležnim organima. Skeptici i dalje vjeruju u mogućnost manipu- 
lacije iako ova vijest djeluje ohrabrujuće. Dosadašnja iskustva na 
ovim prostorima daju im za pravo. Uopće nije nemoguće da se 
nakon početka razgovora u Genevi, uz neku novu priču i drugačije 
razloge, oko Goražda u zoni isključenja ponovo pojave agresorske 
snage. Česte provokacije stavljaju u prvi plan ovu tvrdnju. Prvog 
juna granatiran je slobodan prostor rogatičke općine, a sljedećeg 
dana jedan čovjek je ubijen dok su dvije osobe ranjene. 


Samo nekoliko sati nakon što je komandant Buljubašić poslao 

izvještaj, pripadnici Mladićevih jedinica zaista su se vratili na iste 
položaje na kojima su bili. Ostali su na tim položajima sve do juna 
'95. kada su sa većine uporišta odbačeni veoma uspješnim kon- 
traakcijama naše Armije. Bilo je to 38 dana prije napada na 
Srebrenicu, kada su četnici oko Goražda zarobili 34 britanska vojni- 
ka iz sastava Unprofora i počeli svoju posljednju ofanzivu na 
Goražde. Jedinice 81. divizije izdržale su tada prvi udar agresora, a 
već sljedećeg dana u uspješnom kontraudaru oslobodile nekoliko 
značajnih kota. U nastavku borbenih dejstava ti uspjesi su povećani. 
Krajem juna bilo je očito da je Goražde odbranjeno. Zalaganje 
pojedinih zapadnih vlada za sigurnost Goražda nakon pada 
Srebrenice i Žepe bilo je mnogo više njihova promocija i potvrđivan- 
je onoga što je na terenu već urađeno nego njihova istinska želja da 
se Goražde zaštiti. Tom iznenadnom brigom nastojalo se, također, 
obezvrijediti uspjehe bosanskohercegovačke Armije i pokazati kako 
je Goražde na kraju odbranila svjetska zajednica. S druge strane, 
preveliko medijsko isticanje Goražda imalo je u samom gradu 
sasvim negativne psihološke efekte. Ali ukupno raspoloženje toliko 
se razlikovalo od onog iz '94. godine da tada ni na jednom pravcu 
nije bilo ni najmanje mogućnosti za neprijatna iznenađenja. U 
Goraždu je ponovo vladalo pobjedničko raspoloženje. 

8.6.1994. 


Juče su u Goraždu kratko boravili šef civilnog sektora 
Unprofora za BiH Victor Andreyev i načelnik Roseovog štaba gen- 
eral Van Ball. Oni su izjavili da civilima ne mogu garantirati sig- 
urnost za povratak kućama koje se nalaze unutar Zone od tri kilo- 
metra mjereno od centra grada. 

Ahmet Sejdić, 
komandant Prve slavne 
višegradske brigade 


11.6.1994. 


Kada je prije deset godina izlazio iz vojske, Ahmetu Sejdiću 
je komandant kasarne u Pljevljima, pukovnik Milan Stubličević, 
ponudio da ostane. U Pljevljima, a prije toga u Bileći, gdje je bio u 
školi rezervnih oficira, Sjedić je bio jedan od najboljih. Nije ostao 
jer je vjerovao da će u svojoj struci (inženjer šumarstva) postići više. 
Da je znao da nam slijedi rat, pogotovo ovakav, kaže, ostao bi. 
Šumarski inženjer i rezervni kapetan Sejdić rođen je u selu Drokan, 
nekoliko kilometara od Višegrada, na lijevoj obali Drine, 1959. 
godine. Treći je od četverice sinova Ibra i Zemke Sejdić. Imao je 
dvije sestre. Jednu, koja je bila gluhonijema, četnici su ubili. U ranoj 
mladosti bio je trapav i pomalo prgav. Prvi mjesec dana iz škole 
pamti po tome što je dvojici dječaka razbio glavu kamenom. 


I Koji su bili presudni momenti u posljednjoj ofanzivi na 
Goražde? 


SEJDIĆ: Jedan je bio 9, a drugi 16 aprila. Devetog je srušen most na 
Džindićima i pala je desna strana Drine uzvodno od Vitkovića. Do 
tada su šanse neprijatelja bile manje, a poslije su se povećavale, ali 
je na preostalom prostoru sa desne strane još bilo moguće uzvratiti 
udarac, Nakon 16. mi to više nismo mogli, jer nije bilo međupros- 
tora za ulazak snaga. 


M Kako Vi u svemu tome ocjenjujete djejstva aviona NATO-a? 


SEJDIĆ; U tim momentima imala su pozitivan efekat, a poslije tog, 
uslovno rečeno, spasiteljskog nastupa, djelovali su više negativno. 
Mislim da je ovim dosta rečeno. U prvi mah su naše jedinice dobile 
kratku mogućnost predaha, odmora i manevra, a poslije su čekale 
ponovna dejstva i nije postavljena još čvršća odbrana, poslije su 
mnogi gledali u nebo. 

M Šta dalje, da li ponovo gledati u nebo? 


SEJDIĆ: Nikako! Treba iz ovoga izvući pouke za buduća djejst- 
va, koja se mogu očekivati svakog dana. Preostalo je mnogo ter- 
itorije izvan tri kilometra koje se četnici neće nikako odreći, a 
također se još nisu odrekli ni grada. Samo čekaju za njih nove, 
povoljne prilike. Bez velikih snaga sa strane oni to ne mogu odra- 
diti, pa i mi moramo računati na pomoć i sadejstvo sa strane od 
naših jedinica. 


S Kakva je u tom slučaju perspektiva odbrane? 


SEJDIĆ: Sve zavisi od toga koliko budemo pamtili ofanzivu i 
koliko budemo radili po tim poukama. Mnogo toga treba mijenjati. 
Stari način rada je pročitan i više ne pali. Treba uvoditi nešto što još 
nije viđeno, a što može biti jednako jako. Pouke svakako moraju 
izvući i oni van Goražda, koji ubuduće moraju reagovati drugačije, 
pravovremenije i efikasnije. 


M Kakva je odbrana bila u početku i kako ste se Vi uključili u 
odbranu? 


SEJDIĆ: Ma, ja sam u početku bio nevažan faktor, a, iskreno 
rečeno, nisam se dovoljno ni interesirao, jer sam računao da rata 
neće biti (i pored svega). Ipak, nekoliko dana prije početka, pri- 
javio sam se Općinskom štabu TO Višegrad. Osjetio sam da me 
gledaju kao nekoga ko se u te stvari razumije i ko nešto zna. 
Organizacija odbrane nije bila na potrebnom nivou (košmar 
jedan, dodaje Zaim Kustura, jedan od Sejdićevih saradnika). 
Pokušao sam uticati na poboljšanje organizacije odbrane na 
lijevoj strani Drine, iznad naselja Crnča pa do Kabernika. I sve je 
bilo dobro do 13. aprila i "velikog povodnja". "Veliki povodanj" 
(puštanje vode iz akumulacije HE Višegrad nakon poznatog tv 
dijaloga ministra Hebiba, generala Kukanjca i Murata 
Šabanovića) je ispraznio desnu obalu, stvorena je velika panika i 
formirani veliki zbjegovi ka Goraždu i Žepi. Pukla je organizaci- 
ja. Tako je pao Višegrad. 

M Kako je bilo u Goraždu? 


SEJDIĆ: Osmi maj, Baba nad Goraždem odakle su četnici bestrzajn- 
im topom i minobacačima gađali grad. Jedan od njih sakrio se za 
bukvu koja je bila toliko debela da sam se ja mogao sakriti sa druge 
strane a da jedan drugom ne smetamo. Imao sam njemački šmajser 
(nije to sada neko oružje) koji je zaštopao. Izvukao sam se u borbi 
golim rukama. Vidio sam tada smrt izbliza i više se nisam bojao, više 
nisam razmišljao o onome što se može desiti. Tako sam postao 
hrabar. Bilo je to prvi put da se jedinica izvuče iz grada u borbu. 
Kasnije se ispostavilo da je to jedini način da se uspije. Ovdje je to 
shvaćeno na vrijeme, već drugi dan rata. To je puno uticalo na kasni- 
ji tok događaja, na sticanje samopouzdanja. Bilo je puno neiskustva. 
Nismo tada imali oznake, pa su neke jedinice pucale mene misleći da 
sam četnik. Srećom, nisu dobro gađali. Kao komandir, osjećao sam 
se u prvom dijelu ponosno, a kada je poginuo prvi borac Halid 
Čovrk, bilo mi je veoma teško. Bio je samo ranjen, ali četnici nisu 
dali da se evakuiše prema Sarajevu ili Užicu. Tada se za neke 


M Nakon toga ste ubrzo otišli na višegradske prostore? 


SEJDIĆ: Bilo je dovoljno ljudi koji su jedva čekali da se formira 
jedinica od višegradskih boraca. U Mededi i Crnom Vrhu već je bilo 
naših aktivnosti, a četnici su iz Višegrada već napadali dijelove slo- 
bodne teritorije. Prvu veću intervenciju imali smo kod sela Rohci, 
gdje su četnici zaustavljeni u vatrenom piru. Trinaest ih je ubijeno, 
a mi smo imali dva lakše ranjena borca. Ubacili smo se između dvije 
grupe četnika, dvije stotine metara iznad jedne i oko petsto metara 
niže od druge grupe. Bili smo u okruženju iz kojeg smo veoma 
uspješno djelovali. Četnici su nakon gubitaka pobjegli. 

M Jeste li se tako navikli na okruženje? 


SEJDIĆ: Da, to je prvo iskustvo okruženja, ali i početak četničkih 
gubitaka na višegradskom prostoru. Iz tog odreda koji je prošao prve 
bitke, izrasla je Prva višegradska brigada, koja je kasnije postala 
slavna. Bilo je mnogo velikih bitaka sa velikim gubicima neprijatel- 
ja. Prema podacima koje smo mogli provjeriti, višegradski četnici su 
u bitkama s nama imali više od pet stotina poginulih. Najlakše smo 
odradili dvije zasjede u jednom danu na putu Sjemeć-Višegrad. 
Samo nakon jedne, krajem juna '92. godine, sljedećeg dana je 
sahranjeno 27 četnika. Bilo je bitaka, kao na Drinsku i Brodaru, 
nakon kojih su srpska informativna glasila iznosila cifre od preko 
stotinu poginulih. Nakon ove dvije bitke, stotinu dvadeset. Najbolji 
pojedinačni pogodak koji sam imao je pogodak RPG-em u trans- 
porter u kretanju sa velikim preticanjem. To je bilo u vrijeme 
najveće euforije, najboljeg morala i pobjedničkog oduševljenja. 
Poslije bitke za Drinsko, Višegrad je bio prazan. Tada, početkom 
septembra '92. godine, bili smo najbliže rješenju problema 
višegradske brane i Višegrada. 


M Zbog čega ti problemi tada nisu riješeni? 


SEJDIĆ: Za Višegrad je bilo potrebno više boraca i više oružja nego 
što smo imali. Ipak, prvi problem bila je veza. Dok je nismo oteli od 
četnika, nismo je ni imali. Recimo u bici na Drinsku, napadamo sa 
šest grupa, a imamo samo tri motorole. I zbog toga što nismo znali 
šta je uradila jedna grupa, nisu mogle da djeluju tri grupe. Situacija 
je bila nejasna, a izgubljeno je mnogo vremena u čekanju kurirske 
veze. Tada smo imali Crni vrh, Crnču, to jest naselje na lijevoj obali 
u samom gradu i sa dvije strane smo bili na brani. 


M Šta bi bilo da je tada uzet Višegrad? 
SEJDIĆ: Mislim da bi intervenirale jake snage iz Srbije i teško da 
bismo izdržali bez pomoći sa strane. Ali, isto tako mislim da bi 


pomoć stigla za desetak dana. Borci su tada jedva čekali naređenja, 
da ne kažem da su išli u borbu i bez naređenja. 

M Prvi put sam u toku ovog rata bio u Međeđi krajem juna 
'92. I mada je u to vrijeme bilo teško na svim prostorima uz Drinu, 
tu u Međeđi sam prvi put vodio obroke bez hljeba. Stotine gladnih 
strpljivo su čekali u koloni ispred kazana u kojem je bila supa od 
žare. Kako se to odražavalo na vojsku? 


SEIDIĆ: Ne samo u junu, već čitave '92. i više od polovine '93. 
godine, hrana i municija bili su nam problem broj jedan, a četnici 
problem broj dva. Vojska je ipak morala voditi brigu o narodu, jer 
nije bilo uslova za funkcioniranje sistema, pa je ujutro pred koman- 
dom svaki dan bilo djece i staraca. Moralo se i na to misliti i podi- 
jeliti, tako da sljedećeg dana još svi mogu gledati na oči. 


M Da li se ovom kraju moglo pomoći? 


SEJDIĆ: Ubijeđen sam da se Goraždu može pomoći čak iz Bihaća 
ili Gradačca i obrnuto. Po naredbi načelnika Štaba TO Sefera 
Halilovića, u julu '92. mi smo izašli iz obruča na Crnom vrhu i sa 
dijelovima jedinice iz Holijaka i Međeđe bili jedina jedinica koja je 
izvršila naređenje. Očekivali smo teži zadatak, ali smo postavljeni 
odradili lahko. Četnici na Bučiju predali su se bez metka i zarobili 
smo tridesetak cijevi. 


MKada smo već kod toga, s kim je do sada bilo najlakše ratovati? 


SEJDIĆ: Sa onima koji su dolazili da nam pomognu po sopstvenoj volji. 
Bilo je i još ima dosta dobrih jedinica. Sa rahmetli Dizdarom (Ferid 
Dizdarević, komandant bataljona s Trebeškog brda i načelnik štaba 43. 
drinske brigade op. aut.) je bilo lahko ratovati. Lahko je ratovati kada je 
zajedno s tobom Bego Mišo, lahko je bilo sa Nihadom Klincem, 
Mersom Prljačom, sa Pedom i Pavom (Nedim Alagić i Rusmir Pavica, 
komandant Prve rogatičke brigade i jednog od bataljona iz te brigade, op. 
aut.) lahko je bilo kada je bio blizu rahmetli Bekto Gacka. 


M Kada Vam je bilo najteže? 


SEJDIĆ: Kada sam izlazio iz Međede, kada mi je poginuo najmlađi 
brat, kada su četnici uhvatili i najvjerovatnije ubili moju gluhonije- 

mu sestru. I ona je za njih bila opasna. Kada sam dolazio u Goražde, 
bratu na dženazu, vezisti su čuli kako četnici izdaju zapovijest da se 
propuste sva vozila osim plavog ''mercedesa". Ja sam bio u tom 
plavom vozilu. Došao sam i opet se vratio istim putem. U Ustiprači, 
preko mosta, gadali su me, po svoj prilici "pragom", ali su 
promašili. Nisam tada mislio ni na porodicu, samo na Međeđu i ter- 
itoriju, i to mi i sada prigovaraju. Nakon povlačenja iz Međeđe, 
jedinica je postrojena i isti dan uključena u odbranu Goražda. Bilo 
je mnogo razočarenja i kod mene i kod boraca i kod naroda u one 
koji su mogli, a nisu pomogli. 


MW Kakve su po Vama perspektive i Vaše brigade i Armije RBiH? 


SEJDIĆ: Armija RBiH je daleko jača nego je bila i odnos snaga je 
promijenjen u našu korist. Treba samo da čvrstom vezom povežemo 
gradove koje kontrolira, te da u Brčkom izađemo na Savu. Uopće ne 
moramo oslobađati cijelu tiritoriju, jer će ostalo leći samo od sebe, 
kao kula od karata. Tada će četnici tražiti građansku BiH i prestat će 
biti četnici. 

U Goraždu nema malarije 


13.6.1994. 


Od 29. marta do 24. aprila ove godine u goraždanskoj Ratnoj 
bolnici obavljeno je 2618 intervencija. Bilo je izuzetno teških 
hirurških zahvata. Glavninu posla uradila su dvojica sarajevskih 
hirurga, ortoped Srećko Đikić i specijalista opće hirurgije Goran 
Akšamija, koji su ovdje došli prije 15 mjeseci. Osim njih dvojice, u 
bolnici radi još 29 ljekara i 150 ostalog osoblja. 

Tokom posljednje ofanzive bolnica je teško oštećena, pojedi- 
na odjeljenja potpuno su uništena. Do početka evakuacije ranjenika 
i bolesnika, 24. aprila, stanje je bilo nepodnošljivo. Istina, prva 
evakuacija iz Goražda obavljena je 19. juna prošle godine, ali do 
aprila ove godine evakuirano je samo 18 osoba. Ovogodišnja akci- 
ja, koju provodi norveški medicinski tim, bila je mnogo organizo- 
vanija i mnogo obimnija, tako da je do danas iz Goražda evakuira- 
no 321 lice. Većina su teški ranjenici. Još 210 ljudi nalazi se na 
spisku za evakuaciju i čeka komplikovanu proceduru koja na kraju 
najviše zavisi od raspoloženja agresora. 

Dobar period rata bolnica se nalazila skoro na prvoj liniji, a 
gotovo da je i danas. Mada bi položaji neprijatelja prema Rezoluciji 
913 UN i ultimatumu NATO-a trebalo da budu udaljeni najmanje tri 
kilometra, oni su tek nekoliko stotina metara od bolničke zgrade. 
Otkako su u junu prošle godine u Goražde ušli predstavnici Crvenog 
križa i Ljekara bez granica, snabdijevanje lijekovima i sanitetskim 
materijalom je nešto sigurnije. U ekipi "Ljekara bez granica" bili su, 
također, anesteziolozi, a povremeno hirurzi i farmaceuti. Kako 
Goražde nije imalo anesteziologa, to je bilo od velike koristi. 
Posebno su se isticali Argentinac Pablo Nuozzi, Francuz Gill 
Germaine, te Belgijanac Richar i Litvanac Andrej Slavuckij. 

Ne može se reći da je medicinska situacija u Goraždu gora 
nego je bila početkom rata. Prvu amputaciju tada su uradili specijal- 
isti opće medicine Emir Frašto i Alija Begović i ljekar opće prakse 
Nusret Popović. Pacijent je bio Ibro Kulin, amputirana mu je ruka, 
a umjesto anestezije dobio je čak dvije cigarete. Sulejman Isanović 


128 


je nakon ranjavanja gotovo iskrvario pa je imao samo milion i 50 
hiljada eritrocita, nogu mu je zahvatila gasna gangrena, a uz to u 
bolnici nije bilo seruma za određivanje krvne grupe. Ljekari su mu 
odredili krvnu grupu upoređujući je sa grupom onih čiju su znali. 
Isanović je preživio i spašena mu je noga. Mujo Peštek je ranjen u 
stomak. Rana je bila stara pet dana. Operirao ga je, priručnim sred- 
stvima, ginekolog Mesud Šehić, uz asistenciju drugog ginekologa 
Fadila Jahića. Peštek se oporavio veoma brzo i vratio u Armiju. 
Krajem septembra '92. godine u Goražde su došli prvi hirurzi. 
Uradili su za sedam dana dvadesetak teških operacija i vratili se u 
Zenicu. Prije toga u grad je stigla druga hirurška ekipa i od tada 
Goražde nije bez hirurga. I samo prisustvo hirurga je u općoj iZo- 
laciji ulijevalo sigurnost. Svi su oni u Goražde došli pješke. Svaki 
period ima svoje heroje i neke osobenosti po kojima se pamti. I ni u 
jednom nije bilo lahko. Četnici su za jednog artiljerijskog napada 
ubili ortodonta Hasana Imamovića i stomatologa Dušicu Vujasić. 
Duščica, rođena Beogradanka, bila je trudna. Čekala je kraj rata i 
željela da, bar svojim roditeljima, ispriča istinu. Četnici su ubili i 
doktora Pašića, osamnaestgodišnju volonterku Sabinu i još mnoge. 
U teškim trenucima tokom prošloaprilske četničke ofanzive ljekari 
su posredstvom radio-amatera pozvali NATO da ih bombarduje. 
Uz sve pohvale stranim anesteziolozima, iznenađuje podatak 
da u Goražde i dalje stižu lijekovi protiv malarije, a nema nijednog 
lijeka protiv kožnih bolesti, nema ništa iz ginekologije, dopremaju 
se samo tri vrste antibiotika, nema lijekova za očne bolesti i još 
g asortimana pojedinih grana medicine. Prije 
kao na visok nivo medicinske zaštite i zato 
postojeće slanje još teže podnosi. Očigledno da programi svjetskih 
medicinskih organizacija nisu pravljeni za slučaj rata u Evropi i da 
sada zatečeni. Nikako da se sjete da u Goraždu 
lio od malarije. Ovdje bi mnogo veći efekat 


mnogih iz najosnovnije 
rata narod je ovdje navi 


su njihovi aktivisti 
nikada niko nije obo 
imali obični aspirini. 


Osim u bolnici, medicinska pomoć pružana je i na drugoj 
U ambulantama su radili ljekari Kemal Korjenić i 

U bolnici su radili od prvog dana pneumoftiziolog 
sta Asim Prutina, direktor Doma zdravlja, speci- 

obali Drine. 
Vesna Nemec. 
Ferid Tutić, interni 


jalista urgentne medicine Edina Čengić i mlade ljekarke opće 
prakse Aldijana Resić, Gordana Droca i Enisa Zec. Veliki posao 
uradili su ljekari i medicinsko osoblje u terenskim abulantama. 

U prvoj četveročlanoj medicinskoj ekipi koja je došla u 
Goražde bili su hirurzi Alija Smajlović i Ibrahim Cero, te urolozi 
Suad Šabić i Harun Hodžić, U drugoj ekipi bili su ortoped Safet 
Ćibo, anesteziolog Izet Čustović, hirurg Haris Tanović i Nermin 
Škrba. Prva ekipa je imala dvije sestre instrumentarke i ostala je 
sedam dana. Druga ekipa, izuzev doktora Ć iba, radila je 30 dana. 
Ćibo je ostao pet mjeseci. Nakon njegovog odlaska, dva mjeseca u 
Goraždu proveli su hirurzi Branislav Kotjeljnikov i Emir 
Hadžihasanović, ljekar opće prakse Haris Vila i još dvojica 
tehničara. Potom su došli ortoped Srećko Đikić i hirurg Goran 
Akšamija. Njih dvojica su se u Sarajevo vratili nekoliko mjeseci 
nakon potpisivanja Dejtonskog sporazuma. 

27.6.1994. 


Zvaničnici Unprofora u Goraždu izjavili su da je jučer u pred- 
jelu Košara, na lijevoj obali Drine, ubijen jedan pripadnik mirovnih 
snaga iz britanskog bataljona. Paljba je otvorena sa četničkih 
položaja koji se na tom prostoru nalaze unutar Zone isključenja od 
tri kilometra. 

Zaim Imamović, 
komandant Prve drinske brigade 


11.7.1994. 


Zaim Imamović je jedan od rijetkih oficira profesionalaca na 
slobodnim goraždanskim prostorima. Rođen je u Ilovači, dvadese- 
tak kilometara od Goražda, 1961. godine. Vojnu gimnaziju i dvije 
godine akademije završio je u Beogradu, a potom dvije u Sarajevu. 
Skoro sav period službovanja u bivšoj JNA proveo je u Sloveniji. 
Slovenački rat ga je zatekao na mjestu komandanta kasarne u 
Vipavi. Nakon toga dospijeva u Travnik, pa u Lukavicu. U etničkom 
čišćenju kasarne u Lukavici biva premješten u Zenicu, sa još pet- 
naestak kolega. U Zenici je bio do marta '92. godine. Potom se 
stavio na raspolaganje patriotskim snagama koje su pripremale 
odbranu BiH. Komandant Imamović je oženjen, ima dva sina (devet 
i četiri godine). Osim što komanduje brigadom, zamjenik je koman- 
danta Istočnobosanske operativne grupe. Četiri puta je ranjen. 


8 Gospodine komandante, otkuda Vi u Goraždu, je li pre- 
vagnulo to što ste rođeni na ovim prostorima? 


IMAMOVIĆ: Ta odluka je donesena slučajno. Donio sam je u Ulici 
Đure Đakovića. Bio je lijep, sunčan dan, ali su ulice koje su bile 
pune prolaznika najednom opustile, počela je pucnjava i najavila 
veliku prazninu. Rat je već počinjao i u Foči. Imao sam ličnu dile- 
mu - da li ostati u Sarajevu, u gradu za koji sam bio vezao sve svoje 
buduće planove, ili se odazvati zovu zavičaja. Presudilo je to što 
sam znao da na ovom području nema oficira. Odluku sam donio, ad 
da nisam konsultovao porodicu, supruga je za nju saznala tek kada 
sam joj se javio telefonom. 


MM Kako ste uspjeli doći do Goražda? 


IMAMOVIĆ: Iz Hrasnice je jedna grupa trebalo da krene za Foču. Tu 
gu bili Zaim Bešević i njegov brat Nedžib Bašić i još neki. Nije bilo 
neke naročite organizacije oko prebacivanja i prvi problemi su iskrsli 

već na Igmanu. Tu sam prvi put počeo razmišljati o obuci vojske. U 
Trnovu nam je veza bio Edo Godinjak. Noćili smo u selu Turovi i 
krenuli prema fočanskoj Jabuci preko Delijaša i Grepka. Oko Grepka 
smo se susreli sa jednom grupom koja je išla u suprotnom pravcu, i tu 
sam vidio Murata Šabanovića. Veliki dio puta smo išli pješke. 


M Vi ste već imali kratko slovenačko ratno iskustvo. U 
poređenju sa tom slovenačkom organizacijom, kako smo mi bili 
organizirani na početku rata? 


IMAMOVIĆ: Na ovom prostoru sva srpska propaganda bila je usmjer- 
ena na izazivanje straha. Propagandna mašinerija je ponavljala priče o 
besmislenosti otpora i stvarala utisak da oni samo treba da se prošetaju, 
da neće ginuti niti će imati ozbiljnijih teškoća. S druge strane, ljude je 
trebalo ubjeđivati da se brane jer narod nije imao čime da se suprotstavi 
silnoj tehnici. Trebalo mu je zatim uliti samopouzdanje, uvjeriti ga da 
imamo šansi i da ima smisla boriti se, jer branimo gole živote, svoje 
porodice, svoje selo i grad, na kraju, svoju državu. To je bilo izuzetno 
teško do prvog našeg uspjeha. Ipak, dan kada smo počeli da se suprot- 
stavljamo istovremeno je i dan naše pobjede. Tada sam shvatio da iz 
ovoga rata ne možemo izaći drugačije nego kao pobjednici. Tada smo 
pobijedili sami sebe. Jedan od najbitnijih momenata za pedesetak 
momaka iz Prve drinske je 7. maj '92, kada smo oslobodili Stolac - kotu 
1520. Bio je čudan osjećaj popeti se gore i vidjeti PAM ostavljen zajed- 
no sa nekoliko stotina metaka, vidjeti uređaj veze i vidjeti četnike kako 
bježe. Ali, osnovno je bilo osjetiti i spoznati, kada smo uspjeli oslobod- 
iti tu kotu, šta ne možemo uraditi. Toga dana sam stekao ogromno pov- 
jerenje u goraždanske mladiće, kad kažem goraždanske mislim i na 
Fočake i na sve koji su na ovim prostorima. Ma šta se desilo, tu sig- 
urnost ću i dalje osjećati i vidjeti u njihovim očima. 


M Vaša brigada ima jednu od najdužih linija odbrane u BiH, 
koja se nalazi između dva četnička korpusa. Sami četnici proglasili 
su ovo ratište za jedno od najtežih. U čemu se to ratište razlikuje od 
onih koja Vi poznajete? 


IMAMOVIĆ: Kompletna linija brigade je prema Foči i Palama, 
prema ideološkim i vojnim centrima četništva. Međutim, ono što 

posebno treba istaći je sam način formiranja brigade i uopšte jedinica 
na goraždanskom prostoru. Jezgro Prve drinske činili su momci koji 
su se već dokazali u borbama sa četnicima. Osnovna stvar je da se 
nismo branili već smo svakodnevno napadali, napadali smo i duboko 
u neprijateljskoj pozadini, tako da se i 20 kilometara iza prvih linija 
nije osjećao sigurnim. Prisiljavali smo ih time da razmišljaju kako 
nisu na svome, a istovremeno izbacivali iz stroja veliki broj njihovih 
vojnika, te zarobljavali naoružanje koje nam je bilo dragocjeno. Već 
krajem jula '92. imali smo dobar plijen na Preljući, i prvi put smo 
došli do minobacača, ručnih bacača, topa 20 mm. Momci iz fočanske 
opštine, naročito na dijelu desne obale Drine, izuzetno su zaslužni za 
velike četničke gubitke na ovim prostorima. 


ovog prostora. Zbog čega Goražde do danas nije deblokirano? 


IMAMOVIĆ: Zagovornik sam deblokade iz želje da uslovi života u 
ovom gradu budu promijenjeni, iz želje da i ovdje djeca jedu čoko- 
ladu, i da život, te djece posebno, bude podnošljiviji. Često u toj 
djeci prepoznam svoje sinove koji su sa majkom ostali u Sarajevu i, 
sticajem sretnih okolnosti, izašli sa Grbavice. Druga stvar je želja za 
spajanjem ovog prostora sa ostalom slobodnom teritorijom i želja da 
goraždanski borci ratuju zajedno sa borcima Brčkog, Gradačca, 
Olova, Sarajeva i, da na drugim terenima pokažu šta znaju. Siguran 
sam da će taj dan doći. 

U samom pokušaju deblokade bili smo vrlo blizu uspjehu 
decembra '92, i to je bila naša velika šansa. Glavni razlog što je 
nismo iskoristili je nedostatak sadejstva, Imajući u vidu da smo bili 
u potpunom okruženju, pokazali smo zadivljujuću snagu i tada smo 
Foču porazili. Ali, i u toj bici, kao i u mnogim kada se porazi Foča, 
pojavi se Nevesinje, Trebinje, Nikšić, Užice, Niš, ali sam siguran da 
će se i to desiti. Ni sada to nije teže nego u decembru '92. 


M Svjedok ste pada Trnova, Igmana i Bjelašnice. Da li je 
moralo biti baš tako? 


IMAMOVIĆ: Sve je to stvar kompletne analize i izvlačenja 
zaključaka, a posebno korištenja iskustva da se eventualne slabosti 

otklone, da se ne ponavljaju. Ipak, za analize će biti vremena nakon 
rata i tek će ih tada biti moguće napraviti. S naše strane je i tada bilo 
puno momaka koji su sve činili da se to ne desi. Posebno teško su 
mi pale pogibije momaka iz Fočanske brigade, koji su ovdje sa 
nama ratovali i na padinama Igmana dali živote. Među njima je bio 
i komandant bataljona Dževad Hanjalić, divan momak koji se, 
umirući, sjetio supruge i uspio izgovoriti: "Recite joj da je volim"'. 
U lijepom sjećanju mi je ostao i Munib Korjenić - Mungos. Ni njih 
dvojica ni njihovi saborci nisu zaslužili da se poslije iznose osude 
kako se nisu hrabro borili. Želim reći da su u toj bici dali puno. 


W Operacija "Krug" je najveća bitka na ovom prostoru, jedna 
od najvećih u BiH. Čini mi se da se o toj bici zna veoma malo, a da 
se i u samom Goraždu počinje zaboravljati. 


IMAMOVIĆ: To je jedna od najuspješnijih bitaka ne samo 
Goražda već kompletne BiH. Bitkom za Hranjen naši borci su 
pokazali da se Bosna može braniti i oslobađati. Izuzetno je 
uspješno organizovana i izvedena. Odluku o toj bici nosio sam u 
glavi od maja '92. godine, kada sam obilazeći teren prvi put stao 
na Crijetež, na kotu 1308. Sa tog mjesta sam spoznao kako krenu- 
ti u oslobađanje Goražda. Trebalo je mnogo preduslova, a mi tada 
nismo imali nijedan RB, nijedan MB, ništa - samo hrabre momke. 
Bunker se puškom teško osvaja. Bitka je trajala od polovine do 29. 
augusta i završena ulaskom naših snaga sa Jabučkog sedla niz 
četnička uporišta, preko Površnice u sam grad. Već tada 
oslobođeno je 150 kvadratnih kilometara teritorije - od grada sve 
do rijeke Prače, zaplijenjeno je 12 topova 37 mm. Nismo mogli 
povjerovati da je iznad Površnice na manje od sto metara bilo ras- 
poredeno pet tridesetsedmica. Cijevi su bile uperene prema gradu 
i ostale su napunjene. I tada nam je bilo jasno kako se uradilo to 
što se uradilo. Postalo nam je jasno da je taj naš narod četnike 
izludivao svojom hrabrošću, željom da ostane u gradu. Nije bilo 
nijednog centimetra grada koji se sa tog mjesta nije mogao gađati, 
a narod je dolje opet živio, Nisu nas poslije čudile ni izjave 
zarobljenih četnika: "Pa zar ovdje ima još živih". Ta hrabrost i ta 
želja naroda da ostane u gradu na Drini kod četnika je stvarala 
ubjedenje da nikada ne mogu ući u Goražde. 

Zarobili smo u operaciji "Krug" petnaestak minobacača 82 i 
desetak 120 mm, veliki broj ručnih bacača, topova 20 mm, PAM- 
ova, pješadijskog naoružanja, granata, oko pola miliona metaka, 
minsko-eksplozivnih sredstava. Posebno me radovala činjenica da 
su se u gradu gdje do tad nisu mogli napraviti ni korak ljudi počeli 
normalno kretati. Sve se odjednom promijenilo i to je bila najveća 
nagrada borcima. 


M Uporedite Goražde '92. i Goražde '94. godine. 


IMAMOVIĆ: Goražde '92. i '94. i svake godine je grad u kojem su 
svi imali puno dostojanstva i puno ljubavi prema svom gradu. Zato 
je ovo grad - heroj i zato će ostati grad-heroj, nepokoren, nepokole- 
bljiv, Usuđujem se uporediti ga sa Alamom i bitkom iz 1836. 
godine, kada su svi branioci izginuli. Ovdje su svi spremniji da 
izginu nego da ostave Drinu i Goražde agresoru. 

Malo gdje borci imaju toliko znanja i toliko iskustva kao ovdje, 
malo gdje su tako čestiti, malo gdje je stasalo toliko dobrih koman- 
danata, komandira i veliko je zadovoljstvo ratovati zajedno s njima. 
Prije svih tu su Sejdić i Pelam, onda FEJ (Fočanska elitna jedinica) 
"Grom", sve diverzantske jedinice iz Prve drinske, iz Višegradske i 
ostalih brigada, svi borci koji su spremni da se bore. Žao mi je što s 
nama nije Musa Odžak, na liječenju je u inozemstvu. Pamtim i mnoge 
hrabre borce, komandire i komandante koji su poginuli. Mnogo me 
pogodila pogibija komandanta bataljona Hasana Turčala. Žao mi je 
Jaska Islamovića i Taiba Buljubašića. Ne mogu se zaboraviti Alija 
Prazina, Rasim Imširević, Edin Prljača, Nedžad Sakić, Himzo Sablja. 
Jedno je ipak sasvim sigurno - borci sa Drine neće razočarati, i dalje 
će ostati ljudi za divljenje, ponovo će se slušati vijesti o njihovim usp- 
jesima, radovat će se Bosna njihovim pobjedama kao što se oni sada 
raduju uspjesima boraca 2, 3, 5. i 7. korpusa. 


M Možete li izdvojiti neke momente koji su Vam posebno teško 
pali u dosadašnjem toku rata? 


IMAMOVIĆ: Vrlo je teško gledati svu ovu djecu i znati da neka 
nikada nisu ni vidjela čokoladu, bananu, pomorandžu, da nisu 
doživjela pravu radost igre i zabave, da mnogi nemaju jednog ili oba 

roditelja, brata ili sestru, drugove, one sa kojima su se igrali prije 
dvije godine ili godinu, prije mjesec, dan ili sat. Ipak, najteže mi 
pada odvojenost od porodice. To mi je uvijek teže padalo nego bilo 
kakve poteškoće u bici. Porodica mi nedostaje da bih bio potpuno 
zadovoljan. Od ljubavi prema Bosni, jedino bi se to moglo nazvati 
većom ljubavi. I zato u zadnjem pismu koje sam im poslao pišem 
sinovima da ''svu ovu borbu osjećam i doživljavam kao borbu za 
vas, za vaše radovanje povratku, za radovanje susretu sa dedama, 
nenama i svima koji su vas puno poželjeli." 

28.7.1994 


Michael Rose je još jednom bio u Goraždu. Ovaj put general 
Rose je došao sa suprugom koja je goraždanskoj bolnici darovala 
inkubator za bebe. S obzirom na to da ovdje od početka rata nema 
struje, malo je nade da će inkubator uskoro biti u funkciji. 


12.9,1994. 


Trojica pripadnika britanskog kontigenta mirovnih snaga u 
Goraždu su poginula, a pet ih je ranjeno. Nesreća se dogodila četiri 
kilometra od centra grada, kada se oklopni transporter u kojem je 
bilo osam vojnika survao u provaliju i više puta prevrnuo. Oko 15 
sati unesrećeni su helikopterima evakuirani iz Goražda. Ovo je drugi 
put za posljednjih sedam dana da se transporteri Unprofora prevrću 
na ovom području. Prilikom prvog prevrtanja jedan vojnik je pogin- 
uo, a trojica su povrijeđena. Niko od peterice danas povrijeđenih 
nije u životnoj opasnosti. 


13.,10,1994, 


Posredstvom radio-amatera iz goraždanskog Radio-amater- 
skog kluba EGH i mostarskog CBC sinoć je odigran šahovski meč 
između šahovskih klubova Goražde i Mostar. Igralo se na tri table, 
a nakon tri i po sata igre pobijedili su Goraždani rezultatom dva 
jedan. Mustafa Šehović-Đoga pobijedio je na prvoj ploči Ramiza 
Trčala, dok su Dževad Kajević i Bajro Obuća remizirali sa Alijom 
Puce i Alamom Čišićem. 


s Megadeth 


Rat je ovdje drugačiji 


26.11.1994. 


Goražde je neobjašnjiv grad. Što se više upoznaje, to se o 
njemu manje zna. Tokom cijele prošloaprilske ofanzive najteže mi 
je bilo ubjeđivati kolege sa raznih strana da Goražde neće pasti i 
objašnjavati im odakle borci crpe snagu. To ni sad ne umijem objas- 
niti, ali znam da je neka unutarnja snaga i dalje glavni pokretač 
goraždanskim borcima. To je ista ona snaga koja momke, kad dođu 
iz rovova, tjera da pišu pjesme, slikaju i bore se protiv zaborava. 

Prije dva dana, kasno iza ponoći, probudili su doktora Mesuda 
Šehića. Iako skoro uopće nije spavao, ujutro je bio zadovoljan. 
Goražde je bilo bogatije za dvojicu mališana, blizanaca, u ovoj godi- 
ni za preko četiri stotine beba. Sredinom prošlog mjeseca, borac 
jedne od goraždanskih brigada, Medin Džaferović, ispred rova na 
prvoj liniji, pričao je o tom gradu i o njegovoj sličnosti sa hermetički 
zatvorenom konzervom. 

Priča o Goraždu i o njegovih 925 dana blokade može se ispričati 
na svakom mjestu i na hiljadu načina. Ali uvijek bi bila drugačija i 
uvijek zanimljiva. Dvadesetog marta '92. godine u Goraždu su 
postavljene prve barikade. Bile su korisne iz nekoliko razloga, a pon- 
ajprije što su nakon toga ljudi iskoristili svaku priliku da se naoružaju 
i što je kasnije napadače već tada uhvatio strah od Goražda. Mada su 
svi gradovi oko Goražda već bili okupirani, a u Goraždu vladalo stan- 
je neizvjesnog iščekivanja, u gradu su 3. maja '92. još mnogi vjerovali 
da će sve proći prilično bezbolno. Ali u ljudima je ostala ona 
neophodna kritična masa hrabrosti i prkosa, dovoljna da se pregrmi 
prvi udar. I nije bilo smjena, nije bilo odmora. 

U rovu na Volijači, između Trebeškog brda i Gradine, sreo 
sam Envera Tutića, koji je 127. dan bez pauze bio u rovu na prvoj 
liniji. Pamtim taj period kao vrijeme u kojem su se ljudi divili 
svakome ko ima automatsku pušku, pamtim i dvanaestogodišnjeg 
Semala Oruča koji je rekao, dječački, jednostavno; "Ove borce s 
Trebeškog brda niko ne može pobijediti". 

Prvi veliki poraz na goraždanskom ratištu doživio je Užički 

korpus već 14. maja '92. godine. Na prilazu Kopačima branitelji su 
ubili desetak četnika. Zarobljene su razmijenili za civile iz Ustiprače 
koju su četnici prethodno spalili. Sljedećeg dana odbijen je jak 
četnički napad na drugoj strani ratišta, iz pravca Čajniča. Na 
Ogorjevcu su branitelji ubili vojvodu Velimira Tanaskovića. Isti dan 
četiri diverzantske grupe na suprotnom kraju čajničke općine 
odradile su svoj dio posla. Četnici nisu bili sigurni ni na jednom 
dijelu okupiranog teritorija. Počela je primjena posebne škole rato- 
vanja. Na prostoru prema Foči borbe su počele još u aprilu. Na slo- 
bodnom teritoriju formirana je 18. maja '92. Prva drinska brigada. 
Njen prvi i jedini komandant Zaim Imamović bio je jedan od 
ključnih ljudi odbrane u tom periodu. Goražde je 25. maja dobilo još 
dvije brigade, 31. i 43. drinsku, četiri dana kasnije Prvu višegradsku, 
koja je u proljeće '93. proglašena slavnom, a u jesen '92. formirana 
je i Prva rogatička. 

Ovako rano formiranje krupnih jedinica pojačalo je 
samopouzdanje i dovelo do orijentacije ka ofanzivnim dejstvima. U 
zoni odgovornosti Prve drinske jedan od ključnih faktora bio je 
dolazak znatnog broja Fočaka, koji su već osjetili miris baruta. Iako 
se kasnije pričalo kako su Fočaci pobjegli i nisu bili spremni da 
brane ovaj prostor, pokazalo se, kako je volio istaći komandant 
Imamović, da je među njima bilo istinskih heroja. 

Pamte ljudi i sad komandire četa Kasima Hamba i Sakiba Pača 
koji je sada negdje u Četvrtom korpusu. Nezir - Nesko Šahović 
branio je do 2. maja prilaz Ustikolini. Pa Ševal Bećirević, 
Višegrađanin koji je za dvadesetak godina rada postao najomiljeniji 
milicioner na području Foče. Bio je komandir stanice u Ustikolini i 
poginuo u aprilu '92. Ubili su ga vojnici bivše JNA dok je sprečavao 
odvođenje ljudi u zarobljeništvo. Mnogo je heroja izraslo na frontu 
od Goražda prema Foči. Dvojica se pominju posebno često - Musa 
Odžak sa Sadbe, koji je još u aprilu izašao na Preljuću i na samom 
početku rata odradio veliki posao. Na liječenju je u Švedskoj. Salko 
Džomba - Roga, ljudina iz Cvilina, gromada od čovjeka, visok dva 
metra, borac koji je rukovao svim oružjima, koji se igrao PAM-om 
kao neko pištoljem i koji je dobrovoljno učestvovao u svim bitkama, 
na liječenju je u Zenici. 

Prema svjedočenju Saliha Begovića, jednog od dobrovoljaca koji 
su išli da pomognu Foči, taj grad se nije mogao odbraniti, baš kao ni 

ostali oko Goražda. Mogao se jedino pad za izvjesno vrijeme odgoditi. 

U to vrijeme gotovo na svim pravcima bilo je više dobrovolja- 
ca nego pušaka. Uostalom. tako je bilo u cijeloj Bosni. Ali, Goražde 
se '92. od ostalih gradova razlikovalo po uspjehu. Dok je agresor 
zauzimao sve veći dio teritorija, ovdje je već u augustu bio prinuđen 
na uzmicanje. Moglo bi se reći da su ljudi u Goraždu izgubili živce 
odbijajući svakodnevno napade i čekajući da se nešto promijeni. 
Najbitnije je da se nisu uplašili ni tenkova, ni aviona ni srbijanskih 
specijalaca. 

U akciji za vojne udžbenike, oslobodili su za 14 dana kom- 
pletan prostor goraždanske općine na lijevoj obali Drine i dio 
rogatičkog teritorija. Puškama i bombama protiv tenkova i haubica 
uzeto je 150 kvadratnih kilometara teritorija. Operacija "Krug" bila 
je prva velika 1 ozbiljna pobjeda Armije RBiH. Okončana je 29. 
augusta, silaskom naših snaga niz zloglasnu Površnicu u grad. 
Akciju su izvele jedinice Prve i Tridesetprve drinske brigade, a 
tokom borbi ranjeni su i komandanti brigada Zaim Imamović 1 
Abduselam Sijerčić - Pelam. Svi učesnici bitke su istinski heroji. 
Ipak, sa posebnim poštovanjem govori se o Bektu Gacka i Enesu 
Bezdrobu, koji su kasnije poginuli nadomak Višegrada. Njih dvoji- 
ca su i u prvim danima rata bili na najtežim zadacima. 

Samo dvadeset dana nakon uspješnog završetka operacije 
Krug", Goraždani su još jednom iznenadili. Oslobođen je i okupi- 
rani dio teritorija na desnoj obali Drine. Najbliža četnička uporišta 
bila su petnaestak kilometara udaljena od grada. Bilo je krajem '92. 
i početkom '93. još mnogo velikih bitaka. 

Momci sa Alipašinog polja iz Sarajeva htjeli su u martu '93. 
godine poći u Goražde, htjeli su da se bore na Drini i da osjete slast 
pobjede. Tek sam tada sasvim uspio proniknuti u značaj goraždan- 
skih uspjeha i složiti mozaik goraždanskog stradanja. Tek sam na 
sarajevskim ulicama spoznao šta je za Bosnu značilo Trebeško brdo 
i komandant Ferid Dizdarević, tek su se iz sarajevske daljine nazi- 
rale prave vrijednosti momaka sa Gradine. U to vrijeme su Ahmet 
Sejdić, Rašid Sobo, rahmetli Nijaz Nuhanović i svi oni heroji čijih 
se imena čovjek sjeća svakog trenutka, na Zaglavku iznad Međede, 
u Strgačini, na Trbosilju i Vranokraku izvodili vojničke podvige. U 
to vrijeme je jedna žena, što je vjerojatno jedini slučaj u našoj 
Armiji, bila pomoćnik komandanta brigade. Sabaheta Mujkanović 

je brinula o moralu Prve višegradske, ali ne u komandi već na prvoj 
borbenoj liniji, gdje je teško ranjena. Na drugoj strani ratišta, Bego 
Mršo je bio nerješivi četnički problem. 

Snaga Goražda bila je tada, baš kao i danas, kako u shvatanju da 
se mora odbraniti tako i u ubjeđenju da nikome ništa ne duguju i da od 
svijeta ne očekuju naročitu pomoć. Nisu razmišljali koliko će rat trajati 
niti šta sve moraju preturiti preko glave. Rahmetli Ahmeta Vražalicu - 
Drinu zanimalo je jedino koliko će četničkih utvrda uništiti. 

Nekoliko momaka sa ovih prostora nosilo je nadimak Drina. I 
svi su bili izuzetno hrabri, nepredvidivi, baš kao da u toj riječi pos- 
toji neka čarobna formula i neka posebna snaga, kao da iz nje izvire 
nadahnuće. Prije nekoliko dana posjetio sam u goraždanskoj bolni- 
ci dvojicu istinskih heroja: Rogatičanina Besima Begića, koji je u 
ratu izgubio kompletnu porodicu i Mirsada Bećirevića, koji je, 
nakon petnaest godina provedenih u Sarajevu, došao braniti brda 
oko Kleka. Besim je, iako invalid 40 odsto nakon prethodnih ranja- 
vanja, ostao u svom diverzantskom vodu, izvršavao sve zadatke i 
ranjen četvrti put. Mirsad će, kaže, iako mu je amputirana noga, sa 
protezom ponovo na Klek. Nikada ga nije zanimalo povlačenje. 
Gledajući mjesecima sa Kleka toranj na Trebeviću, učvrstio je 
uvjerenje da mora stići u Sarajevo. 

Najčešća riječ koja se u Goraždu izgovarala u zimu i proljeće 
'93. godine bila je "Grebak". S Grepkom je, opet, bila, povezana 
glad. Ljudi su do Grepka, na južnim obroncima Jahorine, išli da bi 
donijeli hranu. Mnogo ljudi je na tom putu stradalo. Neki od hlad- 
noće, drugi od napora i gladi, treći u četničkim zasjedama. Poslije 
jedne od zasjeda, rahmetli Hasan Turčalo i pomoćnik komandanta 
Istočnobosanske operativne grupe Dervo Harbinja izvukli su, uz 
pomoć boraca iz Turčalovog bataljona, sedamnaest tijela poginulih. 
Samo nekoliko dana nakon tog događaja, na Grebak je krenulo 
preko pet hiljada ljudi. I skoro svi su se vratili, mada je bilo sumn- 
jičavih koji su vjerovali da će većina, kada je već prešla Kacelj i 
Grebak, potražiti utočište negdje u srednjoj Bosni. Već tada je bilo 

jasno da takav narod ne može izgubiti. 

Ovdje se, također, pamti danonoćno, očajničko iščekivanje trans- 
portnih aviona. Desetak hiljada ljudi izlazilo je svake večeri na brda oko 
grada čekajući padobranske pošiljke hrane. Samo su veomarijetki i veoma 
rijetko imali sreće. Sve je to rat u Goraždu činilo sasvim osobenim. 

30.11.1994. 


Sporisko društvo "Goražde" i Sekretarijat društvenih djelat- 
nosti Okruga organizirali su četverodnevni seminar za sportske 
trenere. Seminar je otvorio sekretar društvenih djelatnosti Izet 
Bahtanović, o njegovom značaju govorio je predsjednik sportskog 
društva Junuz Vlajčić, a učesnici na seminaru bit će uglavnom mlađi 
treneri iz goraždanskih sportskih klubova. Predavači su stručnjaci iz 
oblasti sporta, psihologije, pedagogije i sportske medičine. 


2,1:1995; 
za Radio-Glas Ljubljane 


Novogodišnja noć je u Goraždu protekla kao i prethodne 
dvije. U gradu koji od 4. maja '92. godine nema struje, niti bilo 
kakve veze sa svijetom, veliko slavlje se i nije moglo očekivati. Ali 
ljudi su nastojali da bar nakratko zaborave svakodnevnicu. Bili su 
uglavnom u porodičnom i krugu najbližih prijatelja, uz oskudnu, 
improviziranu rasvjetu, skromnu trpezu i sa ponekom gitarom i har- 
monikom. Sve želje su se svodile na isto - da novo ljeto donese slo- 
bodu. Ipak, ovdje su svi svjesni da će u novoj godini biti još mnogo 
burnih događaja. Potvrdila je to obilata artiljerijska i pješačka palj- 
ba sa agresorskih položaja čak i u novogodišnjoj noći. 


11.1.1995, 


Poštovana gospodo, 

Žitelje Goražda i mene lično duboko gane svaka ideja kojom se na 
bilo koji način želi pomoći ovom gradu. 

Vaše nastojanje je prije svega moralni čin koji Goraždani neće zab- 
oraviti. 

Ovom prilikom želim dati nekoliko sugestija šta bi trebalo uraditi da 
bi život na ovim prostorima postao iole snošljiv. 


1. Otvoriti komunikacije, za sada u formi ''plavih puteva" 
2. Osigurati snabdijevanje strujom i vodom 
3. Snabdjeti bolnicu lijekovima i sanitetskim materijalom 


143 


4. Dobavili veće količine zimske odjeće i obuće 

S. Omogućiti konvojima humanitarne pomoći da nesmetano ulaze u grad 
6. Omogućiti redovnu evakuaciju bolesnih i ranjenih 

7, Izgradii mehanizme kojima će se agresor prisiliti da bezuvjetno 
ispoštuje sve do sada potpisane sporazume i rezolucije Savjela sig- 
urnosti vezane za zaštićene zone, 


S poštovanjem! 
gradonačelnik Goražda 
Ismet Briga 


Pismo gradonačelnika Brige pročitao sam radio-amaterima u 
Njemačkoj nakon razgovora sa Marijom Marušić. Gospoda 
Marušić je tražila načina da se gradonačelnik Goražda obrati 
učesnicima demonstracija u Bonu, koje su održane u znak podrške 
žiteljima tzv. zaštićenih zona u BiH. Jedina mogućnost bila je 
amaterska radio-stanica. Nekoliko dana nakon demonstracija, 
ponovo se javila gospoda Marušić. Rekla je: 


Poštovani gospodine gradonačelniče, 

U ime Koordinacionog odbora za organizaciju demonstracija 14. 1. 
1995. godine u Bonu, povodom teške situacije u Bihaću, Srebrenici 
i Goraždu, zahvaljujem Vam se na podršci i govoru koji ste 
pripremili za naš skup. 

Mi smo Vaš govor saslušali i bili u mislima s Vama. Mi vrlo dobro 
znamo da je Vama sada najteže i bojimo se kako ćete sve to izdržati. 
Na skupu je bilo preko 20 hiljada ljudi, građana BiH kojima su se 
priključili Nijemci, Hrvati, Albanci sa Kosova i Turci. Govornici su 
bili Bošnjaci i Hrvati iz BiH, član njemačkog parlamenta Christian 
Schvarc-Schilling i novinar Hecken Bickler, koji je nedavno došao 
iz Bihaća. Ovaj skup bio je izraz zajedničke borbe Bošnjaka i Hrvata 
za jedinstvenu, demokratsku, nedjeljivu, građansku i slobodnu BiH. 
Mi i dalje pratimo situaciju, pokušavamo još nešto uraditi i nadamo 
se da ćemo se ponovo čuti. 

U moje osobno ime ja Vam se takođe zahvaljujem i pozdravljam Vas 


Marija Marušić 

Mada se sve vrijeme rata u Goraždu veoma malo znalo šta se 
dešava u svijetu i mada su informacije o pokušajima da se ovome 
gradu pomogne još teže stizale do Goražda, svaki taj pokušaj imao 
je veliki značaj. Vijesti su se, kad bi već stigle u goraždansko 
okruženje, širile nevjerojatnom brzinom i svaki nagovještaj podrške 
ili promjena nabolje bio je skoro ravan nekoj značajnoj pobjedi. 

A ti gledaj kako ćeš 


11.,2.1995. 


Ne sjećam se imena ni lika momka koji je u prohladnoj noći 
10. februara prošle godine pred goraždanskom bolnicom rekao: "Da 
si ti zdravo". Ne vjerujem da je iko pojmio značenje tih riječi. Ljudi 
puni strepnje i nadanja, nisu vjerovali. Dva dana kasnije, na dženazi 
Feridu Dizdareviću bilo je pet hiljada prijatelja, saboraca, rođaka. 
Nikada ranije Goražde nije upamtilo takvu dženazu. Ispraćali smo 
tihog čovjeka koji je volio mirne akšamluke i znao najviše viceva, 
ispraćali smo najboljeg borca, najboljeg komandanta, najboljeg 
druga. Činilo se da toga dana Drina plače, da plače Trebeško brdo, 
da je cijela Bosna suzu pustila. 

Vraćajući se s groblja, sjetio sam se jednog ranijeg razgovora. 
Pričao mi je Ferid Dizdarević kako je u Sarajevo poslao pismo 
saborcu Hrustu Đedoviću. Nisu u tom pismu bile bitne bitke koje su 
zajedno pregrmjeli ni način kako je Hrusto sa Trebeškog, nakon što 
je čuo da mu je poginuo sin, dospio do Sarajeva. U pismu ništa od 
toga nije bilo. Samo jedna rečenica: "Hrusto, četnici su na Vijogoru, 
a ti gledaj kako ćeš". Slušao sam Ferida kako ponavlja tu rečenicu 
kao da izgovara tajanstvenu šifru i zamišljao Hrusta kako je čita po 
stoti, po hiljaditi put i kako kroz tu jednostavnu rečenicu razgovara 
sa svojim saborcem, prijateljem i komandantom. Znao sam Hrusta 
godinama i znao sam koliko mu znači Vijogor, ali nikako nisam 
mogao odgonetnuti odakle Dizdaru ideja da napiše takvo pismo. 
Danas, godinu dana nakon Feridove smrti, još jednom mi je u pamet 
došlo ono pismo. Činilo mi se da iznova prolazimo Gostunj, 
Trebeško i Volijaču, da opet svraćamo u kuću rahmetli Adila Prolaza 
u Prolazu, gledamo Hrustov Vijogor, ostatke zapaljene džamije u 
Međurječju i Dizdarevo Batovo daleko u brdima na jugu. 

Svaki dan prolazim pored nekadašnjeg dđačkog doma. U 
njemu je Ferid proveo četiri godine. Srećem njegove drugove iz 
ekonomske škole, popričam s njegovim saborcima s Trebeškog 
brda. I uvijek mi se čini da je on tu negdje i samo čeka pravi trenu- 
tak da se pojavi. Dolazio je uvijek iznenada i odlazio na brzinu, 


146 


onim svojim poznatim, gotovo lelujavim korakom, korakom toliko 
lahkim da se činilo da uopće ne hoda već ga pokreće neka nevidlji- 
va sila. Činilo se da jedino on zna put kojim se zaputio, cilj kojemu 
ide i način kako da se na putu do tog cilja ponaša. Nikada u jednom 
čovjeku nije bilo toliko istinskog ubjeđenja i neke posebne ljepote 
patriotizma koliko je u sebi nosio Dizdar. Shvatao je suštinu i 
surovost svega što nam se događalo, prihvatio je izazov vremena. 

"Mi ovo, prijatelji, nismo tražili, ali moramo odraditi do kraja" 
ponavljao je često i smireno. Ostat će upamćeno da je prva zapalje- 
na kuća na čajničkoj općini bila kuća Ferida Dizdarevića, ostat će 
upamćene njegove i akcije njegovih saboraca na Ravnim njivama, 
Rogljatici, Đakovićima, Glamočevićima, Staronićima, Zaborku, 
Prevrzmi, Mlakvama, Marković kolu, Čivči brdu, Klaku, Dobrošu, 
Sudićima, Milijenu, Vijogoru, Ogorjevcu, Vracama, Dubcu, 
Gložinu, Kusjevrani... 


Devetog februara '94. godine poginuli su, duboko u nepri- 
jateljskoj pozadini, Vejsil Hasović i Arif Omerović. Sutradan su u 
pokušaju da izvuku njihova tijela upali u minsko polje i poginuli: 
načelnik štaba 43. drinske brigade Ferid Dizdarević, Amir Pašić, 
Muris Džananović, Sabahudin Terović, Salem Omerović, Bajro 
Kostić i Nijaz Karović. Više boraca je ranjeno, uglavnom teško. 
Hakija Tutić, koji je bio pored Ferida u trenutku kada je nagazio na 
minu i koji je, također, tada bio ranjen, ispričao mi je kako je Dizdar, 
još pri svijesti, tražio motorolu i nastojao organizirati izvlačenje. 
Umro je dok su ga saborci nosili prema Trebeškom brdu. Hakija 
Tutić je poginuo, zajedno sa jednim od četverice Feridove braće, 
Bahrudinom, u teškim borbama na Tovarnici juna '95. godine. 

Struja 


13.2.1995. 


U svih 1015 dana dosadašnjeg toka rata energija je bila jedan 
od najvećih problema Goražda. Naročito je bio kritičan kraj '93. i 
početak '94. godine. Tek je tada UNHCR prvi put u Goražde 
dovezao naftu. Potom je više puta dovezeno po nekoliko tona, ali je 
bilo dana kad se u bolnici nije mogla uraditi ni najjednostavnija 
operacija jer nije bilo nafte. 

Danas, rečeno elektroenergetskim rječnikom, izgleda da u 
Goraždu sa strujom najbolje stoji široka potrošnja. Još aprila '93. u 
Međedi je inženjer Emir Avdić napravio prvu mini centralu, snage 
kilovat i po. Poslije je napravljeno mnoštvo takvih centrala. 
Najveću je projektovao inženjer Avdić na Podhranjenskom potoku 
i davala je, doduše kada je bilo dovoljno vode, dvadesetak kilova- 
ta. U prošlogodišnjoj aprilskoj ofanzivi četnici su je minirali. Prava 
mala čuda od centrala pravio je po selima oko Beriča i Ilovače 
inženjer Memsud Fejzić. Najveći broj je ipak napravio svako sebi. 
Danas ih ima nekoliko stotina samo na Drini između gradskih 
mostova. Korišteni su alternatori, diname od bicikla, motori od 
mješalica za beton i veš-mašina, sve vrste remenova i provodnika, 
mjenjači i diferencijali. Ljudi su razne uređaje napravili i po 
stanovima. Pokreću ih rukama i slušaju radio-program. Sve su to 
ipak rješenja nastala u nuždi i trenucima izuzetne visprenosti poje- 
dinaca. Konačnog rješenja za Goražde neće biti sve dok se ne 
osigura napajanje ovog područja električnom energijom iz hidro- 
centrale "Višegrad". 

NERINA. ? 


Hamed ef. Efendić, 


muftija goraždanski 


21.2.1995. 


Hamed ef. Efendić rođen je 1954. godine u Potočarima kod 
Srebrenice. Završio je Medresu u Sarajevu i studij orijentalistike u 
Prištini. U to vrijeme svršeni učenici medrese nisu se mogli upisati 
na sarajevski Filozofski fakultet. Službovao je u Dubrovniku, 
Srebrenici i Gračanici, te kratko radio kao prevodilac u Libiji. Jula 
'85. godine došao je u Goražde. U njegovom životu, sticajem okol- 
nosti, prepliću se sudbine ova dva grada, Srebrenice, u kojoj je 
rođen i Goražda, u kojem je doživio agresiju na Bosnu i 
Hercegovinu i njen narod u kojem se suočio sa najstrašnijim geno- 
cidom nad Bošnjacima i svemu što je bošnjačko i što uz to ima 
islamski predznak. 


EFENDIĆ: Samo dva dana prje početka četničkog napada na 
Goražde razgovarao sam sa svojim rahmetli babom - telefonom. 
Tada mi je rekao: "Naši mladići su odlučili pružiti otpor četnicima i 
oni neće dozvoliti da četnici zavladaju ovom općinom. Sine, ovo je 
ko zna koji put danas Bošnjake žele uništiti. Bit će ovo težak rat, ali 
ne treba gubiti nadu, jer mi ćemo, ako Bog da, pobijediti. Budi tu uz 
svoj narod i borite se." Ove babove riječi stalno su mi u mislima. 
Svima nama u ovim okruženim područjima treba puno 
mudrosti, strpljenja, reda, uzajamnog uvažavanja i pomaganja, više 
vjere u svim našim postupcima kako bismo olakšali svoj život i što 
bolje se organizovali u daljoj borbi do konačne slobode. Poruka 
svima nama jeste da nam vjera, narod i država moraju biti ispred 
svega, a naši hrabri borci, kao i porodice naših šehida i invalida 


prva briga. 


M Koji je doprinos vjerskih službenika odbrani od agresije na 
prostoru ovog muftijstva? 


EFENDIĆ: Svi imami koji su ostali na ovim prostorima, a većina je 
ostala predano rade na izvršavanju svih zadataka i dijele sudbinu 

ovog naroda. Jedan dio ih je direktno uključen u borbene redove 
naše Armije, a drugi obavlja poslove u Islamskoj zajednici. Četver- 
ica imama su ranjena u borbama, a dvojicu su ubili četnici, Safet ef. 
Koromana iz Višegrada, zaklali prvi dan Kurban bajrama '92. 
godine i Šaćir ef. Kurtovića iz Foče. 


M Pokazalo se već na početku agresije da je njen strateški cilj, 
na Drini posebno, uništenje svega što nosi islamski i bošnjački 
predznak. Imate li konkretne podatke o tome? 


EFENDIĆ: Na području ovog muftijstva uništene su, što paljenjem 
što miniranjem, ili na sličan način 72 džamije, 35 mesdžida, jedna tek- 
ija, sedam turbeta, 27 stambenih objekata Islamske zajednice, poravn- 
jana su mnoga groblja. Uništiti jednu Aladžu u Foči ili Sinanpašinu 
džamiju u Čajniču mogu samo barbari kao što su četnici. 


M Imam dojam da su zločini nad narodom još strašniji. Kolike 
su razmjere posljednjeg genocida? 


EFENDIĆ: Znano je da je ovo jedan u nizu genocida izvršenih nad 
Bošnjacima - muslimanima, Ali ovaj posljednji je najstrašniji. 
Međutim, svi pokušaji uništenja Bošnjaka na ovim prostorima su 
propali i tako je i sa ovim. Mi smo sve to uspjeli prebroditi i ovaj 
narod, uz Allahovu pomoć, sigurno više neće doći u slične situacije. 

Samo na obalama Drine ubijeno je i zaklano više hiljada 
Bošnjaka - muslimana. Drina je nosila tijela djece od nepune godine 
dana života i staraca od 90 i 100 godina. Bili su to stravični prizori. 
Sa prostora istočne Bosne protjerano je više desetina hiljada musli- 
mana koji se sada nalaze diljem svijeta. Na žalost, bilo je i onih koji 
su svoju naivnost vjerovanja četnicima platili životom. 


M Da li je naš narod politički dovoljno zreo i da li je izvukao 
pouke iz ovoga što mu se dogodilo? 


EFENDIĆ: Kada govorimo o političkoj zrelosti našeg bošnjačko- 
muslimanskog naroda, moramo se vratiti u prošlost, bar u zadnjih 
pedesetak godina i prisjetiti se koliko i šta je ovaj narod u tom peri- 
odu dobio u odnosu na njegove nacionalne susjede. Bilo mu je 

oduzeto pravo na ime, nije se mogao izjašnjavati onako kako se 
osjećao dugi niz godina, proganjan i hapšen nije imao pravo na 
svoje institucije bilo koje vrste, znanstvene, kulturne. Nije mu dato 
pravo da ima svoju historiju. Bio je to narod lišen svega: domovine, 
historije, svog nacionalnog imena mada je sve to imao, ali neprizna- 
to, i u toj i takvoj situaciji naš narod nije nikako mogao dobiti mjesto 
koje mu je pripadalo u jugoslovenskoj zajednici. 

Iz toga se vidi koliko je Bošnjacima bilo dozvoljeno i 
omogućeno razvijati svoju političku svijest. Međutim, nije se mogao 
ubiti duh našeg naroda. Onda kada se pružila prilika za političko i 
intelektualno okupljanje, počeli su nicati i prvi oblici povezivanja, 
najprije među našim intelektualcima, a zatim njihovo povezivanje sa 
narodom. Sa ovim je počeo i široki pokret političkog organizovanja 
Bošnjaka kao i političko i svako drugo otrježnjenje našeg naroda. 
Imajući u vidu šta je sve pripremano našem narodu i ono sa čim se 
suočio, kao i otpor koji je pružio, da se zaključiti da smo mi vrlo 
mudar i hrabar narod. Garantujem da bi mnoge, "civiliziranije" 
zemlje poklekle pred svim ovim nedaćama, a naš narod nije niti će 
pokleknuti i istrajat će u svojoj pravednoj borbi. Što se tiče pouka 
izvučenih iz zadnje tri godine, mislim da su one velike. Ovaj narod 
se ujedinio, spoznao da se sam mora boriti za svoj opstanak, svoju 
državu, vjeru i kulturu. Također je vidio šta mu nudi stara dama 
Evropa i svijet. Spoznao je ko su mu prijatelji, a ko neprijatelji i niko 
ga više neće moći gurnuti u zablude u koje je nekada bio gurnut. Naš 
narod je mudar i pametan, on je sve spoznao i on će sve ovo dugo 
pamtiti. Stoga se svi oni koji još misle da će moći manipulisati sa 
našim narodom dobro varaju. 


M Znači li to potpunu izvjesnost perspektive opstanka 
Bošnjaka na Drini? 


EFENDIĆ: Bošnjaci su odvajkada živjeli na Drini, za koju su se 
mnogi kroz historiju otimali i vodili ratove. Svi su oni vremenom 
odlazili, milom ili silom. Ostajali su samo Bošnjaci, jer je njih 
njedrila plahovita Drina. 

Znam da ovo pitanje interesuje mnoge, kako naše prijatelje, 
još više neprijatelje. Prvi put mi je ovo pitanje postavio jedan viso- 
ki funkcioner UN-a u Goraždu. I njemu sam tada rekao što i sad 

kažem - Bošnjaci su bili i oni ostaju na Drini, oni su tu bili juče, tu 
su danas i, akobogda, bit će vazda. Oni su svjesni da bez istočne 
Bosne i Bošnjaka sa Drine nema ni Bosne. A Bosne, kako vidimo 
ima i biće je, akobogda, uvijek, a sa njom i Bošnjaka na Drini. 


BE Koliko su oni daleko od slobode? 


EFENDIĆ: Zavisi šta ko podrazumijeva pod pojmom sloboda. Ako 
neko misli da je sloboda da samo oko njega ne puca i da ima hljeba 
i igara, onda se vara. Mi takvu slobodu ne smatramo slobodom. 
Tamo gdje su tako shvatili slobodu i tako se ponašali, pogotovo neki 
odgovorni ljudi, narod je doveden u teško stanje i to je skupo 
plaćeno. Mi to ovdje dobro znamo. 

Sloboda će biti onda kad oslobodimo svaki pedalj naše Bosne 
i Hercegovine, a oslobodit ćemo Bosnu kad udružimo sve naše 
snage, kad svi izađemo na borbene linije i prestanemo iz podruma 
kritikovati druge koji su sami sebe uložili za slobodu i mir. 

Valja nama dalje 


19.7.1995. 


Sada je već sasvim izvjesno da je agresor sudbinu koju je 
doživjela Srebrenica prije toga namijenio Goraždu. Zbivanja na 
terenu ubjedljivo potvrđuju ovu pretpostavku. Dotadašnja djejstva 
agresora, koja su bila uglavnom sporadičnog karaktera i tek povre- 
meno, prelazila u ozbiljnije napade i granatiranja grada pojačana su 
krajem maja višestruko. Pripadnici Unprofora su, također, češće bili 
na meti Mladićeve paravojske, a pojačan je i rad beogradsko-pal- 
janske propagandne mašine. Potom je uslijedilo grupisanje svježih 
snaga oko linije odbrane 81. divizije, posebno na desnoj obali Drine. 
Na tom prostoru je odbrana bila veoma "plitka" i naše jedinice su 
bile u izuzetno nepovoljnom taktičkom položaju. Osim toga, smet- 
nju uređenju odbrane predstavljali su punktovi Unprofora, čiji su 
pripadnici na nekoliko mjesta "'dežurali" zajedno sa četnicima. Tako 
se i dogodilo da četnici 28. maja zarobe 34 mirovnjaka. Tada je 
praktično počela ovogodišnja majsko-junska ofanziva na Goražde. 

Sve kontrolne tačke u zoni od tri kilometra na lijevoj obali 
Drine i većinu onih na desnoj četnici su zauzeli. Bolje bi bilo reći da 
su ih Britanci predali. Ipak, ključni položaj za odbranu istočne strane 
grada, kotu ''616" na Biserni, nakon povlačenja Britanaca, zauzeli 
su borci iz jedinice komandanta Salka Osmanspahića. Istovremeno, 
borci iz iste jedinice "uklinili"" su se u borbeni raspored neprijatelja 
na položaju Sjenica, a na jednom dijelu Parganske kose. Oba 
položaja su bila izuzetno teška za odbranu, izložena napadima sa tri 
strane, te artiljerijskim udarima sa lijeve obale Drine. Kota "616" 
zahvata veoma malu površinu i već u popodnevnim satima 30. maja 
četnici su artiljerijom izorali sav taj prostor. Branitelji nisu popustili 
i to je bio prvi od nekoliko presudnih momenata koji su utjecali na 
dalji razvoj situacije. Kasnije je komandir čete Enver Silajdžić 
pohvaljen. Dalje se sve odvijalo prema ranijim zamislima. 

U rano jutro 31. maja četničke snage koje su bile u pripremi 
napada ''razvaljene" su na značajnom objektu Samari, u zaledu grad- 
skog naselja Bare i na Tovarnici. Time je otklonjena direktna prijet- 

nja jugozapadnom dijelu grada i stvoreni preduvjeti da se isto uradi 
i na istočnoj strani. Glavninu posla odradili su borci iz jedinice 
komandanta Ahmeta Sejdića. Akciju su briljantno izveli Džemal 
Tutić, Huso Bašić, Muhamed Herak - Halka i saborci. Im- 
presionirala je njihova saradnja sa prostornim jedinicama. 

Nakon oslobađanja Samara i Tovarnice, težište četničkih 
napada na desnoj strani bilo je onih pedesetak metara koje su naši 
borci držali na Sjenici. Bilo je momenata kada se sve odlučivalo 
bombama. Muris Kadrić, Šemso Karović, Jakub Čehaja, Enes Velić, 
Rifet Obuća i svaki pojedinac koji je bio na tom dijelu ratišta nijed- 
nom nije posumnjao u odbranu. Koliko je bilo teško, vidjelo se tek 
kada je 11. juna oslobođena cijela Parganska kosa, te kota "702" i 
Mujovo brdo. U ovim borbama četnici su imali veliki broj pogin- 
ulih, a četiri tijela su ostala na našoj strani. Nije beznačajan bio ni 
plijen u naoružanju i opremi, ali je ipak najznačajnije da je 
oslobođeno nekoliko dominantnih objekata, izrazito popravljen 
taktički položaj naših jedinica i četnici na desnoj obali Drine 
odbačeni daleko od grada. Dostignute linije su veoma brzo inžinjer- 
ijski urađene i odbijeni neprijateljski pokušaji kontraudara. 

Sait Hasović, Esad Djedović i još nekoliko boraca izašli su u jeku 
borbe direktno na Prljagu i rastjerali četnike sa mjesta kojem je bilo 
skoro nemoguće prići. Ipak, glavninu posla uradio je Haris Kadrić - 
Bego. Ušao je direktno u četnički rov, razbio utvrđenje i, iako teško ran- 
jen, zarobio PAM. Nakon toga ostalo je bilo rutina. Taj PAM je cjelod- 
nevnom vatrom kontrolirao cijeli grad. Neki su se potom čudili kako je 
bilo moguće uraditi to što je Bego uradio. Ali, on tako ratuje od maja 
'92. godine. Uskakao je u rovove na Trbosilju, na Glamočevićima, na 
Strmici, svugdje na području istočne Bosne gdje je bilo četnika. Nakon 
ovog ranjavanja, veoma teškog, oporavio se nevjerojatno brzo. 

Glavna značajka svih junskih akcija je da su odrađene munje- 
vito. Posebno je to došlo do izražaja 16. juna. U vremenu od 4,40 do 
5,30 "pukla" je četnička linija između rijeka Prače i Drine, od 
Sudića do Goražda u dužini od 12 kilometara zračne linije. Uspjeh 

je bio toliki da je iznenadio i same borce pa nije maksimalno 
eksploatiran. Ponovo su pojedinci pokazivali izuzetne primjere 
herojstva. Omer Omerović - Beca uništio je na grebenu Vranovine 
magacin MTS-a, Dževad Adžem - Oskar kamion ''stodesetku" pun 
četnika, odradili su zadatke Munir Muharemović, Nezir Korda i 

Ramiz Nuhanović - Ramga. Jedan od ratnika sa Vranovine, Bido 
Jelić. kaže: "Tražili smo četnike da ih napadnemo i onda ih rastjer- 
ali za desetak minuta. Četnici su bježali s obje strane Drine i onda su 
ih silom vraćali iz Kopača". 

Četnici su ostali bez velikog broja vojnika. Pojedini koman- 
danti su bježali zajedno sa ostalima. Potpuno im je razbijen 
samostalni diverzantski odred Dragana Kunarca - Žage iz Foče. 
Pretrpjeli su teške gubitke i nakon toga se povukli. Atmosfera među 
našim borcima podsjećala je na onu iz ljeta '92. godine, kada su 
ovdje zabilježene "prve velike pobjede bh. Armije. Valja nama 


dalje", reče jedan od boraca sa prve linije. 


Sve starješine iz komande 81. divizije bili su 28. maja na terenu. 
U 14 45 sati četnici su zauzeli sve punktove Unprofora na lijevoj obali 
Drine. Britanci su još prije napustili punkt broj 8 na Mravima, koji je 
zaposjela Armija RBiH. Nakon uvjeravanja Britanaca da će korektno 
odrađivati svoj dio posla, položaj na Mravima im je vraćen. Pokazalo 
se da Britanci nisu održali obećanje i da su dozvolili da četnici zauz- 
mu i taj i sve ostale kontrolne punktove. Poslije toga je jedinica na 
desnoj obali Drine dobila naređenje da zaposjedne punktove na toj 
strani. Pargansku kosu je bilo nemoguće zaposjesti jer su četnici i 
unproforci imali zajednički položaj. Ali, ključni objekat bila je 
Biserna. Da su naši borci na Bisernu zakasnili samo dva minuta, 
vjerojatno istočnu polovinu grada više ne bi bilo moguće odbraniti. 
Nakon što su borci zaposjeli Bisernu, borbe za tu kotu trajale su dan- 
ima. Prvog, najkritičnijeg dana poginuo je na Biserni Kemo Karović, 
a teško je ranjen Nazif Hurić. U nastavku borbi na Biserni poginuo je 
Rašid Tutić. Koliko je bilo teško, najbolje govori podatak da Tutića, 
koji je bio teško ranjen, nije bilo moguće prebaciti do bolnice čitavih 
devet sati. A bolnica je smještena u podnožju Biserne, jedva pet stoti- 
na metara ispod kote "616". 

Nakon uspješno okončanih borbi u junu, najistaknutiji borci 
su nagrađeni ili pohvaljeni. Među njima. su bili: Džemal Tutić, 
Husein Bašić, Nezir Korda, Asim Kanlić, Nedžad Kostić, Mirsad 
Bezdrob, Muhamed Herak, Šemso Džanko, Sead Gabela, Rifet 
Obuća, Enes Odžaković, Muris Kadrić, Enes Velić i Nezir Šećić. 
Prva trojica su kasnije odlikovana " Zlatnim ljiljanom". 

"Nama ne treba mir, 
nama treba sloboda" 


9.9.1995., 


Kada je 11. jula pala Srebrenica, linije odbrane oko Goražda 
bile su dovoljno utvrđene da niko nije sumnjao u mogućnost njihove 
odbrane. Tek tada je u ovom gradu svima bilo jasno kakav su značaj 
imali uspjesi iz maja i juna i proširenje slobodnog teritorija, a, 
također, kakvu je katastrofu Goražde izbjeglo. Zato ovdje više niko 
nije očekivao poteze međunarodne zajednice. Još tokom burnih jun- 
skih zbivanja, vojnici UN bili su samo dodatni teret i briga više na 
ovom prostoru. Od šoka s kraja maja, unproforci se nisu oporavili do 
kraja svoga boravka u Goraždu. Kada se 5. i 6. augusta pojavio nji- 
hov glavnokomandujući, britanski general Ruperth Smith, bilo je 
očigledno da je njihov odlazak neminovnost. Kada su konačno počeli 
napuštati Goražde, prihvaćeno je to s ravnodušnošću. Niko nije stao 
pred transportere niti su kome suze potekle zbog njihovog odlaska. 
Ostali su upamćeni kao gotovo nevažni sudionici jedne teške epi- 
zode. I ništa više od toga. Ravnodušnost prilikom njihovog odlaska 
posljedica je konkretnih događanja na terenu. 

Kada više niko nije razmišljao o Unproforu ni o NATO avi- 
jaciji, u noći između 29. i 30. augusta čuo se zvuk aviona. Niko mu 
u gradu nije pridavao naročiti značaj. Čak i kada se kasnije čuo eho 
detonacija, malo je ko povjerovao da se dešava nešto ozbiljnije. 
Sutradan su ljudi prepričavali kako su bili ubijeđeni da je posrijedi 
novi artiljerijski napad agresora. I nakon konkretnih informacija, 
gradom je lebdio trag nevjerice. Nagomilana negativna iskustva 
dugo su utjecala na izostanak bilo kakve reakcije. Sve se svodilo na 
dalje iščekivanje. 

U tom iščekivanju bilo je razmišljanja da je NATO avijacija 
prvi put preduhitrila četnike. Njeni napadi bili su usmjereni na cil- 
jeve u predjelu Ustikoline i Rogatice. Nakon bombardiranja na vojn- 
im skladištima u Ustikolini izbio je požar. U popodnevnim satima 
30. augusta bombardiran je Jahorinski potok pored Pala i četiri puta 
pogoden relej na objektu Hodža oko 6,5 kilometara jugoistično od 

Pala. Nakon toga je jedan avion oboren. Pogođen je raketom i srušio 
se u predjelu Sjetline, devet kilometara jugoistično od Pala. Piloti su 
prethodno iskočili. 

Narednih dana ponovo su bombardirani agresorski vojni cilje- 
vi, komunikacijski sistemi i mostovi na prostoru svih općina jugois- 
točne Bosne izuzev Rudog. Najčešće su na udaru bili magacini u 
Ustikolini, te artiljerijski položaji u širem rejonu Ustikoline. Relej 
Stražica iznad Čajniča pogoden je direktno, također i objekat pored 
tv relaja na Trovrhu, a gađani su i artiljerijski položaji u njegovoj 
neposrednoj blizini. Samo u jednom naletu sa Jahorine se čulo osam 
detonacija. Četnici su gađali avione sa uporišta na Stocu, Kacelju i 
Nekopima. Ta uporišta su oko 22 kilometra udaljena od Goražda i 
neposredno uz njih je linija razdvajanja na zapadnom dijelu ratišta. 

Najjači zračni udari bili su u noći između 7. i 8. septembra. 
Gadani su vatreni položaji na Prvnju, desetak kilometara južno od 
grada i istureno komandno mjesto na Preljući, oko 13,5 kilometara 
jugozapadno. Obje ove lokacije su na desnoj obali Drine. Ali, glav- 
na predstava te noći odigrala se na lijevoj. U 22,40 direktno je 
pogoden most na Osanici, na petnaestom kilometru puta Goražde- 
Foča i srušena njegova polovina s fočanske strane. Istovremeno, 
gadani su mostovi u Foči i na Brodu kod Foče. U komandi 81. diviz- 
ije imaju podatke da je glavni fočanski most oštećen. Potom je 8. sep- 
tembra između 2,30 i 3 sata na područje između Ustikoline i Foče 
izbačeno oko 60 aviobombi. Sljedeće noći 17 aviobombi pogodilo je 
Stolac, jedno od najjačih četničkih uporišta na goraždanskom ratištu, 
a detonacije su se ponovo čule i sa fočanskog područja. Osim 
pomenutih lokacija, gadani su svi značajni radio-relejni objekti, 
posebno Kmur kod Foče. Zabilježena je i jedna detonacija u blizini 
višegradse brane. Kako se u neposrednoj blizini nalazi kasarna bivše 
jugo-vojske Uzamica, najvjerojatnije je taj objekat bio cilj napada. 

O efektima ovih avio-napada u Goraždu malo se zna. Možda 
i zbog toga, ali i zbog činjenice da su ovdje ranije euforije skupo 
plaćene, prevelikog oduševljenja nema. Isto tako, koliko god mir bio 
potreban ovom narodu, nova ženevska etapa nije dočekana kao 
bogzna kakav napredak, Mnogo jače uporište ima tvrdnja jednog od 
ovdašnjih komandanata (Zaim Imamović), koja je prošle godine 
objavljena u ovim istim novinama (Ljiljan): "Nama ne treba mir, 
nama treba sloboda", Pred tim saznanjem nakratko sve postaje 

nebitno. Zaboravljaju se teška humanitarna situacija i diplomatski 
napori, svjetske kalkulacije, NATO bombe i ženevski pregovori. 
Pred tom magičnom riječi "sloboda" , sve ostalo pada u vodu. Na 
takvo raspoloženje već su se privikli i borci iz Žepe koji su se, nakon 
žepske tragedije, uspjeli probiti do naših prvih linija. 


Mnogo širu verziju ovog teksta, pod naslovom " Finale će ipak 
biti na Drini" poslao sam redakciji "Ljiljana" 9. septembra '95. 
godine. Ne znam šta je s njim bilo, da li je i kada objavljen. Rečenicu 
iz naslova rekao je rahmetli Zaim Imamović nekoliko dana prije 
svog odlaska iz Goražda. Zaim je poginuo isti dan kada je napisana 
prva verzija ovog teksta. 

Ko nije bio u Goraždu 
ne zna šta je rat 


13.9,1995. 


Rečenicu iz naslova izgovorio je, prilično davno, dr. Goran 
Akšamija, jedan od goraždanskih hirurga koji je još u aprilu '93. 
došao iz Sarajeva na samo dva mjeseca i evo ostao do danas. 
Mišljenje doktora Akšamije nije usamljeno, a nije ga naročito teško 
ni braniti. Uz to mišljenje ide još jedno koje se ovdje sve češće glas- 
no izgovara: Bez Goražda nema Bosne. U kontekstu konkretnih zbi- 
vanja, ova mišljenja nikako ne znače pomanjkanje skromnosti ili 
višak lokalističkog naboja. Ona su jednostavno rezultat potrebe za 
povećanjem vlastitog samopouzdanja i, donekle, prevelike želje za 
valoriziranjem velike količine minulog rada. Zato u ovom gradu 
ništa ne odjekne jače nego kad slično mišljenje izreknu najviše poli- 
tičke ličnosti. 

Kada je predsjednik Izetbegović rekao da ćemo za Goražde, 
ako bude potrebno, ratovati i 15 godina, to je ovdje imalo značaj 
kakav bi još jedino moglo imati spajanje slobodnog goraždanskog 
teritorija sa drugim dijelovima države. Nakon te izjave nisu bile 
važne ni namjere agresora, ni odluke Savjeta sigurnosti, ni, ponekad 
nerazumljivi, zapadni diplomatski potezi, pa, konačno, ni cijena soli 
od stotinu maraka za kilogram. Ta izjava je prihvaćena kao realno 
vrednovanje, prije svega zasluga, a potom značaja koji za Bosnu i 
Hercegovinu ima ovaj grad. Ne zbog sebičnosti već zbog 
činjeničnog stanja, ljudi na ulici vole reći da smo jedino mi na Drini, 
i to sa njene obje strane i da, dok držimo Drinu, tako čvrsto zagrl- 
jenu, jezičak na čudnom političko-diplomatskom kantaru podobro 
naginje u našu korist. 

Nikada kao ovog ljeta kretanje ukupnog raspoloženja u 
Goraždu nije bilo u većoj mjeri podložno različitim utjecajima. 
Preplitali su se ogorčenje i osjećaj izgubljenosti zbog pada 
Srebrenice i Žepe sa nevjericom u djelotvornost bilo kakvog poteza 
svjetske zajednice, spoznaja vlastitih snaga nakon uspješnih junskih 
borbi i pomjeranja odrambenih linija naprijed sa ravnodušnoću zbog 

odlaska Unprofora, rezignacija nakon prvog pominjanja novog 
američkog plana za rješenje bh krize sa nevjericom nakon početka 
zračnih udara NATO avijacije. Pri svemu, ljudima je godila medijs- 
ka pompa oko Goražda. Ipak, ta medijska razmaženost je ponekad 
imala i negativnih efekata. Valjda zbog činjenice da je ono što su 
pričali svjetski zvaničnici najčešće bilo u suprotnosti sa dešavanjima 
na terenu, nevjerica je bila konstanta svakodnevnog raspoloženja. 

Mnogo značajniji od svega bio je prošlogodišnji dolazak pred- 
stavnika Generalštaba naše Armije i dovršavanje "uvojničenja" 
jedinica Istočnobosanske operativne grupe, a zatim njeno preformi- 
ranje u 81. diviziju. Gledajući sa ovog vremenskog rastojanja, to je 
bio jedan od ključnih momenata od kojeg je zavisila kasnija uspješna 
odbrana i efikasni kontraudari. Suština je bila i još je veoma jednos- 
tavna: moramo se odbraniti jer drugog izbora nemamo. 

Kada su krajem prošle zime ljudi u najugroženijim dijelovima 
grada i prigradskih naselja umjesto mogućnosti preseljenja počeli 
tražiti način kako da izgrade najbolji zaklon tu gdje žive, bilo je 
jasno da su se dogodili značajni kvalitativni pomaci i da se u 
Goraždu ne može ponoviti proljeće '94. godine. Tako sada četnici 
ponovo zaziru od goraždanskog ratišta baš kao i '92. i početkom 
'93. Ali, za razliku od tog vremena, danas u Goraždu nema oduševl- 
jenja - ni među narodom, još manje među zvaničnicima. Značaj 
trenutka, težina stanja u kojem se ovaj slobodni teritorij nalazi, te 
svjesnost vlastitih mogućnosti i snage utjecali su da se ranija eufori- 
ja ili pak osjećaj bezizlanosti zamijene razložnom trezvenošću. 
Pretočeno u jednostavno novinarsko razmišljanje, to znači da se u 
Goraždu na nov način gleda na međusobnu uvjetovanost lokalnih 
događanja i globalne situacije i da se, pored sveg lokalpatriotizma, 
prednost daje globalnim rješenjima. Pod tim dojmom su i udari 
NATO avijacje po položajima i komunikacijskim sistemima agreso- 
ra, bar u početku, izgledali sasvim blijedo. Ionako su došli sasvim 
neočekivano i, ako bi se tražio događaj koji je izazvao najviše izne- 
nađenje, onda bi to ovdje svakako bili najnoviji zračni udari NATO- 
a. Nevjerica je bila tolika da su mnogi čak i nakon objavljenih vijesti 
sumnjali da je oko Goražda posrijedi bio novi artiljerijski napad 
agresora. Sumnju je dodatno podgrijavao nešto raniji odlazak bri- 
tanskog bataljona mirovnih snaga. Oni su dobar dio svog boravka 
ionako utrošili kako bi nas ubijedili da ovdje i nije rat, da svaki dan 

neko ne gine i da ne moramo kopati rovove, braniti ovo što imamo 
i oslobađati ono što su nam okupirali. U Goraždu je bez njih lakše 
pojmiti da rat traje, da preduzeća i škole ne rade, da vode struje, tele- 
fona i još kojekakvih civilizacijskih tričarija nema već 1238 dana, da 
domaćice nemaju soli, šećera i ulja, te da je ljetina izdala. Njihov 
odlazak potvrđuje saznanje da su svi britanski, američki i bilo čiji 
planovi tek kulise, a svi unproforci, NATO avijacija, kontakt grupe 
i svjetski diplomati, rezolucije i savjeti samo epizodisti. 


NATO avijacija je na području jugoistočne Bosne djelovala 
na prostoru svih općina izuzev Rudog. Ciljevi napada bili su radio- 
relejni centri, mostovi i neki od artiljerijskih položaja, te skladišta 
vojne opreme i naoružanja. U tim napadima srušeni su releji 
Stražica kod Čajniča i Trovrh iznad Goražda, pogođeni su releji na 
Uhotića brdu kod Vitkovića i na Zebinoj šumi kod Ustikoline, te na 
objektu Hodža ispod Jahorine. Više puta je gadan Kmur kod Foče i 
Zlovrh kod Žepe. O rezultatima tih gadanja u Goraždu nema 
podataka. Srušen je most kod Osanice, na petnaestom kilometru 
puta Goražde-Foča i oštećeni svi fočanski mostovi. Najčešća meta 
napada bila su skladišta u Ustikolini. Pogođena su više puta, a u 
nekoliko navrata je izbio požar. Sa prednjih linija naše odbrane vid- 
jeli su se pogoci po radarskim sistemima na Jahorini i vojnim cilje- 
vima u okolini Pala, a detonacije su se čule i iz dubine okupiranog 
teritorija sa fočanske, kalinovačke, trnovske i sokolačke općine. 
Osim toga, gadana je kasarna Uzamica koja se nalazi u blizini 
višegradske brane i artiljerijski položaji četnika u rejonu Trovrha i 
na uporištima prema Foči. Agresor i pored napada nije izmjestio 
nijedno artiljerijsko oruđe. Redovno je gađao avione. Jedan je 
oboren oko sedam kilometara zračne udaljenosti od naših linija 
odbrane prema Palama. Sa četničkih položaja pojačavani su napa- 
di na civilne ciljeve sa svih lokacija koje su izvan zone dejstava avi- 
jacije NATO-a upravo u vrijeme bombardiranja. 

Mi ćemo ostati ovdje 


24.10.1995. 


Goražde je svjetsku medijsku i svaku drugu pozornost privuk- 
lo još na početku rata. Najprije uspješnom odbranom, a zatim oslo- 
bodilačkim akcijama u ljeto '92, potom velikom gladi i dostavljan- 
jem humanitarne pomoći zračnim putem. Kod Goražda su potom, i 
pored gubitka velikog dijela teritorija, ipak zaustavljene još dvije 
agresorske ofanzive. Kod Goražda su prvi put djelovali avioni 
NATO-a, a također ovdje je prvi put oboren jedan avion zapadnog 
vojnog saveza. Konačno, Goražde je i ove godine napadnuto prvo 
od tri zaštićene" zone u istočnoj Bosni. Svi koji su bili ovdje, a 
nakon pada Srebrenice i Žepe i svi ostali, svjesni su da niko iz glo- 
maznog UN aparata ne bi reagirao da su četnici uspjeli na Goraždu. 
Ovaj grad je ponovo bio u epicentru interesiranja, ali ne zbog toga 
što je napadnut, već zato što je odbranjen. Izgleda da ovu posljednju 
odbranu svjetski dušebrižnici nisu očekivali i stoga su Goraždani 
svu medijsku pompu oko svog grada u to vrijeme osjećali više kao 
model psihološkog pritiska nego kao dokaz dobronamjernosti. 

Skoro sve vrijeme agresije vođena je, očigledno pod strogim 
nadzorom Beograda i Pala, primitivna kampanja o zamjeni teritori- 
ja u kojoj je Goražde uvijek zauzimalo posebno mjesto. Ne ulazeći 
u osobne probleme svakog pojedinca koji godinama živi u potpunoj 
blokadi, bez struje, vode i svih osnovnih civilizacijskih stvari, 
očigledno je da je bila potrebna dodatna snaga da se sve izdrži. 
Uostalom, i sama činjenica da tako dug period potpune fizičke izoli- 
ranosti nekog grada do sada nije upamćen dovoljna je da Goražde 
bude objekt ineresiranja. 

Naviknuti na sva moguća negativna iznenađenja, Bošnjaci na 
Drini danas prihvataju s rezervom čak i svaki nagovještaj promjena 
bez obzira koliko obećavao. Zato je i najnoviji ulazak Goražda u 
svjetsku medijsku špicu mnogo zanimljiviji stranim diplomatama i 
novinarima nego Goraždanima. Čak i ako ovi drugi od toga izvuku 
neku konkretnu korist, sigurno je da učestale šetnje ambasadora, 
humanitaraca i tv-reportera preko mostova na Drini nisu usmjerene 

u pravcu u kojem bi Goraždani željeli. One su mnogo Više okrenute 
osobnim promocijama i zadovoljenju sujeta. Ali, ovdje ne treba 
zaboraviti još jednu, u ovom trenutku možda i najbitniju činjenicu. 
Te posjete na neki način ipak oslikavaju novi odnos snaga na bosan- 
skohercegovačkom ratištu, pa diplomate i novinari jednostavno ne 
žele ostati zatečeni razvojem situacije. Samo se tako mogu tumačiti 
posjete Goraždu francuskog i američkog ambasadora u razmaku od 
jedva 48 sati, te dolazak Chris Janowskog, Miriam Soschaci čitavog 
niza novinarskih ekipa na čelu sa CNN-om. Pitanje koje se najčešće 
čulo i djelovalo veoma sugestivno, bilo je: "Želite li otići odavde u 
slučaju da se otvori koridor?" Najčešći odgovor je opet bio: "Ovo je 
moj grad i ja ću ostati ovdje". U svijetu u kojem ništa nije slučajno 
posjete Jackollena, Menziesa, Amanpourove i ostalih mogle bi se 
smjestiti u okvir napravljen od ovog pitanja i ovog odgovora. Sve 
što se dešavalo mimo toga nalikovalo je jeftinom političkom 
komadu na sceni provincijskog pozorišta. Iza te scene u gradu su 
mnogo vćeu znatiželju izazvali francuski vojnici dijeleći bombone i 
kojekakve sitnice. Nisu propustili da naglase kako ih ne zanima 
ništa što ima veze s politikom. Njihov pokušaj da osjete puls ovog 
naroda uglavnom je sličan potezima dokonih ljudi koji traže povode 
i načine za bezazlene igre razbibrige. Drugačije i nije moglo biti, 
uzimajući u obzir ubjeđenja koja su sobom u Bosnu donijeli, 
nakaradne stavove i ocjene njihovih vlada sa kojima su ih ovdje 
poslali, a na kraju i bitno drugačiji psihološki sklop svijeta iz kojeg 
dolaze. Zato francuskim oficirima moja kćerka nikako nije mogla 
objasniti zašto ne može otići u Sarajevo ako je već tamo živjela prije 
rata. Nisu to mogli pojmiti iako su odavno sudionici krvave 
bosanske drame, znaju ponešto o geografiji i sasvim dobro psuju na 
bosanskom. Iako sve znaju, nikako im nije jasno da se iz ovoga 
grada već godinama nikuda ne može otići niti se u ovaj grad može 
ući. U oba slučaja, od njih ništa ne zavisi i njihovo prisustvo na 
Drini ima minoran značaj. 

Neki su ovdje pokušali između redova otkriti kakvu važnost 
imaju posjete ambasadora Jackollena i Menziesa. Teško je pov- 
jerovati da su prešli preko Romanije tek iz dosade, a ako je tako 
onda u pozadini njihovih šetnji goraždanskim ulicama stoji nagov- 
ještaj budućeg razvoja događaja u ovom dijelu naše države. U tom 
slučaju nije se moglo dogoditi ništa bolje od stroge policijske kont- 

role na ulazu u Goražde prilikom dolaska Jackollena, Janowskog i 
nekoliko novinarskih ekipa. Insistiranje na diplomatskom imunitetu 
i činjenici da su im akreditacije ovjerene na najvišem nivou izazvali 
su tek nešto sarkazma i, otprilike, ovakvu rečenicu dežurnog polica- 
jea: "Gospodo, to me ne zanima, ovo je Goražde ja vas ne poznajem 
i ako želite da uđete, izvolite pokazati dokumente". 

Mladi policajac je, vjerojatno i ne sluteći, ovim riječima 
dokazao da su akreditacije, ovjere, potpisi i garancije jedno, a zbi- 
vanja i stanje na terenu nešto sasvim deseto. U Goraždu se odavno 
više vjeruje u ovo posljednje. Niko više nije voljan da o njegovoj 
sudbini odlučuju nekakve nesigurne garancije i nečitki potpisi. 


164 


et 


Rezervat 


20.11.1995. 


Dejtonski pregovori ni izbliza nisu na Drini izazvali pažnju 
koja se poklanjala nekim ranijim. Nije to uvjetovano bivšim 
razočarenjima i budućom sumnjičavošću koliko nepodnošljivim 
osjećajem provođenja života u rezervatu. Češći ulasci humanitarnih 
konvoja i veće prisustvo humanitarnih organizacija, hiljade privat- 
nih paketa koje šalje rodbina iz Sarajeva i defilei značajnih ljudi 
svjetske politike i zapadnih medija kroz Goražde taj osjećaj tek 
donekle ublažavaju. Ma koliko čovjek ima dobre volje, ne može se 
kutarisati ružnih asocijacija koje iznova pojačavaju spoznaju da su 
sudbine desetina hiljada ljudi samo jedan od sasvim sporednih 
zadataka nekakvih ambasadora, portparola, specijalnih izaslanika, 
šefova misija, reportera, oficira, vojnika i šofera. Na kraju, bez obzi- 
ra na svu fleksibilnost, nevjerojatnu bošnjačku širinu i začuđujuće 
evropsko usmjerenje, teško da je ovdje neko sačuvao bar kurtoaznu 
ljubaznost. Bez osjećaja potrebe da objašnjavam, svakog dana mi je 
sve draže što je tako. 

Volio bih hiljadu i tristo dana zatvoriti u rezervat nekakve 
visokocivilizirane Engleze ili Šveđane, pa ih nakon toga upitati šta 
misle o najnovijim dostignućima nauke ili modnim trendovima za 
jesen-zimu. Uvažavajući svu njihovu tradiciju, shvaćanje odgov- 
ornosti i brige za ljudska prava, nisam siguran da se međusobno ne 
bi pojeli. S te strane, njihova angažiranost na rješavanju naših prob- 
lema nije samo obično licemjerje. Zgražanje nad onim što su vidjeli 
i što se ovdje dogodilo a još nisu vidjeli odavno prevazilazi granicu 
dobrog ukusa. Naravno, od njih niko ne očekuje poistovjećivanje s 
našom tragedijom, ali dok rasipaju novce koje je neko nama nami- 
jenio, mogli bi pokazati bar malo više dostojanstva, te nakratko zab- 
oraviti na prirođeni višak bahatosti. 

Ne vjerujući da će se to ikada dogoditi, sklon sam tvrdnji da 
je za Goražde od njihovih promenada mnogo značajniji bio nedavni 


dolazak Nijaza Hastora. 
Gospodin Hastor je Goraždanin koji je posljednjih desetak 

godina zaposlen u njemačkom '""Volkswagenu", i uspio, kako sam 
reče, iznad svih objektivnih očekivanja. Prvi je čovjek s ovog pros- 
tora koji je, nakon gotovo hiljadu i tristo dana blokade, uspio ući u 
Goražde putem preko Romanije. Mnogo zanimljiviji od načina na 
koji je ušao su motivi koji su ga doveli na Drinu. Ne zanemarujući 
njegovu emotivnu vezanost za grad u kojem je počeo školovanje, 
potrebu da vidi braću i želju da ponovo doživi šum Drine, stiče se 
dojam da su privredne sfere ipak glavni razlog njegovog dolaska. 
Izvan tih racionalnih okvira nazire se donekle i obaveza da se ljudi- 
ma u Goraždu, nakon svega što su preživjeli, pokaže kako nisu 
sami, i, s druge strane, da se utječe na one izvana kako bi počeli 
slično razmišljati. 

Može se ovdje raspravljati o ispravnosti tog poteza, ali ostaje 
nepobitno da je, i pored očiglednog razočarenja koje je, nakon 
viđenog, doživio, gospodin Hastor ipak bio mnogo ubjeđeniji od 
svojih domaćina da će u skorije vrijeme izvana biti poteza sličnih 
njegovom. Ovdje su ljudi svjesni da on dolazi iz drugačije sredine, 
u kojoj svaka mačka i svaki pas imaju udruženje koje o njima brine 
i da se zato njegov preveliki optimizam može tumačiti i tom činjeni- 
com. Isto tako kvalitet informacija koje ima i njihov broj, većini 
ljudi sa kojima je gospodin Hastor razgovarao, nedostupne su, pa bi 
s te strane njegov optimizam mogao biti veoma blizu objektivnosti. 
U tom slučaju i ubjeđenje da će veliki broj naših ljudi s one strane 
granice slijediti njegov primjer dobija svoj pravi smisao i značaj. 
Možda će sve biti jasnije onog trenutka kada se Hastor pojavi drugi 
put. To bi u Goraždu bilo shvaćeno kao gotovo siguran nagovještaj 
dolazećeg mira. 

Do tada, a možda i tada, u igri će biti sve kombinacije. 
Odgovori na pitanja stranaca su (i) iz tog razloga očekivani, a, osim 
toga, sasvim jednostavni. Tako je gradonačelnik Smajo Baščelija, na 
upit jednog stranog kolege: Šta će biti ako Goražde pripadne "repub- 
lici srpskoj"', staloženo i manirom iskusnog diplomate, koji apsolut- 
no vlada situacijom uzvratio: "Onda će biti rat". 

Zbilja, šta, ne samo Goraždu i ovdašnjem narodu, već svima 
kojima je Bosna i Hercegovina bliska onakava kakva je bila hiljadu 
godina, mogu donijeti ljudi poput Nijaza Hastora, a šta pregovori? 
Ali bez obzira kako mirovni posrednici pregovore priveli kraju i bez 
obzira koliko se ljudi uputilo stopama Nijaza Hastora, gospodin 

Baščelija je svojim odgovorom pogodio suštinu. Jer, ma šta se 
konačno potpisalo i ma koliko ljudi došlo ukoliko ne budu zadovol- 
jeni svi uvjeti za postizanje mira, od kažnjavanja zločinaca do 
povratka prognanika, taj mir neće imati punu vrijednost. Onda će 
zaista ponovo biti rat. To saznanje u Goraždu ima posebnu težinu s 
obzirom na manjak informacija i složenost ukupnog položaja ovog 
teritorija. U tom slučaju će i nedavna posjeta gospodina Hastora 
imati samo simboličku vrijednost, a tek će se u budućnosti potvrdi- 
ti uvjetovanost takvih posjeta s onim što svjetski diplomate, dosta 
nevoljno, pokušavaju uraditi godinama. 


Opširniju verziju ovog teksta, pod naslovom: " Onda će biti 
rat" poslao sam redakciji "Ljiljana" 20. novembra '95. Godinu 
dana nakon toga, rijetki su iz inozemstva došli u Goražde. Nisu se 
ispunila očekivanja Nijaza Hastora da će ljudi slijediti njegov prim- 
jer, a ni on se nije pojavio drugi put. U Goraždu još nema pitke 
vode, rad tvornica je simboličan, pa, iako je stanje mnogo bolje 
nego je bilo prije godinu dana, ljudi i dalje imaju osjećaj da su 
prepušteni sami sebi. 


167 


Hamid Bahto 


komandant 81. divizije 


1.12.1995. 


Hamid Bahto, brigadir Armije RBiH, rođen je 1961. godine u 
elu Vragolovi, općina Rogatica. Završio je Fakultet političkih nauka 
u Sarajevu, Odsjek narodne odbrane. Potom je radio u SO Maglaj, 
na Palama i u sarajevskoj općini Stari grad. Radio je u Štabu teri- 
torijalne odbrane i Sekretarijatu za narodnu odbranu. Rat ga je 
zatekao na mjestu komandanta Štaba TO SO Stari grad, koji je pre- 
rastao u Štab odbrane. Nakon godinu dana rata prešao je u Štab 
vrhovne komande, u obavještajnu upravu - odjeljenje za izviđačko- 
diverzantska djejstva, onda u Upravu za operativno-strategijsko 
planiranje i na kraju u Upravu rodova - odjeljenje pješadije. U sep- 
tembru '94. godine došao je u Goražde. Petog oktobra '94. postavl- 
jen je za komandanta Istočnobosanske operativne grupe, koja je 4. 
februara '95. godine preformirana u 81. diviziju. 


8 Čini se da je pokretljivost ključnih armijskih kadrova, 
naročito u početku rata bila, blago rečeno, nedovoljna. Zbog čega 
su oficiri izbjegavali da idu na teren? 


BAHTO: Ne bih se složio s tom konstatacijom. Komandni kadar 
Armije napustio je prostor Sarajeva čim su se stekli uslovi. Iz više 
razloga to nije bilo moguće uraditi ranije. U to doba jedini mogući 
izlaz iz Sarajeva bio je preko aerodroma, kroz snage Unprofora, 
koje su to sprečavale. Zatim, materijalna i logistička podrška bila 
je nikakva. Veći broj starješina nije imao mogućnost da izađe do 
Kaknja, Zenice ili Visokog. Zato se ne bih složio s vašom 
konstatacijom. Starješine koje su po stručnosti bile kompetentne 
da nešto urade, izašle su iz Sarajeva. Armijski general Rasim 
Delić na samom početku rata, pa brigadir Džambasović, pukovnik 
Buljubašić, general Rašid Zorlak, brigadir Polutak izašli su na 
prostore Zenice, Visokog i Kaknja gdje su uradili svoj dio zadat- 
ka koji je pred njih Štab vrhovne komande postavio. 

E Goražde je, ipak, uz uvažavanja sasvim objektivne realnos- 
ti, bilo zapostavljeno. Čime ste se rukovodili kada ste prihvatili da 
dođete u Goražde? 


BAHTO: Prije svega ja sam vojnik. Drugo, rođen sam 15 kilometara 
odavde, i, kao treće, moje idejno opredjeljenje za borbu koju vodi- 
mo prevagnuli su da dođem u Goražde, iako je to bilo skoro 
nemoguće. Moram vam skrenuti pažnju da sam u junu '93. godine 
sa  Vehbijom  Karićem, Zaimom  Backovićem, Nešetom 
Muminagićem i Džemalom Najetovićem trebao doći u Goražde sa 
" zadatkom da sagledamo stanje, pružimo pomoć tadašnjoj komandi 
Istočno-bosanske operativne grupe i predložimo mjere za otklanjan- 
je uočenih propusta. U toj grupi trebalo je da bude i rahmetli Zaim 
Imamović. Kada smo došli na Grebak, sreo sam na Hadžića brdu 
Hasa Turčala i tu smo se on, Vehbija i ja dogovorili o putu u 
Goražde. Trebalo je da Haso taj dan ode sa 40 vojnika i da se 
narednog dana vrati po nas. Tada nas nije htio povesti jer se svi 
nismo bili sakupili. Haso je otišao, ali se više nije vratio. Put do 
Goražda bio je presječen mnogo ranije, a kasnije se ispostavilo da je 
Haso poginuo. Zbog toga tada nismo ušli u Goražde. 

Dalje, većina moje familije ostala je na ovim prostorima, moj 
narod koji je dao ogroman doprinos odbrani i u jedinicama dok sam 
bio u Starom gradu. Znajući strateški značaj rijeke Drine za očuvan- 
je BiH, odlučio sam da dođem u Goražde i iz tog razloga. 

Ispred GŠA određena je grupa starješina koja je trebalo da 
dođe u Goražde, a među njima sam bio i ja. Nisam mislio da ću 
biti prvi čovjek tadašnje Istočnobosanske operativne grupe, jer 
je u početku bilo riječi o drugom čovjeku. Ja sam bio tek treći 
koji je predviđen za ovu funkciju. Prvo je u kombinaciji bio 
Sead Delić, zatim Nedžad Ajnadžić, pa ja. Na zadatak je krenu- 
lo deset ljudi. Četverica su odustala na Treskavici: Prljača, 
Vranj, koji se, nakon obavljenog posla, vratio, a planirano je da 
šest ljudi ostane u Goraždu. Pripremali smo se 21 dan i svi su 
govorili da je to ludost. Nakon priprema doveli smo jedinicu u 
rejon Bjelašnice i potom pet dana i noći pješačili do Goražda. 
Vodio nas je Abid Turčalo. 

) M Da li ste znali kakav Vas zadatak očekuje i jeste li imali viz- 
iju šta ovdje treba uraditi? 


BAHTO: Saznao sam da treba da idem u junu '94. godine, ali, kako 
nisam Znao da ću biti prvi čovjek, nisam ni obraćao naročitu pažnju. 
Saznanja su bila paušalna. Kasnije sam proučio neke akte i stekao 
određenu viziju, tako da sam otprilike znao šta me čeka u Goraždu. 
Znao sam da je zadatak težak i složen. Istočnobosanska operativna 
grupa je bila u okruženju, bez logističke podrške, bez dovoljno 
MTS-a ii sve to skoro tri godine. Vojska je bila gola, bosa, sa slabim 
rezervama municije, hrane, sredstava za protivoklopnu borbu. 


M Jeste li zadovoljni onim što je do sada urađeno? 


BAHTO: Može biti moje subjektivno mišljenje, ali ja sam zadovol- 
jan. To pokazuju i rezultati na desnoj i lijevoj obali Drine, aktivnos- 
ti koje traju svih ovih 14 mjeseci. Učinjenim do sada stekla se sig- 
urnost kod naroda. Organizacijsko-formacijske pripreme, transfor- 
macija Armije, inžinjerijsko uređenje teritorije u zoni odgovornosti 
81. divizije, bolja logistička podrška od strane GŠA, bolja opreml- 
jenost oružjem i municijom, intendantskom i sanitetskom opremom 
je ono zbog čega sam zadovoljan. 


M U poređenju sa ostalim ratištima koja Vi poznajete, po 
čemu se goraždansko razlikuje? 


BAHTO: Po tome što je odsječeno od ostalog ratišta, nalazi se u 
dubokoj izolaciji, nema logističke podrške kopnenim putem, nema 
mogućnosti manevra naših jedinica, primorani smo da konstantno 
izvodimo odbrambena dejstva, ne možemo da odmaramo jedinice. 

— MO borbama tokom prošlog ljeta van ovog prostora ne zna se 
skoro ništa. Kako je u Goraždu bilo prošlog juna i šta je presudno 
utjecalo na ovakav rasplet? 


BAHTO: Aktivnosti koje j e izvodila 81. divizija u maju i junu ruko- 
vođene su potrebom da se mora uraditi nešto na proširenju slobodne 
teritorije i da se agresorske jedinice odbace od grada, sa Prljage, 

Kolijevki, Samara, iznad Krsničke stijene. Samo jedan PAM je para- 
lisao život u gradu. Stoga smo se odlučili za poduzimanje borbenih 
dejstava kako bismo odbacili neprijatelja sa tih položaja. Komanda 
81. divizije donijela je odluku o izvođenju borbenih dejstava na 
desnoj, ali i na lijevoj strani rijeke Drine, što se pokazalo ispravnim. 
Moram istaći da su se u to doba na nabrojanim tačkama nalazili pri- 
padnici međunarodnih snaga, britanskog i ukrajinskog bataljona, 
zajedno sa četnicima, i dozvoljavali su im da dejstvuju iako su bili u 
zoni od tri kilometra. Dva dana prije nego su počela ofanzivna bor- 
bena dejstva četnici su otjerali unproforce sa OP broj 8 i taj dan kada 
su Englezi napustili punkt broj 8 mi smo ga zauzeli. Međutim, 
sljedeći dan komandant britanskih snaga tražio je da oni ponovo 
zaposjednu taj punkt, što sam ja odobrio nakon njihove garancije da 
će se oni suprotstaviti četnicima. Ali, to se pokazalo netačnim. Već 
drugi dan četnici su zaposjeli sve punktove na lijevoj obali Drine, 
zarobili 34 britanska vojnika i osam transportera. Čim sam to saz- 
nao, naredio sam komandantu Salku Osmanspahiću da u roku od pet 
minuta mora zaposjesti punktove na desnoj obali Drine, a naročito 
objekat Bisernu. Taj objekat smo zaposjeli na vrijeme, a za samo dva 
minuta smo preduhitrili četnike. Oni su bili na Parganskoj kosi i 
Samarima. Kasnije su borbe za Bisernu trajale čitav dan. 
Komandant britanskih snaga rekao je da je naša odbrana Biserne tog 
dana bila fenomenalna. 

Shodno mojoj ranijoj odluci, pozvali smo komandante 
Ahmeta Sejdića, Salka Osmanspahića i Merseda Prljaču i izdali im 
precizne zadatke iz odluke da se moraju uzeti sljedeći objekti na 
desnoj strani rijeke Drine: Krsnička stijena, Samari, Kolijevke, 
Tovarnice. To je urađeno već sljedećeg dana. U munjevitoj akciji 
naših jedinica, u rano jutro ovladano je objektima, čime su stvoreni 
uslovi da se uzme Parganska kosa. U to doba paralelno se radilo na 
lijevoj obali Drine, od rijeke Drine do Prače i naše jedinice su, 
također, imale uspjeha. Zaposjele su liniju Našćenje, Grad, Debelo 
brdo, Trovrh, ali zbog loše veze i nemogućnosti ulaska jedinica koje 
je trebalo da se spoje sa jedinicama koje su zaposjele Trovrh, ove su 
morale da se izvlače iz okruženja i vrate na početni položaj. Sve se 
to dešavalo 31. maja. Parganska kosa je uzeta 11. juna, direktno po 
frontu, bez ubacivanja, što je bilo praktično nemoguće, ali pokazalo 
se ispravnim. Na lijevoj strani uzeli smo dominantan objekat 

Vranovinu i popravili takički položaj. Zbog širine fronta napada 
gdje su bile angažovane jedinice komandanata Sejdića, Prljače i 
Zakira Jamaka, nismo uspjeli očuvati čitavu liniju od Drine do 
Prače. Bilo je što objektivnih, što subjektivnih problema koji su 
vladali u našim jedinicama, ali je nedostatak sredstava veze ključ što 
nije postignut veći uspjeh. Zbog izrazito brdovitog zemljišta koje je 
ispresijecano nije se moglo komandovati tako da u određenim peri- 
odima nismo znali koje su jedinice izvršile zadatak, pa ni koman- 
dant pravca ni komandant divizije nisu mogli izdati odgovarajuće 
naređenje. Drugi problem se desio na Sjenokosu, kada je granata na 
jednom mjestu ubila šest naših boraca, a druga još dvojicu. 
Najvjerovatnije da je prva bila naša granata koju je aktivirao metak. 


M Već je i u svijetu poznat simbolički značaj Drine. Vaša jedini- 
ca je jedina koja ima zonu odgovornosti i na desnoj obali ove rijeke. 
Može li ta simbolika u nekim momentima biti presudni faktor? 


BAHTO: U određenim momentima može. Drina ima određen his- 
torijski značaj. To je i prirodna prepreka i granica gdje se dijele 
interesne sfere Istoka i Zapada. 


8 Šta je 81. divizija danas? 


BAHTO: To je jedna združeno-taktička jedinica, izuzetno jaka, sa 
dobrim pozicijama za odbranu, djelimično opremljena, naoružana i 
sposobna za izvršavanje svih zadataka. Garant je očuvanja ovih pros- 
tora i mira na ovim prostorima. Isto tako je i jedinica koja je u daleko 
najtežim uslovima rasla i narasla i koja ima uspjehe i rezultate samim 
tim što je očuvala svoj teritorij, a u zadnje vrijeme i proširila. 


M Šta je čini posebnom? 
BAHTO: Posebnom je čini sam položaj regije, moral boraca, star- 


ješina, a i stanovništvo koje je dalo znatan doprinos u odbrani ovih 
prostora, i sve to bez ikakve logističke podrške. 


172 


( 


_ 
MI 
Paka 


MG 


—_? 


? 


ATOM 
Ž k ; 
we) 


Ok 


/i 


2 SZ U '; NaN = 
KO GREENE a SEN ZLT LEA ata PARE 


MINE 11151: 


Veliki dan 


30.12.1995. 


Parkiralište ispred Robne kuće podsjećalo je na cilj velikih 
maratonskih utrka. Narod je satima strpljivo čekao da vidi rasplet 
nečega što se odvijalo daleko i trajalo dugo. Prepuni su bili gradski 
trgovi, glavne i sporedne ulice, balkoni i mostovi, bašče i trotoari. 
To dolazeće dešavanje nekima je možda bilo samo zanimljivo, ali 
ono je ovdje nagovještavalo kraj jedne i početak druge etape. Bio je 
to onaj nagovještaj o kojem se najradije mislilo i govorilo, koji je 
svima bio drag i nekako blizak. 

Imam osjećaj da je i ostarjelom goraždanskom asfaltu hladno, 
čini mi se da će Drina nazepsti i uhvatiti prehladu, a da će ovi ljudi 
u svom dostojanstvenom čekanju ostati isti do beskonačnosti. Oni su 
ovaj magični trenutak sanjali skoro četiri godine, mislili su o njemu 
j kada je izgledalo da je zauvijek izgubljen, vjerovali su da će doći 
kada mu se najmanje nadaju i da će biti osoben, veličanstven, 
ovakav kakvim su ga oduvijek zamišljali. Nosili su negdje u prikra- 
jku misli tragove strepnji, osjećali su na momente nelagodu, ali 
duboko u sebi, znali su i vjerovali da je to ono o čemu su maštali. 

Kada nekoliko hiljada ljudi, na reskom decembarskom mrazu 
od ranog jutra čeka tako mirno, dostojanstveno i uporno, onda mora 
da to čekanje ima neki duboki smisao i da ljudi s razlogom žele biti 
svjedoci tog dragocjenog dolazećeg trenutka. Žele ga ostaviti u 
pamćenju onakvog kakav bude znajući da se takvi trenuci događaju 
rijetko i vjerujući da se ništa ne može ponoviti. 

Kada se prvi autobus pomolio na krivini kod donjeg mosta, 
masa se zatalasala kao kad na finalnoj nogometnoj utakmici' 
domaćeg centarfora obore u šesnaest metara. Ljude je obgrlilo ono 
neobjašnjivo oduševljenje u kojem ne vladaju svojom pameti ni pos- 
tupcima i u kojem im, bez vidljivog razloga, nije žao umrijeti. Bilo 
im je toplo u danu u kojem se Drina mogla prehladiti, voljeli su ovaj 
neugledni parking i došlo im je da ljube pohabani asfalt ispod 
točkova autobusa, Bili su na granici nesvjestice i onih neslućenih 
čovjekovih mogućnosti, bili su dovoljni sami sebi i činilo im se da 

je vrijedilo prepatiti sve goraždanske ratne godine za ovaj jedan dan, 
za ovaj trenutak u kojem su se tu pred njihovim očima sudarile isti- 
na i pobjeda, za trenutak u kojem su ponovo osjetili da su živi, da je 
sve prošlo i da počinje ona druga etapa koju su tako istrajno čekali. 

Držalo ih je to osjećanje i u trenucima dok su Francuzi izlazili 
iz autobusa, dok su objašnjavali ko su i odakle su; nije ih napuštalo 
ni kada su francuski studenti počeli istovarati pomoć koju su dove- 
zli. Tek se poneko sjetio da upita ima li još autobusa, gdje su oni što 
su krenuli iz Sarajeva, hoće li uopće doći. Ljude je ponovo pritisla 
slutnja da možda i ovaj, 1336. dan, čekaju uzalud. 

"Ovo nisu naši autobusi", prosuo se šapat i prostrujao ulicama, 
masa se uznemirila, ljude je steglo ogorčenje, splasnuo je onaj 
prvotni zanos i odjednom je sve opet bilo isto. U narodu je zastao 
osjećaj propuštene šanse, nagomilale su se protekle godine, i mjese- 
ci, i dani, razmnožila se čekanja, pa se porodio neki tegobni osjećaj 

koji im je odnekud poznat ali čije značenje još nikad nisu do kraja 
dokučili. Osjećali su se ti ljudi na promrzlim goraždanskim ulicama 
kao navijači tima koji je bio bolji, a ipak izgubio utakmicu, ličili su 
na maratonca koji je prvi istrčao utrku, pa onda neobjašnjivo pao 
metar prije cilja i više nije mogao ustati, na skijaša koji je imao 
najbolje vrijeme ali je promašio posljednju kapiju, ličili su na dijete 
kojem je lopta ispala pravo u riječnu maticu, nalikovali su na sebe, 
na vrijeme u kojem žive i 1336 dana goraždanske blokade. 

"They had a trouble", kažu Francuzi. 

"Doći će, prevodi neko, moraju doći, samo su imali problema." 

Nevjerojatno je kako ljudima u važnim trenucima na um pada- 
ju sitnice, kako ih gotovo uvijek zanimaju sasvim sporedne stVari. 
Odjednom više nije bilo značajno to što su čekali da se dogodi, nije 
bio važan kraj jedne, skoro četiri godine duge drame, i nagovještaj 
mnogo boljeg života. Mnogo je važnije postalo ono što se dogodilo 
negdje na putu od Sarajeva do Goražda, 

I svi su već imali svoju verziju, svi su znali detalje, najsitnije 
pojedinosti i govorili su ih u povjerenju samo najbližem do sebe, da 
niko drugi ne čuje, da masu ne zahvati panika, da se ne otkriju pov- 

jerljive stvari. Gradom se razišla strepnja kao kada magla siđe s brda 
pa se nataloži u dolini i ostane tako danima u svim onim tijesnim 
sokacima i uličicama izazivajući u ljudima skučenost i nelagodu. 
Analizirali su ljudi svaki od stotinu kilometara puta između dva 

grada koji su autobusi trebali proći, izučavali su svaku krivinu, uspon 
i nagib, raspitivali o mogućnosti odrona, pominjali incidente i na 
kraju bili ubijeđeni da jedino oni znaju istinu. 

Kada je kolona ušla u grad, mraz je već pomeo suze s lica, sve 
što je pripremljeno za doček u trenu je zaboravljeno, aplauz u 
početku stidljiv, skoro mehanički, prerastao je u polusvjesno davan- 
je oduška tjeskobi, u izliv 1336 dana sputavane i pritajene radosti. 
Izmiješali su se autobusi i transporteri, oni što čekaju i oni koje 
čekaju, nahrupilo je vrijeme, ono davno, zaboravljeno i sudarilo se sa 
tim predugim čekanjem. 

Ovo je veliki dan za Centrotrans", izgovorio je vozač prije 
nego je dodirnuo tle. Svi su govorili i skoro niko ga nije čuo. 
Snimatelj BBC-a pažljivo je birao detalje. Kratki, prohladni decem- 
barski dan bio je veliki, najveći dan za hiljade ljudi. Bio je jednako 
značajan i za one koji su ostali u svojim kućama. U tom danu umir- 
ili su svoju savjest i pronašli dokaze da je vrijedilo preživjeti posljed- 
nje četiri godine, u tom danu pronašli su ponovo sebe. 


Tridesetog decembra '95. godine nekoliko hiljada ljudi u 
Goraždu čekalo je na gradskim ulicama , nakon skoro četverogo- 
dišnje pauze, najavljeni dolazak autobusa iz Sarajeva. Međutim, 
prije njihovog dolaska u Goražde su stigli autobusi sa francuskim 
studentima koji su dovezli pomoć ovom gradu. Njihov dolazak izaz- 
vao je, u prvi mah, razočarenje kod onih koji su čekali. Svi su mis- 
lili da su ponovo prevareni i da autobusi iz Sarajeva uopće neće 
doći. Umirio ih je tek njihov dolazak sa više sati zakašnjenja. Od tog 
dolaska autobusi, uz manje ili više problema, saobraćaju između 
Goražda i Sarajeva. Unatoč tome, mora se priznati da je Goražde i 
danas grad u blokadi. Prva mirnodopska godina nije donijela 
rješenje te blokade. Zato će neizvjesnost još dugo biti saputnik 
Goraždana, a svako putovanje u ovaj grad povezano sa mnogim 
nepredvidenim okolnostima. 

Priče iz 
sjećanja 


1. Svjedok 


30.8.1993. 


Zakleo bih se da sam juče, prolazeći porušenim gradom, u jed- 
nom momentu osjetio miris lubenice, onaj prijatni, slatkasti vonj 
koji na dijeljenju augusta i septembra tako neumitno označava kraj 
ljeta. I prvi put mi se ovoga ljeta kroz svijest promaknula misao da 
to svih prethodnih godina po pijacama, gradskim parkovima, ulica- 
ma i trgovima nisu mirisale prezrele lubenice, već se tim mirisom 
jednostavno oglašavala dolazeća jesen. Godinama me proganja ta 
vječnost nekog bezimenog trenutka koji se ponavlja, uvijek u isto 
vrijeme i na isti način, mimo naše volje i mogućnosti da na njega 
utičemo. Tako je bilo hiljadama godina prije nas i tako će se nas- 
taviti nakon što nas ne bude. Mi smo u svijetu samo svjedoci i pro- 
matrači. Prekratko trajemo da bi naše prisustvo bitno uticalo na opći 
tok stvari, a opet predugo da bismo se poredili sa bezbroj onih sit- 
nih, nemjerljivo kratkih trenutaka koji, povezani u beskonačnom 
nizu, predstavljaju vječnost. 

Dok pri oskudnom akumulatorskom osvjetljenju pišem ovaj 
tekst, iza Gradine, iza onog, u vojnom pogledu, tako značajnog 
mjesta koje četnici napadaju svih ovih 16 mjeseci, izlazi pun mjesec. 
Prisjećam se jedne poznate pjesme i ponovo mi u misli dolaze 
lubenice, ponovo svim čulima kušam njihov nestvarni miris i pitam 
se da li haluciniram. Kao priviđenja, u magnovenju prolaze neka 
davna ljeta i davne jeseni. Kao da čujem zujanje bumbara i vidim 
umorne prodavače, nestašne djevojčice i obijesne dječake. Stara 
željeznička stanica na pruzi uzanog kolosijeka u Ustiprači, prenatr- 
pani vozovi, pisak parnjače i crvena kapa otpravnika, omanji 
restoran, slastičarna, ukrštanje vozova, putnici, gužva, presjedanja, 
čekaonica, umašćeni željezničari, cika djece i brdo lubenica ispod 
drvoreda, Sve te drage slike davno su izgubile svoj značaj. Prije 15 
godina ukinuta je pruga uzanog kolosijeka i zauvijek je sa staničnog 
ozvučenja iščezlo ono nostalgično "Putnički voz iz Čukarice za 
Sarajevo dolazi na drugi kolosijek". 

Samo je stanična zgrada, masivna i postojana, ista kao i prije 

mnogo godina. Sa izblijedjelim natpisom "Ustiprača" sa dvije strane 
i redom visokih platana sa one gdje su nekad bili kolosijeci, nije 
služila svojoj osnovnoj namjeni, ali je uveliko bila u funkciji. Niko 
od onih koji su upamtili sve ratove u ovom stoljeću nije se sjećao da 
li je starija zgrada ili platani oko nje. Nesumnjivo je da oboje pamte 
Veliki povodanj" s kraja prošlog vijeka, mnoge vojske, režime i sis- 
teme, oduševljenja poslijeratnih izgradnji i nova rušenja. U njihovoj 
hrapavoj, ispucaloj kori i na oštećenoj fasadi urezana su lica izb- 
jeglica, tih ubogih ljudi koji nemaju ništa do tanane nade da će 
možda preživjeti i strepnje da ih ne zadesi još veća patnja. 

Šta li je razmišljao austrijski projektant dok je po Bosni gra- 
dio pruge i iste ovakve željezničke stanice i pristaništa na skoro 
svakom mjestu gdje je prostor dubokih bosanskih kanjona dozvol- 
javao? Ko su bili ljudi što su prije više od stotinu godina zasadili i 
sačuvali tanke i osjetljive stabljike platana; da li su slutili koliko će 
ih te, tada krhke, biljke nadživjeti, šta će sve upamtiti i kako će 
završiti? O tome sam prije mnogo godina razgovarao sa dvije mlade 
Holanđanke. Ne sjećam se više njihovih imena niti kako je završio 
papir na kojem sam zabilježio njihove adrese, čini mi se da se sve 
dogodilo u prošlom vijeku ili za nekog davnog života koji sam neka- 
da proživio i čijih se detalja sada sjećam. 

Djevojke su odlično plivale, slabo govorile francuski i jela im 
se lubenica. Sjećam se bljeska čeličnog sječiva noža na septem- 
barskom suncu, jarkocrvene iznutrice velikog sočnog ploda, klupe 
ispod platana i debele, vlažne hladovine. Mislim sada o te dvije 
dugonoge Holanđanke, i, dok se mjesec sve više diže iznad Bosne, 
čini mi se da onaj nož, onako oštar i stravično blještav, kojim je pro- 
davač prije mnogo godina rasjekao lubenicu, oduvijek ima sasvim 
drugačiju namjenu. Pitam se znaju li to one dvije strane djevojke, 
znaju li da takvim i još većim, još strašnijim, oštrijim i blještavijim 
noževima i raznim monstruoznim napravama i sječivima, u zemlji 
koju su u mladosti pohodile, kolju djecu. Znaju li, Bože, da je to 
treći pokolj za posljednjih 80 godina? O tome za onih nekoliko dana 
koje su provele na ušću Prače u Drinu nismo razgovarali. 

Miješaju mi se slike kada smo jeli jarkocrveno srce lubenice 
sa slikama stradanja mog naroda, onaj pucketavi, reski zvuk dok 
veliki nož rasijeca njenu tvrdu koru i kasapi njeno tkivo sa samrtnim 
hropcem hiljada djece koja su stradala i još stradaju u ovoj zemlji. 

Volio bih ponovo vidjeti dvije lijepe strankinje i saznati šta one, iz 
daljine i sigurnosti svojih holandskih domova, misle o ovome što se 
ovdje događa. Znaju li da više ne bismo mogli sjediti na onoj klupi 
u hladovini platana, gdje smo prije mnogo godina jeli lubenice, niti 
bismo mogli plivati u Drini na istim mjestima i preko istih brzaka. 
Mogli bismo jedino otići na brdo sa druge strane rijeke i iz sigurnog 
zaklona čeznutljivo pogledati prema mjestu gdje je nekad bilo nasel- 
je. Tamo više nema nijedne kuće, nijedne zgrade, nema škole, pro- 
davnica, pa čak ni stare željezničke stanice. Presuđeno im je i spal- 
jene su na lomači, kao što su u srednjem vijeku spaljivali vještice. ' 
Ostali su samo ugljenisani i začađeni zidovi, zgarišta i iznova 
zgarišta. Uradili su to oni što su zamijenili nasmijane momke koji su 
iz Čukarice i svih Čukarica s one strane rijeke Drine starim, 
neuništivim ''ćirom" putovali do Sarajeva. Ovi drugi su, umjesto 
vozom (odavno ga nema), stigli tenkovima i transporterima, dovuk- 
li su topove i haubice, postavili minobacače i snajpere. Rukovođeni 
svojim primitivnim porivom, ti vojnici, ti ljudi-neljudi, ti piromani i 
obožavatelji ništavila zapalili su sve što je moglo gorjeti. 

U svim ratovima koje je upamtila, veliku svijetloplavu zgradu 
niko nije dirao. Svi su znali da ima opću namjenu idanije ni naččijoj 
strani. Nijedna vojska nije dirala ni moćne stogodišnje platane. 
Nijedna do ove. Svima je prijala hladovina njihovih krošnji i 
očaravala ih dugovječnost njihovih stabala. Ovoga ljeta nije bilo 
hladovine pod krošnjama platana. Izgorjeli su zajedno sa zgradom 
oko koje su pravili veličanstvenu kolonadu, 

Dok s mučninom u pamćenju pokušavam da pojmim krivicu 
stanične zgrade i starog drvoreda, dok "k'o lubenica pun mjesec" 
lebdi iznad Bosne, zaiskri mi misao da su tu zgradu i taj drvored 
zapalili i uništili zato što je napravljena davno, za austrijskog vakta, 
što pamti mnogo i dugo, ali većeg smeća i veće pogani od njih nije 
upamtila, Htjeli su da s uništenjem svega što je bilo čije drugo 
izuzev njihovo i zločinačko, unište i to pamćenje, postojano i 
optužujuće, tog svjedoka zločina koje su počinili i koje još čine. 

Ćutim još jednu ratnu noć nad Goraždem i plašim se da se ova, 
puna mjesečine, ne pretvori u noć duhova i vještica, noć ubica i 
aveti, kao i mnoge prije nje. Strah me i ne mogu da zaspim, ali se 
radujem što sam otkrio suštinu. Oni se boje svjedoka i zato pale sve 
pred sobom, zato bagerima vade kamenje iz temelja zgrada, škola i 

džamija, zato kamionima dovoze zemlju i zasipaju tragove. Oni se 
toliko boje da će uskoro početi da se ubijaju međusobno, vjerujući u 
svojoj paranoji da sve svjedoke treba pobiti. Bilo mi je drago to saz- 


nanje, lahko sam zaspao i preporođen probudio posljednje augus- 
tovsko jutro. 

2. Pasji život 


3.9.1995; 


Budio sam se dugo i teško. Još teže se svježi septembarski dan 
odvajao od noći. Izgledalo je da su se spleli u magli i da će tako 
spleteni ostati dugo, predugo, dok se ne desi nešto nepredviđeno i ne 
uspostavi prirodni slijed događaja. Kroz razlupano prozorsko okno 
u sobu su se uvlačili pramenovi magle i unosili jutarnju vlagu i miris 
jeseni. Iz susjedstva su provirivale konture krovova. Razaznavali su 
se oštećeni crijepovi, pokidani oluci i nahereni dimnjaci. 

Uvijek mi je bio bolan taj prvi jutarnji trenutak, onaj momenat 
kada se progleda tek na jedno oko, kada se iznova otkriva ko si i šta 
si, kada se pokušava provjeriti vlastiti identitet i razmišlja vrijedi li 
ustajati. Te jutarnje nedoumice postale su sastavni dio rituala 
buđenja i ustajanja. Uz svu mrzovolju, volio sam onaj kratki tren u 
kojem još nisam svjestan jesam li se to tek rodio ili sam već sasvim 
ostario, idem li u školu ili možda očekujem penziju, da li sam 
spavao negdje pored rijeke ili u luksuznom dubrovačkom hotelu. 
Bio mi je drag taj majušni isječak svijesti koji još nije zamjećivao 
ništa konkretno, koji je lebdio između sna i stvarnosti, između 
mašte i zbilje, dnevnih obaveza i želje da se glava što jače zagnjuri 
u jastuk. 

Otkako je počeo rat i otkako se budim na raznim mjestima i u 
različitim situacijama, ti jutarnji trenuci su još upečatljiviji, sa više 
pitanja i više nedoumica, Pri svakom budenju, bilo da me probudio 
zvižduk granate, lavež pasa ili me rasanila jutarnja hladnoća, prvo 
pogledom potražim prozor i nastojim prepoznati poznate slike koje 
sam godinama gledao iz svog sarajevskog stana. 

Sudar sa stvarnošću uvijek bude iznenadan i surov, a 
razočarenje potpuno. Osjećam se tada beznadežno i prazno, obuzi- 
ma me neki unutarnji stid i velika nesigurnost. Sa tim osjećajem sam 
opet krenuo u prazno septembarsko jutro. Ulice su bile gotovo 
puste, Tek rijetki prolaznici žurili su da što prije stignu tamo gdje su 
naumili i da se sklone sa otvorenog. 

Pred bolnicom ugledah psa. Išao je polahko, nesigurnim, kru- 

tim korakom. Bio je mokar i blatnjav, slijepljene dlake i obješenih 
ušiju, skretao sad na jednu sad na drugu stranu i nije zaobilazio velike 
lokve vode. Doimao se poput robota, poput onih igračaka na navi- 
janje koje se klate lijevo-desno, naprijed-nazad i tako zaokupljaju 
dječiju pažnju. Podsjećao je na momente na lošeg igrača flamenga 
koji je od prevelikog vježbanja zaradio vodu u koljenima, pa sad ne 
samo da je odvojen od plesnog podija već i sa hodanjem ima velikih 
teškoća. Znao sam da je slijep. Njegovo sljepilo, međutim, nije 
posljedica starosti, kako bi neupućeni mogli pomisliti, niti neke 
opake pseće bolesti koja je, u ovom teškom vremenu, izabrala da 
unesreći baš njega. Njegovo sljepilo je posljedica granate, teške 
eksplozije i malog, skoro nevidljivog komada metala negdje u 
mozgu, pored one nervne stanice koja reguliše vid. Preživio je bez 
ičije pomoći, bez njege, terapije i veterinarske pažnje i sada se kreće 
ulicama kao priviđenje i opomena, kao stalno podsjećanje. 

Vidam već 10 mjeseci tog dobroćudnog slijepog psa koji pod- 
sjeća na robota, na igračku na navijanje, na nesreću. Gledam ga kako 
se sudara sa bagremovima ispred zgrade policije, sa prolaznicima na 
gradskom trgu, sa djecom između zgrada i drugim psima na 
smetljištu. Gledam kako svojim nesigurnim korakom, korakom 
ostarjelog igrača flamenga prelazi preko mosta na drugu stranu rijeke 
i kako, onako slijep, ipak nepogrešivo dolazi do ostataka hrane. 

Često sam proteklih mjeseci vidao još jednog unesrećenog 
životinjskog stvora, biće koje je skakutalo na tri noge i cvililo na 
svaki pucanj i svaku detonaciju ma koliko bila udaljena. Njemu je 
granata na nekom drugom mjestu i u drugo vrijeme otkinula nogu a 
da mu nije nanijela drugih ozljeda. Podsjećao je tijelom na rasnog 
goniča i zato je njegova pojava sa kratkim, nakaznim patrljkom 
umjesto četvrte noge izazivala još veće sažaljenje. Ili je zajednička 
nesreća zbližila ta dva pseća stvorenja ili je to bio tek privid, ali 
često su se mogli vidjeti kako traže hranu na istom smetljištu, leže 
sklupčani u istoj hladovini i prolaze istim ulicama. Uvijek su 
nepogrešivo predosjećali granatiranje i tada ih nije bilo na 
uobičajenim mjestima. Po njima su ljudi mogli naslutiti da se bliži 
nova etapa zločina. A oni su, obogaljeni i unakaženi, izlazili iz Svo- 
jih tajnih skrovišta sa prvim naletom tišine i, jedan skačući na tri 
preostale noge a drugi posrćući poput pokvarene igračke ili 
zahrđalog robota, prolazili uvijek istim putevima. Oni su bili mjeri- 

lo ukupne životinjske patnje, cjelokupnog stradanja tih nedužnih 
bića i gledajući ih čovjek bi zaboravljao svoju vlastitu muku, 
teškoće koje je proživio i one što ga tek očekuju. 

Prodoh pored bolnice svjestan da su mi prokvasile cipele, ali 
to me nije zabrinjavalo. Upoznao sam za vrijeme goraždanskog 
pakla mnogo gore stvari od jutarnjeg pljuska, šupljih cipela i mokrih 
nogu. Brinulo me što zadnjih dana nisam viđao psa sa tri noge. 
Navikao sam na njegovo prisustvo i teško mi je padala mogućnos. 
da mu se nešto ponovo dogodilo. Ostatak puta sam razmišljao o 
porivima onih koji sa brda gađaju grad, razmišljao sam kako je 
nepravedno te porive nazivati životinjskim kad i životinje, jednako 
kao i ljudi, stradaju od njihovog bezumlja. A još ne znaju šta im se 
događa niti kako da se zaštite. Osuđene su, zajedno s nama, na pasji 
život, na dugo iščekivanje, slabu zaštitu i mnoge nevolje. Možda će 
se negdje u Svijetu oglasiti nekakvo društvo za zaštitu životinja i 
onda će priča biti potpuna. To društvo će, baš kao što UN, razni 
svjetski forumi, komisije i potkomisije već skoro dvije godine Zzas- 
jedaju i donose nekakve odluke koje nikog ne obavezuju, niti ih se 
ko pridržava, izraziti svoje zgražanje nad stradanjima pasa, mačaka 
i svih mogućih četveronožaca i zahtijevati da se s tim odmah 
prestane. Za to vrijeme će slijepi pas uredno njuškati po bolničkom 
smetljištu ne bi li našao nekakvu kost ili komadić osahlog hljeba i 
preživio još jedan težak dan. 

3. Dilema 


6.12.1993. 


Trećeg decembra su transportni avioni iz baze Reina - Maina 
letjeli nad Goraždom. Izveli su pokazano bacanje humanitarne 
pomoći padobranima za komandanta sarajevskog sektora UNMO, 
francuskog generala Soubirouxa, njegove saradnike i pratnju koji su 
dva dana boravili u ovom opkoljenom gradu. Sve je prošlo u najbol- 
jem redu, izuzev što su količine bile sasvim skromne. Taj događaj 
me podsjetio na ono što se na gotovo istom mjestu dogodilo 9. maja. 
Bio je to dan koji se ni po čemu nije razlikovao od ostalih dana ratne 
'93. Bilo nas je desetak u koloni i žurili smo uz strminu ne bismo li 
prije sutona izašli na ravni dio puta. U selu Kostenik sjetio sam se 
da je 9. maj Dan pobjede. Duboko u dolini bešćutno je promicala 
Drina. Goražde, podijeljeno rijekom na dva dijela, spremalo se na 
još jedan nemiran počinak. Mirisale su kasno ocvale jabuke, 
mirisala je ispucala zemlja bosanska. Sve je bilo sasvim nestvarno, 
gotovo kao na slikarskom platnu. 

Televizijski relej Trovrh, besposlen i poluzaboravljen, 
ponosan u svojoj nadmoćnosti, broji granate što udare u podnožje i 
one koje promaše prkosni i eleganini toranj. Gubi se Goražde i viju- 
gavi trag Drine između pitomih obronaka. Ostaje mrak i čekanje. 
Dodatni smisao tom, uglavnom uzaludnom čekanju davale su sto- 
tine zapaljenih vatri. Mada se na nomente moglo čuti tek jednolično 
ćutanje tišine, nepodnošljivim se osjećalo prisustvo velikog broja 
ljudi. Disalj su svježinu majske noći i čekali. Dolazili su danima kao 
na hodočašće, iznenadno ali tim vrijednije. I svi su čekali avione i 
padobrane. Oni koji se uvijek u sve razumiju znaju da moraju naići 
prije ponoći, znaju i da će u bačenim pošiljkama biti brašno. 
Optimisti se nadaju još ponekoj kutiji cigareta. 

Momak kojeg sam upamtio po tome što je dobro govorio 
engleski kad su ovdje bili strani novinari, činio se najskromnijim. 
"Samo nek padne blizu, pa šta se nade", Baš dobro da nekog polo- 
mi, kažem mu izvještačenom ozbiljnošću, imat ću sutra glavnu 
vijest, A onda se svi daju u maštanje, Iznose se neostvarljive, iako 

preskromne želje. Neko bi samo malo mlijeka u prahu, neko litar 
ulja, dvije konzerve ili malo keksa. Jedni bi bili zadovoljni i 
komadom platna od padobrana, drugi bar da vide, ako bude moguće 
u mrkloj noći, kad jato padobrana krene niotkuda, iz neba, iz one 
tamne kosmičke rupe, pravo na nas. Prepadam mladog prevodioca 
zlom primisli da će jedna od paleta pasti njemu na glavu, tješeći ga 
pritom kako će postati slavan kad ga svjetske agencije počnu pom- 
injati u prvim jutarnjim vijestima. 

On se sjeća tv snimka na kojem je zabilježeno kako je negdje 
u graničnom pojasu Iraka i Turske konzerva iz neba pogodila i usm- 
rtila nekog gladnog i bezimenog Kurda. Meni je u pameti reportaža, 
ne znam više čija i iz kojih novina, o tome kako je mladi engleski 
fotoreporter posmatrao i foto-kamerom bilježio ritualno samospalji- 
vanje nekog Indusa. Za vrijeme čitavog čina u mladiću se borio 
običan čovjek koji je htio i uz to mogao spriječiti nesreću (bilo je 
dovoljno da priđe i uzme flašu sa benzinom i od spaljivanja ne bi 
bilo ništa) sa profesionalcem koji je želio događaj, vijest, senzaciju 
i koji je profesionalnom hladnokrvnošću snimao sve što se zbivalo. 

Ovdje nije bitna nagrada koju je čovjek za tu seriju fotografi- 
ja kasnije dobio. Mnogo je bitniji onaj djelić sekunde u kojem je on 
odlučio da ne pride i ne odmakne flašu sa benzinom, kada je odlučio 
pustiti drugog čovjeka da se zapali i na neki način biti i saučesnik i 
svjedok tog spaljivanja. j 

U djeliću sekunde s užasom sam osjetio da razmišljam poput 
mladog engleskog fotoreportera. Volio bih da sve bude u redu, ali bi 
mi isto tako odgovarao kakav eksces, makar sitna nezgoda ili 
neobičnost. Sve je trajalo tek trenutak, onaj mali nemjerljivi dio svi- 
jesti koliko treba da se uobliči određena misao a da se ne poremeti 
dotadašnji tok razgovora i neka opuštena, gotovo idilična atmosfera. 
A onda je tišinu, nekako jezivu i tešku, prekinuo jedva čujan, dalek 
zvuk avionskih motora. Iščekivanje je dostiglo vrhunac, čak i pla- 
meni jezici stotina vatri kao da su nakratko ostali ukočeni, kao da su 
ih stotine nevidljivih bića nekim čarobnim činima okamenili i 
ostavili u najnemogućijim oblicima i položajima. Potom je sve 
ispunila buka motora teških transportera, i tišinu, i mrak, i sve 
ljudske misli i osjećanja, A onda je odjednom počelo zviždanje, 
piska, huka, čuli su se nepoznati i strašni zvukovi. 

Ljudi su tražili zaklon, što veće drvo, što sigurniju uvalu, 

ostatak kakve ruševine. "Nije se otvorio padobran", govorili su 
najprisebniji. Zrakom se, sa 10 hiljada metara visine, nezamislivom 
brzinom približavao jeziv osjećaj straha i bespomoćnosti. "Nije se 
otvorio padobran", ponavljali su ljudi. Strah je kulminirao, pometn- 
ja je prerasla u paniku, u haos, u uzaludnu vrisku i histerično zapo- 
maganje. Onaj zvuk je bivao sve bliži, sve jači i sve strašniji. 

Niko ne zna koliko je tačno trajalo, ali kad je završilo tupim 
udarom o tlo svi su odahnuli. Bili su svjesni da su vlastitim očima 
gledali smrt. U prvi mah se činilo da ipak niko nije stradao. Bio sam 
presretan što nisam dobio glavnu vijest. 

Tek naknadno je utvrđeno da je u velikoj gužvi jedna od pale- 
ta ubila četvero ljudi. Nekoliko šturih novinarskih redaka prenijele su 
brojne informativne kuće. Neki prijatelji su mi zamjerili što sam to 
uopće objavljivao. Drugi su me pohvalili. Meni je bilo svejedno. Bio 
sam gladan, ali me nisu zanimali padobrani sa hranom. Mislio sam 
na onu flašu sa benzinom i mladog fotoreportera koji je nije uzeo i 
čijom se sadržinom Indus polio prije spaljivanja. Sljedeće noći je 
akcija "Padobran" izvedena veoma uspješno. One četiri žrtve ljudi su 
prihvatili kao što u ovo teško vrijeme prihvataju sve ostalo. 
Informativne kuće su tražile novi događaj, novu vijest. Sa prijatelji- 
ma sam prestao razgovarati o padobranima i tek me povremene vatre 
po brdima podsjete na 9. maj, Dan pobjede, na mnoge dileme i onaj 
skoro nestvarni događaj ispod tv releja na Trovrhu. 

4. Osveta 


13.12.1993. 


Uvijek sam se na planini osjećao čudnovato. Da li zbog širine 
i pritajene moći planinskih prostora ili zato što većina ljudi čitav 
život provede u dolini, okružena i pritisnuta visokim planinskim 
masivima, teško je dokučiti. Ali, uvijek kada bih se popeo na Igman, 
Trebević ili Jahorinu zapadao sam u nostalgična raspoloženja. Želio 
sam pogledom obuhvatiti što više i dalje, pa onda tu sliku zadržati u 
pamćenju dokle god bude moguće. Žalostila me spoznaja da su ti 
trenuci po pravilu bili kratki i rijetki, žalostila me i misao da mnogi 
nikada nisu osjetili taj opijajući zov prirode, da su propustili njegove 
draži i da život mimo njih pronosi tu neslućenu ljepotu postojanja 
koja se na visinama višestruko uvećava. Tek gore, visoko u brdima, 
čovjek može osjetiti smisao trajanja i naslutiti bizarnost ovoze- 
maljskih stvari koje ga čitavog života opterećuju. Onda mu je lakše 
pronaći svoju mjeru i pojmiti koliko je on sam sitan i beznačajan u 
tim ogromnim, neuništivim prostranstvima. 

U takvom raspoloženju razgovaram na Barama, tridesetak 
kilometara od Goražda, sa sunčanim oktobarskim, ratnim danom. 
Na jugu se vijugavi trag Drine gubi među brdima. Mislim o ratu i o 
tim brdima, mislim o lijepim ženama na sarajevskom korZou, i Oo 
jabukama, zrelim, istočnobosanskim, mislim o vremenu i kosmosu, 
o izvorima i proticanju. 

Shvatio sam, kaže Jusuf Prljača, da je rat, pa tako lakše pod- 
nosim nesreću". 

Prljače su porijeklom sa Dubca, između Čajniča i Rudog, 
blizu granice sa Crnom Gorom. Pred mnogim nesrećama njihovi 
stari su se povlačili prema unutrašnjosti Bosne. Prešli su, međutim, 
tek stotinjak kilometara i zaustavili se u Prači i selu Brdarići ispod 
Jahorine. U Brdarićima su se rodili Jusuf i njegov sin Mirza. 

Vrijedi li sada pričati kako je njihov davni zavičaj, postojbina 
njihovih predaka, spaljen do posljednje štale, kako su im daljnji rođaci 
što su ostali da se hrvu s ćudima planine i strepe pred manijakalnim, 
ubilačkim porivima crnogorskih i srpskih osvajača ili pobijeni ili rasel- 

jeni, vrijedi li se vraćati životu bivšem. Jusuf Prljača i.njegova supru- 
ga Zineta često se vraćaju prošlim vremenima. I vazda se sjećanja zaus- 
tavljaju na 19. augustu ratne '92. Tog dana ubijen je u rodnom selu nji- 
hov trinaestogodišnji jedinac. Ubile su ga komšije iz Čolopeka, jednog 
od zaselaka Brdarića, ubile su ga zbog toga što je rođenjem pripadao 
drugom narodu, drugoj religiji, što njegov otac i njegovi rođaci nisu 
prihvatili fašizam i život mjeren njihovim mjerilima. 

Pokušava Jusuf Prljača da se prisjeti svih detalja predratnog 
života. Analizira svakodnevne odlaske na posao do 40 kilometara 
udaljenog Sarajeva, propituje po hiljaditi put svoju savjest; da nije 
nekome nažao učinio, da nekim nehotičnim postupkom nije nekoga 
uvrijedio, da nije odbio ponuđeno piće, da nije.... I svaki put se 
misao, lutajuća i teška, zlosrećna kao njegov život, zaustavi na jed- 
noj svađi, na jednom sitnom, zanemarljivom ekscesu, na činjenici da 
su se on i komšija Milovan Vuksanović - Beban sporječkali oko 
nekakvih tričarija. Bilo je suviše bezazleno da bi jedan trinaestogo- 
dišnjak zbog toga dobio metak u glavu. 

Na mjestu zločina, na Radeša vodi u Brdarićima, ostala je, 
pored tijela ubijenog dječaka, motorola, ostali su i tragovi neravno- 
pravne borbe. Njih peterica, naoružani i uniformisani, on sam sa 
željom da natoči vode i dočeka kraj rata. Bio je hrabar, znao je šta 
se događa možda više i bolje od odraslih. Sjećali su se njegov otac, 
rođaci Rasim i Husnija Prljača i komšije Hasan i Asim Žigo, kad su 
sa zakašnjenjem od pet minuta stigli i vidjeli uniformisane prilike 
kako bježe s druge strane potoka, kako je Mirza najbrže u selu ras- 
tavljao pušku, kako se nikad nije plašio, kako je bio miljenik 
mještana. Sjeća se Jusuf i prvih riječi koje je tada, u polusvijesti, na 
onoj granici kad unutarnja bol kida organizam i kad se još nije 
načisto sa stvarnošću i posljedicama, izgovorio. Sjeća se da je 
bratiću, tek nešto starijem od njegovog sina, rekao: "Adnane, nema 
više Mirze da se s njim igraš", 

S tom rečenicom, surovom i istinitom, rat je ušao u Brdariće. 
A Brdarići su ostali slobodni do danas, ostali su da sa još nekoliko 
sela prkosa na međi paljanske općine pričaju o zločinima i hrabrosti, 

o nesrećama i trajanju čovjekovom. Ispisuje se u Brdarićima čudna, 
vječita priča o principima. 

Principi su najjači", kaže Jusuf Prljača, a meni ta rečenica odz- 

vanja danima nakon što je izgovorena, pokušavam da je protumačim, 

da je onako kratku i jednostavnu sasvim shvatim. Ali nikada ne uspi- 
jevam i uvijek mi nekako izmigolji, otme se i ostane tajanstvena. Tek 
ponekad pomislim da je to Prljača - ratnik govorio o svom selu i ovom 
ratu, 0 inatu koji se u čovjeku rodi sasvim iznenada, kao što se izne- 
nada događaju mnoge značajne i manje značajne stvari. Za to vrijeme 
on već misli o nečemu drugom, gleda u lice Pobjedu koja mora doći, 
shvata da je rat i nastoji da pomogne ženi koja sve mnogo teže pod- 
nosi. I sanja. Sanja ovaj četrdesetogodišnjak kako doziva sina, a od 
njeg nema odgovora. Kao da se zabavio u nekakvoj dječačkoj igri pa 
ga ne čuje, kao da je već stigao do Pobjede koju je svojim iskrenim 
dječačkim bićem, iskonskom hrabrošću i nevinim dječijim životom 
odavno zaslužio. 

Kazmišlja Jusuf Prljača i 0 svojim komšijama, o 
Bebanom. Progoni ga pitanje - da li je za njih ta bezazlena svađa vri- 
jedila koliko jedan dječiji život. Jesu li se to komšije svetile ocu što 
je jednog od njih davno prije rata spriječio da u pripitom stanju pravi 
nered po Prači? 

Pitanja su to bez odgovora, a i kad bi se moglo odgovoriti, taj 
odgovor ne bi mnogo vrijedio, pogotovo ne bi mogao utješiti Zinetu 
i Jusufa Prljaču, ne bi mogao popuniti prazno Mirzino mjesto u škol- 
skoj klupi. 

Dok prohladno jesenje sunce zalazi negdje iza Jahorine, 
pokušavam da se sjetim svih onih znanih i neznanih bebana, 
komšija, prijatelja, kumova, školskih drugova, jarana, kolega, svih 
onih bivših ljudi a današnjih ubica koji djeci pucaju u glavu, koji 
tonu u zločin bez izgleda i nade da se iz njega izvuku. Svete li se to 
ubice za svaku ružnu riječ koju su u životu čuli? 

Ne zanima ih što ta osveta, svirepa i primitivna, pogađa pot- 
puno nevine, nedužne i, zasad, ponekad sasvim nesvjesne svega što 
se oko njih događa. Nažalost, hiljade praznih mjesta u školskim klu- 
pama još nisu zaboljela nikoga iz svjetskih diplomatskih dvorana. 
Ne bole ih ni prazni čitavi razredi, ni leševi beba u porodilištu. Čak 
se i tv snimci užasnih zločina nad djecom i ljudima prilagođavaju 
osjvetljivom stomaku prosječnog zapadnog gledaoca. A Jusuf 
Prljača u svojim snovima uporno doziva sina, ali i sve češće gleda 
Pobjedu. Jer, kako bi drugačije moglo biti. Osveta je previše ružna 
riječ da bi o njoj razmišljao. 

5. Nulta plus 


19.12.1993. 


Pritišće nas i muči tišina u pretoploj julskoj noći bez imalo 
mjesečine. Vraćamo se sa još jednog uzaludnog dočeka spasonosnih 
padobranskih pošiljki sa hranom. Niotkuda nikakvg zvuka, nigdje 
cvrkuta ptice, ni iznenadnog šuma neke sitne noćne životinje. Kao 
da je sve okamenjeno, nepokretno i nepomično, kao da je trenutak 
ranije zastao život čekajući bolje vrijeme da se pokrene i nastavi. 

Idemo laganim bešumnim korakom da ne narušimo tu 
mističnu 1 dragu tišinu u kraju koji je navikao samo na iznenadne i 
prodorne zvukove koji donose nesreću. Niko ne osjeća umor iako je 
za nama ostalo mnogo kilometara, iako već mjesecima ne znamo šta 
je redovan san i kako izgleda normalan radni dan. Tek se povremeno 
čuje pokoja opora riječ. Neke sasvim obične i drage riječi odavno su 
ovdje izgubile svoje značenje i smisao. Umjesto njih, u svakodnevni 
život uselile su se granate, minobacači, haubice, agresori. Postale su 
od svakodnevne upotrebe još surovije i potpuno ogoljele u svojoj 
nakaradnosti i besmislu. Muči me ta misao o riječima dok gledam 
put mrkle doline gdje nemirnim, isprekidanim snom spava grad. 
Kako riječi postaju ništavne i smiješne ukoliko se ne mogu vezati uz 
neki predmet, neko konkretno stanje ili bar misao. 

Čudno, ali imam osjećaj da, dok se približavamo gradu, svako 
od nas kotrlja po mozgu neku veoma jednostavnu riječ koja beskra- 
jnim ponavljanjem dobija potpuno drugačije značenje i ima za onoga 
u čijem je vlasništvu vrijednost čarobne formule. Sjećam se nekih 
davnih časova gramatike, brojnih pravila i čarobnih tajni jezika. Po 
krhotinama pamćenja razlivaju mi se čitave bujice riječi i vraćaju 
neuvjerljiva objašnjenja profesorice maternjeg jezika. Krv i smrt. Te 
riječi izazivaju nelagodu i strah zbog rasporeda suglasnika u njima i 
posebno zbog položaja glasa ''r", Diktirala bi zatim, u svom profe- 
sorskom zanosu, diviziju manje ili više strašnih i ružnih riječi, a uvi- 
jek je i u svakoj glas "r" imao naročiti, ključni položaj. Čim bi, 
međutim, ta mlada žena izgovorila neku iz arsenala teških, mučnih i 
odbojnih riječi, ona bi gubila ta svoja svojstva i postajala jednostavna 

i obična, kao i hiljade drugih. Zato nikada nisam povjerovao u tu 
teoriju o riječima niti sam mogao prihvatiti tako pojednostavljeno i 
nepravično postupanje s njima. Dok je mlada profesorica 
objašnjavala i trudila se da dopre do naše svijesti i našeg pamćenja, 
da pronikne u naša razmišljanja, gledao sam je pravo u oči, sluteći 
njene čulne usne i nastojeći da što duže zadržim pažnju njenog pogle- 
da. U podsvijesti su mi tutnjale kolone riječi, učvršćujući moje 
ubjeđenje i rušeći njene krhke i neuvjerljive pretpostavke. 

Umoran od svakonoćnog kloparanja po brdima, jedva sam 
opazio da smo ušli u grad. Na centralnom gradskom trgu tišina 
postaje nepodnošljiva. Ljepljiva pomrčina sakriva ostatke izgorjelih 
zdanja hotela "Drina" i Službe društvenog knjigovodstva. U prvom 
su bile smještene izbjeglice, u drugom bezgotovinski platni promet 
regije, svi oni mnogobrojni papiri i komplikovani obrasci koji treba 
da pokažu da je tu negdje novac. Izbjeglice su dostojanstveno pod- 
nosile nesreću, a svi su odavno uvidjeli da u formularima i tabelama 
novca nikad nije ni bilo. Oni sa brda su sve zapalili. Neki od njih 
radili su i u te dvije zgrade, imali solidna namještenja i pristojnu 
zaradu, iako su najveći dio radnog dana provodili promatrajući kroz 
poluotvorene prozore vječno i tajanstveno proticanje Drine. 

Sa prvim korakom preko središnjeg goraždanskog mosta čuo 
sam njen iscjeliteljski šum. On me uvijek vraćao stvarnosti i životu, 
ali mi je svaki put donosio i nostalgična raspoloženja, priče davnih 
" stoljeća i obrise bivših zločina...Ako ima na svijetu rijeke koja 
pamti stradanja i pokolje, onda je to Drina, ako ima vode koja u 
dubinama i žuboru skriva bol žrtava i suze ucvijeljenih, onda je to 
opet Drina. Znaju to ljudi u ovom gradu, kao što su znali i oni u 
ostalim gradovima na njenim obalama i zato ona za njih ima značaj 
svete rijeke i moćnog saveznika. Pamteći bivše, s njom lakše pod- 
nose sadašnje zločine. 

Dok je sa Površnice gađan svom silnom četničkom gvožđuri- 
jom, pretrčavanje preko središnjeg gradskog mosta bilo je ravno igri 
ruskog ruleta. Jedini saveznici u tom pretrčavanju ljudima su bili 
Drina i što veća pomrčina. Prisjeća se Edo Muminović nekih 
prelazaka u po bijela dana, Išao je na drugu obalu zbog jedne ciga- 
rete, išao je i da pokaže onima sa brda da ih se ne boji. "Sad bi sve 


bilo drugačije" kaže. Ništa ga ne pitamo, ali svi znamo šta misli i svi 
preživljavamo isto, 

Iznenada, iz mraka, niotkuda, sa avetinjskom svjetiljkom u 
ruci pred nas izlazi čovjek. "Ima li neko nulta plus", pita unezv- 
jereno, pita panično, kao da je u tom pitanju sadržana sudbina 
čitavog svijeta, kao da od odgovora zavisi redoslijed godišnjih doba 
i redovna smjena dana i noći. Zaustavljamo se ispred ulaza u zgradu 
gdje je nekad stanovala djevojka čiji nas maturski rad na temu: 
eČetnički likovi u djelima Dobrice Ćosića" prije gotovo 20 godina 
nije ostavio ravnodušima. 

Ima li neko nulta plus?", ponavlja neznanac histerično. 
Stojimo, ništa nam nije jasno i ništa ne odgovaramo. Treba krvi", 
zavapi čovjek polusvjesno, zapomažući i hvatajući se nas kao 
posljednje nade i posljednjeg utočišta. "Ko je ranjen?"', pitaju dvije 
djevojke, skoro djevojčice koje već mjesecima preživljavaju tegobe 
višegradskih bregova, žive bol popaljenih zaselaka i stid stare 
višegradske ćuprije. Udara me to pitanje po sredini svijesti, odbija 
se i ponovo vraća, leluja oko one avetinjske svjetiljke u ruci čovje- 
ka koji u tri ujutro po pustim goraždanskim ulicama traži "nultu 
plus". Onda krajičkom svijesti shvatim da je neko odgovorio, da 
smo se pomjerili i da ulazimo u Ratnu bolnicu. "Ja ću dati"', ponavlja 
Adnan Pilav, visok, mršav osamnaestogodišnjak, momak kojem je 
prošle godine snajperista sa Površnice polomio cjevanicu. "Ja sam 
nulta plus, samo nek preživi, ostalo nije važno". 

Dok čekamo da medicinarka obavi svoj posao, saznajem da je 
ranjena Elvedina Kazagić i da je čovjek iz mraka, sa avetinjskom 
svjetiljkom u ruci, njen otac. Elvedina je kupala petogodišnjeg sina 
Faruka kad je u kupatilo uletjela granata, I taj dan je javljeno da su 
sa četničkog uporišta na Prvnju gađani Baćci. U vrijeme javljanja 
nije bilo podataka o žrtvama. Tek kasnije gradom se pronijela vijest 
da je mali Faruk Kazagić poginuo. Sabirajući traume protekle noći, 
razmišljam o zločinu i kazni, o mučiteljima i žrtvama, razmišljam o 
Edu, Adnanu i o one dvije djevojke, skoro djevojčice sa višegrad- 
skih bregova, razmišljam o njihovoj hrabrosti, nesebičnosti i 
požrtvovanju, o strepnjama i iluzijama, o nadama i ljubavi. S tim 
mislima sam zaspao. Prvo čega sam se tog jutra, nakon nekoliko sati 
istrzanog sna sjetio bilo je da li je preživjela Elvedina Kazagić. 

Na žalost, uzaludna su bila noćna traganja njenog oca za nul- 
tom plus, uzaludne naše želje, hrabrost mladog Pilava, strepnje 
višegradskih djevojčica i požrtvovanje medicinske ekipe. Dvadeset 

osmi juli počeo je sumorno kao i mnogi prethodni dani, počeo je 
epilogom zločina 1 neizvjesnošću kazne. 

Niko od nas nije poznavao Elvedinu i malog Faruka Kazagića, 
ali ćemo dugo pamtiti mrklu julsku noć, čudnovatu lampu i izbezuml- 
jenog čovjeka s pitanjem: "Ima li neko nulta plus" Bilo je mnogo 
strašnog, mnogo neizvjesnog u tim riječima iako u njima nema slova 
7", I sada dok pišem ovaj tekst i osluškujem ostatke tišine nad 
Goraždem, u pamćenju mi odzvanja - nulta plus, nulta plus.... 

6. Zločin u aleji lipa 


25.12:1993. 


Četnički artiljerci su 23. decembra počinili još jedan u nizu 
zločina nad civilima. Na goraždanskim ulicama ranjeno je devet 
osoba. Bilo je tokom proteklih 20 mjeseci mnogo krvi, mnogo 
mrtvih i ranjenih na ulicama ovoga grada. Neki se datumi posebno 
pamte. Sredinom prošlog lipnja u knjizi zločina ispisane su nove 
stranice. Niko ne može reći da je počelo iznenada, niko ne može 
ustvrditi kako se nije moglo očekivati. Tek bilo je stravično, nepod- 
nošljivo, teško kao najteži san, kao što život može biti težak. Neki 
su mislili da je posrijedi udar groma, mada tih dana nije bilo ni kiše 
ni grmljavine, drugi su bili ubijeđeni da je NATO avion probio 
zvučni zid, treći da je eksplodirala nekakva moćna eksplozivna 
naprava velike snage i nepoznatog porijekla. Samo su rijetki posum- 
njali da je u pitanju granata. Da li 122 ili 155 mm, ostat će tajna. 

Sve se dogodilo na desnoj obali Drine, između dva mosta, 
negdje u blizini pijace. A onda je nastavilo po svim dijelovima 
grada, po ulicama i vrtovima, po kućama i šupama, po ruševinama, 
po ljudima. Svaki novinski izvještaj počinjao je stradanjima, novim 
većim brojkama. A iz Goražda je tog 16. lipnja odaslano mnogo 
izvještaja. Tek pri kraju dana u njima je bilo mjesta za nesreću koja 
se u rano jutro dogodila između dva mosta. 

Ko je prije dvadesetak i više godina bio u Goraždu, sjetit će se 
da je na tom prostoru bilo svega nekoliko skromnih porodičnih kuća 
i zapušteni rasadnik stariji od onog rata. Na istočnoj strani rasadni- 
ka nalazile su se barake u kojima je stanovala sirotinja. Trošne 
dugačke prizemne građevine djelovale su otužno i nesrećno, baš kao 
i ljudi koji su u njima živjeli. Taj kraj se zvao Kongo a da se nikad 
nije saznalo kako i zbog čega je dobio ime. Bila je to neka vrsta 
goraždanskog Harlema, prljavog i zapuštenog, ali uvijek punog 
događanja, alkohola, svada, živosti i djece. Sredinom Konga, para- 
lelno sa Drinom, prolazila je ulica prava poput traga mlaznjaka na 
modrini ljetnjeg neba - Ulica Sandžačkih brigada. S obje strane ulice 
bile su sadnice mladih lipa. Onda je počela gradnja. Prvo je sazidan 

Dom zdravlja. To je danas Ratna bolnica. Potom su napravljene 
Robna kuća, Pošta, Banka, stanovi, prodavnice, kafane. Volio sam, 
kada bih se s početka ljeta zatekao u Goraždu, zalaziti po tim skrom- 
nim provincijskim kafanama, volio sam osjetiti miris lipa iz Ulice 
Sandžačkih brigada. Pri njenom kraju ostalo je nekoliko baraka istih 
kao i sve barake u sirotinjskim četvrtima gradova. Višekatnice su 
došle do njih i zaustavile se baš kao da ih je neka nevidljiva, moćna 
ruka spriječila da krenu dalje. Potom je počeo rat, ovaj sadašnji. 
Ljudi iz baraka su se razišli, potražili sigurnije utočište i čvršći krov. 
Barake su stradale još za prvih prošlogodišnjih granatiranja. Ostala 
je čitava tek poneka prostorija. Izbjeglice su tamo nalazile utočište, 
nakratko, dok ne iskrsne nešto bolje. Za posljednje ofanzive četnika 
u najočuvaniju od baraka smjestile su se porodice Mehemeda 
Kadrića i njegovog zeta Salhudina Tutića. Sve što su imali u 
Ustiprači izgorjelo je još prošle godine. Onda su im oni sa brda 
zapalili i ono što su za ovu godinu uspjeli osposobiti za stanovanje. 
I pored toga bili su zadovoljni, ostali su živi, niko nije bio povri- 
jedđen, za dlaku su izbjegli pokolj koji se iza njihovih leđa događao. 

Ali došlo je jutro 16. lipnja. Bili su za doručkom iako u 
Goraždu tih dana nije imalo šta da se doručkuje. Od sobe u kojoj su 
bili nije ostalo ništa. Niko od onih koji su se zatekli blizu i hitali u 
sklonište nije mogao pomoći, niko nije primijetio polomljene grane 
u krošnjama lipa. Ne slažu se očevici ni u broju poginulih. Samo se 
sjećaju žene, izranjavane, izbezumljene, krvave kako trči ulicom 
noseći u naručju djevojčicu u besvjesnom stanju. Sjećaju se iskas- 
apljenog, beživotnog dječijeg tijela. Nikad neće zaboraviti taj 
očajnički trk kroz aleju lipa, nikada im se neće izbrisati iz sjećanja 
bol na licu majke dok teško ranjena u polusvijesti pokušava stići 
spas. Bila je to uzaludna trka. Izgubila je Hajrija Kadrić u jednom 
trenu dvije kćerke, unuku i muža. Ostala je tanka nit nade da će ona 
preživjeti. Hoće li poslije svega njen život imati smisla. 

U novinskim izvještajima pri kraju dana pomenuto je da su u 
općoj goraždanskoj nesreći posebno stradale porodice Kadrić i 
Tutić. Hajrija nije bila pri svijesti dok se ta vijest širila svijetom. Čak 
i da je slušala, ne bi shvatila. Jer, kako da u 10 sekundi stane sva 
nesreća majke, kako da u tih 10 sekundi stanu sve noći koje je prob- 
djela nad svojim djevojčicama, kako u 10 sekundi opisati svu 
surovost koja se ovdje događa? Ne može se za tako kratko vrijeme 

objasniti da njene curice nisu bile ništa krive, da su željele da žive i 
da se raduju životu, da su voljele miris lipa i tananu priču Drine sa 
druge strane stare, trošne barake. 

Tog sumanutog jutra sve je mirisalo na nesreću, na stradanje i 
pitanja bez odgovora. Aleja lipa kao da je služila samo da sve sakri- 
je, kao da su lipe bile dekor patnji, kao da njihove granatama 
polomljene grane i oštećena stabla odvlače pažnju od suštinskog. A 
lipe nikada nisu mirisale kao prošlog ljeta, nikad nije bilo tako 
očigledno i tako nepodnošljivo njihovo prisustvo. Nikoga se, 
međutim, u ovom gradu nije doimao taj miris, niko ga nije osjećao 
niti je ko primjećivao izranjavana stabla. Aleja lipa je ostala samo 
jedna u nizu goraždanskih ulica nesreće. Nikada više neću voljeti 
miris lipe niti ću biti ravnodušan prema njenim cvjetovima. Teško da 
ću nekad imati snage da s početka ljeta sjedim s prijateljima ispred 
kafane "Boem"' i, dok mirišu lipe, posmatram šetnju lokalnih ljepot- 
ica i igru malih gradskih mangupa. S ovim lipnjem sve je to toliko 
daleko i nestvarno kao da nikad nije ni postojalo. 


 Dačdnk 

7.1.1994. 


Rijeke su se sastajale u dugom, vječnom poljupcu i ispre- 
pletene nastavljale put kroz surovu stjenovitu dolinu. Jezero je 
nalikovalo velikoj ledenoj pisti. Poneka njiva u okolini odavala je 
više siromaštvo nego živopisnost kraja. Bio je kraj maja i dozrije- 
vale su prve trešnje. Vani je bilo malo djece, a njihova igra je bila 
bliža nestvarnim prizorima iz nekih nepoznatih krajeva nego 
stvarnoj, nesputanoj dječijoj radosti življenja. Preko mosta, stotinjak 
metara uzvodno od zagrljaja dvije rijeke, išao je čovjek. Zaklanjala 
su ga stabla stogodišnjih platana i zgrada bivše željezničke stanice. 
Odavao je utisak umorna starca i bio jedini putnik na magistrali 
kojom se više od godinu dana ide isključivo pješke. Niko ga nije 
poznavao. Kasnije su rekli prezime kojega se više ne sjećam, i 
dodali da je izbjeglica iz Strgačine. Rekli su još koješta, ali to nije 
bilo važno i niko nije upamtio. 

Prva granata je, kao u uvijek, došla iznenada. Pala je na ledinu 
sa druge strane jezera, nedaleko od nekoliko oštećenih kuća. 
"Minobacač", rekli su domaći artiljerijski eksperti. "120 mm", 
potvrdilo je dežumno vijeće stručnjaka. Čovjek s mosta ubrzao je 
korak. Kretao se onom kombinacijom hodanja i trčanja kao neko ko 
je u velikom poslu, ali nema više ni snage ni odlučnosti. Kanonada 
ga je sustigla kada je već prešao most. Granate su padale u vodu, po 
njivama sa obje strane jezera, po okolnoj šikari. Zabijeljele su se ribe 
na površini. Jezero se zatalasalo kao kad lagani maestral uzburka 
mirnu morsku uvalu. Sve je trajalo tek nekoliko minuta, a onda je 
opet zavladala tišina. Čovjek je usporio, Nije se osvrtao niti je ičim 
pokazivao da ga je zanimalo to što se oko njega događalo. Išao je 
istim, usiljenim korakom, neznatno pogrbljen i tupo zagledan u 
daljinu. Desetak metara dijelilo ga je od stare, oronule zgrade bivše 
željezničke stanice. Već su se razaznavale crte njegovog lica. Bilo je 
to lice umorna čovjeka, zasićenog nevoljom, lice koje je bez pokre- 
ta i glasa moglo ispričati sve što je imalo da se kaže. Nakratko je 
podigao pogled i kladio bih se da sam u tom pogledu, umjesto 
razumljivog straha, opazio glad, kladio bih se da je u tom momentu 
taj prerano ostarjeli čov jek umjesto o opasnosti razmišljao da li će 

prije večeri, nekim slučajem, bar nakratko prevariti stvarnost i 
pojesti kakav oskudni zalogaj. 

"Imao je sreće", reče neko. 

Njegove riječi zatrperiše nestvarno u zraku, odbiše se od zida 
najbliže zgrade i dođoše do svakog pojedinačno istovremeno sa 
stravičnim zaglušujućim treskom. Pomiješa se taj tresak sa zveke- 
tom stakla i lomljavom crijepa, sa žamorom grupe i plačem djeteta 
iz prizemlja. Zadrhtaše brda na drugoj obali, zavrti se jezero, most 
i zgrade u njegovoj blizini, poviše se platani i zašumiše dalekim, 
gotovo jezivim šumom. Granata pade čovjeku iza leđa, na jedva 
vidljive ostatke pune bijele linije koja je nekad značila zabranu 
preticanja. On se u djeliću sekunde ukoči, potom se nagnu naprijed 
kao da skuplja snagu za energičan odlučujući pokret, onda mu se 
cijelo tijelo iznenada pokrenu, očito bez njegove volje, potraži 
oslonac u zraku, zamlatara rukama i na kraju potrča. Trčao je bez 
vidljivog napora, lagano i lepršavo, skoro ne dodirujući tlo. Trčao 
je nevjerojatno brzo i taj trk je potpuno odudarao od onog malopri- 
jašnjeg teškog hoda. Protrča pored razrušene garaže, zatim kroz 
ljetnu baštu bivše kafane, spotače se usput na polomljenu ciglu, 
zamalo udari u deblo starog platana i stiže u zaklon stanične zgrade. 
Zatim se prevrnuo, zadrhtao cijelim tijelom i ostao umiren u visoko 
izraslom korovu. Činilo se kao da je tek zaspao i usnio rodno selo 
čija ga je blizina, iako potpuno spaljenog, zadnjih mjeseci 
održavala u životu. 

Dvojica najprisebnijih donijeli su ga do improvizirane ambu- 
lante. Njegovo beživotno tijelo nikako nije odgovaralo onom malo- 
predašnjem trku, onom refleksnom pokretu smrtno pogođena čovje- 
ka, onoj nesvjesnoj reakciji i iskonskom bijegu od nasilne smrti. 
Geler je ostao pored srca, negdje između dva plućna krila, geler od 
granate 120 mm, minobacačke. 

Šta je sve trebalo da se dogodi pa da se susretnu taj usijani 
komad metala i ovaj nesretni, prerano ostarjeli čovjek, Dok su rudari 
kopali rudu on je visoko na brdima, iznad doline Lima kosio prezre- 
lu livadu i brinuo brige budućih zima. Nije znao ništa o livnicama i 
valjaonicama, nepoznata mu je bila tehnologija materijala, nije ga 
mnogo zanimala vojna vještina. Znao je jedino da postoje fabrike 
koje ljudi iz njegovog kraja nazivaju vojnim, a koje se zvanično 
zovu namjenskom proizvodnjom. Možda je u jednoj od njih radio i 

njegov sin, možda je baš jedan od projektila koje je on napravio ubio 
njegovog oca. Čudne su ljudske sudbine, a neumitni zakoni kretan- 
ja. Šta li je razmišljala djevojka koja je radila na pakovanju ili kon- 
trolor koji je potvrdio da je sve u redu, koliko li je njihovih bližnjih 
do sada ubila neka od granata koju su napravili? Niti je bilo odgov- 
ora na ova pitanja niti je iko vjerovao da će bilo kakve odgovore 
ikada dočekati. Bližila se noć i niko nije bio siguran da će i tu tako 
blisku, dolazeću noć dočekati. Te noći počela je najveća četnička 
ofanziva na slobodni teritorij Goražda u '93. godini. 

8. lluzije 


14.1.1994. 


Osluškivao sam kao i skoro svako jutro neće li u ovaj grad 
zalutati koja minuta zatišja kako bih mogao preći razdaljinu od naj- 
manje kilometar, stići na drugu stranu rijeke i poslati redovni prije- 
podnevni izvještaj. I tog jutra sam unaprijed znao kako će izgledati. 
Danima se ovdje nije događalo ništa osim smrti. Trebalo je mijenjati 
jedino brojke. Bilo mi je muka od ubijanja, gadili su mi se podaci do 
kojih se nekako dolazilo i nesreća koja je trajala bez prilike i 
mogućnosti da se na nju utiče. Nervirao me zvižduk granata, 
neprekidan i podmukao. Nije bilo straha, nije ni bilo vremena za 
strah i zato su se ljudi otupljeno prepuštali svakodnevnici baš kao da 
ih je taj zvižduk omamljivao i nakratko im uzimao pamet. A granate 
su dobovale po Goraždu poput ogromnih komada grada za 
nekakvog dotad neviđenog nevremena sa nekih dalekih i opasnih 
kosmičkih prostora. Pogledao sam kćerku i sina i izašao. "Nemoj 
ići", molio je četverogodišnjak dječijom upornošću i nerazumije- 
vanjem svojstvenim samo potpuno iskrenim bićima, neopterećenim 
tegobama nagomilanih godina. 

Nisam krenuo uobičajenom stazom kako bih preko donjeg 
gradskog mosta najbrže i najsigurnije stigao na odredište. Zaputio 
sam se, a da ni sada ne znam zbog čega, tragom bivše željezničke 
pruge uzanog kolosijeka, između nekoliko porušenih kuća i 
nedovršenog kompleksa novogradnje. Gledao sam dva velika 
građevinska krana, zaboravljena iz predratnog vremena i gotovo 
žalosna u njihovoj besposlenosti. Oronuli i nagriženi korozijom, 
nisu više privlačili ni gavranove sa gradskih deponija. Hiljade 
granata prozviždalo je zrakom a da ih nikada nijedna nije pogodila. 
Da nije bilo jadne okoline i te njihove zapuštenosti, izgledali bi 
donekle dostojanstveno, čak možda otmjeno. Ovako, ostali su samo 
nijemi promatrači stradanja, ostarjeli, ružni i nezanimljivi, 

Činilo se da ih i granate zaobilaze zbog te njihove stečene 
ružnoće i ostavljaju u toj teškoj napuštenosti. I tog jutra dolazile su 
odnekud sa čajničkih brda, fijukale zlokobno nekoliko časaka, a zatim 

eksplodirale, uz stravičan tresak, negdje na lijevoj obali Drine. Onda 
bi na trenutak sve utihnulo, da bi se ubrzo ponovilo, najprije prasak, 
pa isti zlokobni zvižduk i na kraju teška, prijeteća detonacija. 

Poslije jednog takvog prividnog zatišja, koje je trajalo možda 
minutu, možda kraće, začuo se zvižduk sa druge strane, duži, 
snažniji i prodorniji, dotad nepoznat. Zrakom je prošla pjesma smrti, 
brza i nemilosrdna, surova poput surovosti ovoga vremena. 
Poplašila je nekoliko gotovo prozirnih oblaka na čistini jutarnjeg 
neba, usporila negdje iznad dva ružna željezna krana, razmislila 
malo pa nastavila neumitno i sigurno kako samo smrl može. Ono 
malo ljudi što se našlo na otvorenom stiglo je tek da zakorači prema 
skloništima ili onome što se nazivalo skloništem. Ostali su potom u 
magnovenju, gotovo okamenjeni, zatečeni silinom jedne pa druge 
eksplozije, izluđeni iznenadnom navalom straha i obuzeti čudnim 
osjećajem bespomoćnosti. 

Uskom asfaltnom stazom što od nekadašnjeg prelaza preko 
pruge vodi do gradskog groblja u Kolijevkama čovjek je vodio 
kravu, vezanu starim, natruhlim komadom konopca. Možda je bio 
gluh, možda je baš tog trenutka smišljao kako preživjeti naredne 
dane, a možda mu je svega već bilo preko glave. Nije reagovao, nije 
ničim pokazao da ga zanima što se okolo događa. Teško da je imao 
više od 50 godina, ali je izgledao mnogo stariji. Korak mu je bio 
spor, težak, gotovo nemoćan. Bilo je u njemu ipak dosta posto- 
janosti, sigurnosti i strpljivosti koju posjeduju samo ljudi iz 
zabačenih planinskih zaselaka, ljudi koji nikada nisu mnogo žurili, 
ali su uvijek stizali da završe ono što su naumili. 

Prva granata pala je daleko iza njega, između starih, osušenih 
stabala šljiva, Druga je udarila u asfalt pokraj njegovih nogu. 
Učinilo mi se da je pogodila onaj trošni, prljavi komad natruhlog 
konopca. Dok se okolinom razlijegao jezivi zvuk eksplozije tijelo 
krave je, kao da ga je povukla neka snažna, nevidljiva mašina, 
krenulo u zrak, u visinu, Zatim je u komadima popadalo po ulici, po 
šljivama i oštećenim krovovima onih nekoliko kuća. Uokolo su 
ostali komadići tkanine boje čovjekovog kaputa. Malo dalje, u 
prašini je ležala nesretnikova kapa, čitava kao da je maloprije tu zab- 
oravljena. Na žicama koje su nekada služile za dovod struje u nasel- 
je visili su krvavi ostaci čovjeka koji je trenutak ranije prolazio 
sporim, ali sigurnim korakom. Dva krana kao da su se počela nag- 

injati i padati. Ne znam kako sam došao do mosta i prešao na drugu 
stranu, ne sjećam se šta sam toga dana radio. Boljela me bjelina 
papira, boljele su me vlastite misli, nemoć i patnja na koju su ljudi 
osuđeni. Dok sam mehanički pisao izvještaj, kroz misli mi je prošla 
jedna druga slika, stara preko 20 godina. Na tom istom mjestu, gdje 
je na jednoj strani ulice ostala čovjekova kapa, a na drugoj komadi 
onog starog konopca, znali smo ponekad iz potrebe, češće iz obi- 
jesti, uskakati u vozove u pokretu. Jedne večeri, nakon što je profe- 
sor produžio šesti čas, zakasnio sam na redovno uskakanje. Stigao 
sam kada je voz već prošao, ali ipak prvi da ugledam jednog od 
naših drugova iskasapljenog među tračnicama. Odavno sam bio zab- 
oravio i potisnuo iz pamćenja  užasnu sliku stradanja Meha 
Halimića, ali se ona ponovo pojavila, plastična i stvarna kao nikad 
do sada. Miješala se sa slikom onog nesretnika kojem niko u okoli- 
ni nije znao ime i progonila me novom snagom i novim pitanjima. 
Izmiješali su mi se negdje u podsvijesti kloparanje vozova i tutnja- 
va haubica, zvižduk granata i piska lokomotiva i nisam mogao da 
razlučim šta se dogodoilo danas, a šta prije mnogo godina, gdje se 
to nalazim i šta mi valja činiti. Visoko sa žica gavranovi su odnosili 
ostatke utrobe onog bezimenog nesretnika, Kao da su odnosili iluz- 
ije ovoga naroda. 

9, Matura 


29.1.1994. 


Ljudima sviklim na svakovrsna iznenađenja nije smetala 
popodnevna tišina niti relativno visoka januarska temperatura, 
vjerovatno najviša u posljednjih 50 godina. Nije im smetalo ni saz- 
nanje da nijedna generacija, bar na ovim prostorima, ne može 
proživjeti svoj život bez velikih nesreća, stravičnih iskušenja i 
ponovnih potvrđivanja. Kad navike puste korijen, sve ostalo je stvar 
tehnike i rutinsko obavljanje obaveza. Nevjerojatno je kako se ljudi 
brzo i lahko navikavaju na sve moguće situacije, kako jednostavno 
prihvataju činjenično stanje i ponašaju se u skladu s njim. 

Kada su pretprošlog ljeta niz Drinu iz Foče stigli prvi leševi 
ubijenih, zaklanih i izmasakriranih, šok je bio golem. Kada je poja- 
va učestala, ljudi su bili sve skloniji upotrebi zajedničkog nazivni- 
ka 'rat je". Čak ni odgovarajuće službe nisu uvijek nalazile vreme- 
na da odgovore zadacima kako valja. Jedino je rodbina onih za koje 
se sumnjalo da su zatočeni u Foči pomno tragala za svakim doka- 
zom, sumnjom, nagovještajem. Kada je prva haubička granata 
pogodila gradski most, kanonada se još nije. bila stišala, a 
znatiželjnici su došli da procijene štetu. Drugi dan niko nije 
obraćao pažnju na polomljenu ogradu i razvaljeni trotoar. Nakon 
deset dana većina se nije sjećala kada se sve dogodilo, da li je bilo 
jutro ili veče, podne ili ponoć. 

Nekad su ljudi bili pripremljeni za sve godišnjice, značajne 
datume, proslave. Danas, međutim, imaju druge navike. Ne vjeru- 
jem da se 26. januara iko sjetio kako je to datum prvog oslobođenja 
Goražda - u onom ratu, Razmišljam o tom i o navikama dok, sa 
zakašnjenjem od nekoliko mjeseci, u beogradskoj "Reviji 92" čitam 
tekst "Sloboda nadomak Goražda". Kao da je pisan danas. Ništa se 
za ovih 13 mjeseci nije promijenilo. Oni gađaju sa brda, ubijaju 
djecu i pišu o slobodi. Mi se branimo i navikavamo na život bez 
svega. Na naslovnoj strani "Revije" momak sa čarapom na glavi. 
Unezvjereno gleda kroz proreze za oči i pokazuje tri prsta, Unutra 
jad i bijeda, raznolika i neuredna kolona koja bi trebala biti vojska, 

potom grobovi i krstače. Nimalo ne podsjećaju na slobodu o kojoj 
se govori u naslovu teksta. Ispod nekoliko s mukom napisanih 
šlajfni potpis - nekadašnjeg novinara iz ovoga grada. Teško onima 
kojima takvi slobodu najavljuju. 

Sjećam se riječi kolege Milana Andrića: "U svakom sistemu i 
svakom vremenu jedini slobodan čovjek je seljak". Na oglasnoj ploči 
na kraju mosta plakat - mature će ipak biti. Dok u predvečerje 26. jan- 
uara, ispred goraždanskog Doma kulture gledam skupljanje matu- 
ranata, prvi put sam sasvim siguran da je Milan pogriješio. Osjećam 
da su ti momci i te djevojke slobodni i da nikada nisu bili slobodniji. 
Bio sam s njima nekoliko sati dok su išli između škole, komande i 
ureda predsjednika općine dogovarajući detalje. Sjetio sam se mature 
od prije skoro 20 godina - iz juna 74. Sjetio sam se lica, osmijeha, 
želja, iluzija, propustio kroz sjećanje fotografije iz tog vremena. I 
ostao nesretan nad saznanjem da su neki sa tih fotografija gore na 
brdima, i učenici i profesori, da su snajperima gađali momke koji su 
čuvali zgradu u kojoj smo polagali maturu, da su granatama rušili ovaj 
Dom kulture i salu u kojoj smo posljednji put bili zajedno. Da li je ta 
matura za njih odista bila ispit zrelosti? 

Prošlog ljeta u avliji gimnazije seljaci su čuvali krave. One su 
im jedina imovina koju su spasili. Ostalo je ili opljačkano ili izgor- 
jelo. Nije ostalo skoro ništa ni od zgrade gimnazije. U junu, kada je 
trebala biti matura, prolazak ulicama ovoga grada bio je najveći haz- 
ard. Niko tada nije razmišljao o školi i učenicima, još manje o 
maturi. Mnogo momaka je umjesto u klupama bilo negdje u rovovi- 
ma na prvoj liniji. Njihovo matursko veče stiglo je sa 7 mjeseci 
zakašnjenja, ali ipak na vrijeme da bi ostalo u sjećanju generacije. 
Dobili su zemičke i nešto keksa, vrijeme od 5 do 9 i obavezu da sve 
bude u redu. Nevjerojatno, ali našlo se i poneko odijelo, pa čak i 
rijetka cigareta. Mada je proglašen prvi stepen borbene gotovosti i 
mada je na snazi bila opća opasnost, njihovi bivši drugovi s druge 
strane brda, oni nekadašnji dječaci koji su trebali biti ovdje, nisu 
pucali. Nisu pucali ni pitomci iz srbijanskih akademija koji oko 
Goražda vježbaju gađanje. Ni oni nisu vjerovali da u jaunaru može 
biti matursko veče. 

Sljedećeg dana, umjesto da liječe prvi mahmurluk i 
razmišljaju o brucoškim danima, ovi dječaci su se vratili u rovove, 
otišli su da polažu jedan drugi ispit zrelosti i brane svoje poimanje 

slobode. I nije im bilo teško. Navikli su, a navike su čudna stvar. 

Pijanih misli, po ko zna koji put prelazim središnji gradski 
most. I sjećam se onog jutra iz juna '74. Tišina, most, rijeka i 
olakšanje. Dom, slastičarna, Omladinska ulica, breze i skulptura 
nage djevojke u malom parku. Kako je sve isto, a koliko drugačije. 
Slastičarna je izgorjela, skulptura ostala bez glave, most unakažen, 
Dom izranjavan, u koritu Drine olupina automobila. Na sredini 
mosta srećem jednog od sudionika mature iz '74. iz "B" razreda. 
"Šta ima", kaže. Odgovaram mehanički "Nema ništa"! i s užasom 
otkrijem da sam rekao jedinu pravu istinu u ovom vremenu. Zaista 
nema ništa, jer ima toliko stvari, toliko važnog i nevažnog, ozbiljnog 
i smiješnog, toliko suštinskog da bi svaki drugi odgovor i svaki 
pokušaj objašnjenja i nabrajanja bio odviše prizeman. Ima toliko 
toga da je jedini pravi odgovor "Nema ništa". Sve je isto samo nama 
izgleda da je drugačije, samo se glumci mijenjaju u neprekidnom 
komadu stradanja koji se izvodi u pozorištu života. Jedino su breze 
svakim danom sve deblje i sve više. 

10. Kako da objasnim Silviji 


7.2.1994. 


Od juna prošle godine u Goraždu borave predstavnici 
međunarodnih humanitarnih i vojnih organizacija. Odrade svoju 
smjenu i vraćaju se odakle su došli. Među njima je i Silvija. Dok je 
u toplim februarskim danima srećem na uobičajenim mjestima, uvi- 
jek se iznova sjećam jednog prošlogodišnjeg susreta. 

Soba u kojoj smo sjedili i u kojoj sam pokušavao raditi i tra- 
gati za krhkim nagovještajima promjena nalikovala je najviše plas- 
teniku. U toj toploj lijehi, iza folije koja je pojačavala goraždanske 
tropske vrućine, među mnogo papira i bilješki, pritiskala me 
stvarnost, nisam mogao odagnati košmar ni naslutiti kraj. Danima 
sam vodio bitku sa bjelinom papira i kvarovima pisaće mašine. 
Pokidane telefonske žice i električni vodovi upotpunjavali su sliku 
gradske četvrti. Mnogo zahrđalih sulunara provirivalo je sa balkona 
višekatnica. Neki stidljivo poput pristojno odgojene djece, drugi 
sirovo, gorštački, bezobrazno, onako kako brđani, kad blatnjavih 
opanaka siđu u grad, sve mjere, cijene i vagaju blatom sa tih svojih 
starih opanaka. 

Silvija pita za neke ljude. Poznajem tek jedanaestog sa spiska. 
Branislav Đoković. Četiri mjeseca pucao je na svoj grad, potom ran- 
jen, pa onda zarobljen. Oporavak, zatvor, istraga, puštanje iz zatvo- 
ra, nevjerica, nesnalaženje, izgubljenost. Skoro svaki dan sretnem 
tog čovjeka kako besposlen šeta gradom. Gledao sam ga kako bježi 
u sklonište i strepi pred granatama. Ne znam šta u tim momentima 
misli Branislav Đoković, ali svaki put kada ga vidim prestravljenog 
pomislim koliko je sve relativno. 

Silvija pita dalje. Neobična, neugledna, sa svojim bijelim 
terenskim vozilom koje ima registarske oznake Geneve dolazi U 
ovaj grad i odlazi iz njega sluteći da su ti njeni dolasci jedino svjet- 
lo što se ovom narodu dešava. Silvija sa svojom švajcarsko-fran- 
cuskom praktičnošću nastoji biti neutralna, Krije povremeno nevjer- 
icu i glumi naivnost. Ipak ovdje joj se raduju i pomišljam kako je ta 
žena za ovaj grad, na neki način, nagovještaj budućnosti. 

U sobi sa plastičnom folijom umjesto stakala, sa namještajem 
oštećenim gelerima, izbezumljen podnevnom pripekom, ovoze- 
maljskim gadostima i mješavinom svjetskog licemjerja i polunaivne 
gluposti, slušao sam učtivo, ali na neki način sramno raspitivanje 
jedne strankinje koja je ovdje došla svojom voljom i koja, svaki tren, 
svojom voljom može otići. Slušao sam mehanički i prenuo se tek na 
još jedno poznato prezime. Stojanović! Da nije? Prebiram 
grozničavo po pamćenju, tragam za nekim sitnim nagovještajem, 
osluškujem biranje podataka u dubini mozga. Da nije? Onda se sje- 
tim ofanzive s kraja proljeća, desetina hiljada granata, detonacija, 
huke, bolnice, hirurške sale, amputacija, krvi, plača, dženaza, imena, 
izvještaja, prijatelja, djece, sahrana, tuđeg stida i kolektivnog 
beznađa. Iz tog haosa izdvajaju se dva imena - Miroslav Stojanović, 
petogodišnjak i njegova majka Nevenka. Granata je došla sa nekog 
od brda pored Čajniča i pala ispred "Crvenog križa", tamo gdje su 
se djeca osjećala najsigurnije u zaklonu velike građevine. Smrt se 
ipak provukla nekom tajnom putanjom., zaobišla debeli zid i udari- 
la među njih. Petero mrtvih i više ranjenih. Uz Miroslava još jedan 
petogodišnjak. Silvija, međutim, pita za drugog Stojanovića, Petka 
iz Vitkovića. Nisam ga poznavao, ali znam mnoge koji su živjeli i 
još žive pored "Azotare", Pitam Harbu, bivšeg centarfora "Azota". 

Volio bih da se nisam raspitivao, da sam ostao tek pri 
naslućivanju, sa svojim nemirom, tuđim stidom i podnevnim halu- 
cinacijama. Čovjek je sretniji što manje zna. Ponavljam u podsvi- 
jesti tako često prezime Stojanović (jedan od goraždanskih četničkih 
ideologa se tako preziva) i pitanje - Da nije. Analiziram po ko zna 
koji put Harbin odgovor. Petko Stojanović, svekar Nevenkin i djed 
Miroslavov, granata 27. augusta 92. opet s brda, nasumice, po naro- 
du. Sin mu je poginuo ranije. Miodraga je 6. juna ispred kuće u 
Vitkovićima ubio snajperista sa druge strane Drine, sa četničkih 
položaja na Lugu. I Miodrag, među bližnjima Baći, tata malog 
Miroslava, osuđen je od onih sa brda bez suđenja, krivice i prava 
žalbe. Tog 6. juna jedan od zločinaca sa Luga urezao je zarez na 
kundaku puške, dobio pohvalu od nekog samozvanog vojvode i 
možda koji dan nagradnog odsustva ili koju cigaretu više. Ne mogu 
da se otnem utisku da je ubica samo nekoliko mjeseci ranije igrao 
fudbal ili sjedio u kafani kod Harbe zajedno s Baćijem, Šest mjese- 
ci nakon sinovljeve smrti i tri pošto joj je stradao suprug umrla je, 

prirodnom smrću, Milica Stojanović. Od tada, od novembra 92. pa 
do one granate sa čajničkih brda, živjeli su Miroslav i Nevenka 
Stojanović sami. Ta granata ispaljena podmuklo i kukavički, stigla 
je pred zgradu "Crvenog križa'', pred ustanovu čiji je Silvija pred- 
stavnik i svjetski glasnik godinu dana nakon što je snajperista s Luga 
urezao zarez na kundaku puške. Ne znam ništa o tom bezumniku 
koji je poslao smrt Miroslavu i Nevenki, ne mogu da pojmim te 
ljude koji bjesomučno granatama zasipaju djecu, žene, bolnice, 
porodilišta, bogomolje, škole, dječije vrtiće, parkove, izletišta, 
mostove. Zlurado se radujem što onaj tobdžija nije mogao urezati 
svojih pet zareza i što za njih kao dokaz svoga uspjeha i svoje vri- 
jednosti neće dobiti nagradu. 

Kako da sve to objasnim Silviji? Kako joj reći da više nema 
porodice Stojanović i da mi se po glavi mota misao kako se to za njih 
možda raspituju njihove ubice. Sa svojom švajcarsko-francuskom 
praktičnošću i donesenim ubjeđenjima, ženevskim pravilima i prih- 
vaćenim shvatanjem o tri sukobljene strane, ona to nikad neće svari- 
ti. I dalje će joj se činiti da radi pravi posao i da mora nastupati s 
nepovjerenjem. Stoga i ne pokušavam. Dok ona luta po spiskovima i 
čudi se nekim običnim stvarima, tragam, daleko od sobe-plastenika 
za putanjom onog haubičkog projektila i sve sam više ubijeđen da je 
taj put trajao godinu dana, da su snajperista s Luga i tobdžija iz 
Čajniča okinuli u isto vrijeme, samo što je granata putovala dugo, 
predugo, pažljivo birajući žrtvu. Sačekala je da snajperista pogodi 
Miodraga, da druga granata usmrti Petka, da prirodnom smrću umre 
Milica, da Miroslav i Nevenka ostanu sasvim sami i nezaštićeni, da 
postanu svjesni svoje nesreće pa da ih stigne, godinu dana nakon 
ispaljenja, tamo gdje su je najmanje očekivali. Silvija to nikad neće 
shvatiti, baš kao što ne može pojmiti da ovdje ne postoje nikakve tri 
zaraćene strane, već samo zločinci i žrtve, zatrte porodice, oteta djet- 
injstva, prekinute ljubavi, stalna traganja, dokazivanja i strepnje. O 
tome razmišljam i bježim od stvarnosti dok ona, s činovničkom pre- 
ciznošću, zaokružuje imena i brojke na nepreglednim spiskovima 
zločina. Kada, početkom narednog proljeća, krene nazad put Geneve 
taj posao će istom revnošću i gotovo naučenim entuzijazmom nas- 
taviti Arienne, A mi ćemo živjeti od jedne do druge smjene, ispraćati 

jednu i dočekivati drugu Švajcarkinju svjesni sve tragike i veličine 
vlastite patnje, svjesni da je ovo samo etapa nakon koje će uslijediti 

neka druga, na drugom kraju zemlje i sa drugim učesnicima. Zato 
ovdje niko ne krivi Silviju, ona je samo beznačajni ulog u nekoj 
čudnoj igri kojoj mnogi niti su dorasli niti je razumiju. I Silvija je 
jedna od njih i zato je ne treba mučiti suvišnim objašnjenjima. Nama 
je i bez toga previše. 

11. Novinari 


15.2.1994. 


U gradu je bilo suho i hladno i da nije bilo ruševina podsjećao 
bi na one švajcarske gradiće koji su redovito potpuno očišćeni od 
snijega a čija je okolina utonula u gotovo polarnu snježnu bjelinu. 
Između ruševina promicali su ljudi u pancirnim košuljama, teškim 
čizmama i sa šljemovima na glavi. Djelovali su pomalo klovnovski 
: inije bilo nimalo čudno što su izazivali dječiju pažnju. Tih dana bilo 
je veoma mirno pa su njihove kacige i pancirke izazivale podsmijeh. 
Momci su htjeli na prvu liniju, u vatru, da snime nešto zaista vruće, 
ali su ih rijetke granate toliko prepadale da je to njihovo htijenje bilo 
skoro besmisleno. Ipak su neumorno mijenjali filmove, širokokutne 
i teleobjektive, tragali za detaljima i birali totale procjenjujući u 
šiling ili cent, u santimu ili pfening svaki snimak koji naprave. 
Dodavali su tome vrijednost svakog pređenog metra, uštedu na 
hotelskom smještaju kojeg nema, procenat ratnog rizika i nivo 
ekskluzivnosti. 

Među tim ljudima su oduvijek postojale dvije grupe - slobod- 
njaci koji, sa akreditacijom bilo koje svjetske agencije, prvi stižu na 
lice mjesta i agencijski fotografi koji obično kasne za njima, ali koji 
su sasvim sigurni da neće biti na gubitku i da će bar dio onoga što 
naprave stići na trafike. Prvi obično idu sami i preračunavaju koliko 
će mjeseci nakon uspješnog posla provesti u dokolici, uz pivo i 
=Marlboro", po engleskim pabovima ili francuskim kafeima, Drugi 
stižu u grupama, zajedno s novinarima i igraju na sigurnu kartu. 
Kada se oni pojave, nema nikakve sumnje da slijede značajni 
događaji. 

U Goraždu, njihov dolazak bio je odvojen vremenskom dis- 
tancom od blizu osam mjeseci. Druga grupa je, bez obzira na 
zakašnjenje, ostavila jači dojam. Djelovali su ozbiljnije i profesion- 
alnije bez obzira na one klovnovske kacige, ljubav prema pancirka- 
ma i držanje u blizini zaklona, Njihov ugled nije proizilazio samo iz 
vrhunske opreme i mogućnosti svakodnevnog odašiljanja tekstova 
za London i New York već i iz ozbiljnosti njihovog nastupa, iz 

činjenice da su ustajali u tri ujutro kako bi napravili samo jedan sni- 
mak ili napisali jednu rečenicu. Izazivali su simpatije samim tim što 
su došli pješke preko hiljadu sedamsto metara visokih južnih obron- 
aka Jahorine. Čak i oni koji nikad nisu čuli za Johna Burnsa ili 
Aernetta van Lyndena, koji nikad nisu vidjeli "New York Times" ili 
"Newsveek", niti su znali da postoji "Sky news", čak su i oni osjetili 
da se događa nešto neobično i da ovi ljudi ono što rade rade dobro. 

Tada, na početku marta '93. bilo je još nafte. Natrpani u dva 
terenska vozila krenuli smo na Jabučko sedlo, petnaestak kilometara 
sjeverno od grada. Gore na hiljadu dvjesta metara visine vjetar je 
šibao sto na sat. Snježni nanosi su na mjestima dostizali nekoliko 
metara visine. U blizini prevoja zaglavio se kamion. Njime se narod 
prevozi do Bara, na granici goraždanske i paljanske općine, odakle 
nastavlja pješke i, nakon što zaobiđe Jahorinu, stiže do Grepka. U 
povratku nose brašno - da bi preživjeli. I iz ovog konvoja će poneko 
ostati smrznut i zameten u vrletima Kecelja. Fotoreporteri ponovo 
prebacuju normu. Idemo dalje. Stotinjak metara nakon prevoja 
pored puta izgorio tenk T-55. John Burns se penje na kupolu. 
Fotoreporteri ne štede snimke. Priča teče. 

Nepregledna agresorska kolona je 22. augusta '92. krenula u 
pomoć goraždanskim četnicima. Ovaj nakrivljeni tenk bio je na 
čelu. Trebalo mu je još koju desetinu metara da izađe na vrh, dese- 
tak sekundi dijelilo ga je od pogleda na dolinu Drine. Momci su bili 
pokraj puta. Imali su puške i poneku bombu. Jedan je zamahnuo i 
pogodio - u sredinu kupole, kao što je nekad Mirza Delibašić 
pogađao koš. Tenk je gorio šest sati. Na dijeljenju 28. i 29. augusta 
veliki prostor na lijevoj obali Drine bio je slobodan. 

U bajti na vrhu Tvičjaka, ključne kote na području Jabuke i 
Jabučkog sedla, John Burns zapisuje u blok dramaturgiju događaja. 
Naveče će iz grada poslati još jednu priču za naslovnu stranu "New 
York Timesa". Taj dan u Genevi se dogodila još jedna runda 
mirovne konferencije. "Gdje se rješava sudbina Bosne, pitao je kas- 
niji dobitnik Pulitzerove nagrade, u ovom bunkeru ili u Zenevi"? I 
tamo i ovdje. Sin bivšeg američkog generala nije izgledao zadovol- 
jan odgovorom. Pričom ipak jeste. Kaže mi to dok ispred bajte, na 
minus petnaest, uz ledeno zavijanje vjetra čekamo da ekipa "Skya" 
odradi svoj dio posla, Iznosi, međutim, gospodin Burns svoju sum- 
nju u naše mogućnosti i uspješnu odbranu. "Reci ti njemu, prijatelju, 

kaže poslije Zaim Imamović, komandant Prve drinske brigade, da 
on još nije shvatio kakav je ovo teren, šta smo mi uradili i šta još 
možemo uraditi". 

Veliki John ležerno bilježi podatke. Pita me kako živim, šta 
jedem, gdje mi je porodica. Kada mu kažem da su mi djeca i supru- 
ga dolje u gradu, ne može da povjeruje. Pogotovo mu izgleda nev- 
jerovatno da sam iz Sarajeva došao u Goražde, još sa porodicom. Na 
kraju mu biva neprijatno. Kosmat i bradat, velik poput grizlija, uvod- 
ničar "New York Timesa", jedan od najboljih novinara svijeta, na 
brdu iznad Goražda pokušava da shvati nesreću ovog naroda, 
pokušava da pojmi kako nas to nazivaju fundamentalistima i 
mudžahidima, a mi eto pričamo sa ljudima iz Amerike, Holandije, 
Britanije i ko zna otkuda još, pričamo o onome što se događa kao da 
se ne događa nama i razmišljamo o Genevi i o svojim bajtama i 
bunkerima skoro na isti način kao i neutralni promatrači. Imao sam 
osjećaj da će veliki John te večeri poslati dobar tekst preko Atlantika. 
Sljedeće noći su avioni istresli prvi put humanitarni tovar nad 
Goraždem. Fotoaparati su prebačeni na automatiku, proradili su 
uređaji za noćno snimanje, Van Lynden je imao priču zbog koje je 
prepješačio preko stotinu kilometara. Trebalo je krenuti nazad. 
Prešao sam zajedno s njima put od Goražda do Igmana. Oni su u 
Sarajevo ušli dan prije. Ja sam morao preko aerodromske piste. Dok 
su me francuski legionari pretresali u transporteru, sjetio sam se kako 
je Van Lynden zadnje kilometre bauljao, kako je psovao, padao i 
ustajao i kako je jedva došao do mjesta gdje ga je čekao drugi dio 
ekipe i odakle se mogao uključiti u program. Zadivljujućom brzinom 
se oporavio i sasvim sigurno niko iz milionskog gledališta nije bio ni 
blizu pomisli da je iza tog čovjeka ostala noć pješačenja, planinski 
prevoji, 12 sati u snijegu i provlačenje između četničkih položaja. 

"Kakav su utisak na vas u Goraždu ostavili John Burns i Van 
Lynden", pitao me nekoliko dana kasnije pukovnik Jovan Divjak u 
Glavnom štabu Armije RBiH. Nisam mu mogao odgovoriti. Ipak, 
divio sam se njihovoj profesionalnosti iako mi je donekle smetalo 
što su po svaku cijenu tražili spektakl. Smetala mi je činjenica da 
njih dvojica nikada ne bi došli u Goražde da nije bilo dostave 
humanitarne pomoći zračnim putem. Trebalo je, dakle, napraviti 
idilične. slike o tome kako napredni zapadni svijet pomaže 
nekakvom bosanskom narodu. Zato je producent "Skya", jedan 

mladi Beograđanin, insistirao da im omogućimo snimanje kada 
negdje u brdima kakav bosanski seljak pronađe pakete pomoći. 

Opet, mora se priznati da su ti ljudi odredili svoj dio posla i 
bili skoro sasvim objektivni i maksimalno korektni. Bar u onoj mjeri 
koliko su sa svojim poznavanjem stanja i odnosa u BiH mogli biti. 
Vraćajući se u Goražde susreo sam drugu grupu novinara, ali oni su 
odustali od puta kada su vidjeli šta ih na tom putu sve čeka. Ostale 
grupe su već hitale u Srebrenicu. Danas, jedanaest mjeseci nakon 
toga, vidim da je sve samo velika igra, stvar profesionalnog prestiža 
i lične radoznalosti. Što nije bilo u novinama, nije se ni dogodilo. 
Srebrenica, Goražde i ostali samo plaćaju cijenu. 

12. Veza 


19,2.,1994. 


Kao i obično ispred amaterske radio-stanice bilo je mnogo 
ljudi. Svi su željeli da, nakon izvještaja, pokušaju čuti nekog od svo- 
jih u Sarajevu. Nevjerovatno je, ali u ovom gradu ne postoji porod- 
ica koja tamo nema rodbine. Zato je svaki dan najčešće pitanje: Tma 
li Sarajeva?" Čudni su odnosi i osjećaji ljudi iz istočne Bosne prema 
njihovom glavnom pradu. Vezani su za Sarajevo više nego za svoja 
rodna sela ili čak Više nego za vječiti simbol ovdašnjeg naroda, za 
rijeku Drinu, Dok sam u maloj neurednoj prostoriji čitao standard- 
nih minut i 10 sekundi, na drugom kraju grada odjekivale su det- 
onacije, Još nije bilo podalaka o posljedicama artiljerijske kanonade. 
Svi prisutni su strepili, u pogledima im je iskrila neizvjesnost, Svaku 
eksplozija je mogla značiti smrt najbližih, svaki zvižduk granate 
mopao je srušiti njihove krhke snove o izbavljenju. 

"Nije prošlo", kaže Dževad, "idemo na polaznu". Slijedi 
ponovno štimanje uređaja, nova provjeru i novih minut i 10 sekun- 
di čitanja. Čitajući tih 17 redova, mislim na naredni izvještaj, naonaj 
u kojem će biti govoru o posljedicama ovog, sadašnjeg pranatiranja, 
mislim na žurbu u hilnoj pomoći Ratne bolnice, na dobrovoljne 
davaoce krvi, na plač, svirepost i anesteziju, na dženaze, na tugu, na 
tiho dostojanstvo ljudi. Čitajući tih običnih, svakodnevnih 17 redo- 
va, nastojim da proniknem u misao svakog, od prisutnih, u one 
skrivene strepnje i strahove, u skromne želje, u iščekivanje i 
osluškivanje njihovo, 

"Sto posto, kaže Dževud, ponovi samo odjavu", idemo 
odmah!" Za Radio-televiziju Bosne i Hercepovine.,, Na slolu se 
gomilaju papirići s telefonskim brojevima, "Samo da čujem jesu li 
živi, nisam ništa čula za njih od početka ruta", šapće starica, Snebivu 
se kao da je ona kriva zbog svega, kao da je svojim rukama pokidala 
kablove u poštu, kao da je postavljala minobacaiče po brdima. 
Momak pored nje raspituje se o sestrinoj udaji, Provjerava kakav mu 
je zet, je li završio fakultet, Ljudi se smiju, Važno je ima li para, 
kaže neko, Mladić je uporan: "Nili su važne pare, nili bilo kakva 

imovina, danas je imaš, sutra nemaš. Ono što znaš ne može ti niko 
uzeti". Ljudi se ponovo smiju. Neobične misli za njegove godine. Na 
trenutak se zaboravlja rat, maloprijašnja kanonada i strahote vlastitih 
misli, na trenutak sve biva kao nekad, čuju se dvosmislene primjedbe 
iznenađujuće aluzije, doskočice i poučni komentari. Daje narod 
oduška tjeskobi. Dževad bira sljedeći broj. Niko se ne javlja. Da im 
se nije šta desilo? Naredni je zauzet. Neće biti vremena za još jedan. 

Iz ugla prilazi čovjek: "Molim vas, samo da javim za djecu, 
samo jedna rečenica". Šibenik pet osam četiri Šibenik četiri. Dok 
slušamo okretanje telefonskog brojčanika gledam čovjeka iz ugla - 
visok, mršav, mladolik, djeluje gotovo dječački, nalikuje na prerano 
ižđikljale pubertetlije koji stalno povlače rukave okraćale odjeće, 
nalikuje na našu svakodnevnicu. Ne zna šta će s rukama, tijesno mu 
u ovoj ruiniranoj prostoriji, tjeskoba mu dušu pritisla, pogled otišao 
nekuda daleko. Ali nema u tom pogledu radoznalosti, nema 
znatiželje. Samo tuga, mnogo prigušene patnje i neizrečenih pitanja. 
Čeka glas sa druge strane, ali se ima osjećaj da nije svjestan "tog 
čekanja, da se tu zatekao slučajno i protiv svoje volje pa sad čeka da 
mu kažu da je gotovo i da ode. Podsjeća na srednjoškolca koji je 
zakasnio na čas i pred punim razredom trpi grdnju strogog 
razrednog starješine. Podsjeća na nas. 

Imaš vezu", kaže Dževad. Čovjek je zadrhtao, lijevu ruku 
grčevito stisnuo, a desnom potražio oslonac u zraku. Uhvatio se 
potom za ivicu stola, još više oborio pogled, zgrčio se i nekako 
smanjio, pa onda teškim, jedva čujnim glasom rekao: "Sestro, djeca 
su poginula. Nemamo sad više vremena, javit ću ti se čim mognem, 
molim te nemoj brinuti, moramo prihvatiti sudbinu". 

Bio je to najkraći razgovor koji sam čuo u 22 mjeseca rata. 
Čovjek se vratio u ugao i činilo se da više ne zna šta treba da radi. 
Soba je postala još skučenija, ljudi su zanijemili, nikome više nije 
bilo važno što nije čuo svoje niti se ko sjećao maloprijašnjih det- 
onacija. Govorim Dževadu uobičajeno - čujemo se po planu, sedam 
tri i čuvajte se, a sjećanje mi razdire onih nekoliko riječi što ih je 
izgovorio čovjek iz ugla. Na kalendaru zločina izdvaja se 20. sep- 
tembar prošle godine. U 10,20 sa Lokava je ispaljena granata. U isto 
vrijeme pored jedne od kuća u blizini cementare igralo se troje 
djece: Jasmina Herak, te Edvin i Eldin Došlo. Tridesetak sekundi 
kasnije na mjestu njihove igre ostala su samo raskomadana dječija 

tijela, malo dalje nedovršena kula u pijesku, u gradu osjećaj nev- 
jerice. Njih troje imali su zajedno tek osam godina. Pogledam čovje- 
ka iz ugla i u trenu mi bude jasno da je to Muhamed Došlo. On i nje- 
gova supruga Sanida nemaju više djece. Herakovi imaju još jedno. 
Tada mi u pamćenje ponovo dođu video-snimke koje je 20. septem- 
bra napravio jedan od ovdašnjih snimatelja-amatera. Samo ti snimci 
su dovoljan razlog za osnivanje Međunarodnog suda za ratne 
zločine. Ne mogu da potisnem u zaborav beživotne komade dječijih 
tijela, ne mogu da pojmim čudne igre sudbine, niti da shvatim diplo- 
matske govore svjetskih zvaničnika. Pokušavam da dosegnem tugu 
i snagu čovjeka koji je prije nepun minut svojoj sestri govorio o 
pogibiji svoje djece i molio je da ne brine. 

Muhamed Došlo polahko izlazi iz ugla, smušeno zahvaljuje i 
odlazi u neizvjesnu noć. Odlazi sa svojim usudom i svojom 
nesrećom, odlazi korakom starca iako mu još nema trideset. Za njim 
ostaje praznina, ostaje mučnina i pitanja. Nikome više nije do raz- 
govora i telefonskih brojeva. Viktor Šestan grozničavo pregleda 
blok u koji zapisuje poruke. Čekam da se javi Slavko pa da pošaljem 
agencijske vijesti. Ljudi se polahko razilaze, ljudi čije je najčešće 
pitanje - ima li Sarajeva. Idu s tim pitanjem skoro dvije godine od 
jedne amaterske stanice do druge, diktiraju broj i nadaju se da će čuti 
dobre vrijesti. 

Završavajući ovaj tekst gledam u februarsko predvečerje i nas- 
tojim naći smirenje u padanju snijega. "Nema drva i vode", kaže mi 
supruga, ''moramo na bunar". "Samo da završim, neću stići Slavka, 
ide na skijanje". I onda mi se sve izmiješa, bunar i skijanje, snijeg i 
drva, zločin i tuga, sadašnjost i prošlost i ono pitanje - ima li 
Sarajeva. Kako da nema, ponavljam u sebi, kako da nema. Ima i 
Sarajeva, i Bosne, i Drine, ima snage u ovim ljudima i ponosa u ovoj 
zemlji. Vidio sam taj odgovor na licu Muhameda Došla dok je 
izlazio u neizvjesnu goraždansku noć. 

13. Pista 


26.2.1994. 


Snijeg je dostizao pola metra. Na pravcu iza hotela "Famos" 
bio je nešto viši. Mirisali su četinari. Na posljednjim ostacima 
dnevne svjetlosti bljeskala je i presijavala se spust-staza. U sjetnoj 
tišini ispunjavao me neki čudni osjećaj slobode. Sjetio sam se jedne 
davne rečenice a da nisam znao kada sam je i od koga čuo - odlasci 
su lijepi zbog povrataka. Tih nekoliko riječi bile su mi u tom 
momentu toliko bliske i istinite da sam mogao zaplakati. 

Prolazimo redovnu kontrolu. Na raskrsnici na Igmanu još 
jednu. Šta ima u Goraždu", pitaju policajci. Desno se silazi u 
Krupac, najviše je dvadesetak minuta do Sarajeva. Posljednji put 
sišao sam tim putem u martu '92. godine, sa sankama u gepeku i 
petero djece u automobilu. Sada idemo lijevo, bit će potrebno više 
vremena do Sarajeva. Mnogo se razlikuju mart '92. i '93. Ne vjeru- 
jem momku iz hotela "Igman" koji kaže da ima dovoljno hljeba. 
Dok večeram, mislim na one sa kojima sam bio prije 36 sati. Znam 
da će većina i ovu večeru preskočiti. Poslije slušam divnu planinsku 
tišinu i gledam na sjeveroistok. Tamo je Sarajevo. 

Trećeg aprila '92. godine bio je krasan dan, rođendan moje 
kćerke. "Nemojte nigdje ići ovoga vikenda", savjetovali su nam pri- 
jatelji. Do Goražda nam je trebalo, uz uobičajene policijske kont- 
role, samo 90 minuta. Jedanaest mjeseci kasnije putujem 36 sati. I 
tek sam na Igmanu. Ostalo je još mnogo iskušenja do Sarajeva, Na 
redu je spuštanje serpentinama niz planinu, Hrasnica, Sokolović- 
kolonija, most na Željeznici, Butmir i onda čekanje mraka, Treba u 
pomrčini naći najsigurniji put između Kasindolske ulice s jedne i 
Krtelja sa druge strane, provući se između snajperskih hitaca i 
stravične muzike osamdesetčetvorke, predvidjeti mjesta gdje može 
pasti granata i nadmudriti francuske legionare. Konačno, treba 
pretrčati skoro kilometar, naći mjesto gdje se može provući kroz 
žičanu ogradu i ići što dalje od aerodromskog naselja. 

Uhvatili su nas na polovini puta, pregledali novinarske legiti- 
macije, tražili oružje, objašnjavali čudnom kombinacijom englesko- 

francusko-bosanskog jezika. Ovdje je prethodne noći poginulo || 
ljudi. Vraćeni smo na početak, u blato do koljena. Nedim, Edin i ja 
krećemo ponovo. Progledali su nam kroz prste. Čekaju da pretrčimo 
a potom za nekoliko trenutaka napune transporter ljudima koji 
pokušavaju preći pistu. Dolazak na Dobrinju ravan je osvajanju 
visokog planinskog masiva. "Kako je u Goraždu"? Nikako. Svi pita- 
ju, objašnjavaju, nastoje pomoći. Tišina. U ponoć smo pred zgradom 
televizije. Grlim pogledom usnulo Sarajevo i strepim zbog gladnog 
Goražda. Sat kasnije pijem čaj u neboderu prekoputa i počinjem 
priču o tom neobjašnjivom gradu. Momci sa Alipašinog hoće tamo, 
žele da osjete slast pobjede. Ne mislim o tome i nastavljam priču o 
Goraždu. Nakon 22 dana imao sam osjećaj da nisam ispričao ništa. 
Bio sam umoran i želio sam nazad. Oko Goražda počinjala je nova 
četnička ofanziva. 

Suljo i Juka našli su malu kameru. Pripreme su najteži dio 
posla. Mjesečina je i još je pao snijeg. Mislim na pistu. Bit će teško. 

Stigli smo nekako do žice. Vidi se kao u podne. Puca sa 
Krtelja. Sat vremena ležimo u snijegu. Štitim glavu vrećom za spa- 
vanje koju su mi prije nekoliko dana poklonile kolege u Savezu nov- 
inara. Juka predlaže da se vratimo. Sa Krtelja pojačavaju. Čujem tup 
udar i mehanički pitam - gdje pogodi ovaj? "Mene". Na Jukinim 
grudima krvava mrlja. Ima mnogo čistine do Dobrinje, bit će zaista 
teško. Srećom, metak nije oštetio nijedan vitalni organ. Juki je žao 
što neće moći s nama. Drugu noć na pisti su Ukrajinci. Svu noć me 
hvataju i vraćaju na početak. Imam tremu, neraspoložen sam, 
umoran i blatnjav. Sljedeće noći ostavljam za sobom još dva neusp- 
ješna pokušaja. Razočarano gledam u konture Igmana, znam da 
imam previše prtljaga. Pomaže mi Ferid Džindo, momak iz dobrin- 
jske policije čiji roditelji žive u blizini Goražda. Krenuo je da ih pos- 
jeti. Hazardiramo, prolazimo pokraj samih četničkih položaja. Jedan 
njemački novinar odustaje, a turski unezvjereno gleda na sve strane. 
Ne možemo da prođemo kroz kolutove bodljikave žice između 
velike i male piste. Puzimo, svako u mozgu nosi svoju sudbonosnu 
odluku. Sa druge strane je transporter. Nikada nisam vidio takvo 
blato. Provlačim se kroz tu kaljugu poput jegulje. Meci postaju 
stravično bliski. Čuje se ravnomjerni zvuk transportera, onda neko 
iznenadna krikne pa sve nakratko utone u tišinu. U tim rastrzanim 
dijelovima tišine pokušavam sakupiti ostatke snage i misliti razum- 

no, pokušavam izbjeći greške. Ležimo u blatu i čekamo, minutu, 
dvije, pola sata, vječnost. Ličimo na tek izvajane glinene figure koje 
se još nisu osušile. Gledam prolaz u žici i osjećam težinu velikog 
planinarskog ruksaka. Pritišće me još više nepodnošljivi osjećaj 
bespomoćnosti. Hoću li imati snage da pretrčim posljednjih sto 
metara. Iznerviran tom blatnjavom noći, krećem u provjeru vlastitih 
mogućnosti. Plavci su me primijetili nakon pet metara. Jedva vadim 
noge iz blata, ali i oni su se zaglavili. Stižem na tvrdu podlogu sa 
dovoljno prednosti da se dokopam jarka na butmirskoj strani. 

Dok u tom nesigurnom zaklonu, u tom dubokom, blatnjavom 
jarku nastojim uhvatiti dah, gledam ljude koji se vraćaju na 
Dobrinju, koji nose školjke porazbijanih jaja, kahvu i kojekakve 
tričarije i noćima pokušavaju da pređu pistu, gledam ljude koji za 
hiljadu ili stotinu maraka proživljavaju sva ova poniženja, ovaj 
neobjašnjivi osjećaj bespomoćnosti i ne mogu da ih razumijem, baš 
kao što ni oni ne mogu da pojme zbog čega ja radim ovo što radim 
i zašto umjesto kahve, jaja i suhog mesa prenosim filmove, kasete i 
novine. Gledajući ih kako odlaze u ono blato iz kojeg sam se malo- 
prije izvukao, nisam znao da li ih treba sažaljevati ili im se možda 
treba diviti. 

Sljedećeg dana na Igmanu sve sam zaboravio. Sulejman 
Mulaomerović prešao je pistu naredne noći i krenuli smo prema 
Goraždu. Jusuf Hamidović se brzo oporavio. Hrabri momak sa 
Dobrinje, Ferid Džindo u povratku je poginuo. Dijelilo ga je samo 
nekoliko metara od sigurnosti zaklona na dobrinjskoj strani. U bloku 
mi je ostao zapisan njegov broj telefona, a u pamćenju jednostavnost 
sa kojom je prilazio svim stvarima i događajima. 

14. Klek 


7.3.1994. 


Dječaci su utovarali humanitarnu pomoć ispred skladišta 
"Crvenog križa". Na gradskim ulicama bila je gužva i, bez obzira na 
rat i okruženje, osjećala se blizina proljeća i bujanje života. Kamion 
je bio skoro pun. Pokušat ćemo da se tim kamionom ili terenskim 
vozilom koje će ga pratiti prevezemo do Bara. Tako bismo uštedjeli 
mnogo kilometara i mnogo sati pješačenja. 

No soldiers, kaže Klaus, I'm sorry". 

"We are not soldiers, we are journalists". 

Uzalud. Klaus je neumoljiv. Pominje pravila, izvinjava se, 
objašnjava principe "Crvenog križa", poziva se na šefove. Na kraju, 
sve se svodi na jedno. Neće biti ništa od planirane uštede. U 
sunčano, prvo martovsko podne prelazimo središnji gradski most. 
Kroz Baćke i Vitkoviće očekujemo granate. Padaju negdje ispred 
nas. Na petnaestom kilometru zastajemo kod spomenika partizani- 
ma iz onog rata, na dvadesetom imam rane na oba članka, rane od 
preteških, grubih i slabo održavanih čizama. U 22,15 na kraju smo 
prve etape. Za 9 sati 40 kilometara. Nije loše za amatere. Sljedećeg 
dana nastavljamo dalje. Uz livade i šumarke, preko potoka, kroz 
blato do koljena, prečicama i zaobilaznicama penjemo se slobod- 
nom zemljom bosanskom, Iznad nas Klek, mrgodna i ćudljiva stije- 
na, stamena i postojana kao ljudi u selima kroz koja prolazimo. 
Snijeg je sve viši, na mjestima upadamo do pojasa. Dolazak među 
borce je uvijek doživljaj posebne vrste. Meša Bašić i Mirsad 
Bećirević pričaju o prošlim bitkama, o napadima, pragama i 
tenkovima, o transporterima i hiljadama granata, o odbrani. Na hil- 
jadu sedamsto metara nad morem ručamo, hljeb i dvije paštete na 
petericu, Gledam, pored Jahorine, Trebević sa velikim tornjem na 
vrhu. Zamišljam unakaženi grad ispod njega. Koliko je blizu, a 
koliko daleko. Niko ne skija na jahorinskim stazama. Negdje na 
vrhu su četničke haubice, u hotelima plaćenici ili šefovi fantomske 
srpske države. Nema to nikakve veze sa Klausovim pravilima i nje- 
govim izvinjavanjem. Biva mi drago što nas nije povezao svojim 

terenskim vozilom. Šta on zna o Kleku i zemlji našoj bosanskoj, šta 
bismo mu mogli pričati o našim brdima, našem snijegu, našem 
blatu, potocima i gudurama, našim težnjama i idejama. Previše je to 
komplikovano za prosječnu evropsku pristojnost i uobičajene 
svjetske manire. Zbog toga mi je bilo isprazno njegovo izvinjavan- 
je. a smiješna njegova profesionalna objašnjenja. 

Gledam kuće ispod Kleka i ponovo pamtim mart 93. Večerali 
smo u kući Muradifa Turčala, rođaka Hasanovog. Većina su bili stran- 
ci. Nisu ništa znali o ljudima ispod Kleka, ali su se solidno snalazili sa 
planinskom pršutom i sirom. Poslije su 12 sati pješačili bespućima 
prema Trnovu, padali i psovali, ustajali i s krajnjim naporom 
nastavljali dalje. Za kratkih predaha nudili su cigarete ne shvatajući da 
u svom postojećem košmaru čovjek može ostati nepušač. 

Muradif se gotovo specijalizirao za doček i ispraćanje nov- 
inara. Dok smo kretali na put kojim je Hasan Turčalo prošao 
devedeset i nešto puta, on se spremao na nova iskušenja. Taj gorštak, 
profesor istorije, nekadašnji đak pješak, bivši gastarbajter, otac 
četvero djece, strastveni lovac, predratni direktor osnovne škole u 
Ilovači, borac, komandant - nije imao vremena da misli o onome što 
se događa. Vukle su ga obaveze, tjerale su ga vlastite ideje, nije ga 
držalo mjesto. Milujem s Kleka pogledom bosanska brda i još jed- 
nom se sjećam velikog čovjeka Hasana Turčala. 

"Zakleo sam se, pričao mi je u poznu jesen '92, da sela ispod 
Kleka nikada više neće biti spaljena, da ovaj narod više niko neće 
poklati, pobiti ili protjerati sa ovog njegovog kamenjara", Ispunio je 
tu svoju zakletvu. Sa četiri automatske i malo više lovačkih pušaka 
organizovao je rođake i komšije i odbranili su Klek. Potom je sve 
išlo svojim tokom. U ljeto 93. bilo je mnogo priča i nagađanja oko 
Hasanovog nestanka, Oni koji su ga dobro poznavali ni u jednu nisu 
vjerovali. Nisu vjerovali ni kada je došao papir agresorske strane u 
kojem je pisalo da je, zajedno sa još trojicom boraca, stradao od 
mina u predjelu Kecelja. Ne vjeruju ni danas kada je stigla zvanična 
potvrda da je njegovo tijelo razmijenjeno, da je identifikaciji pris- 
ustvovao jedan od braće i da je sahranjen u Pazariću. Ne vjeruju jer 
je Hasan Turčalo bio čovjek koji je za života zaradio i zaslužio 
besmrtnost. Pokušavam, pišući ovu priču, da se sjetim svega što je 

uradio. Prepješačio je desetine hiljada kilometara, doveo prve 
ljekare u Goražde, donio prvu municiju, prenosio ranjenike, koman- 

dovao bataljonom, osposobljavao vodiče, zaobilazio i skidao mins- 
ka polja, vodio bitke, pomagao ljudima, gazio šumske staze | 
puteljke, prolazio kroz mećave i snježne nanose, hrvao se sa 
gorostaasom Klekom ne mogavši odoljeti njegovom čudnom zovu 
koji je samo on razumio. 

"Gledaj našeg cara", kaže Mirsad Bećirević. A mrgodna 
ćudljiva stijena, kao da razumije te njegove riječi, razbija nalete vje- 
tra i ledene kiše, opominjući nas da dolazi nevrijeme 1 da treba da se 
vratimo do sela. Nekoliko sati kasnije razgovaram sa 
desetogodišnjim sinom Hasana Turčala i shvatam da se takvi ljudi 
rađaju samo ispod Kleka. Belhudin je svoj sendvič odnio jednom od 
momaka koji je bio gladan, baš kao što je njegov otac davao iz 
vlastite kuće sve što je imao čim bi nekom zatrebalo. Zahvaljujući 
takvim ljudima obistinilo se proračanstvo iz starih narodnih predan- 
ja da će u najsurovijem ratu koji se može zamisliti opstati jedan 
zbjeg ispod Kleka. 

Ostatak puta zaboravio sam na težinu čizama i rane na noga- 
ma, zaboravio na sadašnjost i ono što sam sa ljudima razgovarao. 
Živio sam u nekom davnom vremenu, sam sa svojim mislima i 
životnim istinama. Nakon 150 kilometara pješačenja, 4. marta '94. 
nisam osjećao umor, nije mi smetalo blato ni uporna, hladna kiša. 
Činilo mi se da su prva četiri martovska dana trajala beskonačno 
dugo, da se u njima dogodilo sve što treba da se dogodi, a nastavak 
je samo repriza tih događaja, i to slaba i blijeda repriza na koju ne 
vrijedi gubiti vrijeme. 

Idem kroz hladnu martovsku noć asfaltom koji je odavno zab- 
oravio automobile. Na desnoj strani Drine gore svjetla. Napravili 
ljudi hidrocentrale na potocima i žive odmah iza prvih rovova. 
Hrabar je ovo narod. Prolazim ispod Parauna. Selo iz mraka 
osluškuje detonacije u daljini. Sljedećeg dana u građu saopćavaju mi 
da su me tražila dvojica kolega sa Televizije. Kažu, rade za 
sReuters'', Niko ne može da se sjeti imena. Kasnije saznajem, radili 
su do 24. januara na "'Srni"'. Možda rade još. Obuzima me neopisi- 
va radost što prvih martovskih dana nisam bio u Goraždu. Šta ( oni 
znaju o Kleku i o čemu bismo mogli razgovarati. 

15. Mama, hoću li umrijeti 


14.3.1994. 


Drugog februara ove godine u Goražde je trebalo da stigne 
jedan od redovnih konvoja Visokog komesarijata. Nije stigao, kao ni 
mnogi raniji. Ovdje to odavno nije nikakva vijest. Nikakva novost 
nije bilo ni granatiranje grada koje je počelo u poslijepodnevnim 
satima. Sve je išlo uobičajenim tokom. Informacije su se brzo 
smjenjivale, Hitna služba Ratne bolnice bila je u punom pogonu, 
sakupljali su se dobrovoljni davaoci krvi. Srećom, poginulih nije 
bilo. Među ranjenim - jedan šestogodišnji dječak. 

Ljekari su mu ukazivali pomoć, a Admir Mujkić je prisebno, 
razumno i sa tek malo ogorčenja u nježnom dječijem glasu upitao: 
Mama, hoću li umrijeti". Niko se ne sjeća šta je njegova majka, ran- 
jena drugim komadom iste granate, odgovorila, niti kuda su joj plovile 
misli dok je čekala ishod ljekarske intervencije. Niko nije mogao 
proniknuti u bistru, iskrenu dječiju misao. Šestogodišnji Admir 
Mujkić ponašao se poput iskusnog borca, razmišljao je na način kako 
razmišljaju prekaljeni ratnici. Govorio je razložno, trezveno. Nije u 
tom dječijem glasu bilo straha, tek možda tračak nevjerice i 
enađenja. Umjesto uplašenosti i osude, u njegovom glasu nazirala 
su se pitanja, ona na koja on sam nije znao odgovoriti i koja su bila 
preteška za njegovih šest godina. O smrti je već dovoljno naučio, 
Skoro sav svoj dosadašnji život proveo je u vremenu i na prostoru 
gdje se jedino o smrti moglo dovoljno saznati. Mučila ga je, međutim, 
misao o onom trenutku između, o onom momentu kada čovjek više 
nije živ, ali još nije mrtav. Čini mi se da je Admir sa svojim skromn- 
im mogućnostima i dotadašnjim životnim iskustvom otkrivao suštinu. 
Nije pitao zbog čega, u ime kojih ciljeva, gdje je greška i hoće li 
krvnike ikada stići kazna. Ta je pitanja ostavio drugima. Njega su zan- 
imale činjenice kao što savjesnog naučnog radnika zanima samo 
konačan rezultat dugogodišnjeg istraživanja. 

Ako već mora umrijeti i ako je to presuđeno a da ni on ni bilo 
ko njegov nije bio prisutan niti je na presudu mogao uticati, on hoće 
da zna da li će se i kada će se presuda dogoditi. On hoće da taj 


izn 

dolazeći trenutak dočeka sasvim svjestan, da tada bude načisto sa 
onim što slijedi i da možda kroz pamćenje proturi još pokoju zabo- 
ravljenu igru ili koji mali dječački nestašluk. Momčić star šest godi- 
na, kome ljekari zbrinjavaju ranu na glavi, ranu koju je napravio 
komad metala što je došao sa četničkog uporišta sa kojeg se vidi kuća 
njegovog oca i sa kojeg se svakodnevno granatama prekida dječija 
igra, pita zvonkim, umiljatim glasom: "Mama, hoću li umrijeti". 

Prolaze mi mislima slike dječaka i djevojčica koji svakod- 
nevno bježe u skloništa i onih koji nisu stigli pobjeći, prolazi mi 
mislima život. Sjećam se lika bezimene desetogodišnje djevojčice 
čiji je put od kuće do vode, u ljeto '92. godine, prekratio pogodak 
bestrzajnog topa. Grozim se krvavog asfalta pokraj njenog 
majušnog, beživotnog tijela. Onda mi u sjećanje dođe jedan drugi 
događaj i misao na još jednog Admira. 

Prije gotovo dvije godine dvojica Goraždana, prijatelja, 
Nedim Pilav i Vlatko Vojnović, pokušali su da iz goraždanskog 
džehenema prevezu do neke klinike teško ranjenog Nedimovog 
bratića. Svaki put kada slučajno sretnem nekog od njih dvojice, sje- 
tim se onog upitnog dječijeg pogleda, sjetim se one iskre nade u 
dječakovim očima, polaganog skretanja automobila i izrovanog 
makadamskog puta. I uvijek iznova upamtim sutrašnju vijest - 
Admir je umro nekoliko kilometara prije grada, U sablasnoj noćnoj 
tišini koju su remetili zvuk automobilskog motora i jedva čujni odje- 
ci dalekih detonacija nije imao prilike da se u posljednjim sekun- 
dama života utješi toplinom roditeljskog doma niti da osjeti sig- 
urnost i radost blizine poznatih i dragih stvari. Nije imao prilike ni 
da prozbori riječ osude ili uzvik bola. Na zadnjem sjedištu starog 
automobila, koji je teturao putem izmedu bukovih stabala, ugasio se 
njegov život a da čestito nije ni započeo. Pred tom činjenicom sve 
ostalo postaje suvišno, sva pitanja uzaludna, svi podaci bezvrijedni, 
sve osude blage. 

Dvadeset mjeseci kasnije, u prohladnom februarskom sutonu, 
jedan drugi Admir ponavljao je svoje dostojanstveno pitanje: Mama, 
hoću li umrijeti". Leluja mi to pitanje ispred očiju evo više od mjesec 
dana nakon što je izgovoreno, urezuje mi bore u duši i pritiska me 
svojom ogromnom težinom i svojom dječijom iskrenošću. Imam neki 
čudni osjećaj da to mali Admir Mujkić nije pitao svoju majku niti se 
raspitivao o svom životu i svojoj smrti. Čini mi se, i svakim danom je 

taj osjećaj sve jači, svakim trenutkom ubjeđenje postaje potpunije, da 
je Admir pitanje postavio u ime svih malih Bosanaca, u ime svih 
stradalnika koji stradaju bez ikakve krivice i bez sposobnosti da pojme 
šta im se to i zbog čega događa. Pokušavam da proniknem u razloge 
paranoične mržnje ubojica sa brda oko bosanskih gradova, 
pokušavam da ispilim poneku riječ utjehe. Ne ide. 

Trinaestog marta prolazim kejom pored Drine. Na polovini 
puta između dva gradska mosta jedna djevojčica sjedi na betonskoj 
podzidi. Krhka i usamljena, nezaštićena. Gleda beskrajno promican- 
je talasa i putuje nekuda u prošlost. Sama sa svojim mislima i SVo- 
jim dječijim shvatanjima. Na lijepom, nježnom licu obrisi tuge, one 
iskrene duboke tuge koja se ukorijeni u neko biće i više ga ne ostavl- 
ja. Prije dvije godine na ovom istom mjestu Naida se igrala sa svo- 
jim bratom. Prolazim i ne znam šta da joj kažem. Nosim u sebi neki 
nepodnošljivi i nepoznati osjećaj krivice. Okrećem glavu i tješim se 
mišlju da je bar Admir Mujkić preživio. Volio bih sresti tog malog, 
hrabrog čovjeka nakon svih ovih košmara. Je li njegova pobjeda 
početak nade za sve šestogodišnjake? I one mlađe, i one starije. 


Mnogo se šta promijenilo otkako sam napisao ovu priču. 
Vlatko Vojnović pobjegao je iz Goražda dva mjeseca nakon toga. 
Majka Naide i rahmetli Admira Pilava rodila je sina. Drugi Admir 
iz priče - Mujkić, preživio je ranjavanje. Nedim Pilav, također, je 
teško ranjen u februaru '94. godine. Oporavio se i ostao u 


Goraždu. 

16. Iznenađenje 


19.3.1994. 


Ostatak rakete 128 mm, zaboden u asfalt ispred ulaza, pod- 
sjećao je na posljednju etapu goraždanske paklene zbilje. Zatvorska 
zgrada nije imala prepoznatljivih obilježja. Pretrpjela je, kao 
uostalom i sve u kvartu, nekoliko direktnih pogodaka topovskih pro- 
jektila, ostala bez ijednog prozorskog okna, sa oštećenim sobama i 
hodnicima. Vrata su se zatvarala s mukom i tek se u unutrašnjosti, 
iza debelih zidova u jedinom neoštećenom dijelu osjećala izvjesna 
sigurnost. Nevjerojatno je koliko zatvor u pojedinim trenucima 
može biti prijatno i sigurno utočište. Kada u okolini sve odjekuje od 
detonacija, kada krhotine granata udaraju u debele zatvorske zidove, 
sve priče o slobodi i teškom životu iza tih zidova bivaju smiješne, 
svaka želja za izlaskom postaje suluda. 

Radovan Bogojević je ušao mirno. Bilo je u njegovim kretn- 
jama gotovo samouvjerenosti, bilo je neke neobične ležernosti koja 
ni u kom slučaju nije odgovarala njegovom položaju. Pozdravio je 
neusiljeno kao da smo odavno znanci, možda čak prijatelji, poz- 
dravio je srdačno kao da se obradovao što se ponovo vidimo, iako 
nije postojala ni teorijska mogućnost da smo se ikada sreli. 

Trebalo je uložiti podosta truda da bi se obavio razgovor sa 
Radovanom Bogojevićem. Trebalo je ubjeđivati bezbjednjaka, 
objašnjavati namjere, pojasniti pitanja i potpitanja, opravdavati cil- 
jeve. Izdejstvovati odobrenje bilo je kao dobiti intervju od šefa neke 
tajne krijumčarske organizacije. Potom je Radovanu trebalo dokaza- 
ti da je to najobičniji razgovor za novine i televiziju, da nema veze 
sa onim što on zna o agresorskoj strani već da me jednostavno zan- 
ima njegova životna priča. Zanima me kako to da se on, Srbin iz 
Slavonije, iz Podravske Slatine, našao na Drini, šta je tu tražio i koji 
ga je đavo tjerao u nevolju, šta misli o ovome što se događa i što se 
još nije dogodilo. Zanimalo me njegovo iskustvo, šta je Rudo u nje- 
govom životu, kako je ranjen i zarobljen na prvoj liniji iako se, bar 
po njegovoj priči, bavio nekim sporednim i pozadinskim poslovima. 

Na polovini priče biva jasno da je Radovan sretan što je 

zarobljen. Inače, ostao bi bez ruke. Amputacija je bila neminovna, 
ali na njegovu sreću, u zimu '93. u goraždanskoj bolnici radio je 
hirurg ortoped dr. Safet Ćibo. "Velika mi je želja, govorio je tada 
Bogojević, da ovo što sada pričam vama ispričam stranim nov- 
inarima, nekoj stranoj televiziji. Tada bar niko neće sumnjati u 
objektivnost". U tadašnjoj blokadi ta njegova želja je izgledala 
toliko nestvarna da se o njoj teško moglo ozbiljno razmišljati. Ali, 
kako se u životu rijetko šta može unaprijed predvidjeti, tako je i 
Radovan nepun mjesec nakon našeg razgovora imao priliku da sve 
ispriča stranim novinarima. Nisam prisustvovao tom razgovoru i ne 
znam šta je strancima rekao zarobljeni agresorski starješina. Ne 
znam, također, da li je ta priča bila ubjedljiva i da li je opravdala bar 
dio od 110 hiljada dolara koje je ekipa "Sky newsa" dobila kada je 
krenula u Goražde. Ne vjerujem da su zabilježili podatak kako je 
nekoliko mjeseci prije Bogojevićevog ranjavanja, pukovnika 
Vučkovića, njegovog prijatelja i komandanta, ustrijelio njegov 
vojnik. Vučković je došao iz Srbije da popravi stanje na ruđanskom 
ratištu. Poveo je sa sobom Bogojevića i još neke koji su mu bili 
uzdanice. Ubijen je usred bitke dok je pištoljem tjerao vojnike da 
jurišaju. Bilo je to u jednoj od teških bitaka na Trbosilju, na mjestu 
gdje se gotovo dodiruju pet bosanskih općina: Rudo, Čajniče, 
Goražde, Rogatica i Višegrad. 

Radovanovu priču prekidali su povremeno artiljerijski plotu- 
ni. Kako su se eksplozije približavale tako je razgovor zapinjao. 
Nisam mogao izbjeći pitanje - kako sve izgleda sa ove strane. 
Odgovor nije trebalo slušati. Na licu mog sagovornika produbile su 
se bore, glas mu je postao nesiguran, unezvjereno je gledao prema 
prozoru i nastojao da što više bude zaklonjen masivnim zidom. 
Previše je iznenađenja doživio za kratko vrijeme da bi ih podnosio 
hladnokrvno. Tek se oporavio od ranjavanja i od iznenađenja koliko 
je truda jedan, za njega neprijateljski hirurg, uložio da bi mu spasio 
ruku, tek je vratio dah od srama da su ga, u vrijeme kada se u 
Goraždu umiralo od gladi, hranili bolje od ostalih pacijenata kako bi 
se oporavio, a sad eto s njim razgovaraju kao da je kakav državnik, 
dok njegovi prijatelji sa druge strane gađaju li gađaju ne 
pomišljajući da neka od granata ili raketa i njega može usmrtiti. 
Primijetio sam u tom trenutku pored straha i tragove nelagode, 
možda čak stida, na licu Radovana Bogojevića. Miješao se taj stid 

sa ostacima iznenađenja koja su ga zadesila i još uvijek prisutnom 
nevjericom da se sve to baš tako i baš njemu događa. 

Šest mjeseci kasnije iz četničkog zatvora u Višegradu izašao je 
Muharem Samardžić. Razmijenjen je za jednog od zarobljenih 
višegradskih četnika. Kako mu je bilo u zarobljeništvu, Muharem ni 
sam ne zna dobro. Najveći dio vremena proveo je onesviješten ili u 
polusvijesti. Polomljena su mu i nagnječena sva rebra, razbijene 
arkade, izlomljene vilice, oštećene cjevanice, ozlijeđeni unutarnji 
organi. Nije, bez velikog napora mogao napraviti nijedan korak, 
teško je govorio, nije vjerovao da je sve izdržao i da je kraj 
zatočeništvu. U svim njegovim stradanjima zapaženu ulogu je, do 
svog zarobljavanja, imao Radovan Bogojević. Sticajem okolnosti 
Samardžić je razmijenjen prije i slučaj je htio da se sretnu u promi- 
jenjenim uvjetima. Samardžić onako pretučen, izmrcvaren, skoro da 
nije mogao progovoriti. Bez riječi je ostao i Bogojević. Samo je 
iznenađenje u njegovom pogledu, iznenađenje veće od svih dota- 
dašnjih pokazivalo da je uzbuđen. Tražio je uzalud riječi i činilo se 
da je odjednom zanijemio, da se okamenio i da će tako ostati svu 
vječnost. Samardžić nije ništa pitao. Nije imao ni volje ni snage. 
Bogojević je pokušavao da nešto kaže, ali nije išlo. Pomislio sam, 
koliko slučajnosti treba da se neke stvari dogode i kakva nas još 
iznenađenja čekaju. A granate su i dalje padale po Goraždu. 


230 


17. Trajanje 


28.3.1994. 


Sanjao sam da me boli zub i probudio se užasnut saznanjem 
da nemam analgetika. Prohladni jutarnji sjeverac sudarao se na 
mostu sa proljećem. Pred zgradom bivše apoteke već mjesecima 
opominjala je velika rupa u asfaltu. Napravili su je projektili koji su 
doletjeli odnekud od Ustikoline, nabijeni eksplozivom i mržnjom. 
Mogao se u tu rupu bez problema smjestiti manji automobil. Jutros 
je nisam vidio. Nisam vidio ni bager bez točkova prekoputa, ni vreće 
sa pijeskom na prozoruna banke, ni bijela blindirana terenska vozi- 
la vojnih promatrača. A siguran sam da je sve bilo na svom mjestu, 
baš kao i svakog jutra. Bilo mi je ipak nepojmljivo kako sve te stvari 
ostaju u svojim čudnim položajima i davnim rasporedima bez obzi- 
ra šta rade ljudi oko njih. Bilo mi je čudno i kako ljudi, i oni iza 
vreća sa pijeskom i oni iza plastičnih folija u susjednim zgradama, i 
oni koje susrećem na ulici mogu nastavljati iz dana u dan iste, goto- 
vo besmislene poslove ne obraćajući pažnju šta se okolo događa. 

Većina uopće nije opazila čovjeka koji je gurao kolica, ona 
teška magacinska sa četiri točka na kojima se prevoze vreće cemen- 
ta i paketi svakojake robe s jednog na drugi kraj velikih građevin- 
skih skladišta. Ko zna gdje ih je našao i čemu su sve do sada služila. 
Jutros je na tim kolicima, do grudi umotan u sivo humanitarno ćebe, 
ležao čovjek, starac čije je lice imalo boju cementa, čiji pogled nije 
kazivao ništa, čije je tijelo bilo manje živo od svih onih vreća i pake- 
ta koje su ova kolica prevezla. Nije reagovao na drmusanje po nera- 
vninama, nije osjećao prohladni dah jutarnjeg vjetra, bilo mu je sve- 
jedno hoće li susresti nekog od poznanika, hoće li se ta teška maga- 
cinska kolica zaglaviti u nekoj rupi ili prevrnuti pored trotoara, da li 
će ga taj čovjek koji gura kolica i koji mu je očigledno ili sin ili blis- 
ki rodak ostaviti. On je vidio sve što je trebalo vidjeti, ispričao sve 
što se dalo ispričati, izbrojao vlastite korake i sve što još može 
dočekati samo je suvišna gnjavaža koja se njega ne tiče i u kojoj 
neće da učestvuje. Umirao je, a ona četiri mala točka koji se mogu 
okretati, neovisno jedan od drugog, u svim mogućim pravcima, nas- 

tavljali su svoj hod kao da žure da odmotaju i potroše posljednje 
metre starčevog života. 

Bolnica je bila udaljena pola kilometra. Imao sam osjećaj da 
starčev Život više ne zavisi ni od ljekara i bolnice, niti od boljke koja 
mu nagriza tijelo, već od toga da li će ti točkovi napraviti dovoljan 
broj okretaja. Činilo mi se da će, ukoliko ispadne neki šaraf ili se 
polomi osovina, starac ozdraviti, činilo mi se, ako ti točkovi ne 
pređu put do bolnice, da neće potrošiti njegovo vrijeme i ovo života 
što mu je preostalo i da će ga onako miran i nepomičan sačuvati 
onoliko koliko bude želio. 

Dvije godine gledam iznuđene i tjeskobne pokrete ljudi, 
gledam neprekidno rasipanje života, čudim se svakojakim prevozn- 
im sredstvima koja je čovjek u nevolji u stanju izmisliti i napraviti i 
uvijek okretanje točkova povezujem sa ljudskim životom, uvijek mi 
svaki pređeni metar znači da je neko za toliko bliži otkrovenju, da je 
potrošio dragocjene trenutke svoga postojanja koji se nikada više 
neće ponoviti. Poput noćašnjeg sna o zubobolji, budila me u aprilu 
'92. škripa svih mogućih i nemogućih kolica i točkova. Držala me 
potom budnim odurna zbrka u vlastitoj pameti i neizvjesnost teža od 
svakog sna, neizvjesnost bliska besmislu, slična onom jednoličnom 
okretanju točkova i neminovnom trošenju nečijeg vremena. Ti 
točkovi i njihove kretnje, to trošenje ili skraćenje trajanja ispisivali 
su u kanjonu Drine smiraje nečijih misli i urezivali neke nove 
početke. Beživotno su ležali starci zavaljeni na pretrpanim 
volovskim kolima, provirivali su unezvjereni pogledi ispod rijetkih 
kamionskih cerada. 

Vidio sam jutros ponovo sve te slike na cementnoj boji 
starčevog lica, upamtio sam ih još jednom u onom njegovom nezain- 
teresiranom pogledu, provjerio detalje, prisjetio se nekih imena. 
Prostrujale su mi tijelom dvije godine dugačke stoljećima, prošla je 
mimo me zebnja stotina hiljada ljudi i skoro da sam bio siguran da je 
vrijeme stalo i da to stajanje traje godinama, decenijama, da taj jedan 
pogled na lice umirućeg starog čovjeka traje čitav ljudski život, da su 
u njemu skupljeni mnogi značajni trenuci, ali da ljudi prolaze nesv- 
jesni te dragocjene sekunde, da tragaju za istinom ne sluteći da su je 
upravo promašili. Bio sam opčinjen slikovitošću tog gotovo svakod- 
nevnog prizora, bio sam zatečen pitanjima koja niko nije postavljao 
i vremenom koje je stajalo, a tako brzo i neumitno prolazilo. 

Onda su se kolica naglo pomjerila, prednji lijevi točak upao je 
u ožiljak koji je na kolovozu napravila davna granata, starac umalo 
nije ispao i priviđenja je nestalo. Želio sam da se okrenem ali sam 
odustao. Slušao sam šum Podhranjenskog potoka i polahko se 
vraćao stvarnosti. Nisam provjeravao kod prijatelja u Ratnoj bolnici 
šta se kod njih tog dana događalo. Poslije podne u gradu nije bilo 
novih smrtovnica. Bio sam ubijeđen da je starac iz kolica sa cement- 
nim licem još živ, a to je za mene značilo da su živi svi oni starci i 
mališani koje su u raznim kolicima, na nosilima i u naručju prevozili 
i nosili putevima teškim bosanskim. Samo što vrijeme protiče nekad 
brže nekad sporije i stvara zablude i iluzije, baš kao što san o 
zubobolji izaziva strah od nestašice analgetika, a cementna boja 
starčeva lica privid blizine smrti. 

Negdje na desnoj strani Drine pala je teška tenkovska granata. 
Niko nije reagovao. Nisam to tumačio hrabrošću niti otupljenošću 
već jednostavnim zakonima kretanja i trajanja, jednostavnom 
mjerom vremena. 

18. Navike 


8.5.1994. 


Starac je zamahivao sjekirom, jednolično i polahko, ali 
odlučno, potpuno svjestan izvjesnosti posla koji obavlja. U malom 
parku pored nekadašnje željezničke stanice koja je pretvorena u 
autobusku, a dolaskom rata u stanište golubova, ostalo je još poneko 
drvo. Na brežuljak, nepune tri stotine metara iznad stanice dolazila 
je redovna smjena četnika. Ulicom je prolazio bijeli transporter. Na 
krivini, pored gotovo uništenog đačkog doma, jedva se mimoišao sa 
zaprežnim kolima pretovarenim drvima koja je odnekud, sa druge 
strane grada, vuklo nekoliko ljudi. Ulica Moše Pijade bila je prepuna 
svijeta. I središnji gradski most, i trg na drugoj strani rijeke. Bilo ih 
je toliko da je izgledalo da se ljudi ne kreću već stoje zatečeni nekim 
iznenadnim događajem ili opčinjeni nekim nepoznatim činima. Iz 
nekadašnje prodavnice u blizini gradske knjižare izlazilo je stado 
ovaca. Između dasaka što zamjenjuju izloge ili prozore provirivala 
su djeca. Na ulici baruštine od nedavne kiše i mnogo blata. Na 
pločniku sto i vaga. Čovjek prodaje meso. 

Liči mi ovaj grad zadnjih dana na mjesta redovnih prvomajskih 
i svih drugih vašara, podsjeća me na seoske teferiče i na ono naknad- 
no pijanstvo, na dječije razočarenje i iznevjerena očekivanja. 
Prolazeći blatnjavom ulicom pokraj Podhranjenskog potoka čini mi 
se da se okolo sve okreće, kao da se vozim na starom, nesigurnom 
ringišpilu. I vraća mi se odnekud iz pozadine miris ćevapa i onaj 
nepodnošljivi, jednolični zvuk harmonike. Ubijaju me iznova ona 
dva nemoguća i vječito ista takta, Neka magična sila tjera me da ih 
analiziram po stoti, po hiljaditi put, da otkrivam gdje je uzrok, šta je 
posljedica, ima li početka i gdje je kraj. Čini mi se da sam se zagubio 
u vremenu i da nemam snage ni mogućnosti da se vratim tamo odak- 
le sam došao, niti da saznam zbog čega sam ovdje. Mislim o rijeci, 
ljudima i grobovima. Samo na jednom groblju 120 i nešto svježih 
humki. Smjenjuju se njihove slike sa slikama helikoptera, tuđih, 
bijelih. Počinje me nervirati bijela boja. Bez obzira koliko je ima i 
koliko je bijela, morala bi se dosad uprljati od onoga što se događa. 

Narod pokušava nešto posijati. Vani je mnogo djece. Pamtim 
lice djevojčice sa kartonskom kutijom u rukama. Nekada su u 
takvim kutijama prodavali košulje. Onda duhan. Sad nema ni 
košulja ni duhana, ne znam čemu služe kartonske kutije. Ženi koja 
vodi kravu ostaje opanak u blatu. Djevojčici ispada kartonska kuti- 
ja. Iz nje se prosipaju salvete, raznobojne, uredno složene, brižljivo 
sakupljane padaju u blato pokraj starog, poderanog opanka. 
Djevojčica se saginje i s bezgraničnom pažnjom vraća ih nazad - u 
kutiju. Žena ponovo obuva svoj opanak. Šverceri prodaju cigare 
koje su kupili od Ukrajinaca, drugi prodaju benzin, poneko rakiju. 
Britanci žele odigrati fudbalsku utakmicu. Desetak ribolovaca ispod 
mosta pokušava nešto uloviti, dva puta više žena nastoji u polumut- 
noj Drini oprati ono što još ima od odjeće. U posljednjem konvoju 
humanitarne pomoći stigla je dječija hrana. S tom činjenicom otkri- 
vam da svi ljudi, sve žene i sva djeca u ovom gradu nalikuju starcu 
koji je jutros polahko ali odlučno sjekao drvo u malom parku neka- 
dašnje željezničke stanice. Ali nije to ono što me užasava i što mi u 
svijesti izaziva osjećaj izgubljenosti i besmisla. To jednostavno 
nalikovanje ljudi jednih na druge ničim ne daje povoda za osjećanje 
nepodnošljivosti postojanja. Ali njihova ravnodušnost nervira poput 
onog davnog, jednoličnog zvuka harmonike, poput one odurne 
zbrke koja se uvijek stvarala oko ringišpila po seoskim vašarima. To 
brzo prihvatanje navika, to ravnodušno mirenje sa svakodnevnicom, 
to tupo podnošenje stradanja biva nesnosnije i od samog stradanja. 
Gledam ovaj grad i čini mi se da gledam slike nekog mjesta strada- 
log u velikoj prirodnoj katastrofi čiji ljudi još nisu svjesni tragedije 
kroz koju su prošli niti posljedica koje su ostale. Umjesto toga, jed- 
nostavno su navikli na postojeće stanje, prihvatili svoje nevolje 
poput sudbinskog određenja i trpe ne pitajući koliko će trajati ni 
hoće li uopće prestati. 

Čini se da sve to rade sasvim nesvjesno, bez razmišljanja ili 
naročitih namjera. navikli su na Ukrajince koji prodaju benzin i piju 
sa četnicima, na Britance koji vole fudbal, na krupnu i sitnu stoku u 
bivšim elitnim prodavnicama, na svakodnevnu gužvu, na blato, 
meso, ribolov i pranje u mutnoj Drini, na transportere i helikoptere, 
na ljude koji umjesto zaprega vuku kola, na čovjeka koji sjekirom 
obara drvo usred gradskog parka. Navikli su na sebe same baš kao 
što su navikli da tristo metara dalje gledaju četnički rov i četnike 

kako prelaze sa jednog kraja ledine na drugi. 

Ali, eto, jedna djevojčica nije zaboravila svoju staru naviku da 
čuva obične papirne salvete, da ih brižljivo slaže u kutiju u koju ih 
je slagala i prošle i pretprošle godine. Razmišljam o razlici između 
njenih salveta i onog, jutros posječenog drveta, o sjekiri i onoj 
plavoj kartonskoj kutiji, o blatu i navikama, o odlučnom zamahivan- 
ju starca i bezgraničnoj pažnji djevojčice. Vraćam se iz vremena 
bivšeg, iz vremena sa slika nakon teških kataklizmi, zaboravljam 
košmare i seoske vašare, elitne prodavnice i provincijsko blato, 
veleljepne dvorane i prigradske kućerke. Sudaram se opet sa 
stvarnošću, sirovo i do bola realno i ponovo se privikavam životu. 

Slaganje 
vremena 


1. Inozemstvo 


24.5.1994. 


Podatak da je u Goražde tek 14. maja ove godine, dakle, više 
od 25 mjeseci nakon početka agresije na biH, prvi put stigao neko iz 
bh. državnog vrha ima posebnu težinu. Stoga fotografija koja je 
objavljena u jednom od prethodnih brojeva "Bosne", na kojoj su dr. 
Safet Ćibo i Omer Behmen, potpisani kao ambasadori BiH u 
Goraždu i Iranu, ponajbolje govori o dosadašnjem odnosu pret- 
postavljenih prema braniteljima Bosne na Drini. Jedini zaključak 
koji se nameće poslije susreta s tom fotografijom i još više poslije 
dvogodišnjeg iskustva u najtežim tenucima za ovaj slobodni teri- 
torij, je da se iz sarajevske i srednjebosanske perspektive na Goražde 
veoma često, a osobito u najkritičnijim trenucima, gleda kao na 
inozemstvo. Ovdje se ne želi vjerovati da je to zvaničan stav i da su 
u pitanju namjerni propusti, ali neki događaji ponavljaju se previše 
često da bi bili slučajni. Tako se Goražde u dosadašnjem periodu 
rata najčešće samo suprotstavljalo snazi četiri agresorska korpusa. 
To je, opet, ovdje prouzročilo narastanje lokalizma i pojavu 
ogorčenja kako kod boraca tako i kod cjelokupnog stanovništva. 
Jačalo je nepovjerenje prema svemu što dolazi sa strane, a često se i 
u sadašnjem vremenu može čuti kako se preko leđa Goražda nasto- 
je "pokupiti" jeftini politički poeni. Nisu rijetka ni razmišljanja da se 
sa ovim teritorijem na neki način trguje i da se on koristi poput 
džokera u eventualnim teritorijalnim razgraničenjima. Zato na ljude 
od svakog gubitka pogubnije djeluje usputna rečenica ukrajinskog 
vojnika: '"Njet kopat, u Doboj kopat". Vjerujući da on svakako zna 
nešto što njima nije dostupno, ljudi su i ovoga maja zabrinuto iščeki- 
vali termin vijesti i ipak okopavali povrće na skromnim okućnica- 
ma. Umjesto toga, žitelji Hubjera, Kazagića i Zupčića, a to su, 
uzgred, bila najbogatija goraždanska naselja, iz kojih se ovaj grad 
snabdijevao hranom, okupljali su se ispred zgrade u kojoj su 
smješteni vojni promatrači i komanda Unprofora, zahtijevajući da 
im se omogući povratak domovima koji se nalaze u krugu od tri km 
na desnoj obali Drine. Prije izbijanja rata sva tri naselja bila su nasel- 
jena isključivo Bošnjacima. U posljednjoj ofanzivi agresor ih je 

okupirao, a prema ultimatumu NATO-a imao je obavezu da svoje 
snage povuče izvan zone od tri kilometara mjereno od centra grada. 
Kada je, međutim, nekoliko francuskih oficira 21. maja ušlo u 
Hubjere, zatekli su ispred jedne kuće šest muškaraca starosti između 
35 i 40 godina. Na pitanje šta tu rade, jedan od njih odgovorio je da 
je to njegova porodica i da oni tu žive. "Situacija je bila previše 
apsurdna da bih se mogao nasmijati"', kaže Francuz. Realnom pro- 
matraču teško je povjerovati da će se u skorije vrijeme nešto promi- 
jeniti. Ukoliko se i promijeni, bojim se da neće biti poboljšanja. Prije 
će biti da će u Hubjerima ''porodice" sa isključivo muškim članovi- 
ma postati brojnije. Ovo ne treba tumačiti pesimizmom već jednos- 
tavno podatkom da se na desnoj obali Drine agresorska uporišta 
nalaze jedva nekoliko stotina metara od grada. Pitanje je kada će 
nekom pripitom Mladićevom ratniku popustiti živci i koliko će tada 
biti žrtava na gradskim ulicama koje se sa njihovih položaja vide 
kao centar koševskog stadiona iz novinarskih loža. 

ci morali biti baš tu gdje jesu i da li je bilo moguće zaustaviti ih 
nešto dalje od centra grada. Mada je poslije bitke lahko biti pametan, 
teško da će se i zvaničnici a i običan svijet oko ovoga ikada sagla- 
siti. To, konačno više i nije naročito bitno. Postoje analize, bit će ih 
sigurno još, i konačno će sa vremenske distance biti moguće realni- 
je sagledavanje ovog vremena. Ostat će ipak opori okus saznanja da 
je iz vrha lokalne vlasti Goraždanima, još u decembru '92. poručeno 
kako je rat završen, kako je mir pred vratima i kako će se sve veoma 
brzo riješiti za zelenim stolom. Te ocjene ponovio je 4. marta 
tadašnji predsjednik Ratnog predsjedništva općine Goražde Hadžo 
Efendić na javnoj tribini pred oko hiljadu posjetilaca. Isto je potom 
nekoliko puta emitirano na programu lokalnog radija. Pored toga, 
18. septembar '92., dan kada je oslođeno područje cijele općine, za 
neke je bio dan završetka rata i početak pokušaja da se dođe do fotel- 
je. I pored toga, kada je 29. marta u 5,10 ujutro otpočela posljednja 
četnička ofanziva, u gradu se veoma teško mogao naći čovjek 
sposoban za borbu, Svi su već bili u rovovima, na brdima s obje 
strane Drine. Ponovo je to bila jedna od onih iznenađujućih, 
goraždanskih promjena raspoloženja. U početku je na najvećem 
dijelu linija odbrane skoro sve štimalo. Izgubljen je dio teritorija na 
desnoj strani Drine, ali bio je u izrazito nepovoljnom položaju i bilo 

ga je veoma teško braniti. Ima razmišljanja da su na dalji razvoj 
situacije najviše uticala tri događaja sa avionima NATO-a, dva bom- 
bardovanja i jedno obaranje aviona. Čini mi se ipak da su ti događaji 
bili tek poslastica za svjetske medije. Druga, veća poslastica bila bi 
vijest da je Goražde palo. Već od prvih dana ofanzive ubjeđivao sam 
strane kolege više puta dnevno da je grad u našim rukama. Bez obzi- 
ra na svu dramatičnost situacije, ne vjerujem da je grad mogao pasti. 
Ključni datum bio je 17. april, kada su na prilazima gradu sa 
sjeveroistočne strane, ispred naselja Obarak, zaustavljeni tenkovi. 
Narednih sedam dana na brzinu uspostavljene linije odbrane nisu 
pomjerene. Veoma bitna bila je i uspješna odbrana tvornice 
Pobjeda" 1 ulaza u grad sa te strane. 

Najvažnije je ipak da Goražde, ma koliko to u ovom trenutku 
izgledalo čudno, vojnički nije poraženo. Očuvan je veliki slobodni 
teritorij sjeverozapadno od grada i prve linije naše odbrane na toj 
strani bliže su Palama nego Goraždu. Veličinom slobodnog teritori- 
ja bili su iznenađeni čak i članovi naše državne delegacije koja je 14. 
i 15. maja boravila ovdje. Uz svo priznanje državnim organima Za 
ono što su u vrijeme ofanzive radili za Goražde, mora se reći da su 
ipak kasnili. Prva tri dana bili su zaokupljeni zasjedanjem Skupštine, 
pa u tom periodu za vijesti sa ratišta skoro da ni mediji nisu bili zain- 
teresirani. Onda su ih narednih nekoliko dana događaji preticali, a 
potom mi se činilo da su informacije koje su dobijali bile prilično 
konfuzne i kontradiktorne. S druge strane, vojni vrh je svakako bio 
upoznat sa stanjem na terenu. Djelovali su, međutim, zbunjeno i 
reagirali tromo, ponekad amaterski. Ponavljalo se proljeće '93. kada 
su reagirali na isti način. Ovdje je bilo prijedloga da im se pošalju 
samo dvije vijesti. Prva-znamo da nam nećete pomoći, i druga - 
Goražde neće pasti. Socrealistička proslava dana Armije bila je 
vrhunac nedostatka osjećaja za realnost i pomanjkanja dobrog ukusa 
u armijskom vrhu. Tog dana četnici su zauzeli Jabučko sedlo i počeli 
su najdramatičniji trenuci za Goražde. Protokol je, na drugoj strani, 
bio neumoljiv, a niko nije imao dovoljno mudrosti ili hrabrosti da 
nešto promijeni i da se proslava prilagodi trenutku. Nikada kao u 
tom danu u Goraždu se, u odnosu na ostali dio Bosne, nismo osjećali 
više strancima. 

U državnoj delegaciji koja je 14. maja '94. stigla u Goražde 
bili su Hasan Muratović, tadašnji ministar za odnose sa 
Unproforom, Amor Mašović, potpredsjednik Komisije za razmjenu 
ratnih zarobljenika, Omer Stambolić, general MUP-a i Šefko 
Hodžić, novinar " Oslobođenja" , koji je došao pod drugim imenom. 
Njihovo iznenađenje veličinom slobodnog teritorija bilo je veliko 
tako da je ministar Muratović po povratku u Sarajevo dao izjavu u 
kojoj je stanje u Goraždu prikazao mnogo boljim nego je stvarno 
bilo. Goraždani su mu tada teško zamjerili. Ipak, nepuna 24 sata 
koje je delegacija provela u Goraždu značili su tada veoma mnogo. 

2. Fatamorgana 


17.9.,1994. 


U goraždanskim parkovima izdišu naslagane cjepanice. Kroz 
grad se hoda kao kroz veliko stovarište i čini se da će se ruševine i 
ljudi ugušiti u drvima. Pred Domom kulture posjekli su tri breze, 
kažu, osušile se. Četvrtu je oborio vjetar. Ima ih još. Drina nikada 
nije bila manja i nikada je nismo više voljeli. Nalikuje ovog ljeta na 
ucvijeljenu staricu koja je isplakala sve svoje suze pa onako tužna i 
malena bešćutno promiče između goraždanskih brežuljaka. Grad 
podsjeća na kavez u koji su zatvorili ostarjelog i onemoćalog lava. 
Rešetke su zahrđale i nisu naročito čvrste, ali njega je izdala snaga 
pa i ne pokušava da izađe. Samo se ponekad, u trenucima snene 
obamrlosti, sjeti vremena izvan kaveza, nesagledivih prostranstava 
savana i vlastite opijenosti ljepotom življenja. 

Ovdje ljudi stare desetostruko brže. Gledajući ostarjele peto- 
godišnjake, nemoguće je odbraniti se od izluđujućih napada krivice. 
Teško je pojmiti dubinu njihovog strpljenja, prečesto zaboli umorna 
blagost u ljepoti njihovih pogleda. Raduju se ti petogodišnji starci 
ponekoj septembarskoj šljivi kao tovaru čokolade, raduju se svakom 
proživljenom danu kao nekom novom, davno obećanom životu. 

Unproforci u pretoplom septembarskom popodnevu trče svoj 
redovni dnevni krug. Znam da vojska ne smije biti besposlena, ali to 
njihovo trčanje na gotovo tropskoj vrućini i po skoro ključalom 
asfaltu nimalo ne liči na razumne postupke civiliziranog svijeta. 
Opet me muči slika lava u kavezu. Sulunari svih vrsta i svih oblika 
proviruju kroz prozore višekatnica. Dime se u svako doba dana i u 
svako doba godine. Liči grad sa svim tim hiljadama sulunara na 
lokomotivu, na staru istrošenu parnjaču koju su prije skoro 20 god- 
ina sa kolosijeka otpremili u historiju. Samo što se ova današnja 
lokomotiva sa hiljade kotlova i odvoda pare ne miče s mjesta. Kao 
da su joj polomili zamajac ili joj predugo drže crveno svjetlo na 
izlaznom signalu. A ljudi po vrstama sulunara, po načinu kako su 
postavljeni, kuda su okrenuti i od čega su napravljeni pogađaju ko 
živi iza oštećenih plastičnih folija, ko loži hiljade parnih kotlova čiji 
su prirodni nastavak ovi živopisni sulunari. Tako nepogrešivo raz- 

likuju Višegrađane od Rogatičana, Čajničane od Fočaka, Paljane od 
Ruđana. Baš kao da su im sulunari osobne šifre u kojima su elek- 
tronskom preciznošću zapisani svi značajni podaci. 

Ljetos su ljudi na platou ispred zgrade bivše željezničke stan- 
ice, na onom mjestu gdje su nekad bili kolosijeci, vrhli pšenicu. Bilo 
je suviše toplo i manjkalo je vjetra. Bili su, ipak, nekako sretni i nisu 
se žalili na umor, veliku sušu i slab urod. Bilo im je svejedno gdje 
se nalaze i koliko će to što traje trajati. Znali su jedino za ovaj 
istrgnuti trenutak sadašnjosti, osjećali su ga više tijelom nego duhom 
i sigurno nikada nisu bili svjesniji postojanja. Bili su očarani tim 
istrgnutim trenutkom, tim otetim samo svojim vremenom 1 nadasve 
tim korisnim poslom. Zaboravljali su sve ostalo. Nije više bilo bitno 
jesu li dobili poruke Crvenog križa, hoće li biti nove evakuacije, je 
li stigao konvoj humanitarne pomoći. Sve su to na trenutak postajali 
beznačajni detalji, a čak su i vijesti sa rijetkih prijemnika neumitno 
odlazile u drugi plan. 

Dolaskom septembra nije se promijenilo skoro ništa. 
Skupljale su se jedino lastavice pa onda nastavljale uz Drinu, na jug, 
vođene nepogrešivim instinktom naslijeđenim od prošlogodišnjih 
jata, i od onih prije pedeset ili pedeset hiljada godina. I još nikada se 
taj davno zabilježeni kod u programu povratka nije pokvario. Sve se 
uvijek ponavlja bez obzira na okolne uvjete. Ne priznaju lastavice 
nikakve linije razgraničenja, granice i blokade, ne priznaju ništa što 
bi moglo smetati njihovoj, prije mnogo hiljada godina preuzetoj 
obavezi. Sutra iz Goražda odlazi i Stanly. 

Kada se vrati u Englesku, napustit će vojsku i oženiti se djevo- 
jkom koja ima velikog psa i o kojoj stalno priča. Stanly je hirurg i 
nakon dvadeset dvije godine provedene u vojsci kaže da je bilo 
dosta. Kaže i da će možda nakon rata posjetiti Goražde. "After the 
war" ponavlja Stanly, a ja znam, baš kao što i on zna, da nijedan od 
nas dvojice ne vjerujemo u to "after the war'"', da ne znamo kada će 
to "after the war'" doći, a pogotovo šta će kada dode kome značiti. 

Stanly odlazi na jednu stranu, lastavice su odletjele na drugu. 
On odlazi vođen pravilima igre i pridržavanjem obaveza, one su 
odletjele potaknute iskonskim nagonom svoga roda. U oba slučaja 
postojala je mogućnost izbora, 

Hiljade ljudi ovdje ne zna šta je mogućnost izbora. Zna jedino 
da stabljike paradajza na onim oskudnim komadićima zemljišta 

pokraj trotoara polahko vehnu, da u septembru, dok svugdje počinje 
nova, ovdje još nije završena prošla školska godina, da je za njih 
čitav svijet ono što okom mogu sagledati. 

Vlast je donijela odluku da se zatvori nekoliko kafana. Te nisu 
zatvorene, a otvorene su nove. Kahva je marka i pol, kilogram 
sirove na crno 150 maraka. Novac nekim čudnim putevima dospije- 
va do Drine. I slaže se uglavnom na nekoliko uvijek istih gomila. 
Istim putevima ponekad dođu novine. Češće iz Beograda, ali u zad- 
nje vrijeme brojnije su iz Sarajeva. Potrebne su dobre veze da bi se 
nakratko lutalo između redova. I vidim, lijepo piše da su Vitkovići i 
Azotara na desnoj obali Drine. Znam da je sa desne obale cijeli rat 
pucalo po Vitkovićima. Znam da tamo nikada nije bilo nijedne kuće, 
znam da i sad na desnoj obali leže snajperska i mitraljeska gnijezda, 
ali opet se osjećam nelagodno. Da možda Vitkoviće nisu premjestili 
na desnu obalu, da Drina nije potekla naopako? Ko zna, možda se 
sad lijeva strana smatra desnom i obrnuto, možda je sve promijen- 
jeno. Dugo smo u izolaciji da bismo za sve promjene na vrijeme saz- 
nali. Brinem za svoje prijatelje iz KUD Vitkovići. Šta će u onoj šumi 
na desnoj obali? 

Novinari i ostali znatiželjni pitali su ponekad za imena ljudi 
koji su oko Goražda skakali na tenkove sa eksplozivom zavezanim 
oko pojasa. Nisu ih dobili jer nikada niko nije skočio na tenk. Sve 
što se ovdje događalo bilo je previše surovo i istinito da bi ličilo na 
filmove. Pogotovo na tenkove nije skakao niko obolio od raka ili 
leukemije, niko nije uništio 25 tenkova, jedva da ih je toliko ukup- 
no uništeno. Istina, bilo je samohotki, praga i transportera. Ali, šta 
vrijedi što je bilo drugačije kada u novinama piše to što piše. 

Propitujem se da li bih iz goraždanskog okruženja mogao 
pisati o Ruandi. Čini mi se da ne bi bilo mnogo gore nego što neki 
iz Sarajeva pišu o Goraždu. Ipak, umjesto pisanja o Ruandi, sve mi 
je bliža pomisao da više nikada ne napišem novinski tekst. Ne zato 
što mislim da je to uzaludan posao već zbog srama koji osjećam 
pred ljudima zbog onoga što u ovom džehenemskom krugu zajedno 
pročitamo, zbog onih ostarjelih petogodišnjaka, zbog preživjelih 
breza i sjećanja na davno otete kolosijeke. A onda mi se u momen- 
tu učini da je sve samo uobrazilja, da sam sanjao lava u kavezu i 
lokomotivu sa polomljenim zamajcem, da Drina nije gotovo pre- 
sahla i da se grad ne guši u gomilama drva, da paradajz ne raste uz 

asfalt već po plodnim povrtnjacima, da petogodišnjaci nisu ostarjeli 
i ne vole čokoladu, da one četiri breze još prave hlad pred Domom 
kulture, da unproforci ne trče svoje redovne dnevne krugove, da one 
hiljade sulunara potiču iz dječijih slikovnica, da su pšenicu požnjeli 
kombajni, da kahva nije 150 maraka i da sve kafane, restorani i 
hoteli rade neprekidno, a vlast uopće ne postoji, da su Vitkovići na 
obje strane Drine, da lastavice ne odlaze iz Goražda, a Stanly niti je 
bio ovdje niti će se oženiti. Ubijeđen sam na kraju da je sve bilo fata- 
morgana, a u stvarnosti ljudi sa dijagnoznom raka i leukemije po 
čitav dan skaču na tenkove sa eksplozivom zavezanim oko pojasa i 
urlaju: "After the war, after the war". 


O Goraždu su za sve ratne mjesece, izgleda, najviše napisali 
oni koji su bili od njega najudaljeniji. Otkuda im podaci i hrabrost, 
ne znam. Pisali su tako da se ljudima koji su živjeli u tom gradu i 
borili se za njegov opstanak činilo da uopće ne znaju šta se oko njih 
dešava. Konačno, pisali su kao i svi ljudi koji nikada nisu vidjeli rat. 
Njima su po evropskim metropolama i najočiglednija pretjerivanja 
bila egzotična. Sretna je okolnost da novine u Goražde sve vrijeme 
rata nisu dolazile, a čudno je kakve su promašaje pravili i oni koji 
su pisali iz Sarajeva sa jedva stotinjak kilometara rastojanja. Ova 
priča je dio kolektivnog goraždanskog ogorčenja na nekoliko tek- 
stova koji su, sticajem okolnosti, stigli do Goražda sa nekoliko 
mjeseci zakašnjenja. Ona je, također, pokušaj oslikavanja stanja 
kolektivne svijesti u vrijeme kada je nastala. Bio je to period u kojem 
su se ljudi na Drini osjećali sasvim napuštenim i zaboravljenim. 

3. Najbliže je preko Pala 


7.10.1994. 


Vildana Brdarić još nema 12 godina. Peti je razred. Prva tri 
završila je u Sarajevu, u Osnovnoj školi "Esad Ferušić". Stanovali 
su u Roginoj broj 12. Vildana je sa mlađom sestrom i roditeljima u 
Komrane došla 3. aprila '92. u petak popodne, kako su bili navikli. 
Nedjeljom su se vraćali u Sarajevo. Vildana još čeka nedjelju u kojoj 
će se vratiti. U međuvremenu je porasla, a jača je i njena želja da se 
vrati kući. Bila je na takmičenju u Goraždu - iZ maternjeg jezika. 
Nije bila zadovoljna i plakala je. Malo zbog komparativa i superla- 
tiva, više zbog nostalgije i želje za Sarajevom. 

Daleko je Sarajevo. 

Jusuf Prljača kaže da nije. Gledamo na zapad i kladimo se: ako 
preživimo sve što još moramo preživjeti, Jusuf će pješke krenuti iz 
Sarajeva, a ja iz Goražda, pa ko prije stigne u Brdariće. 

Ja bih kahvu popio i odmorio se dok ti dođeš", kaže Prljača. 
Čovjek je godinama iz Prače vozario na posao u Sarajevu, valjda 
zna. Kasnije provjeravam na karti i vidim da ću, ako sve bude išlo 
kako treba, opkladu izgubiti. Nije mi žao. Zaista, sa prvih linija 
goraždanske odbrane do Sarajeva se može stići za šest sati 
pješačenja. Do Goražda, to već znam, treba nekoliko sati više. Znam 
i da u kombi TAM sa 12 sjedišta može stati tridesetsedmero, i 
mogao se utrpati još neko. Prvo se čudim kako nam u kombiju nije 
bilo tijesno, a onda se divim ljudima iz paljanskih sela prkosa. Mada 
su udaljena tek koji kilometar, sela se iz doline Prače nisu vidjela. 
Ko nije imao potrebe nije skretao s puta pa su i sela živjela svoj Život 
u nekoj davnoj tišini i posebnoj izolaciji. Ljudi su znali da je ovo nji- 
hova zemlja i bilo im je dovoljno to saznanje. 

Majka heroja Edina Prljače napasa krave. Ne znam šta da joj 
kažem. Imam tremu i zaboravljam njeno ime. Edin Prljača je imao 
22 godine. I stigao da bude načelnik štaba brigade. Poginuo je 
nedaleko od svoje kuće, na prvoj liniji, na onoj najdaljoj od 
Goražda. Vidim ponos u očima njegove majke, vidim divljenje u 
očima komšija i saboraca kada pričaju o Edinu. Njegov amidža, 
pomoćnik komandanta bataljona, Jusuf Prljača kaže: "Bilo mi je 

teže kada je poginuo din nego kada sam izgubio svoga Mirzu". 

Povremeno šumskim putevima prođe vozilo Unprofora, a sa 
Džaferbegove stijene oglasi se PAM, povremeno žitelji ovih sela 
pogledaju Praču u dolini i sjete se prošlih vremena. I tada kažu da 
četnici ni u prošlom ratu nikada nisu zauzeli paljanska sela prkosa. 
Priča o tom vremenu šezdesetšestogodišnji Salkan Hujdur, ali se 
uvijek iznova vraća ovom sadašnjem ratu. Kao da slaže vrijeme i 
iskušenja koja su prošla i ona koja će tek doći. U starom voćnjaku 
ispod sela Nudžejna bere šljive. Nazirem u njenim očima magličaste 
tajne nekadašnjih berbi, slutim u njenim mislima divne treptaje 
bosanske jeseni. A šljive slatke, planinske, modre kao morska 
pučina, naše šljive. Nikada prije nisam okusio takvih šljiva. Čudni 
su Komrani. 

Sa Crnog vrha iznad sela ljudi gledaju poštanski toranj na 
Trebeviću, skijaške terene na Jahorini i glasinačku visoravan. 
Gledaju i ne mogu se nagledati Bosne, gledaju pa ih obujmi neka 
nejasna blagost, pa osjete radost što su baš oni tu gdje jesu. Prebiraju 
po sjećanjima, pamte akcije. Prolazi Sinan Škulj, dvadeseto- 
godišnjak još jednom Vražalice, Borovac, Kacelj, Mirvićku kosu, 
prolazi i misli na oca i brata koji ne stigoše tamo gdje su naumili, 
kuda su svi zajedno krenuli. Zbog njih će Sinan, zbog njih i zeta 
heroja Himza Sablje nastaviti do kraja. "Najbliže je preko Pala", 
kaže i nema razloga da mu se ne vjeruje. A priča o Himzu Sabljiio 
Samiru Hodžiću kao da čeka epilog. Himzo je zaustavio tenk a 
Samir ga potom pogodio ručnim bacačem. Razdaljina izmedu 70 i 
100 metara, datum - 21. april 94. Na istom mjestu Sanel Alihodžić 
baca kuglu. Mirno je. Četnici dozivaju: "Jeste li danas slušali vijesti, 
šta ima novo?" Niko im ne odgovara. 

Odlazim iz Brdarića prepun nejasnih osjećanja. Pozdravljam 
se sa Ademom Fejzićem, Mujom Mandžom i Durmom R 
vovićem. "Šta kažeš?" pita Zaim Čaušević. Ništa. 

Muhamed Brdarić odlazi na svoju smjenu. Iz avlije ga 
ispraćaju supruga Ferida i trogodišnja kćerka Lejla. Ništa ih ne 
pitam, ništa ne govore, a svi mislimo isto. 

U posljednjoj nedjelji septembra obilježena je druga 
godišnjica formiranja Hrenovačkog bataljona, Komandant Kemal 
Hrvo nema dilema. Ovdje je svako prvo borac pa tek onda koman- 
dant. Takvi su bili i Kemalovi prethodnici, rahmetli Alija Prazina i 

ado- 


Rasim Imširević. "Ovdje po noći rafali sviraju baš k'o harmonika", 
kaže jedan starina iz Čemernice. U Dateljima je svaka kuća više puta 
pogođena topovskim granatama. A Datelji i dalje stoje na posnim 
livadama baš kao na nekom velikom dlanu izloženi svim okolnim 
uporištima. I djeca svako jutro odlaze u školu. Idu onako maleni, 
lijepi i šareni seoskim puteljcima i šumskim prečicama i čini se da 
su oni daleko izvan ovoga svijeta jer njihovi pametni dječiji pogle- 
di nisu zaslužili ovo što im se događa. Zaim Čaušević priča o zbje- 
govima iz '92. godine, o tadašnjim razmišljanjima i svemu kroz šta 
je prošao ovaj narod. Nisam siguran da sam ga čuo. Tek su mi u 
podsvijesti treperile riječi Jusufa Prljače: "Znali smo da nam je 
Goražde iza leđa, a nikada nismo posumnjali da neće izdržati". 
Vraćajući se Goraždu i Drini, mislim o bosanskim šljivama i onoj 
jednostavnoj rečenici: Najbliže je preko Pala. 


£ 

4. Unproforac 


15.10.1994, 


Ima u Bosni gradova koji su sačuvali dah prošlih vremena i 
onaj čudesni šarm kasabe, ima onih koji su sasvim novi i koji nema- 
ju ništa zajedničko sa davnim vremenom, a ima, konačno, i takvih u 
kojima se duh kasabe i Orijenta prepliće sa sjajem stakla i čelika, sa 
stalnim stremljenjem ka visinama, u kojima se miješa zaboravljena 
nostalgija sa neostvarenim snovima. Goražde ne pripada nijednoj od 
ovih vrsta. Bivši arhitekti i urbanisti porušili su mu čaršiju i njeni su 
tragovi ostali tek na veoma rijetkim fotografijama. Ono što je potom 
građeno nikako ne liči blještavilu savremenih gradova. Za tu novu 
građu nije bilo dovoljno ni novca ni prostora. Zato su zgrade poput 
ogromnih kutija šibica postavljane kako je kome padalo na pamet, 
zato ono što je izgubljeno rušenjem starog nije nedomješteno novim 
gradnjama. 

Kroz takav grad, koji ne spada ni tamo ni ovamo, unproforci 
svakodnevno trče svoj redovni popodnevni krug. Na oktobarskom 
suncu koje nas svake godine drži u varljivoj nadi da će ljeto vječito 
trajati, Britanci, Francuzi, Kenijci, Norvežani i svi ostali ostavljaju 
za sobom kilometre granatama izrovanog goraždanskog asfalta. 
Polaze sa stadiona, pa kroz naselje Prvi maj i Titovu ulicu stižu do 
središnjeg gradskog trga, onda šetalištem pored Drine idu do trećeg 
mosta, onog u Baćcima, na koji narodu pristup nije dozvoljen, 
prelaze na desnu obalu i vraćaju se. U pojedinim etapama trke prate 
ih buljuci djece, a kada i posljednji trkač prođe, mališani 
prepričavaju kako je taj dan bilo i pogađaju kako će biti sutra. 

Kenan Čelik ne trči sa unproforcima. Ima samo četiri godine i 
sa roditeljima stanuje u zgradi pored stadiona. Njegov najbolji drug 
je Pit. Upoznao ga je kada su Britanci čistili Prvi maj i kada je 
Kenan sa Pitom vozio veliki bijeli bager. Pit je Kenanu dao bom- 
bona, a ovaj njemu adresu. Ako ne bude pjevač, kada poraste i 
Kenan će biti unproforac, 

Kad ne trče ili se ne voze u bučnim transporterima, unpro- 
forci u borbenom poretku prolaze gradskim trotoarima. Sa 
automatskim puškama 5,56 uperenim u kuće i okućnice, u škole i 

kolektivne smještaje, u djecu koja se igraju i ljude što nose drva i 
vodu, izgledaju groteskno Narodu je u početku bilo neprijatno, 
potom su se ljudi čudili, a onda je postalo smiješeno. Ostalo je, 
međutim, potpuno nejasno kako ti momci za pola godine boravka 
ovdje još nijednom cijevi tih pušaka nisu okrenuli na onu stranu sa 
koje se puca i kuda bi trebalo da ih okrenu. Istina, vremenom je nji- 
hova revnost oslabila, ali se i dalje unezvjereno okreću dok prolaze 
gradom i svaki put kad ih vidim pomislim da će im se jednom od tog 
silnog okretanja zavrtjeti u glavi, da će zaboraviti pravac kretanja, 
zaboraviti gdje su i zbog čega su došli, baciti puške i početi da trće 
onaj svoj redovni popodnevni krug. I onda mi bude nejasno kako to 
da dok su u uniformi i sa puškama toliko strepe od prolaska grad- 
skim ulicama, a kada obuku šorts i čizme zamijene patikama svaka 
opasnost nestaje kao da je nikad nije ni bilo. 

Gledajući iz dana u dan mirovnjake, čini mi se da shvatam 
Kenanovu želju. 

Domaći ljubitelji trčanja, koji ničim ne nalikuju strancima, 
izbjegavaju mostove, ulice i trotoare i ranim sabahom odlaze na 
atletsku stazu gradskog stadiona, dolje pokraj logora Britanaca. 
Javni tužilac Mehmed Batotić, profesor Fadil Čeljo i doktor Asim 
Prutina istrčavaju svoje krugove bez dječije pratnje i znatiželje, i 
dok se unproforci bude i podmazuju svoje puške oni se vraćaju 
dnevnim obavezama. 

Bilo bi možda još trkača na stazi gradskog stadiona kada bi 
ljudi pronašli bar neke zaboravljene stare patike. 

Kenan nema patika. Pit mu je nedavno na trenutak dao svoju 
kapu. O patikama nije bilo riječi, a i da je bilo Kenanu bi bile preve- 
like. Preveliki je i trud koji treba uložiti da Kenan i njegovi vršnjaci 
ovdje upoznaju neke sasvim obične dječije stvari. Tako je Kenan 
naučio šta je helikopter, ali mu je ventilator nepoznat pa ga, također, 
zove helikopterom. Dobio je od svog najboljeg druga Pita naranču i 
bananu, zagrizao ih neoguljene i nisu mu se svidjele. Kasnije mu je 
od banane bila muka. Ali, postao je u očima vršnjaka važan i nekako 
je najednom porastao i uozbiljio se. Njegov babo Salko, nekadašnji 
građevinski tehničar "Goraždeputeva" se nakon ranjavanja Opo- 
ravio. Ima svoje obaveze i ne stigne da upamti sve Kenanove ideje. 
Za njega, kao i za sve ostale, unproforci su postali redovna pojava 
poput jesenjih magli, jutarnje studeni i varljivog oktobarskog sunca. 

Od njih ne očekuje ništa, niti obraća pažnju na njihove postupke. 
Svikli su ljudi na njihovo ponašanje, koje bi u pojedinim momenti- 
ma više priličilo cirkuskoj šatri. Shvatili su svu dramatiku njihovog 
boravka i posla. Sve što rade, pa čak i one sasvim nepotrebne 
poslove, rade sa takvom dozom vještačke ozbiljnosti da se veoma 
često čini kako se ti istetovirani momci igraju nekakvih nepoznatih 
igara čija pravila na ovim prostorima još nisu usvojena, a oni ne 
znaju da ih pokažu i objasne. Zato danima i mjesecima igraju sami, 
vjerujući da će se već naći neko ko će im se pridružiti, zato 
neprestano prolaze trotoarima okrećući se uokolo i tražeći unezv- 
jerenim pogledom protivnika, zato desetinama dječaka i djevojčica 
bacaju sa kupola svojih transportera po nekoliko bombona i smiju se 
njihovom otimanju, zato se prave važni sa svojim konzervama 
""coca-cole", rijetkim žvakaćim gumama, prošvercovanom kahvom i 
jeftinim srbijanskim cigaretama. 

Kada me po dvadeseti ili pedeseti put iz prvog sna budi nepod- 
nošljiva buka bijelih transportera, uvijek mislim o Bosni i gradovi- 
ma bosanskim, mislim o iscjeliteljskim šumovima naših rijeka i lje- 
potama planinskih mrazeva. Sve mi se to prepliće sa nekim budućim 
vaktom, bez unproforaca i njihovog popodnevnog kruga, bez 
pušaka 5,56 mm, sa vaktom u kojem našim ulicama neće prolaziti 
bijeli svjetski cirkus, a dječaci neće željeti da još nerođenom bratu 
daju ime Unproforac. Sve mi se više čini da ti unproforci i nisu ono 
za što se predstavljaju, da su ovdje došli jedino zbog trčanja jer im 
se trotoari i šetališta pored Drine sviđaju više od svih ostalih koja su 
upoznali, a da su puške, čizme, uniforme i transporteri samo maska 
iza koje se kriju. Pa čak i te transportere voze s teškom mukom i uvi- 
jek u nevrijeme kako bi, dok muče mašinu visokim obrtajima, 
probudili što više ljudi. Konačno, izgleda da o Bosni ne znaju ništa, 
a pogotovo ne znaju da u Bosni ima gradova ovakvih i onakvih i da 
se Goražde ne može svrstati ni u jednu kategoriju. 

5, Defanziva iz Vranske 


22.10.1994. 


Mahala je jedna od onih rijetkih riječi koje odišu blagošću 
bosanskog podneblja, dušom ovog naroda, njegovim posebnim 
poimanjem života i naročitim odnosom prema drugima. Tajne 
mahale su poput nekog prirodnog procesa. Otkriti te tajne znači 
zaustaviti proces i poremetiti ustaljenu ravnotežu, znači oskrnaviti 
pravila koja nikada nisu usvojena, ali kojih se svi pridržavaju. Te 
tajne znaju i razumiju samo oni koji žive u mahalama. I tako je u 
svim našim gradovima. Sve su mahale iste, ali, opet, sve na neki 
svoj način drugačije. 

Ima u Goraždu jedna mahala u kojoj su ona njihova blagost i 
ustaljena mjerila življenja zamijenjeni traženjem načina da se 
opstane. Ta surova borba za opstanak donijela je u Vransku mahalu, 
iza goraždanske sportske dvorane, posebna pravila i izbrisala one 
zajedničke osobine svih bosanskih mahala. Pravila niko nije pisao, 
niko za njih nije glasao niti je bilo drugačijih prijedloga. Ta pravila 
su nametnuli oni nepredvidivi životni kovitlaci koji ljude obuzima- 
ju iznenada i ne puštaju ih dok se sami ne otmu. Vranska se od ostal- 
ih razlikuje i po tome što je imala ljude koji su kroz život naučili 
prolaziti kao kroz minsko polje. To je ona sorta ljudi koja se više 
boji da ne ispadne kukavica nego da pogine, to je ona sorta previše 
jakih ljudi koji mogu više praštati nego im drugi mogu nauditi. 
Možda je baš zbog toga 4. maja '92. godine tridesetak momaka iz 
Vranske odlučilo da se odbrani. Opkoljena sa jedne strane Drinom, 
sa druge jednom od gradskih ulica i sa ostale dvije četnicima, 
Vranska mahala je u prvih 138 dana rata postala poznata. Izašla je iz 
mahalske anonimnosti, prekinuti su tihi akšamluci i počeo je dugi i 
teški hod prema slobodi. U tih 138 dana nije izgubljen ni milimetar 
teritorija, linija odbrane je pet puta pomjerana naprijed. Bila su to 
najteža pomjeranja - za jednu kuću, za jedan rov, za pola sokaka, 
Držali su se tada tvrdnje najistaknutijeg među njima, Mensura 
Ćurovića - Roke: "Čitav je život šupalj ako se ne pokažu vrline, ako 
se ne raščisti sa sobom". I zato su oni pokazivali vrline. Rijetko će 

kad progovoriti o periodima najteže borbe - sam sa sobom, o noćima 
bez sna, o otkrivanju novih stvari, pa o zadovoljstvu 1 stišavanju 
koje potom dolazi. Odvija se u tim ljudima stalna borba izmedu 
gorčine i ubjeđenja. smeta im improvizacija, ne podnose miješanje 
ličnih sa općim interesima. U karateu, sportu kojim se bavi Roka, 
pobjeđuju najbolji, ali skoro uvijek najbolji najviše i stradaju. U 
prvih 138 dana odbrane Vranska je ostala bez peterice heroja. Enes 
Kadrić, Enver Bičo, Hamdo Pitić, Kemal Jusufović i Ekrem 
Hadžimešić pripadali su najboljima. Stotridesettreći dan teško je 
ranjen Mensur Ćurović. Vranska je istrajala pokazujući da je uvijek 
sve u čovjeku, u onom nevjerovatnom načinu na koji se fizička 
snaga pretvara u duhovnu. U Vranskoj se tek sada sjećaju da su 
mjesecima morali nositi zaštitne maske, sjećaju se čudnih spletova 
slučajnosti i otkrivanja njihovih tajnih mogućnosti. Sjećaju se, 
također, poruka sa druge strane Drine, iz još jedne goraždanske 
mahale i povjerenja koje su u njih imali, ali nadasve pamte surovu 
istinu da je rat svakome počinjao kod kuće, u mahali, u sokaku, u 
avliji, u haustoru. Znaju da okolina mijenja ljude i da ofanzivci brzo 
griješe i lahko sagore. Zato su oni defanzivci. Roka priča: "Čovjek 
je potpun tek kada prođe mnoge testove koji će pokazati kakav je. 
Rat je jedan od tih testova". 

Iluzije se obično počinju gubiti kada se stigne do viših sfera, 
kada se čovjek suoči sa mogućnostima izbora i uvidi koliko je izbor 
težak, a koliko najčešće nemoguć. Svako negdje duboko u sebi nosi 
onaj iskonski pečat koji odlučuje o njegovom izboru. Od tog pečata 
zavisi hoće li neko ostati defanzivac, kako će završiti noćna 
razmišljanja, one teške borbe - sam sa sobom i da li će čovjek biti u 
stanju da dočeka neminovna stišavanja i doživi satisfakciju, onu 
posebnu, olakšavajuću, koja dolazi nakon talasa gorčine. 

Odavno su u Vranskoj naučili da se suočavaju sa zabludama, 
ali im opet zasmeta što ljudi ponekad skoro uživaju u vlastitim 
zabludama nesvjesni opasnosti koje se iza toga kriju. Priča Mensur 
Ćurović smireno, ali nekako teško i sa primjesama ogorčenja o 
našim zabludama da će rat trajati kratko, o tome kako su neki prvo 
oslobođenje Goražda smatrali završetkom i konačno kako se ovdje 
na trenutke ponaša kao da ovaj grad nije u totalnom okruženju. 
Ubijeđen je, kao i njegovi saborci iz Vranske, da je organizacija 
života uprkos svemu mogla biti bolja. Od neke unutarnje borbe, od 

noćnih razmišljanja i traganja za rješenjima, od onog njihovog 
čuvenog defanzivnog stava gotovo da nemaju vremena da se sjete 
ličnih problema, vlastitih nesreća, iskušenja kroz koja su prošli i 
koja ih još čekaju. Nose i dalje u sebi onu blagost mahale, onu pris- 
nost mirnih sokaka i akšamluka, nose evo i devetstodrugi dan rata 
isto ono prvotno ubjeđenje da uvijek ima rješenja. A kuće u 
Vranskoj, zakrpljene, oštećene, izgorjele kao da sve to znaju, kao da 
je i u njima ostao trag neke čudne postojanosti koju imaju samo 
mirne mahale i karakterni ljudi. 


Ova je priča u prvoj verziji imala naslov Defanzivac i bavila 
se uglavnom ratnom sudbinom Mensura Ćurovića - Roke, koji je bio 
jedan od ključnih ljudi u odbrani desne strane Drine u Goraždu 
tokom prvih mjeseci rata. Kasnije je doživio lične drame, teško je 
ranjen, umrla mu je, nakon evakuacije iz Goražda, mlađa kćerka, 
potom mu je, također, nakon evakuacije, umro jedan od braće. 
Početkom '95. godine on je otišao iz Goražda u Njemačku gdje mu 
je već bila porodica. Posebna vrsta defanzive, kojom se oslabađao 
teritorij, bila je ipak odlika čitave Vranske mahale. Ti momci su tek 
zajedno bili simbol jednog nepodnošljivog vremena. Stoga, nakon 
mnogo dilema, došao sam do sasvim novog teksta. 

6. Azra hoće u Kazablanku 


25.12.1994. 


Andrej Slavuckij je prije nekoliko dana otputovao iz Goražda. 
Bio je ovdje od početka augusta u redovnoj misiji MSF. Andrej je 
anesteziolog iz Viljnusa, Litvanac koji se rodio u Kazahstanu gdje 
su radili njegovi roditelji, odrastao na Krimu, medicinu završio u 
Estoniji. Možete govoriti engleski, kažem. "U Engleskoj ja ću gov- 
oriti engleski, ovdje hoću govoriti bosanski", odgovara Andrej dok 
snimatelj priprema kameru. 

Goražde nikad nije imalo anesteziologa. Zato su prve operaci- 
je u proljeće '92. rađene bez anestezije. Potom su anesteziolozi, 
zajedno sa hirurzima, dolazili iz Zenice i Sarajeva. Vremenom je 
mnogo naučio anestetičar Asim Čalija tako da se gotovo i nije 
osjećalo da bolnica nema anesteziologa. U aprilu '93. u Goražde su 
stigli dvojica sarajevskih hirurga, Goran Akšamija i Srećko Đikić. 
Došli su na redovnu dvomjesečnu smjenu i ostali, evo već skoro 
dvije godine. Za to vrijeme Srećku su u Sarajevu obili stan. U 
Goraždu je stan dobio nakon 15 mjeseci. Ekipe MSF su se smjenji- 
vale redovno. U njima je bilo vrsnih hirurga, ali i prilično nevještih 
početnika. Anesteziolozi su redovito bili stručnjaci. Radili su 
mnogo, ali iznad svega uklapali se u sredinu i na neki način posta- 
jali dio ovoga naroda. Tokom prošloaprilske ofanzive Argentinac 
Pablo Nuozzi skoro je plakao kada su mu njegovi šefovi naredili da 
napusti bolnicu. U isto vrijeme ranjen je Asim Čalija. Kasnije je 
evakuiran. Negdje je u zapadnoj Evropi i, bar prema vijestima koje 
ovdje dopiru, osjeća se dobro, 

Prošlog ljeta i jeseni Andrej je obučavao nove momke. Bez 
obzira na sve teškoće sa kojima je ovdje živio i svu nesreću čiji je 
svjedok bio, u njegovom ponašanju se nazire tračak tuge što odlazi. 
€Doći ću, kaže, sigurno opet u Goražde, kada se rat završi." Kaže 
Azri da me prošle godine vidio u Srebrenici. Pita je li to vjerovatno. 
Azra zna da nije. Priča s nama a misli joj plutaju Sredozemljem. 
Zamišlja Kazablanku, sparinu i neobjašnjivu dragost probijanja kroz 
pijačnu gužvu, Ne silazi mi s uma lakoća sa kojom Andrej putuje 

svijetom i uvjerenje da Azra nikada neće vidjeti Kazablanku. 
Nikako ne mogu da pojmim rastojanje od Goražda do Srebrenice. 
Andreju je mnogo bliže od Viljnusa do Ruande. Bio je tamo šest 
nedjelja. Nema reći ništa drugo. Azra, jedan od prevodilaca MSF, 
nikada ga ne pita kako je bilo u nekim drugim misijama. 
Litvanskom anesteziologu, koji voli tenis i alpinizam, potrebno je 
malo odmora. 

Da ne radi dobro posao kojim se bavi, da ne govori šest jezi- 
ka, da nije one nordijske razložnosti i trezvenosti u svakom postup- 
ku i pokretu, ličio bi na prosječnog svjetskog avanturistu. I ovako se 
ljudi često pitaju šta on sa svojim velikim znanjem i čudnom proni- 
cljivošću još radi pored anestezije. Ali, nije problem u tome. Nije 
problem ni da li mu vjerujemo kada kaže da će sigurno doći da pos- 
jeti svog prijatelja Muhameda i da s njim odigra partiju tenisa. Nije 
u pitanju ni njegovo poznavanje Bosne. Rijetko koji od stranaca, 
koji otkako je počeo rat dolaze i odlaze, o Bosni zna više od 
Andreja. Problem je u nemogućnosti komuniciranja, u neravno- 
pravnom i nejednakom polazištu za razgovor, u različitim šansama. 
Andrej priča o svjetskoj košarci i nadahnjuje Azru u njenim snovi- 
ma o Kazablanci, prolazi kontinente, a ljudi ne mogu da zamisle put 
do Srebrenice, trkne do Ruande, a nama je daleko Ustiprača iako je 
tek osam km zračne linije udaljena od Goražda. Stoga mi se čini da 
smo svi mi s obje obale Drine sasvim loši sagovornici. Ne zbog toga 
što ne želimo razgovarati, već zbog saznanja da su naša i njihova 
mjerila potpuno različita. Opet, čini se da svi silni humanitarci, med- 
icinari, vojnici, oficiri, novinari i političari koji su u ovome gradu 
proveli od nekoliko sati do nekoliko mjeseci, uvijek imaju i neke 
posebne zadatke. Bilježe, snimaju, pamte, druže se, pomažu, ljube i 
gotovo plaču kada odlaze. A onda, sami Bog zna kako, iznenada 
stigne pismo, od Elizabette sa Havaja ili od Carlosa iz Kolumbije. 
Nakratko ljudi pomisle da nisu sami, učini im se da su dio Svijeta i 
da je njihovo postojanje značajno za očuvanje svjetske ravnoteže. 

U britanskom bataljonu drže se jednog lijepog običaja - kad 
stigne logistika prvo se obezbijede vojnici pa tek onda oficiri. I jedni 
i drugi su ovih dana u prazničnom raspoloženju. Pjevaju božične 
pjesmice koje su davno, kad su bili klinci, pjevali negdje u Britaniji. 
Pripremili su priredbu za goraždanske mališane. I ta priredba, kao i 
sve ostalo, nosila je u sebi primjese gorčine i podvale. Goraždanska 

djeca sve unproforce zovu Mister bombon. Oni su tek nedavno 
shvatili značenje tog imena. I dalje se ponašaju kao da su došli u 
najzabitiji dio južnoameričke džungle. 

Ukrajinci misle da su Britanci budale. Objašnjenje je jednos- 
tavno - Britanci ponekad uzvrate na paljbu sa četničkih položaja pa 
dođe do ozbiljnijeg ekscesa. Mnogo je jednostavnije, razmišljaju 
Ukarajinci, napiti se sa četnicima pa onda zajedno šenlučiti. A uz 
rakiju bolje ide trgovina. Svako razmišlja na svoj način. 

Kapetan Jarry Collier donio je iz yorkshirskog grada 
Cattericka dječije likovne radove. Izloženi su u goraždanskoj 
Drugoj osnovnoj školi zajedno sa radovima ovdašnjih osnovaca. Svi 
su slikali ono što nemaju - Englezi čudovišta, dinosauruse i razne 
strahote, a Goraždani obične stvari, ljepotu svakodnevnog života i 
mir, Njima vampiri nisu nimalo strašni. Teško je zamisliti o čemu će 
razgovarati ako nekada dođe do susreta. Baš kao što je nevjerovat- 
no da bi Andrej bio tako miran, siguran i samouvjeren kada bi mu 
kretanje bilo ograničeno na prostor prečnika desetak kilometara i da 
bi Azra toliko žudila za Kazablankom kada bi jednom osjetila vre- 
linu njene mediteranske gužve. 

Andreja će zamijeniti neka žena iz MSE. "Nikada nisam imala 
ženskog šefa", kaže Azra. Nju nema ko zamijeniti. Niko od nas 
nema zamjene i u tome je suštinska razlika između nas i onih koji 
dolaze i vraćaju se. Zbog toga se teško razumijemo i naša mjerila se 
sve više razlikuju od njihovih. Oni samo odrađuju svoje redovne 
smjene, a mi živimo zadani život na zadanom prostoru i u uvjetima 
određenim mimo našeg znanja. Njih ne zanima kako će Azra svojoj 
dvogodišnjoj kćerki Alemi objasniti zbog čega ona nema oca i kako 
to da ga nije imala ni u trenutku svoga rođenja. Oni ne shvataju čak 
ni jednostavno objašnjenje da je Samir poginuo 40 dana prije 
kćerkinog rođenja braneći svoj grad. Stoga svi naši razgovori sa 
onima koji ovdje dolaze, zapisuju, snimaju, pamte, operišu, pomažu, 
druže se, i gotovo plaču kad odlaze nemaju naročitog značaja. Oni 
žive u jednom svijetu gledajući kako da zarade što više, a mi u dru- 
gom nastojeći da preživimo što duže. Kazablanka je u svemu tome 
sasvim sporedna tema. 

7. Engleski maniri i bosanski volovi 


9.1.1995. 


Sir Michael Rose bio je sedmog siječnja peti put u Goraždu. 
Stigao je, kao i u prethodnim slučajevima, iznenada i nenajavljeno. 
Odmah nakon spuštanja helikoptera na gradski stadion nekoliko 
terenskih vozila Unprofora, sa lancima na sva četiri točka, krenulo 
je gradskim ulicama. Imali su teškoća sa poledicom. Vojnici S 
puškama i dvojica civila s kamerom počeli su posao odmah po 
izlasku. General Rose se slikao s volovima Omera Mehića. Pozirao 
je poput strastvenog lovca kad u Africi ustrijeli lava. Bio je, po 
običaju, neposredan, reagovao brzo i neočekivano, iznenađivao 
prisutne i udaljavao se brže nego što je došao. Pokazao je prilično 
cinizma i dovoljnu dozu engleske hladnokrvnosti. Kamerman je 
pokazao visok stepen profesionalizma i drskosti. U raspravi s poli- 
cijom bio je ubjedljiviji i snalažljiviji. Znatiželjni su bili ubijeđeni da 
su u pitanju špijunska posla. Samo su rijetki prepoznali Rosea. Dok 
je vijest prošla gradom, on je već bio na sastanku sa predstavnicima 
okružne vlasti. : 

Nakon tog sastanka bilo je jasno da je general ipak došao u 
turistički posjet. Najbitnije je izgleda bilo da se popuni njegova zbir- 
ka fotografija i video-zapisa. Njegov prevodilac duguje mom kolegi 
kasetu "super 8" koju mu je pozajmio kada je sa generalom prvi put 
bio ovdje. Naravno da je nije vratio. Vjerojatno je i ona završila u 
kolekciji gospodina Rosea. Njegovo slikanje s Mehićevim volovima 
neki su povezivali s budućom dostavom humanitarne pomoći. Na 
koji način, ni njima nije sasvim jasno. Ne mogu vjerovati ni da je 
Rose saznao kako Mehić volove prodaje za 10 hiljada maraka. A 
Omer ih prodaje već dvije i po godine. I to u gradu gdje se done- 
davno vo mogao kupiti za dvije kutije cigara. Kupac se još nije 
našao. Volovi krupni, rasni, gotovo dvije tone žive vage. Ko zna, 
možda će im nakon ovoga historijskog slikanja cijena skočiti. Ipak, 
vjerojatnije je da će prije uginuti prirodnom smrću. 

Kada dolazi Rose obično slijedi medicinska evakuacija ili 
poboljšanje dostave humanitarne pomoći. Sada je izostalo i jedno i 

drugo. Za evakuaciju 36 osoba koje su prošle međunarodnu komisi- 
ju još nema odobrenja sa Pala. Posljednja dva konvoja izostala su 
zbog božićnih praznika. Četiri dana prije pravoslavnog Božića, u 
Sopotnici, tri kilometra sjeveroistočno od Goražda održan je prvi sas- 
tanak predstavnika naše i agresorske strane vezano Za najnoviji 
Sporazum o prekidu neprijateljstava. Na tom sastanku IMAJor 
Radomir Furtula, koji po nekim saznanjima nije daleko od titule 
ratnog zločinca, protestirao je zbog upotrebe riječi agresor. On se, 
kaže, tako ne osjeća. Prisjećam se aprila, pa juna '93. godine. Vojska 
u kojoj je on jedan od regionalnih komandanata napadala je Međeđu 
gdje je rođen. Nekoliko kilometara od Furtuline kuće po ginuo je sna- 
jperista Aleksandar Škljajev, Ukrajinac koji se borio zajedno sa 
Furtulom u napadu na Međeđu. Ušao je na teritorij tzv. Jugoslavije 
11. februara 93. kod Subotice, a poginuo 14. aprila na Zaglavku 
iznad Međeđe. I tada, kao i sve prethodne mjesece, kuća porodice 
Furtula, jedina srpska kuća u Međeđi, ostala je čitava. U junu četnici 
su okupirali Međeđu. Zapalili su i Furtulinu kuću, Po nekim nji- 
hovim mjerilima, možda i nisu agresori. Za ono što rade u civilizira- 
nom svijetu i jeziku teško da postoji odgovarajuća riječ. Ne vjerujem 
da takvu riječ, unatoč sve njegove visprenosti, zna i general Rose. 

Poput neuspjele futurističke skulpture u goraždanskoj bolnici 
stoji inkubator koji su ovoj ustanovi darivali supružnici Rose. I u 
tom slučaju pokazali su da im je smisao za humor na Zavidnoj razi- 
ni. Gradu koji od proljeća '92. godine nema električne energije pok- 
lonili su pomagalo koje se bez struje može upotrijebiti jedino 
umjesto kante za smeće. Ali ni tada nije izostalo fotografiranje, 
osmijesi, slatkorječivost. 

Omer Mehić o inkubatoru ne zna ništa, Teško da je ponešto 
čuo o engleskom humoru. On se sjeća proteklih godina koje je 
proveo na Dubu, na granici rogatičke i višegradske općine, gdje je 
hranio volove i procjenjivao koliko vrijede. Njega ne zanimaju 
Roseove posjete, njegovi pokloni i fotografiranja. On hoće da se 
vrati tamo gdje je izgorjela njegova kuća i da nastavi život kakav je 
oduvijek živio, Teško da to mogu pojmiti Roseovi kamermani i 
tjelohranitelji, teško da o tome nešto mogu znati ljudi tipa Radomira 
F urtule. Najmanji je problem kako ih zovemo. Mnogo značajnije od 
toga je da goraždanskim osnovcima i srednjoškolcima već tri godine 
nije stigla nijedna knjiga, da se iz ovog grada već tri godine niko nije 

upisao na fakultet, da sportisti nisu išli na svjetska i evropska prven- 
stva, da ljudi skoro hiljadu dana nisu uključili bojler. Učionice ni ove 
godine nisu zagrijane, umjesto stakala na prozorima su plastične foli- 
je, jedna spužva se koristi u šest razreda, nema nijednog profesora 
engleskog jezika. A opet sve više mališana govori engleski, rješava 
matematičke probleme, svira, slika, crta, piše pjesme, organizira 
izložbe. Iako još nisu savladali gradivo predviđeno za prvo polugo- 
dište. na raspustu su zbog loših vremenskih uvjeta. U bolnici su se 
rijetko kada rađala zdravija djeca. Čak uopće nema nedonoščadi, pa 
je is te strane prisustvo poklona Roseovih sasvim izlišno. 

Na mjestu gdje su naši predstavnici razgovarali sa Furtulom 
nalazi se stara pravoslavna crkva. Izgrađena je na zemlji poznate 
goraždanske familije Sijerčić. Sijerčići su još od turskog vakta brin- 
uli o održavanju crkve. U ratu je oštećena. Bez obzira za šta je sve, 
naročito prvih mjeseci služila i šta se oko nje događalo, ostaju dvije 
činjenice. Prva je da je ta crkva Britancima važnija od 72 potpuno 
uništene džamije i mnoštvo drugih vjerskih objekata, kulturnih 
spomenika i gospodarskih dobara, a druga da je crkva ipak napravl- 
jena na bošnjačkoj zemlji. Poredim te dvije činjenice sa svakod- 
nevnim zanovijetanjem pijanih četničkih besposličara koji povazdan 
čitav svijet nazivaju srpskim. I sve mi se čini da će uskoro početi da 
ponavljaju - srpski general Rose, srpski volovi Omera Mehića, srp- 
ski inkubator, srpski agresor. Neće tu više pomoći ni Furtulino pro- 
tivljenje, ni Roseove fotografije, ni snalažljivost snimatelja. Izvjesno 
je to kao što je izvjesno da ovdje dolaze i gube osvajači, smjenjuju 
se generali, padaju jedni i rađaju se drugi političari, mijenjaju se 
odnosi snaga u Svijetu, a Bosna ostaje tajanstvena i neosvojiva. 
Znano je to baš kao i Roseovo slikanje s Mehićevim volovima, sig- 
urnost Furtulinog poraza i uvjerenje da goraždanskoj bolnici nije 
potreban inkubator Roseovih. 


Kada sam 8. januara 1995. napisao ovu priču, nosila je 
naslov "Šta Britanci znaju o Goraždu". Nešto kasnije objavljena je 
u "Ljiljanu" pod naslovom " Slika s volom za uspomenu", Ovo je 
treća verzija sa neznatnim izmjenama, koje su uglavnom tehničke 


prirode. 

8. Gdje ćeš, bolan, na Bosnu udariti 


23.1.1995. 


Ako je suditi po siječanjskim događajima, onda bi, bar kada je 
u pitanju goraždansko bojište, narednih mjeseci moglo biti dobrih 
vijesti. Ali ako se u obzir uzmu ranija iskustva, onda ovdje ponovo 
predstoje žestoke borbe. Gotovo po pravilu četnici su svoje napade 
počinjali nakon zatišja, za kratkih perioda u kojima su u ovaj grad 
ulazili i uvijek sporni konvoji humanitarne pomoći. Zbog toga, ali i 
bitno drugačijeg odnosa spram nametnute stvarnosti, u Goraždu se 
o miru mnogo ne priča. Izostaju čak i one neizbježne vojnopolitičke 
analize koje su se ranije neminovno dešavale oko mahalskih bunara. 
Ne može se nikako reći da su razlog niske zimske temperature. Prije 
će biti da je posrijedi određeni pomak u svijesti ovdašnjih ljudi. Ne 
liče nikako na nekoga ko očekuje da se četnici dobrovoljno povuku, 
Još manje na nekoga ko se nada vojnoj akciji izvana. Tek se poneko 
prisjeti da je većina takvu akciju očekivala još u aprilu '92. godine. 

Razgovarao sam nedavno sa Alemom Tutić, staricom od 103 
godine, rođenom negdje u okolini Mojkovca. Nosi u pamćenju 
mnoge ratove, vojske i vojskovođe, priča o serdarima i rodnom selu 
Šahovićima i o rodbini koja se između dva svjetska rata iselila u 
Tursku. "Najvažnije je, kaže, da imaš sreće u životu, a ja sam je evo 
imala", Premda je selo u kojem je, nakon davnog doseljenja iz Crne 
Gore, živjela i koje je samo pet kilometara udaljeno od Goražda, 
okupirano i spaljeno, nena Alema ne priča o tome. Ne priča ni o 
razlozima zbog kojih je čitava loza Tutića poslije Prvog svjetskog 
napustila Mojkovac i okolinu. Ona kazuje nejasne misli o Bosni 
koje su je obuzimale početkom ovoga vijeka, Sjeća se mobilizacija 
u Crnoj Gori i odlaska vojske na Sarajevo. Te se godine udala. 
Mnogo se ranjenih vratilo. Još su ih više u sanducima donijeli. 
Poslije godinama hljeba nije bilo. Dje ćeš, bolan, na Bosnu udari- 
ti", ponavlja Alema Tutić kao da broji svoje 103 godine i kao da 
govori nekome iz onog vakta koji još jedino ona pamti. 

U prvih devet dana ove godine u Goraždu je rođeno 10 beba, 
pet dječaka i pet djevojčica. One po selima niko nije brojao. "Piši, 

ponavlja starica, piši". Drina isparava kao da je proključala ili da 
ima ugrađene velike grijače. Narod priča viceve. Na kolovozu nika- 
da nije bilo više leda. So namijenjena posipanju prometnica 
potrošena je za ishranu još prve ratne godine, nakon dugih prokuha- 
vanja. Tako je led došao na svoje. Na Hranjenu se visina snijega ne 
može izmjeriti. Vjetar ga prenosi s jedne ledine na drugu. U gradu 
je minus deset, ali kad sa Trovrha puhne sjeverac, čini se da je minus 
pedeset. Nikome ne smeta. Nazif Ligata se oženio. Svatovima do 
sela Grupci gdje žive Ligate, treba osam sati normalnog hoda. Ne 
zna se koliko će putovanje usporiti led, dubok snijeg i niska tem- 
peratura. Uostalom, nije ni važno, svi imaju dovoljno vremena. I svi 
su navikli da se ovdje razdaljina ne mjeri kilometrima već satima. 

=Ne mogu Srbi ovaj rat dobiti, kaže Alema. Ovo i nije rat, nije 
rat kad se djeca kolju i biju granatama. Rat je kad s puškom kreneš 
na ratnika pa ko bude jači. Kurva je Karadžić, ne smije on tako, 
nejma on tu moć. Laže". I tako od svih ratova koje pamti i koji su 
joj se dešavali Alema Tutić, starica što u pamćenju nosi više od 
jednog stoljeća, ovaj aktualni ne računa. Kad prebira po sjećanju, 
analizira i upoređuje pa kaže "ovaj sad rat" i počne pominjati 
Nijemce i Talijane, biva jasno da je njoj sad ono što se desilo prije 
50 godina. Ali i tada je bilo mnogo drugačije. S mirnoćom i sig- 
urnošću koju mogu donijeti samo godine i mnoga iskušenja, starica 
govori o svojoj porodici, o desetero djece, "pet ih je živih Bogu na 
amanet", pa onda opet zamišljeno i zapovjednički vikne: "Piši", kao 
da se boji da će nešto ostati nezabilježeno, da će pažnji izmaći neki 
događaj i neko ime. 

Ima u tom zapovjedničkom "piši" starice Aleme neke nes- 
vakidašnje snage. Ona, koja je svojim životom evo skoro povezala 
tri stoljeća tačno zna koliko je ljudsko pamćenje krhko i kako se ono 
što valja sačuvati od zaborava mora zapisati. Bojim se da će ovdje 
uskoro nestati papira i da se neće imati na čemu pisati. A siječanj je 
nekad bio mjesec kulture. Pamte se dugi redovi ispred dvorane u 
kojoj su održavane manifestacije. Sredinom ovog mjeseca u 
Goraždu je, osim onih dugačkih redova ispred prostorija za podjelu 
humanitarne pomoći, zabilježen jedan mnogo duži. Više stotina ljudi 
čekali su strpljivo po desetak sati da kupe kahvu. Nije im smetala 
hladnoća, nisu gundali zbog gužve, nije ih uznemiravala neizvjes- 
nost niti cijena od 45 maraka za kilogram. Vidio sam koliko kahva 

znači ovom narodu dok sam razgovarao sa staricom Alemom Tutić. 
Pričala je o čudnoj zemlji Bosni i gotovo ritualno uzimala fildžan. 
Ljudi su iz najudaljenijih sela oko Ilovače pješačili čitav dan ne bi li 
se nekako dokopali začelja onog dugačkog reda ispred prodavnice u 
kojoj je još bilo kahve. Nekoliko dana prije tog događaja održano je 
književno veče posvećeno Nafiji Sarajlić. Bila je dvije godine mlađa 
od Aleme Tutić. Ko zna, možda su se nekad i srele u Sarajevu, dok 
je Alema bila u muhadžerima za prošlih ratova. Nosi ona u sebi to 
vrijeme i Sarajevo iz tog vremena. Nije se kaže nikad prepala niti joj 
se dogodilo nešto što nije mogla podnijeti. Pa kaže: "Eh, da je nama 
dio onoga čime nas napadaju! Ali i ovako nam ništa ne mogu". Ne 
mogu da ne vjerujem starici koja je sakupila toliko životnog iskust- 
va, koja je prepatila tolike ratove, preživjela genocide, kojoj je 
izgorjela kuća tamo kod Mojkovca dok je bila mlada i dva puta ova 
na Bataljugama, pet kilometara niz Drinu od Goražda. Sve mi se čini 
da ona zna mnogo više i da ono njeno "Dje ćeš bolan na Bosnu udar- 
it?" ima duboki filozofski smisao koji samo ljudi ovog podneblja i 
ove sorte mogu shvatiti. A te ljude ni ona sa svim svojim godinama 
još nije potpuno razumjela. Te neobjašnjive ljude koji polubosi 
čekaju u predugačkom redu ne bi li nakon 33 mjeseca kupili malo 
kahve, koji se rađaju i odrastaju odvojeni od svijeta, koji razdaljinu 
mjere satima i pričaju viceve, ali uvijek svježe i uvijek na svoj račun, 
niko i ne može razumjeti. Baš kao što ni Bosnu čovjek bez mnogo 
iskustva i nauka ne može lahko objasniti. Tako je preko hiljadu god- 
ina i tako će i ostati. Niko ko je na Bosnu udario nije dobro završio. 

9, Goraždanska hiljadarka 


1,241995. 


U sjeni sarajevskih hiljadu dana u blokadi, samo rijetki sjetili 
su se da je i ovaj grad nadmašio mnoge rekorde života pod opsadom. 
A ni ti malobrojni nisu bili načisto od kada je Goražde blokirano. Po 
jednima, hiljadarka je navršena 28. januara. Drugi kažu, znatno rani- 
je, jer je ovdje blokada počela još na početku aprila '92. godine. 
Koja god računica da se prihvati, činjenice su porazne. Jer, 
goraždanska blokada znatno se razlikuje i od sramnog sarajevskog 
geta. Ponajprije, ovdje svaki dan blokade prolazi bez struje i vode, 
bez telefonske veze; grad plina nikada nije ni imao, a humanitarna 
pomoć bila je sve vrijeme veoma rijetka i oskudna. Konačno, 
Goražde nema ni tunela, ni plavih puteva, ni aerodroma. Kada se 
doda dubina blokade i stravična blizina Srbije i Crne Gore, biva 
jasno da opstanak ovog prostora spada u red teško zamislivih 
fenomena. Istovremeno, Goražde nije imalo medije. Koliko su tele- 
vizija i novine pomogli Sarajevu odavde je teško dokučiti, ali treba 
znati da su linije goraždanske odbrane dvostruko duže od sara- 
jevskih, a da ih brani desetak puta manje boraca. Ovo ni u kom 
slučaju nije omalovažavanje sarajevske odbrane i boraca, već jed- 
nostavno služi kao dodatni pokazatelj veličine goraždanske odbrane 
s obje strane Drine. 

Treba, dakle, prilično mašte da bi bilo moguće zamisliti kako 
je izgledao život u Goraždu tokom proteklih, evo već 1011 dana. 
Ovdje su čak i kratkotrajna zatišja na ratištu imala sasvim relativan 
značaj. Veoma rijetki bili su dani u kojima nije bilo poginulih i ran- 
jenih. Veće teškoće od organizacije odbrane stvarala je Još od samog 
početka agresije glad. Objašnjavati kako izgleda kada 10 ili 15 hil- 
jada gladnih ljudi po brdima oko grada čeka bacanje hrane iz aviona 
znači pristati da se govori o onome što niko neće razumjeti. Iz tih 
dana ostala je u pamćenju još jedino ona velika solidarnost Sarajlija 
i njihovo odbijanje da prime humanitarnu pomoć dok se ne dostavi 
i Goraždu. 

Nakon hiljadu dana čitav grad živi u stanju nekog posebnog 
opreza, a kako odmiče zima sve je prisutnija i strepnja pred onim što 

nosi proljeće. Nije to strah od novih napada, ovdje je straha rijetko 
kada bivalo, već jednostavno nelagodnost pred neizvješnošću novih 
bitaka. Dok narod između redova u vijestima traži nagovještaje pot- 
punog smirivanja, borci liče na sportiste pred velike i značajne nas- 
tupe. Vjeruju i osjećaju da finale mora biti negdje na Drini. "Nema 
druge nego šopati se do kraja," kaže Zakir Jamak, komandant jedne 
od brigada. To Zakirovo "šopati se" ima mnogo dublji smisao i značaj 
od pukog pucati i ratovati. Ta je riječ, kao i mnoštvo drugih, nastala u 
tačno određenim situacijama i potpuno je razumljiva samo onima koji 
su te situacije proživjeli. Šta znači ""šopati se'' znaju samo oni koji su 
se ovih hiljadu i nešto dana "šopali'"' po istočnobosanskim brdima. 

Goražde se, bez obzira na dalji razvoj događaja, mora odbran- 
iti jer drugog izbora nema. Ovdje su jedinice Istočnobosanske oper- 
ativne grupe četvrtog februara preformirane u 81. diviziju. 
Formiranje divizije pokazalo je, s jedne strane, da je vrijeme sman- 
jenih borbenih aktivnosti dobro iskorišteno, a s druge da je Goražde 
značajan vojni potencijal čija će snaga neminovno utjecati na 
konačan rasplet. Ako je vjerovati glasnom novinarskom razmišljan- 
ju, ovdje će sigurno biti još bitaka. "Znamo šta nam je činiti, kaže 
Sejdalija Grabovica, i znamo kako da to uradimo". 

Sejdalija je jedan od najboljih komandira čete i njegovo 
razmišljanje je veoma blisko razmišljanju boraca sa kojima provodi 
dane u zamrznutim i gotovo zametenim rovovima. 

Mirovnjaci Ujedinjenih naroda su nezaobilazna tema. U 
Goraždu ih više ni djeca ne shvataju ozbiljno. Uza svu neefikasnost, 
počeli su se čak i međusobno ubijati. Prije nekoliko dana Nigerijac 
je, pod nerazjašnjenim okolnostima, ubio Finca. Službeno je 
saopćeno da je to učinio u trenucima nervnog rastrojstva, ali nez- 
vanično kruži više verzija tog ubojstva. Teško je reći koja je od njih 
najbliža istini, ali je isto tako pod znakom pitanja i vjerodostojnost 
zvaničnog saopćenja. Bez obzira kakvi će biti konačni rezultati 
istrage, jedno je nepobitno - mirovnjaci nisu više u stanju zaštititi ni 
sami sebe. Ukoliko su ikada i bili. Medicinsku evakuaciju iz 
Goražda 31. januara ipak su nekako proveli. Medu evakuiranim je i 
novinar TVBiH, Enes Mušović. Uz sve teškoće koje su ometale 
informativno pokrivanje ovog područja, zadesila nas je, eto, i 
Enesova bolest, 

10. Kamen sa desne obale 


9.3.1995. 


Pri kraju prošloaprilske ofanzive na Goražde, dr. Safet Ćibo 
očekivao je pokraj KT uređaja poziv predsjednika Izetbegovića. 
"Šta da mu kažem", pitao je. Da je čitav grad naš. Nekoliko minuta 
kasnije doktor je Predsjedniku objašnjavao kako Armija RBiH drži 
i polovinu grada na desnoj obali Drine. 

Pozivi izvana bili su tih dana češći nego ikada. Većina je 
željela da zna - je li Goražde palo, je li pala bar desna obala. 
Demantovao sam desetak puta dnevno. Ponekad mi se činilo da mi 
sagovornici sa druge strane radioamaterske veze ne vjeruju. Pozivali 
su se na ugled svjetskih informativnih kuća. Objavili su Reuters i 
BBC. Znao sam da bi pad ovog grada za svjetske medije bio poslas- 
tica i da stoga nastoje biti prvi. A opet, bilo je očigledno da neki rade 
po strogim uputama sa Pala, Bez obzira na sve, bio sam ubijeđen da 
grad ne može pasti, da ne može pasti ni desna obala. Osnovu takvog 
uvjerenja veoma je teško objasniti nekome ko nije bio ovdje; ne bi 
shvatili čak ni rođeni Goraždani koji su utočište našli negdje u 
bijelom svijetu. Skoro godinu dana nakon tih dramatičnih zbivanja 
ovdje se ima isti osjećaj. Čini se da se on temelji i da izvire iz onog 
davnašnjeg poimanja Bosne i Bošnjaka. 

Pišem ovaj tekst devetog marta ujutro. Sinoć je u Domu kul- 
ture otvorena izložba slika Fadila Salkovića. Fadil je nastavnik 
hemije, ali mnogo važnije od toga je da su na slikama motivi 
Maglaja, Mostara, Počitelja, Sarajeva, svih onih gradova kojih su se 
Goraždani zaželjeli, i da je izložba postavljena na desnoj obali 
Drine. Ta desna obala za Bošnjake, posebno za one u Goraždu, ima 
naročit značaj. Nigdje kao ovdje nije tako očigledna činjenica da je 
Drina bosanska rijeka, i da se sa njene desne strane nalazi dobar dio 
bosanskog teritorija. Bošnjacima je za sada ostalo samo gradsko 
područje u Goraždu. Tu su smještena ratna predsjedništva pet okupi- 
ranih istočnobosanskih općina: Čajniča, Rudog, Višegrada, Foče i 
Rogatice. Prva četiri su i bila na desnoj obali. Teritorij Rogatice 
nikada nije prelazio preko Drine. Predsjedništvo je sada ipak na 

desnoj strani i taj prelazak ima sasvim određen simbolički značaj. 
Govoreći o tome, Jusuf Močević, predsjednik Ratnog predsjedništva 
Čajniča, kaže: "Ukoliko mi ne budemo u Čajniču i ukoliko se ostavi 
desna obala, onda sve ovo do sada nema nikakvog smisla. Zbog toga 
mi moramo sačuvati desnu obalu i stići u Čajniče". 

Ovih nekoliko četvornih kilometara nadomještaju sav onaj 
bivši životni prostor desetina hiljada ljudi. Organizovati život u 
takvim uvjetima znači u neku ruku pobijediti. Najznačajnija ustano- 
va otkako je počeo rat svakako je bolnica. I danas je veoma blizu 
prvim linijama odbrane. Sigurno nikada nije zabilježeno da je jedna 
zdravstvena ustanova bila toliko blizu fronta. Pored bolnice i ratnih 
predsjedništava na desnoj strani Drine nalaze se: osnovni i Viši 
sudovi, Centar službi bezbjednosti i zgrada MUP-a, Udruženje rat- 
nih vojnih invalida, Glavni distributivni centar. Na desnoj strani su i 
sve goraždanske srednje i jedna osnovna škola sa nekoliko hiljda 
učenika, pa onda kolektivni smještaji  muhadžira, sportska 
udruženja i klubovi, institucije kulture, sportska dvorana. Sve man- 
ifestacije bilo koje vrste koje su u ovom gradu održane u ovih hilja- 
du i nešto dana blokade desile su se na desnoj obali Drine. Time se 
željelo pokazati da Bosna , kao što na zapadu prelazi Unu baš tako 
i na istoku prelazi preko Drine. Konačno, svi mali Goraždani rođeni 
u ratu, njih gotovo dvije hiljade, rođeni su na desnoj obali. 

Drina Goražde polovi na dva jednaka dijela kao nijedan drugi 
grad. I mirovnjacima UN ovaj, kako ga oni zovu, istočni dio pot- 
puno je nejasan. Rasporedili su na tom dijelu šest svojih kontrolnih 
tačaka od kojih je najudaljenija tek hiljadu dvjesto metara od centra 
grada. Po nekakvim prošlogodišnjim rezolucijama u ultimatumima, 
trebalo bi da budu udaljene tri kilometra. Ali, oni su ovdje već dio 
ukupne scenografije i vispreni bosanski čovjek tako ih i posmatra. 
Dio scenografije odavno su postale i ratne prodavnice i kafane. I 
ponovo, ko zna kako i ko zna zbog čega, desna obala je trgovački i 
ugostiteljski centar grada. Naravno, u prodavnicama ima tek neko- 
liko artikala iz davnih zaliha koji se kupuju trampom, a u kafanama 
kahve i soka. Oboje je iz unproforskih izvora, ali kafane ipak rade 
dobro, Znajući predratno Goražde kada je kafića bilo na obje strane 
Drine, ostaje nejasno zbog čega je kafanski život skoro sasvim 
prešao na desnu obalu. Novi nazivi kafića, kao "Alkatraz" još se 
nekako mogu objasniti. 

U proljeće slike kafića na desnoj obali izmiješane su sa 
slikama oranja, brazdi i sjetve. Iako, mjereno poljoprivrednim stan- 
dardima, zemljišta za sjetvu nema, nevjerovatno je šta sve ljudi i u 
kojim količinama uspiju posijati. Uzorano je i raskopano sve gdje 
nije asfalt ili beton. Napravljeno je mnoštvo minijaturnih plastenika, 
zasijani mali parkovi, uski prostori između zgrada i trotoara, done- 
sena je zemlja na terase, poredane su vreće i kante sa zemljom ispod 
nadstrešnica, a ponegdje je zasađena mlada voćka. Prema tim znaci- 
ma, niko ne misli ići sa desne obale. Sinoć sam prve ljude okruga 
Goražde Rijada Raščića i Esada Ohranovića pitao - koliko ima 
Bosne na desnoj obali Drine. "Koliko i na lijevoj", odgovorili su. U 
tom trenutku sjetio sam se dvije stvari. Prva je pismo koje sam 
nedavno dobio od Hadžema Hajdarevića, a druga posljednji Bajram- 
namaz. Pismu sam se obradovao kao rijetko čemu u posljednje tri 
godine. Ne zbog pisma, jer pisma ne volim ni pisati ni dobijati, već 
zbog jedne jednostavne rečenice u njemu. Piše Hadžem: "Zapakuj 
mi u povratku jedan kamen iz Drine". 

Danima tražim kamen koji ću na neki način poslati do 
Sarajeva, ali mi svakog bude žao. Istovremeno znam taj osjećaj kada 
se zaželiš kamena iz Drine i znam koliko bi njemu, rođenom gore u 
dolini Sutjeske, taj kamen značio. I zato sada tražim kamen sa desne 
obale jer se ni u jednom drugom kamenu ne može osjetiti onaj 
moćni bošnjački duh kao u kamenu sa desne obale Drine. Kakve 
ovo ima veze sa minulim Bajram-namazom? Velike. Na toj desnoj 
obali, na tih nekoliko četvornih kilometara, na prostoru koji, koliko 
ja znam, nikada nije imao džamiju, teravija je klanjana na devet 
lokacija. "To je dobar znak", kaže Asim ef. Karović. Ljudima 
stiglim sa prostora na kojima su porušene i spaljene 72 džamije otk- 
inula se poneka suza dok su slušali kako je na desnoj obali Bajram- 
namaz klanjan samo na ovom uskom pojasu između Drine i onih 
šest osmatračkih tačaka Unprofora. I onda mi nekako bude drago 
što sam još na desnoj obali Drine i što su svi moji otkada je svijeta 
i vijeka sa desne obale. I bude mi jasno otkuda, kada nemam 
nikakvih praktičnih veza sa religijom, moj sin, koji se tek počeo 
igrati olovkom i bojicama, sav ustreptao, na listovima papira crta i 
boji džamije. Dešava se to u gradu koji ima jednu teško oštećenu 
džamiju, sa improviziranim minaretom. Kada smo trećeg aprila '92. 
otišli iz Sarajeva, Kerimu su bile tri godine, Da li to iz pamćenja 

izvlači sarajevske munare. Ništa ga ne pitam. Treba ići na bunar. Sa 
svakog sa snabdijeva preko hiljadu ljudi. Voda nije hlorisana. I niko 
Još zbog toga nije imao problema. Danas je sastanak u Udruženju 
invalida, sutra će biti neka utakmica, pa opet izložba, pa onda uradi- 
ti što se može u bašči, pa akšam, šetnja preko mosta i u kafanu. Nema 
tu puno mudrosti niti neke posebne filozofije; sve može stati u neko- 
liko riječi - duboki su korijeni bošnjački na desnoj obali Drine. 


Nakon mnogo traganja i još više dilema pronašao sam kamen 
na desnoj obali Drine, između dva gradska mosta, na onom mjestu 
gdje je nekada bilo kupalište. U Sarajevo ga je odnio Salko Kovač, 
artiljerac 81. divizije. Salka sam upamtio po tome što skoro uopće 
nije spavao tokom one velike ofanzive aprila '94. godine. Kada sam 
u februaru '96. godine došao u Sarajevo prvo čega sam se sjetio 
bilo je da provjerim gdje se nalazi onaj kamen što ga je Salko odnio 
u Sarajevo. Obradovalo me njegovo prisustvo u Hadžemovoj bib- 
lioteci i tek sam tada shvatio koliko je u tom kamenu bilo neke sim- 
boličke snage. 


270 


11. Gradina 


18.5.1995. 


Kažu da je Halid Hubjer, nekog starca koji mnogo pamti i 
dosta zna, pred sami početak agresije na BiH upitao: Gdje da 
postavimo odbranu". Kažu, opet, da je starac odgovorio: sija je 
Gradina toga je i Goražde". 

Halid je poginuo treći dan rata, ali je pominjan veoma često, 
pominju ga i sad, pominjat će ga j ubuduće. I uvijek će govoriti - da 
je Halid živ bilo bi drugačije. 

Na Gradini se ratovalo i o Gradini su ispredane priče. Gradina 
je pala u aprilu '94. u onim najkritičnijim danima za Goražde, ali, 
eto, grad je odbranjen. Svjedočenja kazuju da su o Gradini na sličan 
način razmišljali i četnici. Stoga je i napadnuta 4. maja '92. istog 
dana kada i Goražde. Odbijajući prvi napad agresora četvrtog maja 
poginuo je Abid Bečić. On je prva žrtva agresije na goraždanskoj 
općini. Došao je iz Sarajeva da iz zaseoka Straža odvede roditelje u 
godinama i slabog zdravlja tamo gdje će im bliže biti doktor i gdje 
će imati njegu. 

Puni smisao imena Straža pokazao se tek u ovom ratu. Zaseok 
Radijevića sa samo dvije kuće nalazi se tek koju stotinu metara 
ispod Gradine. A tu je straža uvijek bila neophodna i tu su se lomili 
napadi i branila zemlja. Sa druge strane Gradine prislonjen uz pad- 
jnu, nalazi se zaselak Žužela - Pusija. Tu je bila kuća rahmetli 
Ramiza Tutića i njegove žene Aiše. Daleko u dolini sa Pusije se vid- 
jelo prostrano Kopačko polje i vječno proticanje Drine. 

Četrnaestog septembra '92. godine počela je akcija za oslo- 
bađanje teritorija općine Goražde na desnoj obali Drine. U toj akci- 
ji, koja je uspješno okončana četiri dana kasnije, u teškim borbama 
na Kolijevkama i Viševicama učestvovala su peterica braće Tutić, 
peterica sinova rahmetli Ramiza. Šesti je bio na svom radnom mjes- 
tu u Ratnoj bolnici. Doktor Ferid Tutić je najstariji i njemu je, kako 
reče srednji Ramizov i Aišin sin Džemal, možda najteže. Vjerovatno 
nije lahko ni četrdesetpetogodišnjem Vehidu koji je od '71. godine 
u Njemačkoj i koji je peterici mlađih ratnika logistička podrška. 

Njih peterica su s puškom i mitraljezom obišli sve pravce 
goraždanskog ratišta, učestvovali u odsudnim odbranama, izviđanji- 
ma, planiranju akcija, kontranapadima, diverzijama, postavljali su 
zasjede, borili se za Bosnu na onaj najteži, najiskreniji način, s 
puškom, malo metaka i mnogo hrabrosti. Kolijevke i Viševice samo 
su jedan primjer, samo jedan mali, kratki dio njihovog ratničkog 
puta koji, evo, traje već četvrtu godinu. Pamte se posebno bitke kod 
Ustikoline u decembru '92. i oko Čajniča u februaru '93. godine. U 
prvoj godini rata gotovo da nije bilo bitke u kojoj nisu učestvovali 
sva peterica. 

Kakav je osjećaj, pitam Džema, kada se nađete 15 kilometara 
u neprijateljskoj pozadini, kad znaš da su ti braća negdje u blizini i 
kad iskrsnu nepredviđeni problemi. 

"Uvijek je to poseban doživljaj, bilo šta da se radi, a posebno 
kada se prikupljaju podaci. Međutim, ima, kada su u pitanju 
izvođenja borbenih djejstava, i dosta strepnje, ne za sebe već za njih. 
Sjećam se jednog povlačenja iz '93. godine. Ljudi idu nazad, ali ja 
ne mogu jer se Murat sa mitraljezom još ne povlači i moram čekati 
njega. Uvijek na onog koji je s tobom misliš više nego na sebe". 

Džemo je podstanar. Bilo je napuštenih kuća, bilo je stanova. 
Nije preselio, nije želio da povlači poteze za koje nije ubijeđen da su 
ispravni. Ostao je sa ženom i djecom jedva koju stotinu metara od 
prve borbene linije. Ne voli da priča mnogo o tome, ne voli ni o 
teškoćama. A bilo je teško veoma često: kada su Murat i Zaim ranjeni 
na Gradini, kada je Feriza na Zaglavku snajper pogodio u glavu, kada 
mu je sestra ostala bez ruke, kad je i sam dva puta ranjen. Ali, kaže da 
mu je najteže bilo zadnjih sedam dana prošlogodišnje ofanzive kada, 
nakon što je drugi put ranjen, nije mogao izaći na liniju. 

Ćerim i Zaim kažu tek ponešto usput, sjete se nekog 
značajnog detalja. Kažem im da je Feriz dobio "Zlatni ljiljan". 
Primaju to saznanje realno kao i sve ostalo, Kiš je najhrabriji, za 
njega ne važi ona da se svako pomalo boji. Njega nikad nije bilo 
strah, on se nikad nije bojao. Građevinski tehničar, Feriz Tutić - Kiš, 
rođen '62. godine, jedini neoženjen od sedmerice braće Tutića, 
učestvovao je, do teškog ranjavanja, u svim akcijama na goraždan- 
skom ratištu. Bio je jedno vrijeme u jedinici "Crni labudovi" zam- 

jenik komandanta diverzantskog odreda. Iako invalid preko 60 
odsto, nakon liječenja u Njemačkoj, vratio se u Sarajevo i čeka da se 

ponovo vrati u Goražde. Murat je od početka rata poznat po mitral- 
jezu M-53. I on je teško ranjen, ali je i sa 50 odsto invalidnosti u bor- 
benom stroju, trenutno u komandi jedne od brigada 81. divizije. 
Ranjavan je i Ćerim koji se ponovo vratio u jedinicu MUP-a. Zaim 
je četni starješina, a Džemo je prošao sva mjesta od komandira odjel- 
jenja do komandanta bataljona. Često sam, u vrijeme obilježavanja 
godišnjice Armije, slušao pitanje: "Je li Džemo dobio Ljiljan". 

"Dobio sam, kaže, neko priznanje od brigade, za pokazano 
znanje i rezultate", 

Tutići vole sposobne, staložene i povjerljive momke. Džemo 
se često sjeća saboraca, heroja, gazija sa Drine, prije svih šehida 
Ferida Dizdarevića, Ismeta Trga, Ružda Islamagića i Zahira Prutine 
- Ćola. Razmisli ponekad, zajedno s braćom, i o greškama, propitu- 
je se i analizira je li nešto moglo bolje. Kod njih se uvijek znao red. 
Naučili su od djetinjstva da sačuvaju poštovanje prema starijima, 
naučili su da se redovno okupljaju na Pusiji i to im sada najviše 
nedostaje. Ko ih poznaje, ne sumnja da će se ponovo okupljati 
vikendom ispod Gradine, da će stići da obave svoje redovne poslove 
i opet urede 70 duluma imanja. 

Aiša sinove nikad nije odvraćala od ratovanja, Samo ponekad 
zamoli da ne idu svi zajedno. Tada joj lakše bude iščekivanje. 
Njihov otac je cijeli radni vijek bio miner. Život je proveo po 
gradilištima i na kraju umro od neke profesionalne minerske boljke. 
Nekako u vrijeme obilježavanja Dana Armije čuo sam da je pred- 
sjednik Izetbegović u razgovoru nekoga iz Goražda pitao poznaje li 
možda minere Tutiće. Nije bilo moguće provjeriti da li je i kome 
pitanje uopće postavljeno, ali sin upravo jednog od tih minera 
odlikovan je najvišim vojničkim priznanjem. 

Zbilja, kakvi su Tutići bili mineri pitam svog oca koji je, 
također, čitav radni vijek, do invalidske penzije, proveo po 
gradilištima i kanenolomima paleći mine? 

Mogli su raditi zavezanih očiju". 

Prihvatam tu tvrdnju kao suštinu priče o Tutićima, o Gradini i 
o Bosni. Bosna kao da je sazdana od Gradina i od takvih ljudi. 


Ovo je promijenjena verzije priče koja je objavljena u 
"Ljiljanu" pod naslovom "Tutići ispod Gradine". Nakon njenog 

objavljivanja ponovo su ranjeni Feriz i Džemo, jedan na Treskavici, 
drugi u neprijateljskoj pozadini na goraždanskom ratištu. Džemu je 
amputirana noga. Nagazio je na minu noseći ranjenog saborca u 
jednoj izviđačkoj akciji na onom dijelu ratišta koje je bilo najbliže 
Gradini i Pusiji. Džemo Tutić je, također odlikovan " Zlatnim ljil- 
janom", a sada je poslanik u Skupštini Bosansko-podrinjskog kan- 
tona u Goraždu. Njegovo ime se u ovom gradu izgovara sa 
uvažavanjem, baš kao što i svako pominjanje Gradine na Drini ima 
posebnu težinu. Zbog toga, ali i zbog činjenice da su zaseoci oko 
Gradine dali mnogo istinskih heroja, promijenio sam naslov i, 
donekle sadržaj ove priče. 

12. Munira 


1.11.1995. 


Na prvi pogled, Munira Zunđa ne razlikuje se ni po čemu od 
većine bosanskih žena. Pogotovo su te razlike, ukoliko i postoje, 
zanemarljive u ovom vremenu u kojem na neki način svi nalikuje- 
mo jedni drugima. Kao da nas je približio ili izjednačio usud ili kao 
da smo već skroz oguglali pa nam je sve postalo isto. U Munirinom 
slučaju više ništa nema naročitog značaja. Dok odgovara doima se 
ponekad nesigurnom, izgubljenom i gotovo zalutalom. A onda izne- 
nada kaže: "Bogami, nije mi ništa. Samo nek imam hljeba jesti i 
drva naložiti". 

Munirina priča previše je teška i za goraždanskog slušaoca 
sviklog tegobama i gledanju tuđe i svoje nesreće. Tu priču čuo sam 
prvi put u maju '94. godine, u onom maju kada smo svi ponovo 
oživljavali i hvatali korak sa vremenom. "Jesi li upoznao Muniru 
Zunđu", pitao me Zaim Imamović. Rekao je to brzo i jednostavno 
kako je sve u životu radio, ali po načinu kako je pitanje izgovoreno 
bilo je očito da je riječ i o neobičnoj ženi i o strašnim događajima. 
Kasnije Zaim je ispričao da je Munira imala tri sina borca i kako su 
svi poginuli, kako joj je muž umro ne mogavši izdržati nesreću i 
kako se ona bori sa sobom i sa životom na jedan sasvim neobičan i 
čudno dostojanstven način. Trebali smo je posjetiti u muhadžerskoj 
kući na Mravinjcu u kojoj prebira po uspomenama, odgaja četvrtog 
sina, dvanaestogodišnjeg Jasmina i četverogodišnjeg unuka Harisa. 
U hirovitom i prebrzom slijedu događaja, u onim burnim i ponekad 
apatičnim goraždanskim danima, nismo stigli otići na Mravinjac. 
Muniru sam viđao u raznim prilikama i nikada nisam mogao početi 
razgovor. Lomeći se između profesionalne dužnosti i poštovanja 
prema onome što je ova žena preživjela, čekao sam slučajnost, 
čekao sam da s Munirom popričam nekako usput i da joj ne prista- 
jem na muku. "Iznenadićeš se, govorio je Zaim, kako ta žena 
rasuđuje, kako sve podnosi hrabro, kako bol krije u ironiji i u nekoj 
posebnoj vrsti drskosti. Mora je čovjek dobro upoznati da bi shvatio 
tu njenu osobinu i da bi mu bilo jasno koliko je ponosna i jaka i šta 

je sve preživjela". 

Zunđe su iz Čelebića, ali su Bajro i Munira od 1973. godine 
živjeli u Žilićima, u Fočanskoj Slatini. Došli su kod Munirine majke 
nakon očeve smrli. "T bilo nam je fino, kaže. k'o kod svoje kuće". 
Ta "(svoja kuća" zvuči nestvarno, daleko kao da nikada nije ni pos- 
tojala. A Munira pamti dobro. Bajro je radio u Foči, u Stolariji. Onda 
Munira odluta u prošlost, priča o Foči, prohoda po Zilićima, sjeti se 
autobusa što je vozio svaki dan, pa joj iz uspomena dođu djeca, pa 
iznenada kaže: "Sifet je poginuo na Biljinu, u onoj prvoj akciji '92. 
godine". Imao je Sifet tada tek 21 godinu. Znaju ga saborci kao 
hrabrog momka. U augustu '92. poginuo je i Safet, dvije godine 
stariji. Poginuo je u najvećoj bici te godine, u oslobađanju Hranjena. 
Ta pobjeda na Hranjenu nagovijestila je mnoge kasnije pobjede i 
učvrstila upornost u ljudima, ta pobjeda je Muniri bila satisfakcija. 
Ali neuhvatljiva, surova igra sudbine nastavljena je žestokom okrut- 
nošću. Najstariji sin Munib, rođen 1967. godine, poginuo je na 
Mravinjcu 9. aprila '94. Bilo je to u vrijeme najjače četničke 
ofanzive na prostore slobodnog goraždanskog teritorija. 

Bajro je umro kod kuće nakon pogibije drugog sina. Nije 
bolovao, samo je otišao sa ovoga svijeta kao da je pošao da traži 
sinove koji su prerano napustili roditeljski dom. 

Munira o svemu priča pomalo odsutno. Da nije pogleda kojim 
prati svaku riječ, izgledalo bi da priča o nekom drugom, da kazuje 
kakvu davnu legendu a ne svoj život. I taman kad čovjek pomisli da 
je toliko stradanja previše za jedan ljudski vijek i jedno ljudsko biće, 
Munira kazuje dalje. "Jasmina je dijelila humanitarnu pomoć na 
Posestri". 

Jasmina je Munirina kćerka. Kao i svi koji su mogli hodati i 
pregaziti Borovac i Kacelj, išla je na Grebek da donese brašna. Na 
jednom od tih putovanja slomila je nogu. Nekako je ipak stigla do 
Jablanice, oporavila se i udala. Munira sada pored Harisa ima i 
unuku. 

"Ta djeca me i drže u životu. Ne treba meni život, šta ću, ali 
moram s ovom djecom da se borim. Neće oni krepati, neće ako Bog 
da propasti, ljudi pomognu, neće dati da se napatimo". Kaže potom 
Munira da ima "fin smještaj", da im je lijepo, da sluša priče o miru, 
ali u njih puno ne vjeruje. "Nisam prorok da znam, daj Bože da se 
smiri, da čovjek dahne dušom". 

Munira nema rodbine, ni svoje ni muževe, "Za mene je vojs- 
ka zakon kaže, a bogami pomognu mi iz vojske". 

Iz Slatine je došla 4. maja '92. godine, onoga dana kada je 
napadnuto Goražde. "Ja koje sam ti jade tamo vidjela. Osam dana 
ništa nismo okusili, samo poneku suhu šljivu. Svaki dan smo bježali 
po potocima. Ne znam i što sam došla. Da sam znala da će me ova 
tragedija pogoditi, bolje da su me ubili". 

Nosi Munira sobom smjernost majke i živi više u prošlom vre- 
menu nego u sadašnjosti. Živi život koji je upamtila i koji ne može 
zaboraviti. Munib je bio šef "Trikotaže", Safet je nešto radio u 
fočanskoj bolnici, mali Haris bio je tek rođen. 

""Snaha je poslije Safetove smrti otišla u Sarajevo. Čula sam da 
se udala. Šta ćeš, neka je, šta ću ja da tražim od snahe, bila je suviše 
mlada. Samo joj ponekad zahatarim što bar preko amatera ne upita 
za dijete. Svi su bili u Prvoj drinskoj, kaže potom, vraćajući se 
vječitoj temi armiji i krijući u iznenadnom naletu ironije majčinsku 
bol i teške misli sa kojima živi. Eto šta ću ti više pričati." 

Zbilja, šta da ispriča žena čija su tri sina poginula braneći ovu 
zemlju i koja je ostala da sama brine o dva dječaka, da podnosi i 
pobjeđuje iskušenja. Sve je već odavno ispričano na njenom licu, 
sve se vidi u njenom pogledu koji je na momente poluugašen, a onda 
iznenada živne i zasja onim poznatim bosanskim inatom, nasluti se 
u njemu pobjednička iskra koju mogu primijetiti i osjetiti samo ljudi 
ovog podneblja i koju su u svojim srcima nosili Munirini sinovi na 
Hranjenu, Biljinu, Preljući i po svim onim bezimenim bosanskim 
vrletima kojima su hodili. I Munira se s tom pobjedničkom iskrom 
vraća na Mravinjac, u muhadžersku kuću, da prenese ponešto od te 
svoje snage Jasminu i Harisu, da im olakša dječačke dane i usadi u 
pamćenje bosanski prkos i postojanost. Vraća se kao što su se nekad 
iz bitaka vraćali njeni sinovi i kao što se ljudi oduvijek vraćaju tamo 
otkuda su krenuli. U tom njenom povratku ima neke posebne sigur- 
nosti, ima nekog dragog nagovještaja, neke temeljne snage koja nas 
drži u životu mimo naše volje, a ponekad čak i mimo našeg znanja. 

Ostajući sam sa pisaćom mašinom, ponovo se sjećam rahmetli 
Zaima Imamovića i iznova pamtim njegove riječi: "Vidjećeš, nika- 
da nisi sreo takvu ženu. Biva mi odjednom potpuno jasno da su ljudi 
poput Munire i njenih sinova odbranili Bosnu. Niko im nije 
objašnjavao, niko im nije pokazivao put kojim su krenuli, oni su sve 

što su radili naučili davno, još svojim rođenjem i zato drugačije i 
nisu mogli postupiti. Zašto je tako, niti je važno, niti ko umije objas- 
niti, ali dok ima žena kakva je Munira Zunđa, drugačije ne može 
biti. Dio je to hiljadugodišnje bosanske starosti, one tajanstvene šifre 
njenog postojanja i mističnog osjećaja besmrtnosti. 

BILJEŠKA O AUTORU 


Fahrudin Bečić rođen je 1955. godine u Goraždu. Odrastao i naučio 
pisati u Ustiprači. U ranim dječačkim danima zaljubio se u Drinu. 
Još ga drži ta ljubav. Od 1974. godine živi u Sarajevu. Pisanjem se 
bavi skoro 20 godina. Objavljivao tekstove u petnaestak redakcija - 
od Ljubljane do Skoplja. Bavio se animacijama i amaterskim fil- 
mom. Rat je proveo u Armiji RBiH u Goraždu (Prvi bataljon 43. 
drinske brigade i komanda Istočnobosanske operativne grupe) odak- 
"le je istovremeno bio ratni dopisnik RTVBiH i još nekoliko infor- 
mativnih kuća. Zaposlen već 22 godine na TVBiH. Radio je više 
poslova u tehnici i programu. Trenutno je novinar u redakciji 
unutrašnjo-političkog programa. =Goraždanske godine" su mu prva 


knjiga. 

Izdanje ove knjige pomogli su: 


1. PTT BiH 
2. CENTROTRANS-BUS 

3. RADIO-TELEVIZIJA BiH 

4. 81. DIVIZIJA ARMIJE BiH I 
5. VLADA BOSANSKOPODRINJSKOG KANTONA GORAŽDE 
6. UNIS-INŽENJERING 

7. SAVEZ RVI "SINOVI DRINE?" 

8. CENTRALA SDA 

9. CENEX 

10. VELEFARMACIJA SARAJEVO 

11. "KLAS" SARAJEVO 

12. "ALADŽA? SARAJEVO 

13. "POBJEDA" GORAŽDE 

14. FDS SARAJEVO 

15. SARAJEVSKA PIVARA 

16. ELEKTROPRIVREDA BiH 

17. FEROELEKTRO 

18. UNIONINVEST 

19. BOSNA-AUTO 

20. UNIGRADNJA 

21. DES 

22, CENTAR ZA KULTURU GORAŽDE 

23. ŠIPAD HOLDING 

24. BOSNA-AUTO PSC GORAŽDE 

25. ELEKTROPRENOS 

26. UPI HOLDING 

27. HIDROGRADNJA 

28 MILKO'S 


ZAHVALJUJEMO 

